
INTRODUCEREA EDITORULUI 


Nu există persoană mai autorizată să facă introducerea la cartea lui 
Edmond Paris, „Istoria secretă a iezuiţilor”, decât dr. Alberto Rivera, un 
fost preot iezuit sub jurământ, care a fost educat la Vatican şi cunoaşte 
bine istoria iezuiţilor. 

Informaţiile din această carte sunt reale şi pe deplin documentate şi 
ar trebui citite de orice credincios biblic. Biblia spune: „Poporul piere din 
lipsa de cunoştinţă” — Osea 4:6. 


INTRODUCEREA DR. RIVERA 


Cei mai periculoşi oameni sunt cei ce apar ca foarte religioşi, în 
special atunci când sunt organizaţi şi au o autoritate. Ei se bucură de un 
respect adânc din partea celor ignoranţi, care nu văd dorinţa lor necurată 
de putere. 

Aceşti oameni religioşi, care pretind că-L iubesc pe Dumnezeu, vor 
recurge la crimă, vor incita la revoluţii şi războaie dacă este în sprijinul 
cauzei lor. Sunt şireţi, inteligenţi, politicieni religioşi şlefuiţi care trăiesc în 
lumea secretelor, a intrigii şi a falsei sfinţenii. Acest model, arătat în 
“Istoria secretă a iezuiţilor", poate fi văzut, din punct de vedere spiritual, 
în cărturarii, fariseii şi saducheii din timpul lui Isus Hristos. Acelaşi duh rău 
i-a făcut pe imperatorii romani să dea cele zece decrete ucigătoare prin 
care a fost persecutată biserica primară. 

„Părinţii bisericii” au luat seamă mai mult la străvechiul sistem 
babilonian, la teologia ebraică şi la filozofia grecească. Ei cu toţii au 
pervertit cele mai multe din învăţăturile lui Hristos şi ale apostolilor şi au 
pavat drumul pe care maşina romano-catolică a venit la existenţă. În 
modul cel mai pios, ei au atacat, au pervertit, au adăugat şi au scos din 
Biblie. Acest duh religios anticreştin care a lucrat prin ei se poate vedea 
acum din nou când Ignaţiu de Loyola a creat Ordinul iezuiţilor, cu scopul 
secret de a îndeplini două deziderate majore ale instituţiei romano- 
catolice: 1. puterea politică universală şi 2. o biserică universală, ca 
împlinire a proorociei din Apocalipsa cap.6, 13, 17 şi 18. 

La vremea apariţiei pe scenă a lui Ignaţiu de Loyola, reforma pro- 
testantă cauzase pagube serioase sistemului romano-catolic. Ignaţiu de 
Loyola a ajuns la concluzia că singura cale prin care "biserica" sa putea 
supravieţui, era întărirea canoanelor şi doctrinelor puterii temporare a 
papei şi instituţiei romano-catolice; nu numai prin distrugerea vieţii fizice 
a oamenilor, cum făcuseră preoţii dominicani prin Inchiziţie, ci prin 
infiltrarea şi penetrarea fiecărui sector al vieţii omului. Protestantismul 
trebuia cucerit şi folosit în beneficiul papei. Aceasta a fost, printre altele, 


propunerea lui Ignaţiu de Loyola făcută Papei Paul al III-lea. Imediat iezuiţii 
au trecut la treabă infiltrându-se în secret în TOATE grupările protestante, 
inclusiv în familiile lor, la locurile lor de muncă, spitale, şcoli, licee, 
universităţi, etc. Astăzi, iezuiţii aproape că şi-au îndeplinit misiunea. 

Biblia aşează puterea unei biserici locale în mâna unui om al lui 
Dumnezeu, un pastor adevărat. Dar iezuiţii vicleni au reuşit de-a lungul 
anilor să îndepărteze această putere înspre mâinile conducătorilor deno- 
minaţiunilor, iar acum au împins toate denominaţiunile protestante în 
braţele Vaticanului. Aceasta este exact ceea ce şi-a propus Ignaţiu de 
Loyola: o biserică universală şi sfârşitul protestantismului. 

Citind "Istoria secretă a iezuiţilor", veţi observa o paralelă între 
domeniul religios şi cel politic. Autorul, Edmond Paris, pune în evidenţă 
penetrarea şi infiltrarea iezuiţilor în guvernele şi naţiunile lumii pentru a 
manipula cursul istoriei prin ridicarea dictatorilor şi slăbirea democraţiei, 
cum ar fi în Statele Unite, pavând astfel drumul pentru anarhia socială, 
politică, morală, militară, educaţională şi religioasă. 


DESPRE EDMOND PARIS 


Într-un sens profetic, Edmond Paris a devenit un martir al lui Isus. 
Descoperind această conspirație, el şi-a expus viaţa pentru ca aceste 
adevăruri să fie cunoscute. Edmond Paris nu m-a cunoscut, dar eu îl ştiam 
fără să-l fi întâlnit personal atunci când, fiind preot iezuit sub jurământ, 
am fost avertizat asupra numelor de instituţii şi persoane care erau 
periculoase pentru instituţia romano-catolică. Numele lui a fost amintit. 

Alte lucrări ale lui Edmond Paris sunt: „Vaticanul contra Franţei”, 
„Genocid în statul satelit (al Germaniei naziste) Croaţia”, „Vaticanul contra 
Europei”. 

Lucrările lui Edmond Paris asupra romano-catolicismului i-au 
determinat pe iezuiţi 1. să-l distrugă, 2. să-i distrugă reputaţia, inclusiv 
familia şi 3. să-i distrugă lucrările. Chiar şi acum aceste lucrări deosebite 
ale lui Edmond Paris sunt falsificate, dar noi ne rugăm ca Dumnezeu să 
păstreze integritatea lor, pentru că ele sînt necesare la salvarea romano- 
catolicilor. 


Dr. Alberto Rivera 


„Dragostea de adevăr este unica 
noastră salvare” 


Jean Guehenno - Academia Franţei 


„De aceea, lăsați-vă de 
minciună: fiecare dintre voi să 
spună aproapelui său adevărul” 


Efeseni 4:25 


CUVÂNT ÎNAINTE 


Un scriitor din secolul trecut, Adolphe Michel, îşi aminteşte că 
Voltaire a estimat numărul de lucrări publicate despre iezuiţi, la aproape 
şase mii. „La ce număr am ajuns un secol mai târziu?”, se întreabă 
Adolphe Michel, concluzionând imediat: „N-are importanţă. Atât timp cât 
vor exista iezuiţi, vor fi scrise cărţi împotriva lor. Nu este nimic nou care să 
fie scris despre ei, dar apar noi generaţii de cititori în fiecare zi... Vor 
cerceta aceşti cititori vechile cărţi?” 

Motivul care a fost menţionat ulterior ar fi suficient ca să justifice 
reluarea acestui subiect. De fapt, majoritatea cărţilor care refac istoria 
iezuiţilor nu mai pot fi găsite... Numai în bibliotecile publice mai pot fi 
consultate, ceea ce le face inabordabile pentru mulţi oameni. 


Pe de altă parte, aşa cum apar noi generaţii de cititori, apar şi noi 
generaţii de iezuiţi. Fiii lui Loyola sunt astăzi — şi putem spune mai mult ca 
niciodată - aripa conducătoare a bisericii romane. La fel de bine, sau chiar 
mai bine camuflaţi, ei rămân cei mai „ultramontanişti”, discreţi dar 
eficienţi agenţi ai Sfântului Scaun în toată lumea, campioni ai politicii lui, 
arma secretă a papalității. 

Acest sistem ocult a început acum patru secole ca „lucrând spre 
slava lui Dumnezeu”, dar de fapt pentru slava papilor. În ciuda unei 
tendinţe spre "laicizare", în ciuda unui progres spre raţionalism care re- 
duce puţin domeniul "dogmelor", biserica romană nu poate renunţa la 
telul ei de la început: să adune sub crucea ei toate, toate naţiunile de pe 
glob. Această "misiune" uriaşă trebuie să continue orice s-ar întâmpla, 
printre "păgâni" ca şi printre "creştinii separați". Clerul are sarcina să 
mărească turma credincioşilor prin convertirea "ereticilor" şi a "păgânilor". 
Ei trebuie să păstreze sau să câştige, să apere sau să atace - iar în linia 
întâi a frontului este această gardă mobilă: „Societatea lui Isus” - iezuiţii. 
Concret vorbind, această societate nu este nici laică, nici angajată, în 
termenii Constituţiei ei, ci este un fel companie rafinată care intervine 
acolo şi unde este necesar, în biserică şi în afara ei, de fapt „autoritatea 
cea mai calificată, cea mai perseverentă., cea mai de temut şi cea mai 
convinsă a papei”, aşa cum scrie unul din cei mai buni istorici (A. Michel). 

Vom vedea cum s-a format acest corp de "ieniceri", ce servicii 
imense a făcut el papalității. Vom vedea cât zel s-a depus pentru a-l face 
indispensabil instituţiei pe care o servea, exercitând o asemenea influenţă 
asupra ei, încât Generalul ei a fost numit pe bună dreptate "eminenţa 
cenuşie", astfel că a devenit tot mai dificil să se distingă, în guvernarea 
bisericii, între autoritatea papei şi cea a puternicului său ajutor. 

Unul din factorii care au jucat un rol important în viaţa internaţională 
a acestui secol plin de confuzie şi revoluţii - un factor decisiv şi unanim 
recunoscut - a fost ambiția bisericii romane. Dorinţa ei de secole de a se 
extinde spre Est, a făcut din ea un aliat al pan-germanismului şi un 
complice la încercarea acestuia de a obţine supremaţia în 1914 şi 1939, 
aducând moartea şi distrugerea peste populaţia Europei. 

Publicul este în totală necunoştinţă de copleşitoarea responsabilitate 
pe care o poartă Vaticanul şi iezuiţii şi în declanşarea celor două războaie: 
o situaţie care poate fi explicată parţial prin imensele resurse financiare 
care sunt la dispoziţia Vaticanului şi ale iezuiţilor, ceea ce le dă putere în 
aşa de multe domenii, în special de la ultimul război. 

Studiul pe care-l facem este bazat pe documente de arhivă 
autentice, publicaţii (interviuri) ale unor personalităţi politice cunoscute, 
diplomaţi, ambasadori şi scriitori eminenţi, cei mai mulţi fiind catolici cu 
document de atestare. Aceste mărturii şi documente constituie o acuzaţie 
zdrobitoare şi, până acum, nici un apologet nu a încercat să le atace. 

Pe 1 mai 1938, ziarul „Mercure de France” ne aminteşte de ceea ce 
ne fusese spus patru ani mai devreme: „Mercure de France” din 15 
ianuarie 1938 a spus - şi nimeni nu l-a contrazis - că Pius al XII lea a fost 
cel care l-a "creat" pe Hitler. El a venit la putere nu prin mijloace legale, ci 
pentru că papa a influenţat Zentrum (partid catolic german)... „Crede oare 


Vaticanul că a făcut o eroare deschizând drumul spre putere pentru Hitler? 
Se pare că nu...” 

Nu a fost aşa nici când s-a scris aceasta, nici după Anschluss 
(alipirea Austriei la al treilea Reich), nici mai târziu, când agresiunile 
naziste s-au înmulţit, nici în timpul celui de al doilea război mondial. De 
fapt, pe 24 iulie 1959, loan al XXIII-lea, succesorul lui Pius al XII-lea, i-a 
oferit lui Franz von Papen, prietenul său personal, titlul onorific de 
trezorier secret. Acest om fusese spion în SUA în timpul primului război 
mondial şi unul din cei responsabili pentru dictatura lui Hitler şi pentru 
Anschluss. Trebuie să fii orb din naştere să nu vezi aceste fapte. 

DI. Joseph Rovan, scriitor catolic, comentează astfel acordul 
diplomatic dintre Vatican şi Reich-ul nazist pe data de 8 iulie 1933: 
„Concordatul a adus guvernului naţional-socialist - considerat peste tot ca 
fiind format din uzurpatori şi briganzi - pecetea unei înţelegeri cu cea mai 
veche putere internaţională (Vaticanul). Într-un fel, este echivalent cât un 
certificat internațional de  onorabilitate” („Catolicismul politic în 
Germania”, Paris 1956, pag. 231). 

Astfel papa, nefiind satisfăcut cu ajutorul personal acordat lui Hitler, 
a girat în felul acesta suportul moral acordat Reich-ului nazist de către 
Vatican! 

În timp ce teroarea începea să domine, fiind tacit acceptată şi 
aprobată, aşa-numitele "cămăşi brune", aruncau deja în lagărele de 
concentrare 40.000 de oameni. Pogromurile se înmulţeau, cu accent pe 
acest marş nazist: „Când sângele evreu va curge sub cuţit, ne vom simţi 
iarăşi bine” (Horst-Wessel-Lied). 

În anii următori Papa Pius al XII-lea a văzut lucruri şi mai rele, fără să 
spună ceva. Nu este de mirare că şefii catolici germani s-au luat la 
întrecere unul cu celălalt în servilism faţă de regimul nazist, încurajați fiind 
de "Capul" roman. Ar trebui citite cuvintele deşănţate şi acrobaţiile 
verbale ale teologilor oportunişti, cum a fost Michael Schmaus. Mai târziu 
el a fost numit „prinţ al bisericii” de către Pius al XII-lea şi descris ca 
„marele teolog din Munchen” de către ziarul „La Croix” (Crucea) în 2 
septembrie 1954. Despre cartea „Katholisch-Konservatives Erbgut” cineva 
scrie: „Această antologie pune cap la cap texte ale principalilor teologi 
catolici din Germania, de la Gorres la Vogelsang şi ne face să credem că 
naţional-socialismul s-a născut, pur şi simplu, din idei catolice” (Gunther 
Buxbaum, „Mercure de France” - 15 ianuarie 1939). 

Episcopii, prin Concordat, făcuseră un jurământ de supunere faţă de 
Hitler şi excelau în devoțiune: „Sub regimul nazist, am primit un ajutor 
permanent din partea episcopilor, în toată corespondenţa şi declaraţiile 
demnitarilor ecleziastici” (Joseph Rovan, op. cit., pag. 214). 

În ciuda deosebirii evidente dintre universalismul catolic şi rasismul 
hitlerist, aceste două doctrine au fost „împăcate armonios” - după cum 
spune Franz von Papen; motivul acestui scandalos acord a fost: Nazismul 
este o reacţie creştină împotriva spiritului anului 1789. 

Să ne întoarcem la Michael Schmaus, profesor la Facultatea de 
Teologie din Munchen, care a scris: „Imperiul şi biserica” sunt o serie de 
scrieri care ar trebui să ajute la edificarea celui de al treilea Reich, căci el 
uneşte statul naţional-socialist cu creştinismul catolic... „In întregime 


germane şi în întregime catolice, aceste scrieri explorează şi favorizează 
legăturile şi întâlnirile dintre biserica catolică şi naţional-socialism; ele 
deschid drumul pentru o cooperare rodnică, aşa cum este subliniat în 
Concordat...” Mişcarea naţional-socialistă este protestul cel mai mare şi 
mai viguros împotriva spiritului secolelor al XIX-lea şi al XX-lea... Ideea 
unei naţiuni şi a unui sânge este punctul central al învăţăturii ei şi toţi 
catolicii care se supun ordinelor episcopilor germani vor trebui să admită 
că aşa este... Legile naţional-socialiste şi cele ale bisericii catolice au 
acelaşi scop...” (Begegnungen zwischen Katolischen Christentum und 
nazional-sozialistischer Weltanschauung Aschendorff, Munster, 1933). 

Acest document dovedeşte rolul principal jucat de biserica catolică 
în ascensiunea la putere a lui Hitler; de fapt, a fost un aranjament stabilit 
dinainte. El ilustrează pe deplin felul de înţelegeri monstruoase dintre 
nazism şi catolicism. Ura faţă de liberalism, care este cheia pentru toate 
lucrurile, iese în evidenţă foarte clar. 

În cartea sa, „Catolicii din Germania”, dl. Robert d'Harcourt de la 
Academia franceză, scrie: „Punctul cel mai vulnerabil din toate declaraţiile 
episcopale ce au urmat alegerilor din 5 martie 1933, se găseşte în primul 
document oficial al bisericii, care conţine semnăturile tuturor episcopilor 
germani. Noi ne referim la scrisoarea pastorală din 3 iunie 1933, în care 
întreg episcopatul german este implicat. 

„Ce formă a avut acest document?” Cum a început? Pe o notă de op- 
timism şi cu această declaraţie voioasă: „Conducătorii acestui nou guvern 
spre marea noastră bucurie, ne-au dat asigurarea că se vor aşeza pe ei 
înşişi şi munca lor pe tărâm creştin, o declaraţie de o atât de adâncă 
sinceritate merită recunoştinţa tuturor catolicilor” (Paris, Plon, 1938, 
pag.108). 

Pe la izbucnirea primului război mondial mai mulţi papi au venit şi 
au plecat, dar atitudinea lor faţă de cele două tabere ce se confruntau în 
Europa., a rămas invariabil aceeaşi. Mulţi scriitori catolici şi-au exprimat 
surprinderea şi amărăciunea când au scris despre indiferența inumană 
arătată de Pius al XII-lea faţă de groaznicele atrocități comise de cei aflaţi 
în grațiile sale. Printre multe mărturii, vom cita una din cele mai moderate 
în limbaj, cea a lui Jean l'Hospital, corespondent la „Monde”: „Memoria lui 
Pius al XII-lea este înconjurată de îndoială şi întâi de toate este acea 
întrebare arzătoare pusă de observatori din toate ţările, şi chiar dintre 
zidurile Vaticanului: a ştiut el despre atrocitățile comise în timpul 
războiului, declanşate şi conduse de Hitler? Având tot timpul la dispoziţie, 
şi de peste tot rapoarte regulate de la episcopi, a putut el să ignore ceea 
ce făceau capii militari germani: tragedia lagărelor de concentrare, 
deportarea civililor, masacrarea cu sânge rece a celor ce le stăteau în 
cale, groaza camerelor de gazare unde au fost gazaţi rnilioane de evrei? ŞI 
dacă ştia despre ele, de ce, ca om de încredere şi purtător de cuvânt al 
Evangheliei, nu a ieşit îmbrăcat în alb, cu braţele întinse în formă de 
cruce, să denunțe o crimă fără precedent, să strige NU! 

„Sufletele pioase vor căuta în zadar enciclice, discursuri şi adrese 
ale ultimului papă; nu există nici o urmă de condamnare a acestei «religii 
a sângelui» instituite de Hitler, acest antihrist... ei nu vor găsi 


condamnarea rasismului, care este evident contrar dogmei catolice” 
(„Roma în confidente”, Grasset, Paris, 1962, pag.91). 

In cartea sa, „Tăcerea papei Pius al XII-lea”, autorul Carlo Falcon 
scrie: „Existenţa unor asemenea monstruozităţi (exterminare în masă a 
minorităţilor etnice, deportări de civili şi prizonieri) depăşesc orice 
standard de bine şi rău. Ele desfid demnitatea individului şi a societăţii 
într-o aşa măsură încât suntem siliţi să-i denunţăm pe aceia care au putut 
influenţa opinia publică, fie ei oameni de rând sau şefi de state. 

„A păstra tăcerea în faţa unor asemenea încălcări ale drepturilor, ar 
însemna de-a dreptul colaborare. Ar stimula răutatea criminalilor, mărind 
cruzimea şi vanitatea lor. Dar, dacă fiecare om are datoria morală de a 
reacţiona faţă de asemenea crime, atunci societăţile creştine şi capii lor, şi 
în special capul bisericii catolice, ar trebui s-o facă îndoit”. 

„Pius al Xll-lea nu a exprimat niciodată o condamnare făţişă şi 
explicită a războiului de agresiune, nici chiar despre crimele groaznice 
comise de germani sau complicii lor în timpul războiului”. 

„Pius al XII-lea a tăcut nu pentru că nu a ştiut ce se întâmplă: el 
cunoştea gravitatea situaţiei încă de la început, poate chiar mai bine 
decât orice alt conducător de stat din lume...” (pag.12). 

Şi asta nu este totul! Vaticanul a dat o mână de ajutor la comiterea 
acestor crime prin „îimprumutarea” unora din prelaţii săi pentru a deveni 
agenţi pro-nazişti. Aşa au fost Hinka şi Tiso. Papa şi-a trimis propriul său 
legat în Croaţia: pe R.P. Marcone, care împreună cu monseniorul Stepinac 
trebuia să ţină sub observaţie „munca” lui Ante Pavlici şi a ustaşilor săi. 
Oriunde ne-am uita, acelaşi spectacol edificator ni se înfăţişează. 

Aşa cum am mai arătat, crima de neiertat a Vaticanului constă în 
rolul decisiv jucat în declanşarea celor două războaie mondiale. Ascultaţi 
ce spune Alfred Grosser, profesor la Institutul de studii politice al 
Universităţii din Paris: „Cartea foarte concisă a lui Gunter Lewy, Biserica 
catolică şi nazismul german, spune că toate documentele sunt în acord a 
arăta că biserica catolică a cooperat cu regimul lui Hitler... În iulie 1933, 
când Concordatul a forţat episcopii să depună un jurământ de supunere 
faţă de guvernul nazist, lagărele de concentrare erau deja deschise... 
citatele scrise de Gunter Lewy dovedesc lămurit acest lucru. Am găsit 
printre ele unele dovezi zdrobitoare de la personalităţi ca şi cardinalul 
Faulhaber şi iezuitul Gustav Gundlach” (Saul Friedlander, „Pius XII şi al IIl- 
lea Reich”, Paris 1964). 

Conducătorii de la Vatican ar fi trebuit să-şi plece capul de ruşine 
atunci când un membru al Parlamentului Italian a strigat: „Mâinile papei 
sînt năclăite de sânge” (discursul Laurei Diaz, membru al parlamentului 
din Livorno, vorbit la 15 aprilie 1946), sau când studenţii de la 
Universitatea din Cardiff şi-au ales ca temă a unei coferinţe: „Ar trebui 
adus papa în faţa tribunalului ca şi criminal de război?” („La Croix”, 2 
aprilie 1946). 

lată cum se exprimă loan XXIII, referindu-se la iezuiţi: „Perseveraţi, 
fiilor dragi, în activitatea care v-a adus deja merite bine cunoscute. În felul 
acesta, voi veţi bucura biserica şi va creşte cu neobosită ardoare. Calea 
celui neprihănit este ca lumina zorilor. Fie ca lumina să crească şi să 
ilumineze pe adolescenţii în formare... În acest fel, veţi ajuta la împlinirea 


dorințelor şi intereselor noastre spirituale... Vă dăm binecuvântarea 
apostolică din toată inima Conducătorului general, vouă şi ajutoarelor 
voastre, şi tuturor membrilor Societăţii lui Isus” („L'Osservatore Romano”, 
20 octombrie 1961). 

Şi din partea papei Paul VI: „Din vremea reaşezării ei, această 
familie religioasă se bucură de ajutorul lui Dumnezeu şi s-a îmbogăţit 
rapid în propăşire... membrii Societăţii au îndeplinit sarcini foarte 
importante, toate spre slava lui Dumnezeu şi în beneficiul religiei 
catolice... biserica are nevoie de soldaţi ai lui Hristos de valoare, înarmaţi 
cu o credinţă cutezătoare, gata să înfrunte dificultăţile... iată de ce avem 
nădejdea în ajutorul pe care-l va aduce activitatea voastră... fie ca noua 
eră să găsească Societatea pe aceeaşi cale nobilă pe care a păşit şi în 
trecut. - Dat la Roma, lângă Sf. Petru, pe 20 august 1964, în cel de al 
doilea an al pontificatului” (L'Osservatore Romano”, 18 septembrie 1964). 

Pe 29 octombrie 1965, "L'Osservatore Romano" anunţa: „Părintele 
Arrupa, Generalul iezuit, a celebrat Sfânta Liturghie pentru Conciliul 
ecumenic pe 16 octombrie 1965”. 

lată şi apoteoza eticii papale - anunţul beatificării simultane a lui 
Pius XII şi loan XXIII: „Spre întărirea noastră în lupta pentru înnoire 
spirituală, am decis să începem acţiunile de beatificare ale acestor doi 
pontifi care ne sunt atât de dragi nouă” - Papa Paul VI. („L'Osservatore 
Romano”, 26 noiembrie 1965 ). 


Fie ca această carte să descopere tuturor cititorilor adevărata natură 
a stăpânitorului roman, ale cărui cuvinte sunt atât de dulci, pe cât le sunt 
de feroce acţiunile sale secrete. 


PARTEA | 
FORMAREA ORDINULUI IEZUIT 


Capitolul 1. Ignaţiu de Loyola. 
Fondatorul Societăţii lui Isus, spaniolul basc don Inigo Lopez de 
Recalde, s-a născut în castelul din Loyola, provincia Guipuzcoa, în anul 


1491. A fost unul din cele mai ciudate tipuri de călugăr-soldat pe care l-a 
produs vreodată lumea catolică; dintre toţi fondatorii de ordine religioase, 

el este acela a cărui personalitate a lăsat cea mai puternic urmă (pecete) 
asupra gândirii şi comportamentului ucenicilor şi succesorilor săi. Acesta 
poate fi motivul pentru care această notă distinctivă este reală, până la 
asemănarea fizică. Dl. Folliet contrazice acest lucru dar multe documente 
dovedesc permanenţa tipului „iezuit” de-a lungul veacurilor. Cea mai 
amuzantă mărturie se găseşte la Muzeul Guimet; pe un fundal auriu 
reprezentând tabloul secolului al XVI-lea, un artist japonez a pictat - cu tot 
umorul acestei rase de oameni - debarcarea portughezilor şi în special a 
fiilor lui Loyola, în insulele Japoniei. Uimirea acestui iubitor al naturii şi a 
culorilor vii este evidentă în felul cum reprezintă umbrele negre şi lungi, 
cu feţele grave, pe care a îngheţat toată aroganţa stăpânitorului fanatic. 
Asemănarea dintre lucrarea artistului oriental din sec. XVI şi lucrările lui 
Daumier (pictor francez sec. XIX) este izbitoare. 

La fel ca mulţi alţi "sfinți", Inigo - care mai târziu şi-a latinizat 
numele, devenind Ignaţius - nici pe departe nu părea a fi predestinat să-şi 
ilumineze contemporanii. Tinereţea sa furtunoasă fost plină de greşeli şi 
chiar de "crime odioase". Un raport al poliţiei spune că era „perfid, brutal, 
răzbunător”. Toţi biografii lui admit că el n-a dat niciunui prieten de pahar, 
în ce priveşte violenţa instinctelor lui, decât lucruri vulgare. „Un soldat 
nesupus şi îngâmfat”, a spus unul din confidenţii lui - „a dus o viaţă 
dezordonată în ce priveşte femeile, jocurile de noroc şi duelurile”, a 
adăugat secretarul său, Polanco. Toate acestea ne sunt relatate de către 
unul din fii săi spirituali, R.P. Rouquette, care a încercat să scuze şi să 
explice acest temperament vulcanic, care a fost transformat mai târziu 
„Spre o şi mai mare slavă a lui Dumnezeu”. 

Aşa cum a fost cazul multor eroi ai bisericii romano-catolice, a fost 
necesară o lovitură fizică violentă pentru a-i schimba personalitatea. A 
început ca paj al trezorierului de Castilia, până la căderea în dizgrație a 
acestuia. Apoi a intrat în slujba Viceregelui de Navara. A dus o viaţă de om 
al curţii domneşti, până când şi-a început viaţa de soldat apărând 
Pampeluna împotriva francezilor conduşi de Contele de Foix. Rana care i-a 
decis viitorul a primit-o în timpul acestui asediu. Cu un picior zdrobit de un 
glonţ, el a fost dus de francezii victorioşi la fratele lui, Martin Garcia, în 
castelul Loyola. Acum a început martirajul unei intervenţii chirurgicale fără 
anestezie, prin care a trebuit să treacă de două ori, căci prima dată nu a 
reuşit. Piciorul a trebuit rupt din nou şi reaşezat. În ciuda acestor 
intervenţii, Ignaţiu a rămas şchiop. Se înţelege că el avea nevoie deo 
asemenea experienţă puternică care să-i producă o cădere nervoasă. 
"Darul lacrimilor" care i-a fost dat "din belşug" - şi în care biografii lui văd 
un har de sus - a fost poate rezultatul puternicei sale naturi emoţionale, 
care de atunci încolo l-a afectat tot mai mult. 

Singura lui distracţie în timpul când a stat întins în pat în durere a 
fost citirea „Vieţii lui Hristos” şi a „Vieţii sfinţilor” , singurele cărţi care se 
găseau în castel. Fiind practic needucat şi încă sub efectul teribilului şoc, 
suferinţele crucificării lui Hristos şi martirajul sfinţilor au avut un impact de 
neşters asupra lui; această obsesie l-a condus pe luptătorul şchiop pe 
calea apostolatului. 

„El punea cărţile deoparte şi visa cu ochii deschişi. Un caz clar de 
visare în stare trează; aceasta era o continuare în anii maturității a jocului 

imaginar din copilărie... dacă lăsăm să invadeze psihicul, rezultatul va fi 
nevroza şi renunţarea la voinţă; în felul acesta realul ocupă locul secund” 
(R.P. Rouquette). 

La prima vedere este greu să aplici un asemenea diagnostic la fon- 
datorul unui ordin atât de activ, sau la alţi "mari mistici" şi creatori de 
societăţi religioase, mai toţi având mari capacităţi organizatorice. Dar 
aflăm că toţi au fost incapabili să reziste imaginaţiei lor foarte active şi, 
pentru ei, imposibilul a devenit posibil. 

lată ce mai spune acelaşi autor despre acest subiect: „Aş vrea să 
subliniez consecinţa practicării misticismului de către o persoană cu o 
inteligenţă sclipitoare. O minte slabă care pătrunde în misticism se află pe 
un teren periculos, dar un mistic inteligent prezintă un şi mai mare pericol, 
căci intelectul său lucrează într-un fel mai larg şi mai adânc. Când misticul 
predomină asupra realului într-o inteligenţă activă, acesta duce la 
fanatism; o infestare a voinţei care va suferi de o mărire unilaterală şi 
distorsiune”. 

Ignaţiu de Loyola a fost un exemplu de primă clasă de „misticism 
activ” şi „distorsiune a voinţei”. Desigur, transformarea războinicului în 
"general" al celui mai militant ordin al bisericii romane, a fost foarte lentă. 
Au fost mulţi paşi ezitanţi înainte să-şi găsească adevărata vocaţie. Nu 
este intenţia noastră să-l urmărim prin toate aceste stadii. Să reamintim 
numai punctele principale: în primăvara lui 1522 a părăsit vechiul castel, 
hotărât să devină un sfânt ca cei ale căror fapte le citise. Pe lângă 
aceasta, nu-i apăruse Fecioara însăşi într-o noapte, ţinând în braţe pe 
pruncul Isus? După o spovedanie completă la mănăstirea din Montserrat, a 
plănuit să plece la Ierusalim. Ciuma bântuia la Barcelona şi, cum orice 
trafic maritim era oprit, a trebuit să stea la Manresa aproape un an. Acolo 
şi-a petrecut tot timpul în rugăciuni, posturi, auto flagelări, practicând tot 
felul de mortificări, apărând mereu în faţa „curţii de penitenţă”, deşi 
confesiunea lui la Montserrat se pare că a ţinut trei zile întregi; o 
asemenea confesiune completă ar fi trebuit să fie suficientă pentru un 
păcătos mai puţin scrupulos. Toate acestea arată foarte clar starea 
mintală şi nervoasă a omului. Eliberat în sfârşit de obsesia păcatului prin 
decizia pe care o luase -— acesta fiind un truc al Satanei - el s-a dedicat 
complet viziunilor abundente şi variate care îi hărţuiau mintea febrilă. 

„Datorită unei viziuni - spune H. Boehmer - a început iarăşi să 
mănânce carne; o serie întreagă de viziuni i-au descoperit tainele 
dogmelor catolice şi l-au ajutat să le trăiască cu adevărat: astfel, a 
meditat la Trinitate sub forma unui instrument muzical cu trei corzi; taina 
creaţiei lumii prin "ceva" ca o ceaţă şi lumină care a ieşit dintr-o rază de 
soare; miraculoasa coborâre a lui Hristos în euharistie, ca izbucniri de 
lumină care intră în apă sfinţită, când preotul o ridică şi se roagă pentru 
ea; natura umană a lui Hristos şi sfânta Fecioară, sub forma unui trup deo 
albeaţă orbitoare; şi, în sfârşit, Satan, ca o formă şerpuitoare şi lucitoare, 
asemănătoare cu o multitudine de ochi scânteietori şi misterioşi”. Nu este 
acesta începutul binecunoscutei creaţii iezuite (picturi şi sculpturi) de 
idoli? 

DI. Boehmer adaugă că acest înţeles adânc al dogmelor i-a fost des- 
coperit ca un har deosebit de sus, printr-o intuiţie transcendentă. „Multe 

taine ale credinţei şi ştiinţei i-au devenit dintr-o dată clare şi mai târziu el 
a pretins că a învăţat în acele scurte momente mai mult decât în tot 
timpul studiului său; totuşi, el nu a fost niciodată în stare să explice care 
au fost acele taine care i-au devenit deodată clare. Era numai o amintire 
ceţoasă, un sentiment a ceva miraculos, ca şi cum în acel moment el 
devenise „un alt om cu o altă inteligenţă”. 

Toate acestea pot fi rezultatul unei dezordini nervoase şi poate fi 
asemănată cu ceea ce se întâmplă cu fumătorii de opiu şi cei ce înghit 
haşiş: această extindere a eu-lui, această iluzie de înălţare dincolo de 
ceea ce este real, o senzaţie de strălucire care lasă numai o amintire 
ameţitoare. Viziunile exaltante şi iluminările l-au însoţit în permanenţă în 
viaţă pe acest mistic. 

„El nu s-a îndoit niciodată de realitatea acestor viziuni. El l-a gonit 
pe Satan cu un băț, la fel cum ar fi făcut-o cu un câine turbat; vorbea cu 
Duhul Sfânt aşa cum un om vorbeşte cu altul; cerea acordul lui 
Dumnezeu, al Trinității şi al Madonei asupra tuturor proiectelor sale şi 
izbucnea în lacrimi de bucurie când ei îi apăreau. În asemenea situaţii, el 
avea o stare de beatitudine cerească; cerurile îi erau deschise, şi 
dumnezeirea era vizibilă. şi perceptibilă pentru el” (H. Boehmer). 

Nu este acesta cazul unei persoane care halucinează? Cum pot 
apărea trei persoane în dumnezeire, când Dumnezeu este Unul şi nimeni, 
nici un prooroc şi nici un apostol n-au văzut decât pe Acela care se 
descoperea? Această dumnezeire trinitară vizibilă şi perceptibilă o vor 
oferi în mod constant omenirii fiii lui Loyola - nu numai din motive politice, 
bizuindu-se şi flatând înclinația adânc înrădăcinată în inima oamenilor 
pentru idolatrie - dar şi din convingere, fiind bine şi sincer îndoctrinaţi. 
Incă de la început, misticismul medieval a prevalat în Societatea lui Isus; 
el este încă cel ce animă Ordinul, în ciuda aspectelor lumeşti, intelectual şi 
educaţionale asumate cu destulă rapiditate. Axioma lui de bază este „Totul 
pentru toţi”. Artele, literatura, ştiinţa şi chiar filozofia au fost mai degrabă 
mijloace sau curse cu care prind sufletele, ca indulgenţele pentru care au 
fost adesea acuzaţi. Pentru acest ordin, nu există domeniu al slăbiciunii 
omeneşti asupra căruia să nu se poată acţiona, spre a incita spiritul şi 
voinţa spre renunțare şi întoarcere la un devotament liniştit şi copilăresc. 
Aşa că ei au acţionat înspre a instaura „Împărăţia lui Dumnezeu” în 
conformitate cu propriul lor ideal: o mare turmă sub crucea Sfântului 
Părinte. 

Că oameni învăţaţi au avut un asemenea ideal anacronic, este 
foarte ciudat, deci este de netăgăduit că aşa este şi este confirmarea unui 
fapt trecut adesea cu vederea: preeminenţa emoţiilor în viaţa spiritului. Pe 
lângă aceasta, Kant a spus că fiecare filozofie este expresia tempera- 
mentului sau caracterului filozofului. 

Inafara metodelor individuale, "temperamentul" iezuit pare mai mult 
sau mai puţin uniform în rândurile lor. „Un amestec de pietate (evlavie) şi 
diplomaţie, ascetism şi înţelepciune lumească, misticism şi calcul rece; 
aşa cum a fost caracterul lui Loyola, la fel este şi "marca" acestui ordin” (J. 
Huber, „lezuiţii”, pag.127). 

Mai întâi, fiecare iezuit a ales acest ordin deosebit din cauza propriei 
lui înclinații naturale; dar el a devenit cu adevărat un "fiu" al lui Loyola 


după probe aspre şi un antrenament sistematic care dura nu mai puţin de 
14 ani. 

În acest fel, paradoxul acestui ordin a continuat timp de patru sute 
de ani: un ordin care se străduieşte să fie „intelectual” dar, în acelaşi 
timp, a fost întotdeauna - în biserica romană şi în societate - campionul 
rânduielilor celor mai stricte. 


Capitolul 2. Exerciţii spirituale. 


Când a sosii vremea să părăsească Monresa, Ignaţiu nu-şi putea 
prevede viitorul, dar un lucru era sigur: teama privind propria lui mântuire 
nu mai era prima lui grijă; mai degrabă ca misionar decât ca pelerin, el 
pleacă spre Ţara Sfântă în martie 1523. A ajuns la lerusalim pe 1 
septembrie, după multe aventuri, de unde a trebuit să plece curând la 
ordinele conducătorului franciscan al provinciei, care nu dorea ca pacea 
firavă dintre creştini şi turci să fie periclitată de un prozelitism prematur. 
Misionarul dezamăgit s-a întors prin Veneţia, Genova şi Barcelona în 
drumul său spre Universitatea din Alcala, unde şi-a început studiile 
teologice; acolo şi-a început „vindecarea sufletelor” în mijlocul 
ascultătorilor voluntari. 

„În aceste adunări, cea mai comună manifestare de evlavie a 
sexului slab era leşinul; astfel, ne dăm seama ce greu îi era să aplice 
metodele sale religioase şi cum propaganda sa ferventă a dat naştere 
curiozităţii şi suspiciunii inchizitorilor”. În aprilie 1527, Inchiziția l-a 
aruncat pe Ignaţiu în închisoare, urmând a-l judeca sub învinuirea de 
erezie. Ancheta a examinat incidentele ciudate din mijlocul devotaţilor lui, 
strania afirmaţie a acuzatului privind minunata putere a castităţii ce i-a 
fost dată, precum şi bizarele sale teorii privind diferenţe dintre păcatele de 
moarte şi cele care se pot ierta. 

Eliberat, dar interzicându-i-se să mai ţină întâlniri, Ignaţiu a placat la 
Salamanca unde curând şi-a reluat aceleaşi activităţi. Suspiciuni 
asemănătoare din partea inchizitorilor l-au dus din nou în închisoare. 
Eliberat cu condiţia curmării activităţii, a plecat la Paris pentru a-şi 
continua studiile la Colegiul Montaigue. Eforturile sale de a-şi îndoctrina 
studenţii-ucenici în conformitate cu metodele sale speciale, l-au adus din 
nou în necazuri cu inchizitorii. Devenind mai prudent, el a continuat să se 
întâlnească cu numai şase din prietenii lui de la colegiu, dintre care doi 
vor deveni unii din cei mai de seamă membri: Salmeron şi Lainez. 

Ce era în el ca să atragă atât de puternic pe tineri, la un student 
bătrân? Era idealul său şi puţinul farmec pe care-l purta cu el: o carte 
mică, de fapt un jurnal, care, în ciuda scurtimii sale, a fost una care a 
influenţat destinul umanităţii. Acest volum a fost tipărit de atâtea ori încât 
nici nu se mai cunoaşte numărul copiilor. A fost de asemenea obiectul a 
peste 400 de comentarii. Este manualul iezuiţilor şi în acelaşi timp 
rezultatul dezvoltării interioare a stăpânului lor. Se numeşte: „Exerciţii 
spirituale”. 

DI. Boehmer a scris mai târziu: „Ignaţiu a înţeles mai bine decât 
orice alt conducător care l-a precedat că cea mai bună cale de a educa un 
om pentru un anumit ideal este să devii stăpânul imaginaţiei lui. Noi 

„ÎImbibăm în el forţe spirituale pe care mai târziu el nu le va mai putea 
elimina decât cu greu, forţe care durează mai mult decât cele mai bune 
principii şi învățături; aceste forţe pot ieşi la suprafaţă după ani în care 
nici să nu fi fost observate, şi să devină atât de imperative încât voinţa 
este neputincioasă în a li se opune şi trebui să le urmeze impulsul 
irezistibil” (H. Boehmer). 

Astfel, toate "adevărurile" dogmelor catolice vor trebui, nu numai să 
se mediteze asupra lor, ci şi trăite şi simțite de cel ce se devotează 
acestor „Exerciţii”, cu ajutorul unui "conducător". Cu alte cuvinte, el va 
trebui să retrăiască taina cu cea mai mare intensitate posibilă. 
Sensibilitatea candidatului se impregnează cu aceste forțe, a căror 
persistență în memoria şi subconştientul lui va fi pe atât de puternică şi 
îndelungată, pe cît de puternic a fost efortul de a le evoca şi asimila. Pe 
lângă văz, şi celelalte simţuri - auzul, mirosul, gustul şi pipăitul - vor avea 
un rol de jucat. Pe scurt, este mai degrabă o autosugestie controlată. 
Răzvrătirea îngerilor, izgonirea lui Adam şi Eva din Paradis, judecata lui 
Dumnezeu, scenele şi tablourile patimilor, sunt, cum ar spune cineva, 
retrăite în faţa candidatului. Scene dulci şi fericite alternează cu cele mai 
sumbre, într-un ritm ales cu pricepere. Nu mai este nevoie să spunem că 
iadul are un rol important în acest „spectacol”, cu iazul de foc în care sunt 
aruncaţi cei condamnaţi cu corul îngrozitor de strigăte, cu mirosul mortal 
de sulf şi flăcări pârjolitoare. Şi totuşi, Hristos este acolo întotdeauna ca 
să-l susţină pe vizionar, care nu ştie cum să-l mulţumească pentru că nu l- 
a aruncat deja în iad ca să plătească pentru păcatele trecute. 

lată ce a scris Edgar Quinet: „Nu numai viziunile sunt aranjate 
dinainte, ci deasemenea suspine, inhalaţii, răsuflări erau notate în carte. 
Pauzele şi intervalele de tăcere erau scrise ca o foaie de muzică. În caz că 
nu mă credeţi, voi cita: „Al treilea fel de rugăciune: prin măsurarea 
cuvintelor şi a perioadelor de tăcere'. Acest mod deosebit de rugăciune 
constă în exprimarea câtorva cuvinte între fiecare respiraţie; şi puţin mai 
departe: „Asiguraţi-vă să ţineţi pauze egale între respiraţii şi să rostiţi 
cuvântul cu suspine', ceea ce înseamnă că omul, inspirat sau nu, devine o 
maşină care trebuie să suspine, să plângă, să strige sau să-şi ţină 
respiraţia la momentul prescris şi în ordinea pe care experienţa o arata a fi 
cea mai profitabilă”. 

Este de înţeles că, după patru săptămâni devotate acestor exerciţi 
intense cu un conducător ca singurul tovarăş, candidatul ar fi copt pentru 
fazele următoare de sfărâmare şi educare. 

lată ce spune Quinet despre creatorul unei asemenea metode 
halucinante: „Ştiţi ce-l deosebeşte pe el de toţi ceilalţi asceţi din trecut? 
Faptul că el se putea observa şi analiza pe el însuşi în mod rece şi calculat 
în starea de răpire, în timp ce pentru alţii chiar şi ideea de reflecţie era 
imposibilă. Impunând ucenicilor acţiuni care, pentru el, erau spontane, el 
avea nevoie de numai treizeci de zile pentru a frânge - cu această metodă 
- voinţa şi raţiunea, în acelaşi mod în care un călăreț îşi înfrânge calul. El 
avea nevoie de numai treizeci de zile pentru a subjuga un suflet. Notaţi că 
iezuitismul s-a extins odată cu Inchiziția modernă: în timp ce Inchiziția 
frângea trupul, exerciţiile spirituale frângeau gândurile sub maşina lui 
Loyola” (Michael şi Guinet „lezuiţii”, Paris 1845, pag.185-187). 


În orice caz, cineva nu-şi putea examina viaţa sa "spirituală" prea 
adânc, chiar şi fără a avea onoarea de a fi un iezuit; metodele lui Loyola 
sunt recomandate în special credincioşilor şi preoţilor, aşa cum ne 
amintesc unii comentatori ca R.P. Pinard, autor al „Rugăciunii minţii pentru 
toţi”; inspirat de Sfântul Ignaţiu, acest ajutor valoros pentru suflet ar fi mai 
potrivit, credem noi, şi mai explicit dacă ar fi intitulat „Înstrăinare” în loc 
de „Rugăciune”. 


Capitolul 3. Fondarea Companiei. 


„Societatea lui Isus” a fost constituită în ziua de Înălţare, în anul 
1534, în capela bisericii Notre-Dame din Montmartre. Ignaţiu avea 44 de 
ani. După ce au luat cina (euharistia), conducătorul şi tovarăşii săi au jurat 
să meargă în Ţara Sfântă îndată ce-şi vor sfârşi studiile, spre a-i converti 
pe păgâni. Dar anul următor i-a găsit la Roma, unde papa organiza atunci 
o cruciadă împotriva turcilor, cu ajutorul împăratului german şi al 
Republicii Veneţia. Astfel, papa le-a arătat cât de imposibil era de realizat 
planul lor din cauza cruciadei. Aşa că Ignaţiu şi tovarăşii lui s-au dedicat 
lucrării misionare în ţările creştine; la Veneţia, modul său de lucru a iscat 
din nou suspiciuni din partea inchizitorilor. Constituţia Companiei lui Isus a 
fost în sfârşit concepută şi aprobată la Roma de către Papa Paul IIl, în anul 
1540. lezuiţii s-au pus la dispoziţia papei, promiţându-i ascultare necondi- 
ţionată. Invăţătura, mărturisirea, predicarea şi lucrarea de ajutorare erau 
domeniile în care acţiona noul Ordin. Dar misiunile în străinătate nu erau 
excluse, căci în anul 1541, Francis Xavier şi doi însoțitori au părăsit 
Lisabona pentru a merge să evanghelizeze Orientul Îndepărtat. 

In anul 1546 a fost lansat aspectul politic al carierei lor, când papa i- 
a ales pe Lainez şi Salmeron să-l reprezinte la Conciliul de la Trent, cu titlul 
de „teologi pontificali”. 

DI. Boehmer scrie: „Atunci (la început), Ordinul era folosit de papa 
doar temporar. Dar el şi-a îndeplinit funcțiunile cu o aşa promptitudine şi 
zel, încât deja sub papa Paul Ill a fost implantat puternic în tot felul de 
activităţi şi a câştigat încrederea Curiei pentru totdeauna” (H. Boehmer, 
pag.47-48). 

încrederea era pe deplin justificată; iezuiţii, şi Lainez în special, 
împreună cu prietenul lor devotat, cardinalul Morone, au devenit campionii 
perfizi şi neobosiţi ai autorităţii pontificale şi ai intangibilităţii dogmelor în 
timpul celor trei sesiuni ale Conciliului care s-a încheiat în 1562. Prin 
manevrele lor inteligente şi dialectica lor, ei au reuşit să învingă opoziţia şi 
toate cererile „ereticilor”: căsătoria preoţilor, Cina cu cele două elemente, 
folosirea limbii indigene la slujbele religioase şi, în special, reforma 
papalității. Numai reforma mănăstirilor a fost reţinută pe agenda de lucru. 
Lainez însuşi, printr-un contraatac viguros, a susţinut infailibilitatea 
pontificală, care a fost decretată, trei secole mai târziu de Conciliul de la 
Vatican (1870). Sfântul Scaun a ieşit întărit din această criză, mulţumită 
acţiunilor viguroase ale iezuiţilor. Termenii aleşi de Papa Paul III pentru a 
descrie acest nou ordin în Bula de Autorizare, sînt pe deplin justificaţi: 
Regimen Ecclesiae Militantis. 

Spiritul luptător s-a dezvoltat din ce în ce mai mult pe măsură ce 
timpul a trecut. Pe lângă misiunile în străinătate, activităţile fiilor lui 
Loyola au început să se concentreze asupra sufletelor oamenilor, în 
special printre cei din pătura conducătoare. Politica devine principalul lor 
domeniu de activitate, toate eforturile "conducătorilor" concentrându-se 
spre un ţel unic: supunerea întregii lumi faţă de papalitate - şi pentru a 
atinge acest scop, "capii" trebuiau cuceriţi mai întâi. Armele lor în 
atingerea scopului propus erau: să devină confesorii celor puternici şi ai 
conducătorilor şi să se ocupe de educaţia copiilor lor. În felul acesta, 
prezentul era asigurat iar viitorul era pregătit. 

Foarte curând, Sfântul Scaun şi-a dat seama de vigoarea pe care o 
aducea acest nou ordin. La început, numărul membrilor lui era limitat la 
60, dar această restricţie a fost anulată foarte prompt. În 1556, când 
Ignaţiu a murit, fiii lui activau în mijlocul păgânilor din India, China, 
Japonia, Lumea Nouă, dar şi în Europa: Franţa, Germania de Sud şi de 
Vest, unde ei luptau împotriva „ereziei”, în Spania, Portugalia, Italia, şi 
chiar în Anglia, unde au ajuns prin Irlanda. Istoria lor, plină de necazuri, va 
fi cea a unei reţele „romane” pe care ei au încercat în permanenţă să o 
întindă asupra lumii, şi ale cărei fire vor fi mereu rupte şi refăcute. 


Capitolul 4. Spiritul Ordinului. 


„Să nu uităm - scrie iezuitul Rouquette - că din punct de vedere 
istoric, ultramontanismul a fost afirmarea concretă a universalismului. 
Universalismul atât de necesar ar fi fost un cuvânt gol dacă nu ar fi dus la 
o coeziune concretă sau supunere a creştinismului: iată de ce voia Ignaţiu 
ca echipa sa să fie la dispoziţia papei... şi să fie o campioană a unităţii 
catolice, unitate care putea fi asigurată numai prin supunerea efectivă 
faţă de locţiitorul lui Hristos” (R.P. Rouquette) 

lezuiţii voiau să impună absolutismul monarhic în biserica romană şi 
ei l-au menţinut în societatea civilă, privindu-i pe monarhi ca reprezentanţi 
temporari ai Sfântului Părinte, adevăratul cap al creştinătăţii; atât timp cât 
monarhii erau pe deplini ascultători şi docili faţă de stăpânul comun, 
iezuiţii le erau cei mai credincioşi susţinători. Pe de altă parte, dacă aceşti 
prinți se răzvrăteau, ei găseau în iezuiţi cei mai vajnici duşmani. 

In Europa, în orice loc în care interesele Romei impuneau ridicarea 
norodului împotriva regilor lor, sau dacă aceşti stăpânitori temporari luau 
decizii care stânjeneau biserica, conducerea bisericii ştia că nu găseşte pe 
cineva mai capabil, perfid sau îndrăzneţ când este vorba de intrigă, 
propagandă sau chiar revoltă deschisă, decât Societatea lui Isus (Rene 
Fulop Miller, „lezuiţii şi secretul puterii lor”). 

Am văzut cum fondatorul acestei companii, prin spiritul exerciţiilor, 
era destul de înapoiat în misticismul său simplist, în disciplina ecleziastică 
şi, în general, în concepţia sa despre subordonare. Constituţia şi 
„Exerciţiile”, lucrări de bază ale acestui sistem, nu lasă nici o îndoială 
asupra acestui subiect. Indiferent ce ar spune discipolul lui - în special 
astăzi, când ideile moderne asupra acestei teme sînt total diferite - 
supunerea necondiționată era pe primul loc în legea acestui Ordin. DI. 
Folliet ar putea pretinde că vede în ea doar o „supunere religioasă”, 


necesară oricărei adunări religioase; R.P. Rouquette scrie cu îndrăzneală: 
„Departe de a fi o limitare a omului, această supunere conştientă şi de 
bună voie este culmea libertăţii... o eliberare de sub robia eu-lui”. Cineva 
trebuie doar să citească aceste texte pentru a înţelege extremismul, dacă 
nu caracterul monstruos al acestei înrobiri a sufletului şi spiritului impuse 
de iezuiţi, care îi făcea întotdeauna instrumente docile în mâinile 
superiorilor lor şi duşmani ai oricărei forme de libertate. 

„Faimoasa formulare perinde ac cadaver (ca un cadavru în mâna 
celui ce-l ţine) poate fi găsită în toată literatura spirituală”, după cum 
susţine dl. Folliet, şi chiar în scrierile orientale. lezuiţii trebuie să fie în 
mâinile superiorilor lor ca un toiag în mâna celui ce-l ridică, ca un bulgăre 
de ceară care poate fi modelat oricum, ca un mic crucifix care poate fi 
ridicat şi mişcat după dorinţă”. Aceste formulări plăcute sunt destul de 
lămuritoare. Remarcile şi explicaţiile creatorului acestui ordin înlătură 
orice îndoială asupra adevăratului lor înţeles. Pe lângă acestea, la iezuiţi 
nu numai voinţa, dar şi raţiunea şi scrupulele morale trebuiau sacrificate 
acestei virtuţi primordiale care este supunerea necondiționată. Aceasta 
este „fortificația cea mai puternică a Societăţii lui Isus”, a spus Borgia. 

„Să fim convinşi că totul este bine şi corect când este poruncit de 
superior”, scrie Loyola. Şi din nou: „Chiar dacă Dumnezeu ti-ar da un 
animal fără minte ca stăpân, să nu eziţi să i te supui ca unui stăpân şi 
conducător, pentru că Dumnezeu a poruncit să fie aşa”. Şi acum ceva şi 
mai tare: iezuitul trebuie să vadă în superiorul său nu un om care 
greşeşte, ci pe Hristos însuşi. Huber, profesor de teologie catolică în 
Munchen, autorul uneia dintre cele mai importante lucrări despre iezuiţi, a 
scris: „lată un fapt dovedit: Constituţia Ordinului repetă de 500 de ori că în 
persoana Generalului trebuie văzut Hristos” (J. Huber, „lezuiţii”, pag.71- 
73). 

Disciplina Ordinului, asimilată adesea cu cea militară, depăşeşte 
realitatea: „Supunerea militară nu este echivalentă cu supunerea necon- 
diționată iezuită; cea din urmă este mai largă, cuprinzând omul în în- 
tregime şi nu este satisfăcută ca cea dintâi cu un act exterior, ci cere 
sacrificarea voinței şi punerea la o parte a judecății personale” (J. Huber 
„lezuiţii” pag.71-73). 

Ignaţiu însuşi a scris într-o scrisoare adresată iezuiţilor portughezi: 
„Noi trebuie să vedem negrul ca alb, dacă biserica o spune aşa”. Aşa 
arată „culmea libertăţii” şi „eliberarea din robia eu-lui”, ridicată în slăvi 
mai înainte de R.P. Rouquette. Într-adevăr, iezuitul era eliberat de sine 
devenind total supus stăpânului său; orice îndoială sau scrupul îi era 
imputat ca păcat. 

H. Boehmer scria: „În anexele la Constituţie, superiorii erau sfătuiţi 
să ordone subalternilor, ca Dumnezeu lui Avraam, lucruri aparent 
criminale, pentru a-i pune la încercare; dar ei trebuiau să drămuiască 
încercările după puterea fiecăruia. Nu este greu să-ţi imaginezi care ar fi 
rezultatul unei asemenea educaţii” (Gabriel Monod, în introducerea la 
cartea lui H. Boehmer, „lezuiţii”). 

Suişurile şi coborâşurile din viaţa Ordinului - nu există ţară din care 
să nu fi fost alungaţi - depun mărturie asupra pericolului pe care-l 
reprezenta şi care a fost recunoscut de toate guvernele, chiar şi catolice. 

Prin infiltrarea în rândul claselor conducătoare ca învăţători, a unor 
oameni devotați orbeşte cauzei lor, Compania - campioană a 
universalismului şi deci a ultramontanismului - a fost recunoscută în mod 
inevitabil ca o ameninţare la adresa autorităţii civile, activitatea Ordinului 
îndreptându-se din ce în ce mai mult spre politică. 

Pe o cale paralelă, ceea ce numim „spiritul iezuit”, s-a dezvoltat şi în 
mijlocul membrilor Ordinului. Fără îndoială, fondatorul Ordinului, inspirat în 
principal de necesităţile misiunilor din ţară şi din străinătate, nu a uitat să 
dezvolte abilitatea oamenilor săi. lată ce a scris el în „Sententiae 
asceticae”: „O abilitate inteligentă împreună cu o puritate mediocră, este 
mai bună decât o mare sfinţenie cuplată cu o mai slabă abilitate. Un bun 
păstor de suflete trebuie să ştie cum să ignore multe lucruri şi să nu 
pretindă că le înţelege. Odată ce el este stăpân al voinţelor, el este în 
stare să-şi conducă ucenicii oriunde vrea el. Oamenii sunt absorbiți în 
întregime de interese trecătoare, aşa că nu trebuie să le vorbim prea 
apăsat despre sufletele lor: asta ar fi ca şi cum a-i arunca cârligul fără 
momeală”. 

Chiar şi expresia feţii pe care trebuiau s-o aibă fiii lui Loyola este 
arătată: „Ei trebuie să-şi ţină capul puţin coborât, fără a-l înclina în stânga 
sau în dreapta; ei nu trebuie să se uite în sus, şi când vorbesc cu cineva, 
nu trebuie să-l privească drept în ochi, ci în aşa fel ca să-l vadă dintr-o 
parte, indirect” (Pierre Dominique, „Politica iezuiţilor” - Paris 1955, 
pag.37). 

Urmaşii lui Loyola au învăţat bine această lecţie şi au aplicat-o pe 
scară largă pentru atingerea scopurilor lor. 


Capitolul 5. Privilegiile Companiei. 


După 1558, Lainez, subtilul tactician de la Conciliul de la Trent, a 
devenit General al Ordinului, având puterea (autoritatea) de a organiza 
Ordinul aşa cum era inspirat. Impreună cu Salmeron, a scris „Declaraţiile”, 
care au fost adăugate la Constituţie ca să formeze comentariile. Acestea 
accentuau şi mai puternic despotismul generalului care era ales pe viaţă. 
Un consilier, un guvernator şi asistenții care îşi aveau şi ei sediul la Roma, 
îl ajutau în administrarea Ordinului, care atunci era împărţit în cinci 
congregaţii: Germania, Franţa, Spania, Anglia şi America. Aceste 
congregaţii erau, la rândul lor, împărţite în provincii, care grupau diferite 
localuri ale Ordinului. Numai consilierii şi asistenții erau numiţi de 
congregaţie. Generalul Ordinului numea toate celelalte posturi, emitea 
ordonanţe care nu modificau Constituţia, administra averea Companiei 
cum voia şi direcţiona activităţile ei, fiind răspunzător numai înaintea 
papei. 

Acestei miliții atât de strâns legată de şeful ei şi care avea nevoie de 
o mare autonomie pentru a-şi concretiza acţiunile, papa i-a acordat unele 
privilegii ce par exorbitante în comparaţie cu cele ale altor ordine 
religioase. 

Prin Constituţia lor, iezuiţii erau exceptaţi de la regulile vieţii 
monahale. De fapt, ei erau călugări trăind „în lume” şi, priviţi în exterior, 
nimic nu-i distingea de preoțimea clasică. Dar, contrar acesteia şi altor 


ordine religioase, ei nu erau supuşi autorităţii episcopului. Încă din 1545, o 
bulă a papei Paul III i-a împuternicit să predice, să asculte confesiunile, să 
acorde sacramentele şi să spună liturghia. Singura slujbă pe care n-o 
puteau ţine era căsătoria. Ei aveau puterea să ierte păcatele, să schimbe 
legămintele (jurămintele) cu unele mai uşor de îndeplinit, sau chiar să le 
anuleze. DI. Gaston Bally scrie: „Puterea generalului în ceea ce priveşte 
iertarea păcatelor şi dispensele era chiar mai mare. El putea ridica orice 
pedeapsă a vreunui membru al Societăţii, înainte sau după intrarea lui în 
Ordin; el putea absolvi toate păcatele lor, chiar şi păcatul ereziei, a 
schismei, a falsificării scrierilor apostolilor, etc... Generalul îi absolvă - per- 
sonal sau prin delegat - pe toţi cei ce sînt sub autoritatea lui şi care sînt 
excomunicați, suspendaţi sau sub interdicţie şi ale căror fapte nu sînt 
cunoscute, înafară de tribunalul papal, de prea mulţi... El, deasemenea, 
absolvă de bigamie, pagube cauzate altora, crimă, asasinat... atât timp cit 
aceste fapte rele nu sînt cunoscute public şi nu fac obiectul vreunui 
scandal” (Gaston Bally „lezuiţii” pag.11-13). 

In sfârşit, papa Grigore XIII a dat dreptul Companiei să facă comerţ 
şi să se ocupe de activităţi bancare, drept de care ea s-a folosit foarte 
mult mai târziu. Aceste dispense şi puteri fără precedent erau pe deplin 
garantate Companiei. 

„Papii au cerut chiar regilor şi suveranilor să garanteze şi să apere 
aceste privilegii; ei amenințau cu marea excomunicare pe cei ce le-ar 
atinge. In 1574, o bulă a papei Pius V a dat dreptul generalului de a aduce 
la starea iniţială aceste privilegii, împotriva tuturor încercărilor de a fi 
modificate sau  micşorate, chiar dacă asemenea modificări erau 
documentate prin revocări papale. Garantând iezuiţilor asemenea 
privilegii extraordinare care erau contrare constituţiei bisericii, papalitatea 
voia nu numai să le dea acestora nişte arme puternice pentru a lupta 
împotriva "necredincioşilor", dar şi să-i folosească pe iezuiţi ca gardă de 
corp care să le apere puterea neîngrădită în biserică şi împotriva bisericii... 
Pentru a păstra supremaţia temporară şi spirituală pe care au uzurpat-o în 
timpul Evului mediu, papii au vândut biserici Ordinului iezuiţilor şi, în 
consecinţă, s-au predat pe ei înşişi în mâinile lor... Dacă papalitatea era 
susţinută de iezuiţi, atunci existenţa iezuiţilor depindea de supremaţia 
temporară şi spirituală a papalității. În acest fel, interesele ambelor părţi 
erau strâns legate împreună” (Gaston Bally, „lezuiţii” pag. 9-10, 16-17). 

Dar această armată selectă avea nevoie de ajutoare secrete cu care 
să domine societatea civilă; această parte a căzut în sarcina celor afiliaţi 
Companiei iezuiţilor. „Mulţi oameni importanţi au fost legaţi în felul acesta 
de Societatea iezuită: Impăratul Ferdinand II şi Ferdinand III, Sigismund III, 
Regele Poloniei, care a aparţinut oficial Companiei, Cardinal Infant, duce 
de Savoia. Şi aceştia au fost foarte folositori” (Pierre Dominique, „La 
politique de Jesuites”). 

La fel este şi astăzi; cei 33.000 de membri oficiali ai Societăţii 
activează în întreaga lume, printre ei fiind capi de partide politice 
oficialități înalte, generali, magistrați, medici, profesori universitari, etc., 
toţi luptându-se să ducă la îndeplinire, fiecare în sfera sa de activitate, 
„The Opus Dei” (Lucrarea lui Dumnezeu), de fapt planurile papalității. 

PARTEA II i 
IEZUIŢII ÎN EUROPA ÎN SEC. XVI ŞI XVII 


Capitolul 1. Italia, Portugalia, Spania. 


„Franţa - scria H. Boehmer - este leagănul Societăţii lui Isus, dar în 
Italia a căpătat program şi constituţie. Prin urmare, în Italia a lua naştere 
şi de aici s-a răspândit peste hotare”. Autorul notează creşterea numărului 
de colegii şi academii iezuite (128 şi 1680); „dar - spune el - istoria 
civilizaţiei italiene de-a lungul secolelor XVI - XVII arată rezultatele acestui 
fapt într-un mod mult mai frapant. Astfel, dacă o Italie bine educată 
(instruită) îmbrăţişează din nou credinţa şi ritualurile bisericii, admițând 
un nou zel pentru ascetism şi activitate misionară, compunea din nou 
poeme pioase şi imnuri pentru biserică, dedica cu conştiinciozitate 
penelurile pictorilor şi dălţile sculptorilor spre a preamări idealul religios, 
nu este urmarea faptului că clasele cultivate ale societăţii italiene erau 
instruite în colegii şi confesionale iezuite?” (H. Boehmer, „lezuiţii”, pag.82- 
83). 

Se terminase cu „simplitatea copilărească, bucuria, vivacitatea sau 
iubirea pentru natură”. „Elevii iezuiţi erau mult prea bisericoşi, devotați, 
preocupaţi pentru a păstra aceste caracteristici. Ei erau prinşi de viziunile 
extatice şi de iluminări; ei erau literalmente îmbătaţi de tablouri ale 
mortificării, chinurilor şi torturilor aplicate martirilor; ei aveau nevoie de 
pompă, strălucire şi teatralitate. Începând cu sec. XVI, arta şi literatura 
italiană reproduc cu fidelitate această transformare morală... Neliniştea, 
ostentaţia, şocul susţinut care caracterizează creaţia acelei perioade, 
încurajează apariţia unui sentiment de respingere în loc de simpatie 
pentru convingerile pe care se presupune că ei le tălmăceau şi le 
glorificau” (Boehmer, „lezuiţii”). 

Aceasta este nota specifică, unică a Companiei. Această dragoste 
pentru denaturat, afectat, strălucire, teatralitate, ar părea stranie pentru 
nişte mistici formaţi prin „Exerciţii spirituale”, dacă nu am detecta în ea 
acel scop iezuit esenţial de a impresiona mintea. Este o aplicaţie a 

maximei „scopul scuză mijloacele” aplicată cu perseverenţă de iezuiţi în 
artă şi în literatură, cît şi în problemele politice şi morale. 

ltalia a fost atinsă în mod puternic de Reformă. Cu toate acestea, 
valdenzii, care au supravieţuit încă din Evul mediu în ciuda persecuțiilor şi 
s-au stabilit în nordul şi sudul peninsulei, s-au alipit la biserica calvinistă în 
anul 1532. Intr-un raport al iezuitului Possevino, Emmanuel Philibert de 
Savoia a lansat o altă prigoană sângeroasă împotriva supuşilor săi 
„eretici”, în anul 1561. Acelaşi lucru s-a întâmpla în Calabria, la Casal de 
San Sisto şi Guardia Fiscale. „lezuiţii au fost implicaţi în multe masacre; ei 
erau ocupați cu convertirea victimelor” (J. Huber „lezuiţii”, pag.165). 

Cât despre părintele Possevino, „...el a urmat armata catolică în 
calitate de capelan şi a recomandat exterminarea prin foc a pastorilor 
eretici, ca fiind o necesitate şi un act sfânt” (H. Boehmer). 

lezuiţii erau atotputernici în Parma, la curtea lui Farnese, ca şi în 
Napoli, de-a lungul sec. XVI şi XVII. Dar în Veneţia, unde fuseseră copleșiți 
de favoruri, au fost alungaţi la 14 mai 1606 ca fiind „cei mai credincioşi 
slujitori şi purtători de cuvânt ai papei”. Cu toate acestea, li s-a permis 
reîntoarcerea în 1656, dar influenţa lor în Republică avea să fie de acum 
încolo doar o slabă umbră a celei pe care o avuseseră în trecut. 

Portugalia a fost o ţară deosebită pentru Ordin. „Încă sub papa loan 
III (1521-1559), în Portugalia era cea mai puternică comunitate religioasă 
din regat”. Influenţa ei a crescut chiar mai mult după revoluţia din 1640, 
care i-a adus la tron pe braganzi. „Sub primul rege al casei Braganza, 
părintele Fernandez era membru al guvernului şi, sub domnia minorului 
Alphonse VI, sfătuitorul cel mai prețuit al reginei Louisa. Părintele de Ville 
a reuşit să-l înlăture de la tron pe Alphonse VI în 1667, iar părintele 
Emmanuel Fernandez a fost numit deputat al Curţii în 1667 pe lângă 
regele Petru Il. În ciuda faptului că aceşti preoţi nu îndeplineau nici o 
funcţie publică, ei erau mult mai puternici în Portugalia decât în orice altă 
ţară. Ei nu erau numai sfătuitori spirituali ai tuturor familiilor regale, dar 
regii şi miniştrii îi consultau în toate situaţiile importante. Din una dintre 
propriile lor mărturisiri, aflăm că nici un post din administraţia statului sau 
din biserică nu putea fi obţinut fără asentimentul lor; cu atât mai mult cu 
cât clerul, înalta societate şi cei din popor se întreceau în a le câştiga 
favorurile şi asentimentul. Politica externă era deasemenea sub puternica 
lor influenţă. Orice om normal ar fi văzut că o astfel de stare a lucrurilor 
era dăunătoare stării regatului” (H. Boehmer). 

De fapt, putem vedea rezultatele după starea decadentă în care a 
ajuns acest tărâm nefericit. Au fost necesare toată energia şi 
perspicacitatea marchizului de Pombal, la mijlocul sec. XVIII, pentru a 
smulge Portugalia din sfera mortală de influenţă a Ordinului. 

In Spania, pătrunderea Ordinului a fost mai lentă. Clerul superior şi 
dominicanii i s-au opus multă vreme. Monarhii înşişi, regii Charles şi Philip 
II, cu toate că le acceptaseră serviciile, nu aveau încredere în aceşti 
soldaţi ai papei şi se temeau de violarea propriei lor autorităţi. Dar, cu 
multă abilitate, Ordinul a înfrânt în cele din urmă această rezistenţă. „În 
timpul sec. XVII, ei au fost atotputernici în Spania printre clasele sus-puse 
şi la Curte. Chiar părintele Neidhart, fost ofiţer de cavalerie german, a 
condus în exclusivitate regatul în calitate de Consilier al Statului, prim 

ministru şi mare inchizitor... În Spania, ca şi în Portugalia, decadenţa 
regatului a coincis cu ascensiunea Ordinului” (H. Boehmer). 

lată ce a avut de spus Edgar Quinet despre acest lucru: 
„Oridecâteori văd murind o dinastie regală, pot vedea ridicându-se şi 
stând în spatele ei un fel de geniu al răului, una din acele figuri întunecate 
care sînt duhovnicii, care o conduce blând şi părinteşte la moarte”. 

Desigur, nu se poate pune decadenţa Spaniei numai în cârca 
Ordinului. „Totuşi, este adevărat că Ordinul iezuiţilor, împreună cu biserica 
şi alte ordine religioase, i-au grăbit căderea. Cu cât Ordinul devenea mai 
bogat, cu atât era mai săracă Spania; astfel că la moartea regelui Charles 
II, vistieria statului nu dispunea nici măcar de suma necesară pentru a 
plăti 10.000 de slujbe, care se ţineau de obicei pentru salvarea sufletului 
unui rege care a murit” (H. Boehmer). 


Capitolul 2. Germania. 


„Nu Europa de sus, ci cea centrală: Franţa, Olanda, Germania, 
Polonia, a fost scena acelei lupte istorice dintre catolicism şi pro- 
testantism. Aşa că aceste ţări au fost principalul câmp de bătaie pentru 
Societatea lui Isus” (H. Boehmer). 

Situaţia era deosebit de gravă în Germania. „Nu numai pesimiştii, ci 
şi catolicii gânditori şi înţelepţi au considerat cauza vechii biserici din 
toate landurile Germaniei ca fiind aproape pierdută. De fapt, chiar şi în 
Austria şi Boemia ruptura de Roma a fost atât de totală, încât protestanții 
puteau spera pe drept cuvânt să cucerească Austria în câteva decenii. 
Atunci, cum de nu a avut loc această schimbare şi ţara a fost chiar 
împărţită în două sectoare? Partida catolică, la sfârşitul sec.16, nu are nici 
o ezitare în a răspunde la această întrebare, căci ea a ştiut întotdeauna că 
gruparea Wittelsbach, habsburgii şi iezuiţii erau răspunzători pentru 
această întorsătură fericită’ a evenimentelor” (H. Boehmer) . 

Rene Fulop-Miller scrie despre rolul iezuiţilor în aceste evenimente: 
„Cauza catolică putea spera la un succes real doar dacă preoţii iezuiţi ar fi 
fost în stare să-i influenţeze şi să-i manipuleze pe suverani în orice timp şi 
orice împrejurări. Confesionalele ofereau iezuiţilor mijloacele pentru 
asigurarea unei influenţe politice durabile, fiind astfel o armă deosebit de 
eficace”. 

In Bavaria, tânărul duce Albert V, fiul unui catolic zelos şi educat la 
Ingolstadt, vechi oraş catolic, a făcut apel la iezuiţi pentru a combate 
efectiv erezia: la 7 iulie 1556, 8 preoţi şi 12 învăţători iezuiţi au intrat în 
Ingolstadt. Era începutul unei ere noi pentru Bavaria... Statul însuşi a 
primit o nouă pecete... concepţiile romano-catolice dirijau de acum 
politica suveranilor şi conduita înaltei societăţi. Dar acest nou spirit a 
acaparat numai clasele sociale superioare. El nu a câştigat inimile 
oamenilor obişnuiţi. Totuşi, sub disciplina de fier a statului şi a bisericii 
revigorate, ei au redevenit catolici devotați, docili, fanatici şi intoleranţi 
faţă de orice erezie”. 

„Poate ar părea exagerat să atribui asemenea virtuţi şi acţiuni unei 
mâini de oameni. Totuşi, în aceste condiţii forţa lor era invers 
proporţională cu numărul lor, iar ei erau deosebit de eficace imediat ce nu 

mai întâlneau nici un obstacol. Emisarii lui Loyola au cucerit de la început 
inima şi mintea ţării.... Începând cu următoarea generaţie, Ingolstadt a 
devenit tipul perfect al oraşului iezuit german” (H. Boehmer) 

Se poate judeca starea de spirit pe care preoţii au introdus-o în 
această fortăreață a credinţei, citind următoarele rânduri: „lezuitul 
Mayrhofer învăţa în cartea sa, "Oglinda predicatorului": „Noi nu vom fi 
judecaţi dacă cerem uciderea protestanților mai mult decât am fi judecaţi 
pentru pedepsirea cu moartea a hoţilor, criminalilor, falsificatorilor şi 
răzvrătiţilor” (Rene Fulop-Miller). 

Succesorii lui Albert V şi în special Maximilian | (1597-1651) au 
completat lucrarea acestuia. Deja Albert V fusese foarte scrupulos în a-şi 
îndeplini "datoria" de a asigura "mântuirea" supuşilor săi: „Imediat ce 
preoţii iezuiţi au pătruns în Bavaria, atitudinea lui (a lui Albert V - n.t.) faţă 
de protestanți şi faţă de simpatizanţii lor a de venit şi mai severă. 
Incepând cu anul 1563, el i-a alungat fără milă pe toţi „recalcitranţii” şi n- 
a arătat nici un fel de îndurare faţă de anabaptişti, care au trebuit să 
sufere înecul, focul, închisoarea şi lanţurile, toate acestea fiind lăudate de 
iezuitul Agricola. In ciuda tuturor acestor persecuții, a trebuit să treacă 
(moară) o întreagă generaţie de bărbaţi pentru ca persecuția să fie 
încununată cu un succes deplin. Nu mai târziu decât în anul 1586, 
anabaptiştii au reuşit să ascundă 600 de victime de ducele Guillaume 
(este vorba de anabaptiştii din Moravia). Acest singur exemplu ne 
dovedeşte că aici au fost alungaţi mii şi nu sute, o spărtură groaznică într- 
un ţinut puţin populat. 

„Dar - a spus Albert V la Conciliul de la Munchen - cinstea lui 
Dumnezeu şi mântuirea sufletelor trebuie puse deasupra oricăror interese 
momentane” (H. Boehmer). 

Incetul cu încetul, învăţământul bavarez a trecut în mâinile iezuiţilor 
şi acea regiune a devenit baza pătrunderii lor în estul, vestul şi nordul 
Germaniei. 

Incepând cu anul 1585, preoţii iezuiţi au convertit partea din landul 
Westfalia ce ţinea de Köln; în 1586 ei apar la Neuss şi Bonn, una din 
reşedinţele arhiepiscopului din Köln; ei deschid colegii la Hildesheim în 
1587 şi la Munster în 1588. Acesta din urmă avea deja în 1618, 1300 de 
elevi... O mare parte din Germania de vest a fost recucerită de catolici în 
felul acesta, mulţumită lui Wittelsbach şi iezuiţilor. 

„Alianţa dintre Wittelsbach şi iezuiţi a fost poate mai importantă 
pentru „regiunile austriece’ decât pentru Germania de vest. Arhiducele 
Charles de Styrie, ultimul fiu al împăratului Ferdinand, s-a căsătorit în 
1571 cu o prinţesă bavareză, care a adus în castelul Gratz tendinţe 
catolice înguste şi prietenia, pentru iezuiţi care domina curtea de la 
München’. Sub influenţa ei, Charles a trudit din greu pentru a „extirpa 
erezia’ din trupul regatului lui şi când a murit, în 1590, el l-a obligat pe fiul 
şi succesorul lui, Ferdinand, să jure că va continua această luptă. În orice 
caz, Ferdinand era bine pregătit pentru aceasta. ‚Timp de 5 ani, el a fost 
elevul iezuiţilor din Ingolstadt; pe lângă aceasta, el era atât de mărginit 
încât, după el, nu exista nici o îndatorire mai nobilă decât restaurarea 
bisericii catolice în ţara lui. Că această îndatorire era sau nu avantajoasă 
ţării lui, asta pe el nu-l îngrijora. „Prefer - spunea el - să domnesc asupra 

unei ţări în ruină, decât într-una blestemată”” (J. Huber - „lezuiţii” pag.180- 
183). 

În 1617, arhiducele Ferdinand a fost încoronat Rege al Boemiei de 
către împărat. „Influențat de confesorul său iezuit, Viller, Ferdinand a 
început imediat să combată protestantismul în noul său regat. Aceasta a 
anunţat începutul unui război religios deosebit de sângeros, care timp de 
30 de ani a ţinut Europa în suspans. In 1618, când nefericitele evenimente 
de la Praga au dat semnalul pentru începerea rebeliunii, bătrânul împărat 
Mathias a încercat la început să ajungă la un compromis, dar nu a avut 
destulă putere pentru a-şi impune intenţiile sale regelui Ferdinand, care 
era dominat de confesorul său iezuit; astfel, ultima speranţă de a închide 
acest conflict pe calea înţelegerii a fost pierdută. In acelaşi timp, regiunile 
Boemiei luaseră măsuri speciale şi hotărâseră alungarea tuturor iezuiţilor, 
văzându-se în aceştia promotori ai războiului civil” (J. Huber). 

Curând după aceea, Moravia şi Silezia le-au urmat exemplul, iar 
protestanții din Ungaria, unde iezuitul Pazmany stăpânea cu un toiag de 
fier, s-au răsculat şi ei. Dar lupta de la Muntele Alb (1620) a fost câştigată 
de Ferdinand, care a fost făcut din nou împărat după moartea lui Mathias. 

„lezuiţii l-au convins pe Ferdinand să aplice cele mai crunte pedepse 
asupra rebelilor; protestantismul a fost smuls din rădăcini din toată ţara 
prin mijloace ce nu pot fi exprimate în cuvinte. „La sfârşitul războiului, 
ruina materială a ţării era completă”. 

„lezuitul Balbinus, istoricul Boemiei, s-a întrebat cum de a mai putut 
rămâne cineva în ţara aceea. Dar ruina morală a fost cu mult mai 
teribilă... Cultura înfloritoare întemeiată de nobilime şi clasele sociale de 
mijloc, bogata literatură naţională care nu putea fi înlocuită: toate acestea 
au fost distruse, încât chiar şi specificul naţional a fost îndepărtat. Boemia 
a fost deschisă iezuiţilor şi ei au ars literatura naţională în cantităţi uriaşe; 
sub influenţa lor, chiar şi numele marelui erou naţional, Jan Huss, s-a 
estompat treptat, până când a fost şters din inimile oamenilor... 

„Mărirea puterii iezuite - spunea Tomek - a coincis cu marea 
decădere a ţării din punct de vedere al culturii naţionale; datorită 
influenţei pe care acest ordin a avut-o asupra acestui ţinut nefericit, 
trezirea ţării s-a putut face numai după un secol”. Când războiul de 30 de 
ani a luat sfârşit şi s-a încheiat pacea care asigura protestanților germani 
aceleaşi drepturi politice de care se bucurau catolicii, iezuiţii au făcut tot 
posibilul pentru a se continua lupta; dar în zadar” (Rene Fulop-Miller pag. 
104-105 ) 

Dar ei au obţinut de la elevul lor, Leopold |, care domnea atunci ca 
împărat, permisiunea de a persecuta pe protestanții din ţara lui, şi în 
special din Ungaria. „Escortaţi de dragonii imperiali, iezuiţii a trecut la 
munca de convertire în anul 1671. Ungurii s-au ridicat la luptă şi astfel a 
început un război care avea să se întindă pe perioada unei generaţii... Dar 
această insurecție a fost victorioasă sub conducerea lui Francisc Rakoczi. 
Acesta voia să-i izgonească pe iezuiţi din toate ţările unde el avea 
influenţă; dar protectori influenţi ai Ordinului au reuşit să amâne aceste 
măsuri, iar expulzarea nu a avut loc până în 1707... 

„Prinţul Eugen a condamnat cu asprime politica casei imperiale şi 
intrigile iezuiţilor din Ungaria. El a scris: „Austria aproape că a pierdut 

Ungaria din cauza persecutării protestanților”. Într-o zi, el a exclamat plin 
de amărăciune că moralitatea turcilor este mult superioară celei iezuite, 
cel puţin în practică. „Ei doresc nu numai să domine asupra conştiinţelor, 
dar vor să aibă drept de viaţă şi de moarte asupra oamenilor”. 

„Austria şi Bavaria au cules din plin roadele dominării iezuite: 
oprimarea tuturor tendinţelor progresiste şi înjosirea sistematică a 
oamenilor”. 

Mizeria de nedescris care a urmat războiului religios, slăbirea puterii 
politice, decadenţa intelectuală, corupţia morală, o înspăimântătoare 
depopulare şi o sărăcire a întregii Germanii: acestea au fost rezultatele 
acţiunilor ordinului iezuiţilor” (J. Huber, „lezuiţii”, pag 183-186). 


Capitolul 3. Elveţia. 


De abia în sec. XVII au reuşit iezuiţii să se stabilească cu succes în 
Elveţia, după ce fuseseră chemaţi şi apoi alungaţi din câteva oraşe ale 
Confederaţiei în timpul celei de a doua jumătăţi a sec. XVI. 

Arhiepiscopul Milanului, Charles Borromee, care le-a facilitat 
instalarea în Lucerna în 1578, şi-a dat curând seama care ar fi rezultatele 
activităţii acestora, aşa cum ne aminteşte şi J. Huber: „Charles Borromee 
scria confesorului său că această Companie a lui Isus, condusă de capi 
mai mult politici decât religioşi, devine prea puternică pentru a păstra 
cumpătarea necesară şi respectul. Ea guvernează deasupra regilor şi 
prinților şi conduce afaceri politice şi spirituale; evlavioasa instituţie şi-a 
pierdut spiritul care o însufleţea la început; vom fi siliţi s-o dezmembrăm” 
(J. Huber - „lezuiţii”) 

În acelaşi timp în Franţa, faimosul jurist Etienne Pasquier a scris: 
„Introduceţi acest ordin în mijlocul nostru şi în acelaşi timp veţi introduce 
neînţelegerea, haosul şi confuzia” (H. Fulop-Miller, „lezuiţii şi secretul 
puterii lor”, pag. 57). 

Nu este această plângere împotriva Ordinului identică cu cea auzită 
mereu şi mereu în toate ţările? A fost aceeaşi şi în Elveţia, când dovada 
faptelor lor dăunătoare a răzbătut prin aparențele înşelătoare cu care 
obişnuia să se acopere. „Oriunde reuşeau iezuiţii să prindă rădăcini, ei 
corupeau mari şi nici, tineri şi bătrâni. Foarte curând autorităţile au 
început să-i consulte în împrejurări deosebite; donațiile lor au începu să 
curgă în ţară şi în curând ei au ocupat toate şcolile, amvoanele celor mai 
multe biserici, devenind confesorii oamenilor la putere şi influenţi. 
Confesori ai tuturor claselor societăţii, sfătuitori şi prieteni intimi ai 
membrilor Conciliului (local), influenţa lor a crescut din zi în zi şi ei nu au 
aşteptat mult să şi-o exercite în treburile publice. Lucerna şi Fribourg au 
fost centrele lor principale; de acolo, ei conduceau politica externă a celor 
mai multe cantoane catolice... 

„Orice plan născocit la Roma sau de alte puteri străine, împotriva 
protestantismului din Elveţia, avea asigurat deplinul suport al iezuiţilor... 
În 1620 ei au reuşit să aţâţe populaţia catolică din Veltlin să se ridice 
împotriva protestanților şi au masacrat 600 dintre ei. Papa a acordat 
indulgente tuturor celor care au participat la această faptă oribilă”. 

„În 1656 ei au stârnit războiul civil între membrii diferitelor 
confesiuni religioase... Mai târziu, un nou război religios a fost început de 
iezuiţi”. 

„in 1712, la Aarau s-a tratat pacea; Lucerna şi Uri tocmai o ac- 
ceptaseră când iezuiţii, în urma unui ordin primit de la Roma, au făcut tot 
ce le-a stat în putinţă să răstoarne lucrurile. Ei au refuzat să acorde 
iertarea păcatelor celor ce nu ridicaseră armele. Ei au proclamat în gura 
mare de la amvoanele lor că nimeni nu era obli gat să-şi ţină cuvântul, 
când acesta a fost dat ereticilor; ei i-au făcut pe negociatorii moderați să 
suspecteze şi să nu mai rămână pe poziţia lor (de încheiere a păcii -n.t.), 
provocând în Lucerna o asemenea răscoală amenințătoare a poporului 
împotriva guvernului, încât puterea supremă a trebuit să demisioneze şi 
astfel pacea a fost ruptă. Catolicii au fost înfrânți în lupta care a urmat şi 
au semnat o pace împovărătoare”. 

„De atunci, influenţa Ordinului în Elveţia a devenit din ce în ce mai 
mică” (J. Huber „lezuiţii”, pag.188). 

Astăzi, articolul 51 din Constituţia Elveţiei interzice Societăţii lui Isus 
să desfăşoare orice activitate culturală sau educaţională pe teritoriul 
Confederaţiei. Orice efort făcut pentru a aboli această lege a fost respins. 


Capitolul 4. Polonia şi Rusia. 


Dominația iezuită nu a fost nicăieri atât de mortală ca în Polonia. 
Acest lucru este dovedit de H. Boehmer, un istoric moderat care nu a 
purtat nici o aversiune sistematică faţă de Societatea lui Isus. 

„lezuiţii au fost în întregime responsabili de distrugerea Poloniei. 
Acuzaţia astfel formulată este exagerată. Decăderea statului polonez 
începuse înainte de intrarea acestora în scenă. Dar ei au grăbit desigur 
descompunerea regatului. Dintre toate statele, Polonia, care avea 
milioane de creştini ortodocşi în mijlocul ei, ar fi trebuit să aibă toleranța 
religioasă ca unul din cele mai importante principii de politică internă. 
lezuiţii nu au permis aceasta. Ba mai rău, ei au pus politica externă 
poloneză în serviciul intereselor catolice, într-un mod fatal” (H. Boehmer). 

Aceasta s-a scris la sfârşitul secolului trecut; este foarte asemănător 
cu ceea ce a spus colonelul Beck, fost ministru al afacerilor extern în 
perioada 1932-1939, după al doilea război mondial: „Vaticanul este printre 
principalii vinovaţi de tragedia ţării mele. Eu mi-am dat seama prea târziu 
că noi am dus o politică externă care servea interesele bisericii catolice” 
(Declaraţia de la 6 februarie). 

Deci, cu câteva secole între ele, aceleaşi influenţe dezastruoase şi- 
au lăsat amprenta încă odată asupra acestei naţii nefericite. 

Incă din 1581, părintele iezuit Possevino, delegat pontifical la 
Moscova, a făcut tot posibilul să reconcilieze ţarul Ivan cel Groaznic cu 
biserica romano-catolică. Ivan nu era strict împotriva ei. Plin de speranţe 
fericite, Possevino s-a făcut, în anul 1584, mediatorul păcii de la Kirevora 
Gora dintre Rusia şi Polonia, o pace care l-a salvat pe Ivan dintr-o situaţie 
fără ieşire. Aceasta a fost tocmai ceea ce dorea acest suveran şiret. Nici n- 
a mai fost vorba după aceea de convertirea. ruşilor. Possevino a trebuit să 
părăsească Rusia fără a obţine ceva. 

Doi ani mai târziu, o situaţie ceva mai bună i-a fost oferită Ordinului 
de a pune mâna pe Rusia: Grişca Ostrepiev, un călugăr răspopit, a 
dezvăluit iezuiţilor că, de fapt, el era Dimitrie, fiul lui Ivan, care fusese 
asasinat; el s-a declarat gata să îngenuncheze Moscova în faţa Romei 
dacă ar deveni stăpânul tronului ţarului. Fără a reflecta mai întâi, iezuiţii 
au preluat în mâinile lor introducerea lui Ostrepiev la Contele Palatin de 
Sandomir, care i-a dat de soţie pe fata lui; ei au vorbit în numele lui papei 
şi regelui Sigismund Illl cu privire la pretenţiile lui şi au reuşit să facă 
armata poloneză să se ridice împotriva ţarului Boris Gudunov. Drept 
recompensă, falsul Dimitrie a renunţat la religia străbunilor lui într-o casă 
din Cracovia, locaş al iezuiţilor, şi a promis Ordinului o instituţie în 
Moscova, lângă Kremlin, după victoria asupra lui Boris Gudunov. 

„Dar tocmai aceste favoruri din partea catolicilor au dezlănţuit ura 
bisericii ortodoxe ruse împotriva lui Dimitrie. La 27 mai 1606, a fost ucis 
împreună cu sutele de polonezi care-l însoțeau. Până atunci nu se putea 
vorbi despre un sentiment naţional rus; dar de atunci, acesta a devenit 
foarte puternic şi a luat forma unei uri fanatice împotriva bisericii romane 
şi împotriva Poloniei. 

„Alianţa cu Austria şi politica ofensivă a lui Sigismund III împotriva 
turcilor, ambele susţinute cu tărie de ordinul iezuiţilor, au avut efecte 
dezastruoase pentru Polonia. Altfel spus, nici un stat nu a suferit sub 
dominaţia iezuită, ca Polonia. Şi în nici o altă ţară - înafară de Portugalia — 
nu a fost Ordinul atât de puternic ca în Polonia. Polonia nu a avut numai 
„un rege al iezuiţilor”, ci şi un rege iezuit: lan Cazimir, un suveran care a 
aparţinut Ordinului înainte de urcarea lui pe tron în 1649... 

„În timp ce Polonia era condusă cu rapiditate spre ruină, numărul 
locaşurilor şi şcolilor iezuite a crescut atât de repede, încât Generalul 
Ordinului a transformat Polonia într-o congregaţie de sine-stătătoare în 
1751” (H. Boehmer). 


Capitolul 5. Suedia şi Anglia. 


„În ţările scandinave, scria Pierre Dominique, luteranismul a cuprins 
toate sferele de activitate şi atunci când iezuiţii au pornit la contraatac, ei 
nu au mai găsit acolo ceea ce găsiseră în Germania: o partidă catolică 
minoritară, dar puternică”. Atunci singura lor speranţă a fost convertirea 
suveranului, care în secret era în favoarea catolicismului; de asemenea, 
acest rege, Jan IIl Vasa, se căsătoreşte în 1568 cu o prinţesă poloneză, 
Catherine, o romano-catolică. Părintele Nicolai şi alţi iezuiţi au fost aduşi în 
1574 la recent consacrata şcoală de teologie, unde au devenit fervenţi 
prozeliţi romano-catolici, în timp ce oficial afişau luteranismul. Apoi, abilul 
negociator, Possevino, a asigurat atât convertirea lui Jan III cît şi educaţia 
fiului acestuia, Sigismund, viitorul Sigismund Ill, regele Poloniei. Când a 
sosit timpul ca Suedia să se supună Sfântului Scaun, condiţiile regelui au 
fost: căsătoria preoţilor, folosirea limbii ţării la slujbele religioase şi 
împărtăşania (euharistia), cu ambele elemente (pâine şi vin). Toate 
acestea au fost respinse de conducerea bisericii catolice şi astfel 
negocierile au ajuns într-un punct mort. In orice caz, regele, care şi-a 

pierdut prima soţie, s-a recăsătorit cu o suedeză luterană. lezuiţii au 
trebuit să părăsească ţara. 

„Cincizeci de ani mai târziu, Ordinul a câştigat o altă victorie în 
Suedia: Regina Cristina, fiica lui Gustav Adolf, ultimul Vasa, a fost 
convertită sub învăţătura a doi preoţi iezuiţi care reuşiseră să ajungă la 
Stockholm deghizați în nobili italieni. Dar, pentru a-şi schimba religia fără 
conflicte, ea a trebuit să abdice în 24 iunie 1654” (H. Bohmer). 

În Anglia, situaţia părea mai favorabilă Societăţii lui Isus şi ea putea 
spera, cel puţin pentru un timp, să aducă această ţară din nou sub 
jurisdicţia Sfântului Scaun. „Când Elisabeta a ajuns pe tron în 1558, 
Irlanda era în întregime catolică iar Anglia pe jumătate... Deja în 1542, 
Salmeron şi Broet au fost trimişi de papa pentru a supraveghea Irlanda”. 
Au fost înfiinţate seminarii în Douai, Pont-a-Mousson şi Roma pentru 
pregătirea misionarilor din Anglia, Irlanda şi Scoţia. În înţelegere cu regele 
Filip II al Spaniei, conducerea bisericii a complotat la răsturnarea reginei 
Elisabeta de pe tron, în favoarea catolicei Maria Stuart. O răscoală 
irlandeză, provocată de Roma, a fost înăbuşită. Dar iezuiţii care sosiseră în 
Anglia în 1580 au luat parte la o mare întrunire catolică la Southwark. 

„Apoi, sub diferite travestiuri, ei s-au împrăştiat din regiune în 
regiune, din casă în casă şi din castel în castel. Seara ei ascultau con- 
fesiuni; dimineaţa predicau şi dădeau împărtăşania (euharistia), după care 
dispăreau tot atât de misterios cum veniseră. Asta pentru că din 15 iulie, 
Elisabeta îi declarase proscrişi” (H. Boehmer). 

Ei au tipărit şi au împrăştiat în secret pamflete virulente împotriva 
reginei şi a bisericii anglicane. Unul din ei, părintele Campion, a fost prins, 
condamnat pentru înaltă trădare şi spânzurat. Ei au mai complotat la 
Edinburgh ca să-l câştige de partea lor pe regele lacob al Scoției. 
Rezultatul tuturor acestor tulburări a fost executarea Mariei Stuart în anul 
1587. 

Apoi a urmat expediţia spaniolă, invincibila Armada, care a făcut 
Anglia să tremure o vreme şi a cauzat „sfânta alianţă” în jurul tronului 
Elisabetei. Dar Compania şi-a urmat cu toate acestea proiectele ei şi 
pregătea preoţi englezi la Valladolid, Sevilia, Madrid şi Lisabona, în timp ce 
propaganda secretă continua în Anglia sub conducerea părintelui Garnett. 
După complotul „butoiului cu pulbere” împotriva lui lacob l, succesorul 
Elisabetei, acest părinte Garnett a fost condamnat pentru complicitate şi 
spânzurat, la fel ca părintele Campion. 

Sub Carol | şi apoi în republica lui Cromwell, mulţi iezuiţi au plătit cu 
viaţa pentru intrigile lor. Ordinul credea că va triumfa sub Carol Il care, 
împreună cu Ludovic XIV, a încheiat un tratat la Dover, făgăduind că va 
restabili catolicismul în ţară (6 feb.1685 - n.t.). 

„Națiunea nu a fost pe deplin informată de aceste aranjamente, dar 
puţinul care a fost aflat a fost de ajuns pentru a crea o agitaţie de 
nedescris. Toată Anglia s-a cutremurat înaintea spectrului lui Loyola şi a 
conspiraţiilor iezuite” (H. Boehmer). 

O adunare a acestora chiar în palat, a adus furia poporului la 
maximum: „Carol Il, care gusta din plin viaţa de rege şi nu voia să fie exi- 
lat, a spânzurat cinci preoţi iezuiţi pentru înaltă trădare, la Tyburn. Dar 
asta nu i-a potolit pe iezuiţi... Totuşi, Carol II era prea prudent şi prea cinic 

pentru a le fi pe plac, fiind gata oricând să se debaraseze de ei. Ei credeau 
că victoria se va profila atunci când lacob II (fiul lui Carol Il) va urca pe 
tron. De fapt, regele Carol Il a adoptat vechiul joc al Mariei Tudor (care a 
impus catolicismul în Anglia), dar folosindu-se de mijloace mai blânde. El 
s-a prefăcut că converteşte Anglia şi a pus bazele, pentru iezuiţi, unui 
colegiu într-unul din palatele familiei de Savoia, unde imediat s-au instalat 
400 de studenţi. O grupare făţiş iezuită a pus mâna astfel pe Palat. 

„Toate aceste combinaţii au fost cauza principală a revoluţiei din 
1688. lezuiţii au trebuit să meargă împotriva unui curent mult prea pu- 
ternic. Atunci în Anglia erau 20 de protestanți la un catolic. Regele a fost 
detronat şi a fugit în Franţa; toţi membrii Companiei au fost închişi sau 
alungaţi. După un timp, iezuiţii au reînceput activitatea lor de agenţi 
secreţi, dar nu a fost altceva decât o agitaţie zadarnică. Ei au pierdut 
cauza în Anglia” (Pierre Dominique). 


Capitolul 6. Franţa. 


În 1551, la 17 ani după fondarea Ordinului în capela de la Saint 
Denis de Montmartre, iezuiţii au început stabilirea lor în Franţa. 

Cu siguranţă, ei s-au înfăţişat ca nişte adversari concreţi ai Reformei 
care cucerise a şaptea parte din populaţia Franţei, dar oamenii nu aveau 
încredere în aceşti soldaţi prea devotați ai Sfântului Scaun. Aşa că 
pătrunderea lor în Franţa a fost la început destul de înceată. Ca şi în alte 
ţări unde opinia publică nu a fost de partea lor, ei s-au strecurat mai întâi 
pe lângă oamenii de la Curte şi apoi, prin ei, în clasele înaltei societăţi. 
Dar la Paris, Parlamentul, Universitatea şi chiar clerul le-au rămas ostili. 
Acest lucru a devenit clar în momentul în care au încercat să deschidă aici 
un colegiu. 

Facultatea de Teologie, a cărei misiune era să păstreze principiile 
religioase în Franţa, a decretat la 1 decembrie 1554 că „această Societate 
pare extrem de periculoasă în ceea ce priveşte credinţa; ea este un inamic 
al păcii bisericii, fatală statului monarhic şi pare că s-a născut pentru a 
aduce mai degrabă decădere decât zidire sufletească” (Gaston Bally, 
„lezuiţii” pag.69). 

Preoţilor li s-a permis totuşi să se stabilească la Billom, într-un colţ al 
Auvergnei. De acolo, ei au organizat o mare acţiune împotriva Reformei în 
provinciile din sudul Franţei. Faimosul Lainez - „eroul de la Trent” - s-a 
remarcat în polemici, mai ales la Conclavul de la Poissy, într-o încercare 
nefericită de a concilia cele două doctrine. 

Mulțumită reginei-mamă, Caterina de Medici, Ordinul a deschis pri- 
mul locaş la Paris, Colegiul Clermont, care a intrat în întrecere cu 
Universitatea. Opoziția faţă de acest locaş din partea Universităţii, 
Parlamentului şi clerului, a fost mai mult sau mai puţin îndulcită prin 
concesii, cel puţin verbale, făcute de Companie, care a promis să se 
supună dreptului comun; dar Universitatea a luptat din greu şi multă 
vreme împotriva introducerii „acestor bărbaţi mituiţi pe cheltuiala Franţei 
pentru a se înarma împotriva regelui”, potrivit cuvintelor lui Etienne 
Pasquier, care s-au dovedit curând a fi adevărate. 

Nu este nevoie să ne întrebăm dacă iezuiţii şi-au dat 
„consimţământul” pentru masacrul din noaptea Sfântului Bartolomeu 
(1572). Oare ei l-au pregătit? Cine ştie?... Politica Companiei, subtilă şi 
flexibilă în metodele ei, are scopuri foarte clare; este politica papei de 
„distrugere a ereziei”. Totul trebuia subordonat acestui scop major. 
Caterina de Medici a acţionat în acest scop şi Compania putea conta pe 
casa de Guise” (Pierre Dominique). 

Dar acest plan important, ajutat atât de mult de masacrul din 
noaptea de 24 august 1572, a provocat o teribilă izbucnire a urii fratricide. 
Trei ani mai târziu s-a înfiinţat „Sfânta Ligă”, apoi este asasinat ducele de 
Guise (dec. 1588), numit şi „regele Parisului” şi în sfârşit apelul la 
Suveranul Spaniei pentru a lupta împotriva protestanților. 

„Vicleanul Henric III şi-a dat toată silinţa să evite războiul religios. În 
înţelegere cu Henric de Navarra, ei i-au strâns împreună pe protestanți şi 
pe catolicii moderați împotriva Parisului, a Ligii şi a partizanilor acesteia, 
romano-catolici fanatici susținuți de Spania...” 

„lezuiţii, atotputernici la Paris, au protestat că regele s-a dat de 
partea ereziei... Comitetul director al Ligii s-a sfătuit la sediul iezuiţilor din 
strada Saint Antoine. Deţinea cumva Spania Parisul? Greu de crezut. Liga 
îl deţinea? Liga era doar un instrument în mâna unor oameni abili...” 
Această Companie a lui Isus, care se lupta în numele Romei de aproape 30 
de ani... Aceasta era stăpânul secret al Parisului. 

„In august 1589, Henric IIl a fost asasinat. Cum moştenitorul era 
protestant, ucigaşul părea la prima vedere să nu fi avut alte motive decât 
cele politice. Dar nu este posibil ca cei care au plănuit totul şi l-au convins 
pe iacobinul Clement să ducă această faptă la îndeplinire, să fi sperat într- 
o răscoală a Franţei împotriva moştenitorului hughenot? Cert este că puţin 
mai târziu, Clement a fost numit „înger” de iezuitul Camelet, iar Guignard, 
un alt iezuit care a fost în cele din urmă spânzurat, a oferit elevilor săi ca 
mijloc de modelare a opiniilor lor, texte despre uciderea tiranilor ca 
subiecte pentru exerciţiile în limba latină” (Pierre Dominique). 

Printre altele, aceste exerciţii şcolare conţineau aceste cuvinte; 
„Jacques Clement a făcut un fapt meritoriu inspirat de Duhul Sfânt... Dacă 
putem duce un război împotriva regelui, atunci s-o facem; dacă nu putem 
face război împotriva lui, să-l omorâm... Noi am făcut o mare greşeală în 
noaptea Sfântului Bartolomeu: noi ar fi trebuit să facem să curgă sânge 
din vene regale” (Pierre Dominique). 

În 1592, un anume Barriere, care a încercat să-l asasineze pe Henric 
de Navarra, a mărturisit că părintele Varade, rector al şcolii iezuite din 
Paris, l-a convins să facă asta. In 1594, o altă încercare de asasinat a 
regelui Henric IV a fost făcută de Jean Chatel, fost elev al iezuiţilor, care 
primise împărtăşania (euharistia) şi făcuse confesiunea chiar înainte de 
înfăptuirea încercării de asasinat. Cu această ocazie exerciţiile şcolare 
menţionate mai înainte au fost găsite în casa părintelui Guignard. 
„Părintele a fost spânzurat în piaţa Greve, în timp ce regele a confirmat un 
decret al Parlamentului care-i alunga pe fiii lui Loyola din regat, ca fiind 
„corupători de tineri, tulburători ai liniştii publice şi vrăjmaşi ai statului şi 
coroanei Franţei...” 

Decretul nu a fost complet îndeplinit şi în 1603 a fost abrogat de 
rege, împotriva sfaturilor date de Parlament. Aquaviva, Generalul ie- 
zuiţilor, fusese foarte abil în manevrele sale şi l-a făcut pe Henric să 
creadă că Ordinul, reaşezat în Franţa, va servi cu loialitate interesele ţării. 
Cum a putut el crede, fiind un om inteligent, că aceşti fanatici romano- 
catolici ar putea fi într-adevăr de acord cu Edictul de la Nantes (1598) care 
stabilea libertatea cultului protestant în Franţa şi, chiar mai rău, ar fi 
sprijinit proiectele sale împotriva Spaniei şi Împăratului? Fapt este că 
Henric IV a ales drept sfătuitor confesor pentru Dauphin (moştenitor) pe 
unul din cei mai distincţi membri ai Companiei, părintele Cotton. Pe 16 
mai 1610, în pragul campaniei sale împotriva Austriei, Henric IV a fost 
asasinat de Ravaillac, care şi-a recunoscut crima ca fiind inspirată de 
scrierile părinţilor iezuiţi Mariana şi Suarez. Aceştia au aprobat uciderea 
tiranilor eretici sau a acelora insuficient devotați intereselor papalității. 
Ducele de Epernon, care l-a făcut pe rege să citească o scrisoare în timp 
ce asasinul stătea în aşteptare, era un cunoscut adept al iezuiţilor, şi 
Michelet a dovedit că ei ştiau despre acest asasinat”. De fapt, Ravaillac a 
recunoscut crima faţă de părintele iezuit d'Aubigny cu puţin înainte şi, 
când judecătorii l-au interogat pe preot, acesta a declarat pur şi simplu că 
Dumnezeu l-a înzestrat cu darul de a uita ceea ce a auzit în confesional” 
(Henri Fulop-Miller). 

Parlamentul, convins că Ravaillac fusese o unealtă în mâna 
Companiei, a dat ordin călăului să ardă cărţile lui Mariana. „Din fericire, 
Aquaviva era încă acolo. Încă o dată, acest mare General plănuise corect 
şi el a condamnat în mod foarte sever asasinatul. Compania a avut 
întotdeauna autori care, în liniştea studiilor lor, au expus doctrina cu exac- 
titate; ea a avut de asemenea mari politicieni care ia nevoie i-ar fi pus 
masca necesară” (Pierre Dominique). 

Mulțumită părintelui Cotton, care a preluat situaţia în mâinile sale, 
Societatea lui Isus a ieşit din această furtună nevătămată. Bogăția, 
numărul de aşezăminte şi aderenţii ei au crescut rapid. Dar când Ludovic 
XIII a venit la tron şi Richelieu a preluat afacerile statului în mâinile sale, a 
apărut un conflict de interese. Cardinalul nu lăsa pe nimeni să se opună 
politicii sale. lezuitul Caussin, confesorul regelui, a simţit-o pe pielea lui, 
atunci când a fost închis la Renne ca criminal, din ordinul lui Richelieu. 
Acest fapt a adus cele mai bune rezultate. Cu scopul de a rămâne în 
Franţa, Ordinul a mers până a colabora cu redutabilul ministru. 

H. Boehmer scrie despre aceste lucruri: „Lipsa de consideraţie faţă 
de biserică pe care a arătat-o întotdeauna guvernul francez începând cu 
Filip cel Frumos, a fost cea mai bună politică în conflictele dintre interesele 
naţionale şi cele bisericeşti”. 

Urcarea pe tron a lui Ludovic al XIV a marcat începutul celei mai 
prospere perioade pentru Ordin. Îngăduinţa confesorilor iezuiţi, folosită cu 
abilitate pentru atragerea păcătoşilor nu prea răbdători în a se pocăi, a 
fost întrebuințată masiv între oamenii de rând în aceeaşi măsură ca şi la 
Curte, în special în ceea ce-l priveşte pe rege, care era mai mult afemeiat 
decât evlavios. 

Maiestatea sa nu avea nici o intenţie să renunţe la aventurile sale 
amoroase, iar confesorul său avea grijă să nu atingă acest subiect în ciuda 

faptului că era vorba de un adulter evident. Aşa că întreaga familie regală 
a fost curând aprovizionată numai cu confesori iezuiţi, iar influenţa lor a 
crescut din ce în ce mai mult în sânul înaltei societăţi. Preoţii Parisului au 
atacat în scrierile lor morala libertină a cazuisticii iezuite, dar fără nici o 
urmare. Însuşi Pascal a intervenit în spijinul janseniştilor în timpul 
conflictului teologic de atunci; în „Scrisori provinciale” i-a expus pe 
oponenții prea lumeşti ai acestora, adică pe iezuiţi, la o ridiculizare 
nesfârşită. 

In ciuda acestui fapt, locul sigur de la Curte le-a asigurat victoria, iar 
cei de la Port Royal au dispărut. Ordinul a câştigat o altă bătălie pentru 
Roma, a cărei consecinţe au fost defavorabile intereselor naţionale. Se 
înţelege de la sine că ei acceptaseră fără nici o tragere de inimă pacea 
religioasă asigurată prin Edictul de la Nantes, şi au continuat lupta 
ascunsă împotriva protestanților din Franţa. 

Ludovic XIV îmbătrânea şi se îndrepta din ce in ce mai mult spre 
bigotism sub influenţa Doamnei de Maintenon şi a confesorului său, 
părintele La Chaise. În 1681, iezuiţii l-au convins să reînceapă persecuția 
împotriva protestanților. În cele din urmă, la 17 octombrie 1685, el a 
semnat ordinul de „Revocare a Edictului de la Nantes”, făcând astfel pe 
supuşii săi care refuzau să îmbrăţişeze religia catolică, nişte proscrişi. 
Curând după aceea, pentru a accelera procesul de convertire, au început 
faimoasele „dragonade”. Aceste torturi erau urmarea obligatorie a oricărei 
încercări de convertire prin foc şi lanţuri. În timp ce fanaticii se bucurau, 
protestanții au fugit în masă din regat. După Marshal Vauban, Franţa a 
pierdut 400.000 de locuitori şi 60 milioane de franci. Manufacturieri, 
comercianţi, armatori, meşteşugari şi artizani pricepuţi au apucat spre alte 
ţări aducându-le lor beneficiul calităţilor lor. 

„17 octombrie 1685 a fost ziua victoriei pentru iezuiţi, răsplata 
finală pentru un război care durase 125 de ani fără încetare. Dar Statul a 
fost acela care a plătit preţul victoriei iezuite”. 

„Depopularea, reducerea prosperității naţionale, au fost urmările 
materiale acute ale triumfului iezuiţilor, urmate de secătuirea spirituală ce 
nu a putut fi vindecată, nici chiar de cele mai bune şcoli iezuite. lată ce a 
suferit Franţa, iar Societatea lui Isus avea să plătească foarte scump 
pentru aceasta” (H. Boehmer). 

In timpul secolului următor, fiii lui Loyola s-au văzut respinşi nu 
numai din Franţa, ci şi din toate ţările europene - dar, încă odată, aceasta 
se întâmpla doar pentru un timp. Aceşti fanatici ieniceri ai papalității nu 
au încetat niciodată să acumuleze dezastre pe calea îndeplinirii visului lor 
nebunesc. 

PARTEA II 0, 
MISIUNI ÎN STRĂINĂTATE 


Capitolul 1. India, Japonia, China. 


Convertirea „păgânilor” fusese primul obiectiv al fondatorului 
Societății lui Isus. Chiar dacă necesitatea combaterii protestantismului în 
Europa i-a implicat pe discipolii acesteia din ce în ce mai mult în acțiuni 
atât politice cît şi religioase - despre care am făcut un scurt rezumat - 
fiind principala lor sarcină, ei şi-au urmat ținta evanghelizării ținuturilor 
îndepărtate. Idealul lor era să aducă întreaga lume sub autoritatea 
Sfântului Scaun, ceea ce însemna, ca ei să cutreiere toate regiunile 
globului pentru a câştiga suflete. 

Francis Xavier, unul din primii însoțitori ai lui Ignaţiu care, ca şi el, a 
fost sanctificat de biserică, a fost marele promotor al evanghelizării Asiei. 
In 1542 el a debarcat la Goa şi a găsit aici un episcop, o catedrală şi o 
mănăstire franciscană care, împreună cu câţiva preoţi portughezi, 
încercase deja să împrăştie în jurul lor religia lui Hristos. Francis a depus în 
prima sa tentativă un elan atât de mare, încât a fost supranumit 
„apostolul Indiei”. De fapt, el era mai mult un pionier şi un „incitator” 
decât unul care să fi săvârşit ceva durabil. Înfocat, entuziast, întotdeauna 
pus pe a căuta noi câmpuri de acţiune, el mai mult a arătat calea decât să 
curețe drumul. In regatul Travancore, în Malaca, pe insulele Banda, 
Macassar şi Ceylon, farmecul său personal şi cuvântările sale pline de 
elocvenţă, au făcut minuni şi au avut drept consecinţă convertirea a 
70.000 de „idolatri”, în special din păturile de jos. Pentru a obţine acest 
lucru, el nu a neglijat ajutorul politic şi chiar militar al Portugaliei. Aceste 

rezultate, mai mult de efect decât solide, erau menite să stimuleze 
interesul pentru misiunile din Europa şi, deasemenea, să dea un lustru 
strălucitor Societăţii lui Isus. 

Neobositul, dar prea puţin perseverentul apostol, părăsi curând India 
pentru Japonia, apoi pentru China, unde a murit în 1552 la Canton când 
era gata să pătrundă în ţară. 

Succesorul său în India a fost Robert de Nobile, care a aplicat în 
această ţară aceleaşi metode pe care iezuiţii le foloseau cu mare succes în 
Europa. El a apelat la clasele superioare. Celor ce erau „de neatins” el le-a 
dat hostia numai în capătul unui băț. El a adoptat portul, obiceiurile şi felul 
de a trăi al brahmanilor, amestecând ritualurile lor cu cele catolice, toate 
acestea cu aprobarea papei Grigore XV. Mulțumită acestei amestecături 
dubioase, el a convertit, după cum pretinde, 250.000 de hinduşi. Dar, „la 
aproximativ un secol după moartea sa, când intransigentul papă Benedict 
XIV a interzis respectarea acestor ritualuri hinduse, totul s-a năruit şi cei 
250.000 de  pseudo-catolici au dispărut” („lezuiţii” în ziarul „Le 
Crapoulillot” nr. 24, 1954, pag.42). 

În teritoriile din nordul Indiei, stăpânite de Marele Mongol Akbar, un 
om îngăduitor, care a încercat chiar să introducă în ţinuturile sale un 
amestec religios, iezuiţilor li s-a permis să construiască un aşezământ la 
Lahore, în 1575. Succesorii lui Akbar le-au acordat aceleaşi favoruri. Dar 
Aureng Zeb (1666-1707), un musulman strict, a pus capăt acestei lucrări. 

In 1549, Xavier s-a îmbarcat pentru Japonia, împreună cu doi 
tovarăşi şi un japonez pe care îl convertise la Malaca, numit Yagiro. 
Inceputurile nu au fost prea promițătoare. „Japonezii au propria lor 
moralitate şi sunt destul de rezervaţi; trecutul lor era puternic ancorat în 
păgânism. Adulții se uitau la aceşti străini cu amuzament iar copiii îi 
batjocoreau” (Le Crapoulillot). 

Yagiro, fiind băştinaş, a reuşit să pună pe picioare o mică comunitate 
de 100 de persoane. Dar Francis Xavier, care nu vorbea japoneza atât de 
bine, nu a putut nici măcar să găsească un auditoriu la Mikado. Când a 
părăsit ţara, doi preoţi rămâneau în urma lui pentru a încerca convertirea 
stăpânitorilor ținuturilor din Arima şi Bungo. Când acesta din urmă s-a 
decis pentru catolicism, aceasta i-a luat 27 de ani de "gândire". 

Anul următor, preoţii s-au stabilit la Nagasaki şi au pretins că au 
convertit 100.000 de japonezi. In 1587, situaţia internă din ţinut, care 
fusese sfâşiat în urma războaielor dintre clanuri, s-a schimbat total. 
„lezuiţii au tras foloase de pe urma anarhiei şi a legăturilor lor strânse cu 
comercianții portughezi” (H. Boehmer). Hideyoshi, un om de origine umilă, 
a pus mâna pe putere luând întâi demnitatea de dictator şi apoi pe cea de 
prim-ministru (1586). El nu avea nici o încredere în influenţa politică a 
iezuiţilor, în legăturile lor cu portughezii şi cu samuraii. In consecinţă, 
proaspăta biserică japoneză a început să fie persecutată cu violenţă. Şase 
franciscani şi trei iezuiţi au fost răstigniţi; mulţi convertiți au fost omorâţi, 
iar Ordinul a fost alungat din Japonia. 

Cu toate acestea, decretul nu a fost dus la bun sfârşit. lezuiţii şi-au 
continuat apostolatul în secret. Dar, în 1614, primul şogun, Tokugava 
leyasu, neliniştit de acţiunile oculte ale iezuiţilor, a reînceput persecuțiile. 
Pe lângă aceasta, olandezii luaseră locul portughezilor în afaceri şi erau 


35 


strict supravegheați de guvern. O profundă neîncredere faţă de toţi 
străinii, preoţi sau laici, le-a fost inspirată din acel moment conducătorilor 
şi, în 1638, o rebeliune a creştinilor din Nagasaki a fost înecată în sânge. 
Pentru iezuiţi, aventura japoneză luase sfârşit şi urma să rămână aşa 
pentru mult timp. 

lată ce putem citi în lucrarea remarcabilă a Lordului Bertrand 
Russell, „Ştiinţa şi religia”, referitor la Francis Xavier, făcătorul de minuni. 
„El şi tovarăşii lui au scris multe scrisori lungi, care s-au păstrat; în ele, ei 
ţineau evidenţa lucrării lor, dar nici una dintre aceste scrisori scrise în 
timpul vieţii lui nu face vreo referire la puteri miraculoase. Joseph Acosta, 
iezuitul care a fost atât de chinuit de animalele din Peru, a negat în mod 
expres faptul că aceşti misionari ar fi fost ajutaţi de miracole în eforturile 
lor de a-i converti pe păgâni. Dar imediat după moartea lui Xavier, au 
început să abunde povestirile cu miracolele lui. Se spunea că el avea darul 
vorbirii în limbi, chiar dacă scrisorile lui erau pline de aluzii la dificultăţile 
avute în a stăpâni limba japoneză sau în a găsi un bun translator. 

„Au fost spuse poveşti despre faptul că odată, când prietenii lui erau 
însetaţi pe mare, el a transformat apa sărată în apă dulce. Când a scăpat 
crucifixul în mare, un crab i l-a adus înapoi. Potrivit unei versiuni mai 
recente, el ar fi aruncat crucifixul în mare pentru a potoli furtuna. Când a 
fost sanctificat în 1622, a fost dovedit, spre satisfacția autorităţilor 
Vaticanului, că ar fi săvârşit miracole, întrucît nimeni nu putea deveni 
sfânt fără acestea. Papa a garantat oficial pentru darul vorbirii în limbi şi a 
fost impresionat în mod deosebit de faptul că Xavier a făcut lămpile să 
ardă cu apă sfinţită în loc de ulei”. 

„Acelaşi papă, Urban VIII, a refuzat să creadă afirmaţiile lui Galileo. 
Legenda continua să se îmbogăţească: o biografie scrisă de părintele 
Bonhours, ne povesteşte că sfântul înviase 14 persoane în timpul vieţii lui. 
Autorii catolici încă îi mai atribuie darul miracolelor; într-o biografie 
publicată în 1872, părintele Coleridge, membru al Societăţii lui Isus, a 
reafirmat că sfântul avea darul limbilor”. 

judecând după isprăvile tocmai menţionate, sfântul Francis Xavier 
şi-a meritat aureola. 

În China, fiii lui Loyola au petrecut un timp îndelungat şi favorabil, cu 
doar câteva izgoniri; ei au obţinut acest lucru cu condiţia că vor lucra 
acolo în principal cu oamenii de ştiinţă, şi se vor înclina în faţa ritualelor 
milenare ale acestei străvechi civilizaţii. 

„Meteorologia a fost principalul subiect. Francis Xavier descoperise 
deja că japonezii nu ştiau că pământul este rotund şi că aceştia erau 
foarte interesaţi în ceea ce el îi învăţa asupra acestui subiect sau altele 
similare. „În China, aceasta a devenit oficială şi, cum chinezii nu erau 
fanatici, lucrurile au evoluat paşnic. Un italian, părintele Ricci a fost 
iniţiatorul. Înlesnindu-şi drumul spre Pekin, el a jucat rolul astronomului 
înaintea oamenilor de ştiinţă chinezi. Astronomia şi matematica erau părţi 
importante ale instituţiilor chineze. Aceşti oameni de ştiinţă au dat 
posibilitatea suveranului să dateze variatele lor ceremonii religioase şi 
laice cu caracter periodic. Ricci a adus informaţii care-l făceau 
indispensabil şi el a folosit această ocazie pentru a vorbi despre 
creştinism... El a trimis după doi preoţi care îmbunătăţiseră calendarul 

tradiţional, stabilind o concordanţă între traiectoria stelelor şi 
evenimentele pământeşti. Ricci s-a ajutat şi de lucruri minore; de 
exemplu, el a desenat o hartă murală a imperiului, aşezând cu grijă China, 
în centrul universului” („Le Crapouillot”). 

Aceasta era ocupaţia principală a iezuiţilor în imperiu; cât despre 
partea religioasă a misiunii lor, interesul lor în această problemă era 
major. Este cam ridicol să te gândeşti că la Pekin preoţii erau ocupați cu 
corectarea greşelilor astronomilor chinezi, în timp ce la Roma, Sfântul 
Scaun condamna cu înverşunare sistemul lui Copernic - şi asta până în 
anul 1822! 

În ciuda faptului că poporul chinez avea o foarte slabă înclinaţie spre 
misticism, prima biserică catolică s-a deschis la Pekin în 1599. Când Ricci 
a murit, el a fost înlocuit de un neamt, părintele Shall von Bell, un 
astronom care de asemenea a publicat câteva broşuri remarcabile în 
limba chineză; în 1644 i s-a conferit titlul de „Preşedinte al Tribunalului 
matematic”, ceea ce a produs invidia mandarinilor. In acelaşi timp, 
comunităţile creştine s-au organizat singure. În 1617, împăratul trebuie că 
a prevăzut pericolul acestei penetrări paşnice şi a decretat izgonirea 
tuturor străinilor. Bunii părinţi au fost trimiţi portughezilor la Macao în cuşti 
de lemn. Dar, curând după aceea, ei au fost rechemaţi. Erau doar aşa de 
buni astronomi! 

De fapt, ei erau tot atât de buni şi ca misionari, cu 41 de reşedinţe 
în China, 159 de biserici şi 25.700 de membri botezați. Dar o nouă reacţie 
împotriva lor a dus la alungarea lor, iar părintele Shall a fost condamnat la 
moarte. Fără îndoială că el nu-şi atrăsese această sentinţă numai pentru 
munca lui în domeniul matematicii! Un cutremur şi arderea palatului 
imperial, au fost înţelept prezentate drept un semn de mânie cerească, 
salvându-i viaţa; el a murit în linişte doi ani mai târziu. Dar tovarăşii lui au 
fost nevoiţi să părăsească China. 

În ciuda tuturor acestor lucruri, stima pentru iezuiţi era atât de mare 
încât împăratul Kang-Hi s-a simţit obligat să-i recheme în 1669, şi a 
ordonat funerarii solemne pentru rămăşiţele lui lam lo Vam (Jean-Adam 
Shall). Aceste neobişnuite onoruri au fost doar începutul unor excepţionale 
favoruri. 

Un părinte belgian, Verbiest, i-a urmat lui Shall la conducerea 
misiunii şi, deasemenea, la Institutul imperial de matematică. El a fost 
acela care a dăruit observatorului din Pekin acele instrumente faimoase a 
căror precizie matematică este tăinuită de himere, dragoni, etc. Kang Hi, 
„despotul luminat”, care a domnit 61 de ani, a apreciat serviciile acestui 
om de ştiinţă care îi dădea sfaturi înțelepte, însoţindu-l pe acesta în război 
şi chiar reuşind să construiască o turnătorie pentru tunuri. Dar această 
activitate laică şi războinică era îndreptată spre „mai marea slavă a lui 
Dumnezeu”, cum reamintea vrednicul părinte împăratului într-o 
însemnare, înaintea morţii sale: „Sire, mor fericit cum am fost aproape în 
fiecare moment al vieţii mele când am servit pe Maiestatea Voastră. Dar 
mă rog Lui prea plecat să-şi amintească, după moartea mea, că țelul meu 
în tot ce ani făcut a fost să-i asigur un protector pentru cea mai sfântă 
religie din univers; şi acest protector aţi fost dvs., cel mai mare rege al 
Estului” ( „Corespondenţă” de Verbiest, p.551). 

Totuşi, în China ca şi în Malabar, această religie nu a putut 
supravieţui fără unele artificii. lezuiţii au trebuit să aducă doctrina roma- 
no-catolică la nivelul chinezilor, identificâdu-L pe Dumnezeu cu cerul 
(Tien) sau Chang-Ti (Împăratul din înălţimi), potrivind ritualurile catolice cu 
cele chinezeşti, acceptând învăţăturile lui Confucius, cultul străbunilor, 
etc. 

Papa Clement XI, care a aflat despre aceasta de la ordinele rivale, a 
condamnat această slăbiciune doctrinală şi, ca rezultat, întreaga activitate 
misionară din imperiul chinez a căzut. 

Succesorii lui Kang Hi au interzis creştinismul şi ultimii preoţi rămaşi 
în China au murit acolo şi nu au mai fost înlocuiţi niciodată. 


Capitolul 2. America: Statul iezuit al Paraguaiului. 


Misionarii Societăţii lui Isus au găsit Lumea Nouă mult mai favorabilă 
prozelitismului lor decât Asia. Acolo, ei nu au găsit nici o civilizaţie veche 
sau educată, nici o religie puternic înrădăcinată, nici o tradiţie filozofică, ci 
numai triburi sărace şi barbare, neînarmate spiritual şi nici temporal 
împotriva cuceritorilor albi. Numai Mexicul şi Peru, cu amintirea zeilor 
azteci şi incaşi în minţile lor, au rezistat un timp destul de îndelungat 
acestei religii de import. De asemenea, dominicanii şi franciscanii se 
instalaseră deja destul de solid. 

În mijlocul acestor triburi sălbatice de vânători nomazi şi pescari, şi- 
au exercitat fiii lui Loyola activitatea, lor devoratoare; rezultatele variau 
funcţie de înverşunarea şi poziţia manifestată de diferitele populaţii. 

În Canada, huronii paşnici şi docili au acceptat cu uşurinţă cate- 
hismul lor, dar inamicii acestora, irochezii, au atacat posturile create în 
jurul Fortului Saint Marie şi i-au masacrat pe locuitori. Huronii au fost 
practic exterminați în zece ani şi în 1649, iezuiţii au trebuit să plece 
împreună cu 300 de supraviețuitori. 

Ei nu au făcut o impresie prea puternică când au trecut prin teri- 
toriile care formează astăzi Statele Unite şi de abia în sec.19 au început să 
prindă rădăcini în acea parte a continentului. 

În America de Sud, acţiunile iezuiţilor au avut împrejurări bune şi 
rele. În 1546, portughezii i-au chemat să-şi desfăşoare activitatea în 
teritoriile pe care ei le aveau în Brazilia; în timp ce-i converteau pe 
băştinaşi, au avut multe conflicte cu autorităţile civile şi cu alte ordine 
religioase. Acelaşi lucru s-a întâmplat şi în Noua Granadă. 

Dar Paraguaiul a fost ţinutul pentru marea „experienţă” a colonizării 
iezuite; această ţară se întindea atunci de la Atlantic la Anzi şi cuprindea 
teritorii care azi aparţin Braziliei, Uruguaiului şi Argentinei. Singurele căi 
de acces prin jungla virgină erau prin fluviile Paraguai şi Parana. Populaţia 
acestui ţinut era formată din indieni nomazi şi docili, gata să se plece 
dominaţiei oricui, atâta vreme cât li se asigura destulă hrană şi puţin 
tutun. 

lezuiţii nu ar fi putut găsi condiţii mai bune pentru stabilire, departe 
de corupţia albilor şi a divizării în caste, tipul perfect de colonie, un oraş al 
lui Dumnezeu după dorinţa inimii lor. La începutul sec.17, Paraguaiul a fost 
transformat într-o provincie a Ordinului de către Generalul acestuia, care 

fusese investit cu toată autoritatea de către Curtea Spaniei; iar „Statul 
iezuit” s-a dezvoltat şi a înflorit. 

Aceşti buni sălbatici au fost catehizaţi (învăţaţi) cum se cuvine şi 
pregătiţi să trăiască o viaţă sedentară sub disciplina pe cît de blândă, pe 
atât de puternică, „ca o mână de fier într-o mănuşă de catifea”. Aceste 
societăţi patriarhale ignorau deliberat orice fel de libertăţi. 

„Tot ceea ce un creştin are şi foloseşte, coliba în care locuieşte, 
ciupercile pe care le cultivă, animalele domestice care-i asigură hrana şi 
îmbrăcămintea, armele pe care le poartă, uneltele cu care lucrează, chiar 
şi singurul cuţit dat fiecărui cuplu tânăr când îşi întemeiază un cămin, este 
«<Tupambac», «proprietatea lui Dumnezeu». Potrivit aceleiaşi concepţii, un 
creştin nu dispune de timpul şi persoana lui după cum doreşte. Sugarul 
este sub protecţia mamei. În momentul în care poate merge, el este 
subordonat părintelui sau agenţilor lui... Când copilul creşte, dacă este 
fată învaţă să toarcă şi să coasă, iar dacă este băiat, învaţă să scrie şi să 
citească, dar numai în limba guarani; pentru că spaniola era sever 
interzisă cu scopul prevenirii oricărui comerţ cu creolii corupți... Imediat ce 
un băiat împlinea 16 ani şi o fată 14 ani, ei erau căsătoriţi, pentru că 
părinţii (preoţii) nu voiau să-i vadă căzând în păcatul cărnii... Nici unul 
dintre ei nu putea deveni preot, călugăr şi nici măcar iezuit... Lor practic 
nu le mai rămânea nici o libertate. Dar ei erau foarte fericiţi, din punct de 
vedere material... Dimineaţa, după ce se strâng, fiecare grup de lucrători 
merge la câmp, unul câte unul, cântând şi fiind precedaţi de un chip sfânt; 
seara ei se întorceau în sat în acelaşi fel, pentru a auzi catehismul sau să- 
şi facă rugăciunea. Părinţii au născocit pentru aceşti „creştini” câteva 
distracţii nevinovate”. 

„lezuiţii vegheau asupra lor ca părinţii; şi, ca părinţi, ei pedepseau 
orice abatere cât de mică... Biciul, postul, închisoarea, stâlpul infamiei din 
piaţa publică, pedeapsa publică în biserici, închisoarea, acestea erau 
pedepsele pe care le foloseau. Aşa că, copiii „roşii” ai Paraguaiului nu 
cunoşteau altă autoritate decât cea a bunilor părinţi. Ei nu pun nici un pic 
la îndoială că Regele Spaniei nu este stăpânul lor”. Nu este acesta un 
tablou, caricaturizat, al imaginii societăţii ideale teocratice? 

Dar să vedem felul în care această stare de lucruri a influenţat 
progresul intelectual şi moral al beneficiarilor acestui sistem, aceşti „bieţi 
nevinovaţi”, aşa cum au fost exprimate de marchizul de Loreto: „Inalta 
cultură a misiunilor nu este altceva decât un produs artificial de seră, 
purtând în el sămânţa morţii. Pentru că, în ciuda acestei îmblânziri şi 
instruiri, guaranii rămân mult mai jos decât erau: un sălbatic leneş, 
mărginit, senzual, lacom şi mizer. Aşa cum spun şi preoţii, el lucrează 
numai când simte în spate ţepuşul supraveghetorului. Îndată ce sînt lăsaţi 
de capul lor, devin indiferenți la faptul că cerealele putrezesc pe câmp, 
uneltele se strică şi vitele sînt împrăştiate; dacă nu este supravegheat la 
munca câmpului, el poate chiar să desjuge un bou şi să-l măcelărească pe 
loc, să aprindă focul cu lemnul de la plug şi, împreună cu tovarăşii lui, să 
mănânce carnea pe jumătate gătită, până nu mai rămâne nimic din el. El 
ştie că va primi 25 de lovituri de bici pentru asta dar, în acelaşi timp, că 
“bunii părinţi" nu-l vor lăsa niciodată să moară de foame” (H. Boehmer). 

Într-o carte recent publicată, putem citi următoarele privind pe- 
depsele date de iezuiţi: „Vinovatul, îmbrăcat în hainele de pocăință, a fost 
escortat la biserică unde şi-a mărturisit greşeala. Apoi a fost biciuit în 
piaţa publică potrivit codului penal... Vinovaţii primesc întotdeauna, 
această pedeapsă, nu numai fără murmur, dar încă plini de mulţumire”. 
Vinovatul fiind pedepsit şi iertat, sărută mâna celui care l-a lovit, spunând: 
„Fie ca Dumnezeu să te răsplătească pentru că m-ai eliberat, prin această 
pedeapsă uşoară, de durerile veşnice care mă amenințau” (Clovis Lugon, 
„Republica comunist-creştină a guaranilor”, pag.197). 

După ce citim acestea, putem înţelege concluzia lui H. Boehmer: 
„iata morală a guaranilor s-a îmbogăţit foarte puţin sub disciplina impusă 
de preoţi. El a devenit un catolic devotat şi superstiţios, care vede 
miracole pretutindeni şi pare să se bucure de autoflagelarea până la 
sânge; el a învăţat să se supună şi s-a ataşat de bunii preoţi, car îi purtau 
de grijă atât de bine, cu o recunoştinţă filială care, chiar dacă nu era prea 
adâncă, era fără îndoială foarte tenace. Acest rezultat nu foarte relevant, 
dovedeşte că exista un defect major în metodele educative ale preoţilor. 
Care era defectul? Faptul că ei nu au încercat niciodată să dezvolte în 
copiii lor „roşii” facultăţile inventive, nevoi de activitate, simţul 
responsabilităţii; ei trebuiau si inventeze jocuri şi distracţii pentru 
„creştini”, ei gândeau în locul lor, în loc să-i încurajeze să gândească 
pentru ei înşişi; ei pur şi simplu aduceau pe cei aflaţi în grija lor la o 
supunere mecanică în loc să-i educe”. 

Cum putea fi altfel, când ei înşişi se supuseseră unei domesticiri 
care durase 14 ani? Cum să-i facă pe guarani sau pe elevii lor albi să 
gândească pentru ei înşişi, când lor le era absolut interzis s-o facă? 

Nu un iezuit din vechime, ci unul contemporan scrie: „El (iezuitul) nu 
va uita că virtutea caracteristică a Societăţii este totala supunere a 
acţiunilor, voinţei şi chiar a judecății... Toţi superiorii vor fi îndatoraţi în 
acelaşi fel faţă de superiorii lor, iar părintele General, papei... Totul este 
astfel aranjat încât să dea Sfântului Părinte autoritate universal valabilă, 
iar sfântul Ignaţiu era sigur că învăţătura şi educaţia vor aduce în viitor 
unitatea catolică în Europa dezbinată”. 

Cu speranţa reformării lumii, părintele Bonhours scria: „...că el s-a 
dedicat în special acestui scop: instruirii tineretului”. 

Educarea guaranilor s-a făcut după aceleaşi principii: renunţarea la 
judecata personală, la iniţiativă - o supunere oarbă faţă de superiori. Nu 
este aceasta „culmea libertăţii" şi „eliberarea din robia eu-lui”, lăudată de 
R.P. Rouquette, menţionată anterior? 

De fapt, "eliberarea" guaranilor s-a făcut atât de bine de către iezuiţi 
timp de peste 150 de ani, că atunci când stăpânii lor i-au părăsit în sec. 
XVII, ei s-au întors în păduri şi la obiceiurile străvechi, ca şi cum nimic nu 
s-ar fi întâmplat. 

PARTEA IV ; 
IEZUIŢII ÎN SOCIETATEA EUROPEANĂ 


Capitolul 1. Învățătura iezuiţilor. 


„Metoda pedagogică a Companiei - scria R.P. Charmot - consta în 
primul rând în a învălui pe ucenici cu o mare reţea de rugăciuni...” Apoi el 
îl citează pe părintele iezuit Tacchini: „Fie ca Duhul Sfânt să-i umple 
precum alabastrul este umplut cu parfumuri; fie ca El să-i pătrundă într- 
atât încât, pe timp ce trece, să fie în stare să respire din ce în ce mai 
multă mireasmă cerească şi parfum al lui Hristos!” 

Părintele Gandier are de asemenea, o contribuţie: „Să nu uităm că 
educarea, aşa cum este văzută de Companie, este o slujbă asemănătoare 
cu cea a îngerilor” (F. Charmot). 

Mai târziu, părintele Charmot mai spune: „Să nu fim îngrijoraţi cum 
şi unde este introdus misticismul în educaţie! (...) Această introducere nu 
este făcută printr-un sistem sau vreo tehnică artificială, ci prin infiltrare, 
prin „endosmoză” (pătrundere a unui fluid printr-o membrană subţire - 
n.t.). Sufletele copiilor sînt impregnate datorită contractului foarte strâns 
cu dascălii lor, care sînt saturați de misticism”. 

Din partea aceluiaşi autor, iată şi țelul profesorului iezuit: „Prin 
învăţătura lui, el are ca scop să formeze nu o elită de creştini intelectuali, 
ci creştini de elită”. 

Aceste câteva citate spun destul de mult despre țelul principal al 
acestor educatori. Să vedem acum cum formează ei pe aceşti creştini de 
elită şi ce fel de misticism este inoculat, infiltrat sau pompat în copiii 
supuşi sistemului lor educaţional. 

În faţă - este caracteristic acestui ordin - se găseşte Fecioara Maria. 
„Loyola o făcuse pe Fecioară cel mai important lucru din viaţa lui. 
Închinarea la Maria era baza devotamentului său religios şi a fost dată 
Ordinului de Loyola pentru a fi dus mai departe. Această venerație s-a 
dezvoltat atât de mult, încât s-a spus deseori, şi pe bună dreptate, că ea 
constituie adevărata religie a iezuiţilor: aceasta nu a fost spusă de un 
protestant, ci de J. Huber, profesor de teologie catolică. 

Loyola însuşi era convins că Fecioara îl inspirase atunci când şi-a 
elaborat „Exerciţiile spirituale”. Un iezuit a avut o viziune în care Maria 
acoperea Societatea lui Isus cu mantia ei, ca un semn al protecţiei sale 
deosebite. Un altul, Rodrigue de Gois, a fost atât de răpit de nespusa ei 
frumuseţe, încât a fost văzut înălțându-se în aer. Un novice al Ordinului, 
care a murit la Roma în 1581, a fost susţinut de Fecioară în lupta lui 
împotriva tentaţiilor diavolului; pentru a-l întări, ea îi dădea din când în 
când o înghiţitură din sângele Fiului său şi îl alina la sânul ei” (J. Huber). 

Doctrina lui Duns Scot privind „concepţia imaculată” (naşterea fără 
păcat a Fecioarei Maria - n.t.) a fost adoptată cu entuziasm de Ordin care 
a reuşit să o transforme în dogmă prin papa Pius IX, în 1854. 

„Erasmus a satirizat această venerație a Mariei din vremea sa. În 
timpul sec. IV fusese inventată povestea casei lui Loretto; se spunea că 
această casă fusese adusă din Palestina de îngeri. lezuiţii au îmbrăţişat şi 
susţinut această legendă. Canisius a mers atât de departe, încât a 
redactat chiar scrisori de la Maria însăşi şi, mulţumită Ordinului, bogăţiile 
au început să curgă la Loretto (ca şi la Lourdes, Fatima, etc...). 

„lezuiţii au scos la iveală tot felul de relicve ale Mamei lui Dumnezeu 
(cum o numesc ei). Când şi-au făcut intrarea în biserica Saint Michael din 
Munchen, ei au oferit credincioşilor spre venerare bucăţi din vălul Mariei, 
câteva şuviţe din părul ei şi părţi ale pieptenului ei; ei instituiseră un cult 
deosebit de venerare a acestor obiecte”. 

„Această venerare a degenerat în manifestări imorale şi senzuale, în 
special în imnurile dedicate Mariei de către părintele Jaques Pontau. Poetul 
nu cunoştea nimic mai frumos decât sânii Mariei, nimic mai dulce decât 
laptele ei şi nimic mai încântător decât abdomenul ei”. 

Aceste citate s-ar putea multiplica la infinit. Ignaţiu voia ca ucenicii 
lui să aibă o evlavie "perceptibilă" sau chiar senzuală, ca şi a lui, ceea ce 
ei şi obțineau. Nu este de mirare că ei au avut succes în faţa guaranilor; 
acest fetişism erotic li se potrivea de minune. Dar bunii părinţi iezuiţi s-au 
gândit întotdeauna că acesta se potriveşte la fel de bine şi "albilor". Cum 
baza doctrinei lor o constituie disprețul pentru oameni, "albii" şi "roşii" 
fiind la fel, toţi trebuiau trataţi la fel şi anume ca nişte copii. 

Aşa că ei lucrau asiduu la propagarea acestui principiu şi practicilor 
idolatre; datorită influenţei pe care o aveau asupra Sfântului Scaun, ce nu- 
şi putea exercita puterea fără aceştia, ei i-au strâns în mod forţat pe 
oameni sub biserica romană, în ciuda rezistenţei care, încet-încet, a 
scăzut. 

„Părintele Barri a scris o carte intitulată "Paradisul se deschide 
printr-o sută de rugăciuni adresate Mariei". În ea, el expunea ideea că 
modul în care noi intrăm în paradis nu are importanţă: lucrul important 
este să intri. El enumeră practici de exteriorizare a evlaviei faţă de Maria, 
care deschid porţile cerului. Între alte lucruri, aceste exerciţii constau în 
adresarea către Maria de saluturi dimineaţa şi seara, însărcinarea îngerilor 
de a o saluta; exprimarea dorinţei de a-i construi mai multe biserici decât 
toate cele construite până atunci de toţi călugării luaţi la un loc; a purta zi 
şi noapte un rozariu în loc de brățară, sau un chip al Mariei, etc... 

„Aceste practici sunt de ajuns pentru a ne asigura mântuirea şi dacă 
diavolul, când suntem pe patul de moarte ne pretinde sufletul, noi trebuie 
doar să-i amintim că Maria răspunde pentru noi şi că el trebuie să rezolve 
(clarifice) lucrurile cu ea” (J. Huber). 

In lucrarea sa, „Pietas quotidiana erga S.D. Mariam”, părintele 
Pemble recomandă următoarele: „Să ne lovim, să ne autoflagelăm, să 
oferi fiecare lovitură ca un sacrificiu lui Dumnezeu, prin Maria, să ne 
gravăm cu un cuțit pe piept sfântul nume al Mariei; să ne acoperim decent 
noaptea, ca să nu ofensăm privirea castă a Mariei; să-i spui fecioarei că ai 
fi gata să-i oferi locul tău în rai dacă ea nu l-ar avea pe al ei; să vrei să nu 
te fi născut sau să te fi aruncat în iad dacă sfânta Maria nu s-ar fi născut; 
să nu mănânci niciodată un măr, atât timp cît Maria a fost ferită de 
greşeala de a gusta din el” (J. Huber). 

Toate acestea au fost scrise în 1764, dar trebuie aruncată doar o 
privire asupra lucrărilor similare publicate astăzi în număr foarte mare sau 
numai asupra presei catolice, pentru a observa faptul că de 200 de ani, 
această idolatrie sălbatică nu a făcut altceva decât să crească şi să se 
împodobească. Papa Pius XII s-a remarcat în ceea ce priveşte cultul Mariei. 
Sub conducerea lui, o mare parte a bisericii romano-catolice a urmat 
această idolatrie. 

Mai muult, fiii lui Loyola, care sînt totdeauna gata să se conformeze 
spiritului timpului, încearcă astăzi să adapteze aceste copilării medievale 
şi există câteva broşuri publicate de unii din aceşti preoţi sub auspiciile 
nobile ale „Centrului Naţional de Cercetare Ştiinţifică”. 

Dacă adăugări la aceasta hainele călugăreşti de diferite culori şi 
„Ccalităţi” specifice, adorarea sfinţilor, icoanele, moaştele, apologia 
„Miracolelor”, adorarea „Inimii sfinte”, vom avea o idee a misticismului cu 
care „sufletele copiilor erau impregnate” prin contactul lor cu dascălii care 
erau „saturați de misticism” - aşa cum scrie R.P. Charmot în anul 1943. Nu 
există nici o altă cale de a forma „creştini de elită”. 

Oricum, dacă ei urmau să câştige bătălia împotriva universităţilor, 
colegiile iezuite şi-ar fi extins învăţătura îngrădind disciplinele laice, căci 
Renaşterea redeşteptase setea de învăţătură. Ei erau gata s-o facă, 
mergând cu totul împotriva acestei învățături care era contrară eu-lui lor: 
menţinerea conştiinţelor în deplina supunere faţă de biserică. 

De aceea, elevii lor sînt mai întâi de toate înconjurați de acest „văl 
de rugăciuni”, care nu ar fi suficient dacă învăţătura împărtăşită nu ar fi 
fost mai întâi purificată de toate ideile şi spiritele neconforme. Astfel, 
latina şi greaca (latina era la mare preţ în aceste colegii iezuite) erau 
studiate pentru valoarea lor literară; dar vechea gândire „ortodoxă” era 
expusă numai atât cît să demonstreze aşa numită filozofie scolastică 
superioară. „Umaniştii” pe care ei îi şcolarizau, erau în stare să compună 
discursuri şi versuri în limba latină, dar singurul stăpân a gândurilor lor era 
sfântul Toma d'Aquino, un călugăr din sec.13. 

Ascultaţi „Ratio Studiorum”, tratatul fundamental al pedagogiei 
iezuite, citat de R.P. Charmot: „Noi vom înlătura cu grijă subiectele laice 
care nu favorizează pietatea şi morala sănătoasă. Noi vom compune 
poeme; dar fie ca poeţii noştri să fie creştini şi nu urmaşi ai păgânilor care 
Pemble recomandă următoarele: „Să ne lovim, să ne autoflagelăm, să 
oferi fiecare lovitură ca un sacrificiu lui Dumnezeu, prin Maria, să ne 
gravăm cu un cuţit pe piept sfântul nume al Mariei; să ne acoperim decent 
noaptea, ca să nu ofensăm privirea castă a Mariei; să-i spui fecioarei că ai 
fi gata să-i oferi locul tău în rai dacă ea nu l-ar avea pe alei; să vrei să nu 
te fi născut sau să te fi aruncat în iad dacă sfânta Maria nu s-ar fi născut; 
să nu mănânci niciodată un măr, atât timp cît Maria a fost ferită de 
greşeala de a gusta din el” (J. Huber). 

Toate acestea au fost scrise în 1764, dar trebuie aruncată doar o 
privire asupra lucrărilor similare publicate astăzi în număr foarte mare sau 
numai asupra presei catolice, pentru a observa faptul că de 200 de ani, 
această idolatrie sălbatică nu a făcut altceva decât să crească şi să se 
împodobească. Papa Pius XII s-a remarcat în ceea ce priveşte cultul Mariei. 

Sub conducerea lui, o mare parte a bisericii romano-catolice a urmat 
această idolatrie. 

Mai muult, fiii lui Loyola, care sînt totdeauna gata să se conformeze 
spiritului timpului, încearcă astăzi să adapteze aceste copilării medievale 
şi există câteva broşuri publicate de unii din aceşti preoţi sub auspiciile 
nobile ale „Centrului Naţional de Cercetare Ştiinţifică”. 

Dacă adăugări la aceasta hainele călugăreşti de diferite culori şi 
„calităţi” specifice, adorarea sfinţilor, icoanele, moaştele, apologia 
„Miracolelor”, adorarea „Inimii sfinte”, vom avea o idee a misticismului cu 
care „sufletele copiilor erau impregnate” prin contactul lor cu dascălii care 
erau „saturați de misticism” - aşa cum scrie R.P. Charmot în anul 1943. Nu 
există nici o altă cale de a forma „creştini de elită”. 

Oricum, dacă ei urmau să câştige bătălia împotriva universităţilor, 
colegiile iezuite şi-ar fi extins învăţătura îngrădind disciplinele laice, căci 
Renaşterea redeşteptase setea de învăţătură. Ei erau gata s-o facă, 
mergând cu totul împotriva acestei învățături care era contrară eu-lui lor: 
menţinerea conştiinţelor în deplina supunere faţă de biserică. 

De aceea, elevii lor sînt mai întâi de toate înconjurați de acest „văl 
de rugăciuni”, care nu ar fi suficient dacă învăţătura împărtăşită nu ar fi 
fost mai întâi purificată de toate ideile şi spiritele neconforme. Astfel, 
latina şi greaca (latina era la mare preţ în aceste colegii iezuite) erau 
studiate pentru valoarea lor literară; dar vechea gândire „ortodoxă” era 
expusă numai atât cît să demonstreze aşa numită filozofie scolastică 
superioară. „Umaniştii” pe care ei îi şcolarizau, erau în stare să compună 
discursuri şi versuri în limba latină, dar singurul stăpân a gândurilor lor era 
sfântul Toma d'Aquino, un călugăr din sec.13. 

Ascultaţi „Ratio Studiorum”, tratatul fundamental al pedagogiei 
iezuite, citat de R.P. Charmot: „Noi vom înlătura cu grijă subiectele laice 
care nu favorizează pietatea şi morala sănătoasă. Noi vom compune 
poeme; dar fie ca poeţii noştri să fie creştini şi nu urmaşi ai păgânilor care 
invocă muzele, nimfele munţilor şi mărilor, Calliope, Apollo, etc. „sau alţi 
zei şi zeițe. Mai mult, dacă aceştia trebuie menţionaţi, să fie numai în 
scopul de a-i caricaturiza, căci ei sînt numai demoni...” 

Astfel, toate ştiinţele - în special ştiinţele naturii - vor fi 
„interpretate” în aceeaşi manieră. De fapt, R.P. Charmot nu încearcă să 
ascundă aceasta în ceea ce spune despre profesorul iezuit al anului 
1940. El nu predă ştiinţa de dragul ştiinţei, ci numai în scopul de a aduce 
o mai mare slavă lui Dumnezeu. Este legea formulată de sfântul Ignaţiu 
în «Constituţia» sa” (F. Charmot). 

Şi iarăşi „Când vorbim despre o întreagă cultură, nu înseamnă că 
predăm toate subiectele sau ştiinţele, dar dăm o educaţie ştiinţifică şi 
literară care nu este pur laică şi impermeabilă la scânteierile revelaţiei (F. 
Charmot ). 

Educaţia acordată de iezuiţi era totuşi făcută să fie mai degrabă 
scânteietoare decât profundă, sau „formalistă”, aşa cum deseori a fost 
numită”. Ei nu credeau în libertate, care era fatală în ceea ce priveşte 
învăţătura”, scrie H. Boehmer. 

„Adevărul este că meritele relative ale învăţământului iezuit au 
scăzut când ştiinţa şi metodele de educaţie şi învăţământ au progresat şi 

s-au dezvoltat pe o bază mult mai largă şi pe concepţii mai profunde ale 
umanităţii. Buckle spunea: „Cu cât civilizaţia înaintează, cu atât iezuiţii 
pierd teren, nu numai datorită propriei lor decăderi., ci datorită tuturor 
modificărilor şi schimbărilor care se petrec în mintea celor din jurul lor... 
De-a lungul sec.16, iezuiţii au fost în frunte, dar în timpul sec.18 ei au 
fost depăşiţi de timp” (J. Huber). 


Capitolul 2. Morala iezuiţilor. 


Spiritul cuceritor al Societăţii lor, dorinţa arzătoare de a atrage 
conştiinţele şi de a le păstra sub exclusiva lor influenţă, numai acestea i- 
au putut determina pe iezuiţi să fie mai îngăduitori cu păcătoşii decât 
confesorii altor ordine sau decât clerul. „Noi nu prindem muşte cu oţet”, 
spune pe drept proverbul. 

Cum am văzut deja, Ignaţiu exprimă aceeaşi idee în diferiţi termeni 
iar fiii lui Loyola şi-au extras inspiraţia din aceasta. „Extraordinara 
activitate desfăşurată de Ordin în domeniul teologiei morale arată deja că 
această ştiinţă subtilă a avut, pentru acesta, o mult mai mare importanţă 
practică decât celelalte ştiinţe” (H. Boehmer). 

H. Boehmer ne aminteşte faptul că, confesiunea era rar întâlnită în 
Evul mediu, iar cei credincioşi recurgeau la ea numai în cazuri grave. Dar 
caracterul dominant al bisericii romane a determinat o răspândire şi o 
creştere din ce în ce mai mare a acestei practici. De fapt, în timpul sec.16, 
confesiunea devenise o obligaţie religioasă care trebuia respectată cu 
atenţie. Ignaţiu o considera foarte importantă şi recomanda discipolilor ca 
cît mai mulţi credincioşi s-o respecte cu regularitate. 

„Rezultatele acestei metode erau extraordinare. Duhovnicii iezuiţi se 
bucurau de aceeaşi consideraţie ca superiorii lor, iar confesionalul a fost 
considerat de toţi ca un simbol al puterii şi activităţii Ordinului. Dacă citim 
«Instrucţiunile» lui Ignaţiu privind confesiunea şi teologia morală, trebuie 
să recunoaştem că, de la început, Ordinul era pregătit să-i trateze pe 
păcătoşi cu bunătate, că pe timp ce trecea, se arăta din ce în ce mai 
indulgent, până când această bunătate a degenerat în moleşeală. Putem 
înţelege cu uşurinţă de ce această abilă indulgență i-a făcut să aibă atâta 
trecere. lată cum au câştigat favorurile nobilimii şi mai marilor acestei 
lumi, care întotdeauna aveau nevoie de bunăvoința confesorilor lor, mult 
mai mult decât masa păcătoşilor de rând”. 

„Curțile Evului mediu nu au avut niciodată confesori atotputernici. 
Această figură caracteristică nu a apărut în viaţa Curţii (regale) decât în 
timpurile moderne, şi Ordinul iezuit a fost acela care a implantat-o peste 
tot” (H. Boehmer). 

H. Boehmer a scris: „În timpul sec. XVII, aceşti confesori nu numai 
că au obținut o influență politică foarte largă, dar chiar au acceptat uneori 
posturi sau funcții politice. În acea vreme, părintele Neidhart a luat 
conducerea politicii Spaniei ca prim ministru şi mare inchizitor. Părintele 
Fernandez a fost împuternicit să ia cuvântul şi să voteze în Consiliul de 
coroană portughez; părintele La Chaise şi succesorul său au ocupat funcţii 
de miniştri în domeniul bisericesc la curtea Franţei. 

„Să ne reamintim de asemenea de rolul jucat de preoţi în politica 
generală şi chiar înafara confesionalelor. Părintele Possevino, ca legat - 
pontifical în Suedia, Polonia, Rusia; părintele Petre, ministru în Anglia, 
părintele Vota ca sfătuitor intim al regelui Poloniei, Jan Sobiescki. Alţii au 
fost „creatori de regi” în Polonia, mediatori când Prusia a de venit regat. 
Astfel, trebuie recunoscut că nici un alt ordin nu arată atât interes şi talent 
pentru politică, şi nu depunea atâta activitate în ea ca iezuiţii” (H. 
Boehmer). 

„Dacă "indulgenţa" acestor confesori faţă de auguştii lor păcătoşi 
penitenţi a ajutat foarte mult interesele Ordinului şi conducerii bisericii 
romane, exact aceleaşi metode avantajoase le-au folosit şi preoţi în ceea 
ce priveşte sfere mult mai modeste. Cu spiritul lor meticulos şi chiar 
intrigant pe care l-au moştenit de la fondatorul Ordinului, celebrii cazuişti 
Escobar, Mariana, Busenbaum şi alţii, s-au dedicat studierii fiecărei legi în 
parte şi aplicarea ei în toate cazurile care ar fi putut apare în tribunalul 
penitenţei; broşurile lor despre „teologia morală” au dat Societăţii o 
reputaţie universală, cu toate că abilitatea lor în a deforma şi perverti cele 
mai evidente obligaţii morale era atât de evidentă. 

lată câteva exemple de scamatorii: „Legea divină spune: ,Să nu faci 
mărturie mincinoasă'. Există mărturie mincinoasă numai dacă cel ce jură 
foloseşte cuvinte prin care ştie că induce în eroare pe judecător. Folosirea 
termenilor ambigui este de aceea permisă, şi chiar scuza unor limite 
mintale poate fi folosită în anumite împrejurări”. „Dacă un bărbat îşi 
întreabă soţia adulteră dacă ea a rupt contractul conjugal, ea poate 
răspunde fără ezitare «nu» atât timp cît contractul de căsătorie există. 
Odată ce ea a obţinut iertarea la confesional, ea poate spune „sunt fără 
păcat', dacă în timp ce spune asta, ea se gândeşte la iertarea care a luat 
de la ea povara păcatului ei. Dacă soţul este neîncrezător, ea îl poate 
reasigura, spunându-i că ea nu a comis adulterul, şi dacă mai comite 
adulter ea este obligată să-l mărturisească”. 

Nu este greu să ne imaginăm că o asemenea teorie a avut un mare 
succes în rândul frumoaselor doamne care păcătuiau şi se pocăiau! 

De fapt, escortele lor galante erau tratate în acelaşi fel: „Legea lui 
Dumnezeu porunceşte: ,Să nu ucizi’. Dar asta nu înseamnă că orice om 
care ucide păcătuieşte împotriva acestei legi. De exemplu, dacă un nobil 
este ameninţat cu lovituri sau este bătut, el îl poate ucide pe agresorul lui; 
dar, desigur, aceasta este valabilă doar pentru nobili, nu şi pentru oamenii 
de rând, pentru că nu este nimic dezonorant ca un om de rând să 
primească o bătaie...”. „In acelaşi fel, un slujitor care îşi ajută stăpânul să 
violeze o tânără, nu comite un păcat de moarte dacă se teme de 
dezavantajele serioase sau de felul în care va fi tratat dacă refuză să o 
facă. Dacă o tânără fată rămâne însărcinată, poate fi provocat avortul 
dacă greşeala ei conduce la necinstirea ei sau a unui membru al clerului”. 

Cât despre părintele Benzi, el a avut timpul lui de glorie atunci când 
a declarat: „este doar o ofensă uşoară să pipăi sânii unei călugăriţe”. Din 
cauza aceasta, iezuiţii au fost poreciliţi „teologi mamelari”. 

Dar, în ceea ce-l priveşte, celebrul cazuist Thomas Lanchez merită 
un premiu pentru lucrarea lui „De matrimonio”, în care piosul autor 
studiază cu detalii ruşinoase toate variantele păcatului cărnii. 

Să studiem mai departe aceste maxime convenabile în ceea ce 
priveşte latura politică, în special acelea referitoare la legitimitatea asa- 
sinării tiranilor găsiţi vinovaţi de lipsă de energie în activitatea lor faţă de 
interesele Sfântului Scaun. H. Boehmer are de spus următoarele: „Cum am 
văzut deja, nu este greu să te fereşti de păcatul de moarte. Depinzând de 
împrejurări, noi trebuie doar să folosim mijloacele excelente puse la 
îndemână de preoţii iezuiţi: „echivocul, rezervele (limitele) mintale, teoria 
subtilă a scopului intenţiilor' şi noi vom fi în stare să comitem, fără a face 
păcat, fapte care sînt considerate criminale de către masele ignorante, 
dar în care nici chiar cel mai sever preot nu va fi în stare să descopere 
vreo urmă de păcat de moarte”. Printre cele mai criminale maxime 
iezuite, una care a indignat peste măsură şi merită a fi examinat este: „Un 
călugăr sau preot are voie să ucidă pe acei ce sunt pe cale să-l defăimeze 
pe el sau comunitatea lui”. Aşa că Ordinul şi-a acordat sieşi dreptul de a-şi 
elimina adversarii, şi chiar pe acei membri ai lui care, ieşind din Ordin, 
sunt prea vorbăreţi. Această perlă se găseşte în „Teologia părintelui L' 
Amy”. 

Mai este un caz în care acest principiu îşi găseşte aplicaţia. Acelaşi 
iezuit a fost destul de cinic pentru a scrie: „Dacă un părinte, cedând 
ispitei, abuzează de o femeie iar ea face publică întâmplarea şi, din cauza 
aceasta, îl dezonorează, acelaşi părinte o poate ucide pentru a evita 
căderea în dizgrație!” 

Un alt fiu al lui Loyola, citat de „Marea torţă”, Caramuel, crede că 
această maximă trebuie susţinută şi apărată: „Părintele poate s-o 
folosească ca o scuză pentru a ucide femeia şi astfel să-şi păstreze 
onoarea”. 

Această teorie monstruoasă a fost folosită ca să acopere multe 
crime comise de preoţi şi probabil a fost în 1956 motivul, dacă nu cauza, 
pentru lamentabila afacere cu preotul din Uruffe. 


Capitolul 3. Eclipsa Companiei. 


Succesul pe care Societatea lui Isus l-a obţinut în Europa şi în 
ţinuturile îndepărtate, chiar dacă au fost presărate cu câteva nenorociri, i- 
a asigurat o situaţie proeminentă pentru o lungă perioadă de timp. Dar, 
aşa cum am menţionat mai înainte, timpul n-a lucrat în favoarea ei. Pe 
măsură ce ideile şi ştiinţa evoluau, tinzând să elibereze minţile, oamenii 
de rând şi monarhii găseau din ce în ce mai greu de suportat opresiunea 
acestor campioni ai „teocraţiei”. 

De asemenea, multe abuzuri născute din acest succes au subminat 
Societatea în mod tacit. Pe lângă politică, în care era adânc implicată în 
detrimentul intereselor naţionale, activitatea sa devoratoare s-a făcut 
simțită curând şi în domeniul economiei. 

„Părinţii iezuiţi au devenit prea implicaţi în afaceri care nu aveau 
nimic în comun cu religia, în comerţ, schimburi, lichidatori ai faliţilor. 
Colegiul Roman, care ar fi trebuit să rămână modelul moral şi intelectual 
al iezuiţilor, avea cantităţi uriaşe de stofă executată în mănăstirea de la 

Macerata, pe care o vindeau în târguri la un preţ scăzut. Centrele lor din 
India, Antile, Mexic şi Brazilia au început curând comerţul cu coloniile. În 
Martinica, un împuternicit a creat vaste plantaţii care erau lucrate de 
sclavi negri” (Pierre Dominique). 

Aceasta este partea comercială a misiunilor din străinătate care este 
menţinută de fapt şi în zilele noastre. Biserica romană nu a disprețuit 
niciodată extragerea de profituri temporare de pe urma cuceririlor ei 
spirituale. În ceea ce-i priveşte, iezuiţii erau ca toate celelalte ordine 
religioase; ei chiar le-au întrecut. În orice caz, ştim că, recent, preoţii albi 
se numără printre cei mai bogaţi proprietari de pământuri din Africa de 
Nord. 

Fiii lui Loyola au fost foarte zeloşi atât în a folosi munca păgânilor, 
cît şi în a le salva sufletele. În Mexic, ei aveau mine de aur şi rafinării de 
zahăr; în Paraguai, plantaţii de ceai şi cacao, fabrici de covoare; ei 
creşteau vite şi exportau anual 80.000 de măgari”. 

Cum putem vedea, evanghelizarea copiilor lor „roşii” a fost o sursă 
bună de beneficii. Şi pentru a scoate un profit şi mai mare, preoţii nu au 
ezitat să fure din tezaurul de stat, cum s-a văzut şi este binecunoscut 
cazul cutiilor de ciocolată descărcate la Cadiz şi care erau pline cu praf de 
aur. Episcopul Palafox, trimis ca inspector de papa Inocenţiu VIII, i-a scris 
în 1647: „Toată bogăţia Americii de Sud este în mâna iezuiţilor”. 

Afacerile financiare erau chiar foarte avantajoase. „În Roma, teza- 
urul Ordinului făcea plăţi ambasadei Portugaliei în numele guvernului 
portughez. Când August Il s-a dus în Polonia pentru a-şi recâştiga tronul, 
preoţii Vienei i-au deschis un cont acestui monarh nevoiaş şi iezuiţilor de 
la Varşovia. În China, preoţii împrumutau bani negustorilor cu dobânzi de 
25, 50 şi chiar de 100%. (Chiar şi azi - 1993 - când intri în Aeroportul 
Fiumicino-Roma, prima agenţie de schimb valutar aparţine de „Banco di 
Spirito Sancto”, banca Vaticanului - n.t.). 

Lăcomia scandaloasă a Ordinului, morala lor nedefinită, nesfârşitele 
lor intrigi politice şi totodată încălcarea prerogativelor clerului au stârnit 
pretutindeni o duşmănie şi ură de moarte împotriva lui. În rândul claselor 
sus-puse, a căzut într-o totală dizgrație prin compromitere şi, în Franţa în 
orice caz, eforturile lui de a menţine oamenii într-o supunere formală şi 
superstiţioasă au dat naştere inevitabil unei emancipări intelectuale. 

Cu toate acestea, prosperitatea materială de care s-a bucurat 
Societatea, poziţia dobândită la Curte şi în special ajutorul dat de Sfântul 
Scaun, pe care ei îl credeau de neclintit, i-au menţinut pe iezuiţi în 
completă siguranţă chiar şi în perioada de început a decăderii lor. Nu 
trecuseră ei deja prin multe furtuni, suferind cam 30 de expulzări de la 
momentul înfiinţării Societăţii până la mijlocul secolului 18? Aproape de 
fiecare dată ei se întorseseră, mai devreme sau mai târziu, să-şi reocupe 
poziţiile pierdute. Dar această nouă eclipsă care-i ameninţa era pe cale să 
fie totală şi avea să dureze mai mult de 40 de ani. 

Lucrul cel mai ciudat este că primul atac împotriva atotputernicei 
Societăţi a venit din foarte catolica Portugalie, unul din bastioanele cele 
mai puternice ale iezuiţilor din Europa. Influenţa exercitată asupra mării 
de către Anglia încă de la începutul secolului, a fost probabil una din 
cauzele acestei răzvrătiri. 

Un tratat fixând graniţele în America, încheiat între Spania şi 
Portugalia în 1750, dăduse portughezilor un vast teritoriu în estul fluviului 
Uruguai, unde activau iezuiţii. In consecinţă, preoţii au trebuit să se 
retragă de această parte a noii frontiere, în teritoriul spaniol. Aşa că ei i-au 
înarmat pe guarani şi au dus un lung război de partizani, rămânând în final 
stăpâni ai teritoriului care fu dat înapoi Spaniei. 

Marchizul de Pombal, prim ministru portughez, s-a simţit de-a 
dreptul insultat. Pe lângă aceasta, acest fost elev iezuit nu a păstrat 
caracteristicile Ordinului şi îşi extrăsese inspiraţia din filozofii francezi şi 
englezi în detrimentul vechilor lui dascăli. În 1757 el i-a dat afară pe 
confesorii iezuiţi din familia regală şi a interzis membrilor Societăţii să mai 
predice. După câteva certuri cu ei, el a emis un pamflet public „Scurtă 
dare de seamă asupra regatului iezuit din Paraguai”, care a făcut mare 
vâlvă şi prin care a obţinut efectuarea unei anchete din partea papei 
Benedict XIV şi, în final, îndepărtarea iezuiţilor din toate regiunile ţării. 

Chestiunea aceasta a făcut senzaţie în Europa şi în special în Franţa 
unde, curând după aceea, părintele La Valette a dat faliment; el era un 
„om de afaceri” care făcea tranzacţii imense de zahăr şi cafea pentru 
Companie. Refuzul Companiei de a-i plăti datoriile, i-au fost fatale 
(Companiei n.t.). Parlamentul, nemulţumindu-se cu o condamnare de 
drept comun, a examinat Constituţia Companiei, declarând aşezămintele 
ei din Franţa ca fiind ilegale şi a condamnat 24 de lucrări ale principalilor 
ei autori. Pe 6 aprilie 1762 este publicată o declaraţie de arestare 
(Acuzaţie) cu următoarea formulare: „Instituţia în cauză este inadmisibilă 
în orice stat civilizat, pentru că este de natură ostilă oricărei autorităţi 
spirituale sau lumeşti; ea caută să introducă în biserică şi în stat, sub 
paravanul plauzibil al unei instituţii religioase, nu un ordin cu adevărat 
doritor să împrăştie desăvârşirea evanghelică, ci un corp politic trudind 
fără odihnă şi uzurpând întreaga autoritate prin orice mijloace indirecte, 
secrete sau ocolite...” 

In concluzie, doctrina iezuită a fost descrisă după cum urmează: 
„Perversă, o distrugere a tuturor principiilor religioase şi cinstite, insultând 
morala creştină, vătămătoare societăţii civile, ostilă drepturilor naţiunilor, 
puterii regale şi chiar securităţii suveranilor şi supunerii oamenilor de 
rând; potrivită pentru a stârni mari perturbări în stat, ea zămisleşte şi 
menţine cea mai vătămătoare cale de corupere a inimilor oamenilor”. 

In Franţa, proprietăţile Societăţii au fost confiscate în beneficiul 
Coroanei şi nici unui membru al ei nu i s-a permis să mai rămână în regat 
dacă nu renunţa la jurământul său şi dacă nu jura supunere regulilor 
generale ale clerului francez. 

La Roma, Generalul iezuit Ricci obţine de la papa Clement XIII o bulă 
confirmând privilegiile Ordinului şi proclamându-i nevinovăția. Dar era 
prea târziu. In Spania, Bourbonii interziseseră toate aşezămintele 
Societăţii, atât cele din capitală cât şi cele din colonii. Astfel a luat sfârşit 
statul iezuit al Paraguaiului. Guvernele din Napoli, Parma şi chiar Marele 
Stăpân de Malta, i-au expulzat pe fiii lui Loyola din teritoriile lor. Cei 
60.000 care se aflau în Spania au trăit o experienţă stranie după ce au 
fost aruncaţi în închisoare: „Regele Carol IIl i-a trimis pe toţi la papa 
împreună cu o scrisoare prin care spunea că el îi ‚supune înţelepciunii şi 

controlului imediat al Sfinţiei Voastre’. Dar când nenorociţii erau pe cale să 
debarce la Civita-Vecchia, au fost întâmpinați cu lovituri de tun din ordinul 
propriului lor General, care deja avea pe cap grija iezuiţilor portughezi şi 
nu mai putea să-i hrănească nici pe aceştia. Ei de abia au reuşit să-şi 
găsească un adăpost la o mănăstire din Corsica” (Pierre Dominique). 

„Clement XIII, ales în 6 iulie 1758, a rezistat mult timp cererilor 
presante ale câtorva naţiuni care cereau scoaterea înafara legii a iezuiţilor. 
Era pe cale să cedeze şi aranjase deja un Consistoriu pe 3 februarie 1769, 
cu ocazia căruia trebuia să spună cardinalilor hotărârea sa de a ceda 
dorinţei acestor Curți; în noaptea dinaintea acestei zile speciale el a căzut 
deodată bolnav şi în timp ce se îndrepta spre pat, strigă: „Mor...”. Este 
foarte periculos să ataci iezuiţii (Baron de Ponnat, „Istoria variaţiunilor şi 
contradicţiilor bisericii romane”, pag. 215 ). 

A fost format un conclav de cardinali care a durat trei luni. În final, 
cardinalul Ganganelii a îmbrăcat mitra şi şi-a luat numele de Clement XIV. 
Curțile regale care-i alungaseră pe iezuiţi continuau să ceară interzicerea 
totală a Societăţii. Dar papalitatea nu era grăbită să abolească acest 
instrument principal care folosea la îndeplinirea politicii sale, şi au trecut 
astfel patru ani până când Clement XIV, constrâns de atitudinea fermă a 
oponenților săi - care ocupaseră câteva din Statele pontificale - a semnat 
în sfârşit actul dizolvării, „Dominus ac Redemptor” în 1773. Ricci, 
Generalul Ordinului, a fost chiar închis în castelul Saint Angelo unde a şi 
murit câţiva ani mai târziu. 

„lezuiţii păreau doar că se supun acestui Ordin care îi condamna... 
Ei au scris numeroase pamflete împotriva papei şi cu scopul de a provoc 
rebeliune; au spus tot felul de minciuni şi au calomniat arătând cum au 
fost comise atrocități atunci când proprietăţile lor din Roma le-au fost 
confiscate” (J. Huber). 

Moartea papei Clement XIV, 14 luni mai târziu, a fost atribuită 
iezuiţilor de o parte a opiniei europene. „În principiu cel puţin, iezuiţii nu 
mai existau; dar Clement XIV ştia foarte bine că semnând condamnarea la 
moartea a Ordinului, el şi-a semnat-o şi pe a lui: „Această interdicţie este 
în sfârşit realizată”, a exclamat el, „şi nu-mi pare rău de asta, . , aş face-o 
din nou dacă nu ar fi deja făcută; dar această interdicţie mă va ucide” 
(Caraccioli „Viaţa papei Clement XIV”, pag.313) 

Ganganelli a avut dreptate; curând după semnarea interdicţiei, au 
apărut pe pereţi afişe care arătau invariabil cinci litere 1.S.S.S.V. şi fiecare 
se întreba ce însemna asta. Clement a înţeles imediat şi a declarat cu 
curaj: „Asta înseamnă „In Settembre, Sara Sede Vacante' (În septembrie 
Scaunul va fi vacant), adică papa va fi mort” (Baron de Ponnat) 

lată încă o mărturie: „Papa Ganganelli nu a supravieţuit mult timp 
după lichidarea iezuiţilor” a spus Scipion de Ricci. „Darea de seamă 
asupra bolii şi morţii sale, trimisă Curţii de la Madrid prin ambasadorul 
Spaniei la Madrid, a dovedit că el fusese otrăvit; după câte ştim, nici o 
anchetă nu a fost făcută în privinţa acestui eveniment, nici de cardinali, 
nici de noul pontif. Făptaşul acestei abominabile fapte a avut deci ocazia 
să scape de judecata lumii ,. dar nu va fi în stare să scape de judecata 
Domnului” (Potter, „Viaţa lui Scipion de Ricci”, pag.18). 


50 


„Putem afirma cu siguranţă că, la 22 septembrie 1774, papa 
Clement XIV a murit otrăvit” (Baron de Ponnat). 

Între timp, împărăteasa Austriei, Maria Tereza, îi expulzase 
deasemenea pe toţi iezuiţii din cuprinsul imperiului. Numai Frederic al 
Prusiei şi Ecaterina Il, împărăteasa Rusiei, i-au primit în ţările lor ca 
educatori. În Prusia, ei au reuşit să stea doar zece ani, până în 1786. Rusia 
le-a fost favorabilă pentru mai mult timp dar şi acolo, din aceleaşi motive, 
ei au trezit animozitatea guvernului. 

„.„„Lichidarea schismei (dintre catolicism şi ortodoxie - n.t.) 
readucerea Rusiei sub autoritatea papei i-a atras cum atrage lampa o 
molie. Ei au lansat un program de propagandă activă în rândurile armatei 
şi aristocrației şi au luptat împotriva Societăţii Biblice create de ţar. Ei au 
repurtat câteva succese şi au reuşit convertirea prinţului Galiţin, nepotul 
ministrului cultelor. Aşa că ţarul a intervenit şi a dat ordinul din 20 
decembrie 1815” (Pierre Dominique). 

Nu este nevoie să spunem că motivele acestui ordin, care i-a 
expulzat pe iezuiţi din Moscova şi Sankt Petersburg, au fost aceleaşi ca şi 
în celelalte ţări. „Noi ne-am dat seama că ei nu-şi îndeplineau îndatoririle 
pe care le aşteptam de la ei... În loc să trăiască ca locuitori paşnici într-o 
ţară străină, ei au tulburat religia grec-ortodoxă care este religia 
predominantă în imperiul nostru din timpuri străvechi şi în care stă 
pacea şi fericirea naţiunilor de sub sceptrul nostru. Ei au abuzat de 
încrederea noastră pe care au obținut-o şi au făcut tineretul să se încreadă 
în ei şi au făcut ca femeile noastre să se abată de la închinarea noastră 
străveche... Nu suntem surprinşi că acest ordin religios a fost eliminat din 
fiecare ţară şi că acţiunile lor nu au fost tolerate niciunde” (Pierre 
Dominique). 

În 1820, în sfârşit, au fost luate măsuri generale pentru a-i expulza 
din întreaga Rusie. 

Dar, pentru că evenimentele politice au permis aceasta, ei au pus 
din nou piciorul în Europa de Vest, urde Ordinul lor a fost restabilit în mod 
solemn de papa Pius VII în 1814. 

Semnificaţia politică a acestei hotărâri este clar exprimată de M. 
Daniel-Rops, un mare prieten al iezuiţilor. El a scris privitor la „reapariţia” 
fiilor lui Loyola: „Era imposibil să nu vezi în aceasta un act evident de 
contra-revoluţie” (Daniel-Rops, de la Academia franceză „Restabilirea 
Companiei lui Isus”, studii, septembrie 1959). 


Capitolul 4. Renaşterea Societăţii lui Isus în sec. XIX. 


Menţionam anterior că, atunci când Clement XIV a fost constrâns să 
lichideze Ordinul iezuiţilor, el a spus în mod aparent: „Mi-am tăiat mâna 
mea dreaptă”. Afirmația pare destul de plauzibilă. Sfântul Scaun găsea 
prea greu să împartă dominaţia asupra lumii cu cel mai important 
instrument al său. Decăderea Ordinului, o măsură politică impusă de 
împrejurări, a fost treptat atenuată de succesorii lui Clement XIV, Pius VI şi 
Pius VII; şi dacă eclipsa oficială a iezuiţilor a durat 40 de ani, aceasta s-a 
întâmplat din cauza revoluțiilor din Europa, rezultând din revoluţia 
franceză. În orice caz, această eclipsă nu a fost niciodată totală. 

„Majoritatea iezuiţilor au stat în Austria, Franţa, Spania, Italia, 
amestecându-se cu clerul. Se întâlneau unii cu alţii sau se strângeau în 
număr cât puteau de mare. In 1794, Jean de Tournely a fondat Societatea 
„Sacre Coeur” (Sfânta Inimă) în Belgia, ca un corp didactic. Mulţi iezuiţi s- 
au alăturat acesteia. Trei ani mai târziu, Tyrolean Paccanari, care se 
credea, un nou Ignaţiu, a fondat „Societatea Fraţilor în Credinţă”. In 1799 
cele două societăţi s-au unit cu părintele Clariviere în frunte; el era unicul 
supravieţuitor al iezuiţilor francezi. În 1803, s-au unit cu ei iezuiţii ruşi. 
Ceva coerent se întorcea din nou la viaţă, dar masele populare şi chiar cei 
mai mulţi politicieni nu au recunoscut aceasta de la început” (Pierre 
Dominique). 

Revoluţia franceză, iar apoi Imperiul, au dat Companiei lui Isus o 
credibilitate neaşteptată; era o reacţie de apărare izvorâtă în vechea 
monarhie împotriva noilor idei. Napoleon | a descris Societatea lui Isus ca 
„foarte periculoasă; ea nu va fi tolerată în Imperiu”. Dar, când Sfânta 
Alianţă a triumfat, noii monarhi nu au respins ajutorul acestor absolutişti 
pentru a aduce din nou la supunere strictă pe oameni. 

Dar timpurile se schimbaseră. Toate abilităţile venerabililor părinţi 
puteau doar să întârzie, dar nu să-i oprească propagarea ideilor liberale, 
iar eforturile lor se dovediră mai degrabă dăunătoare decât folositoare. In 
Franţa, Restaurarea a experimentat-o într-un mod amar. Ludovic XVIII, 
politician neîncrezător şi abil, a încercat să frâneze cît a putut ridicarea 
reacţionarilor ultraregalişti. Dar sub Carol X, limitat şi foarte devotat, 
iezuiţii au obţinut uşor reabilitarea. Legea care îi expulzase în 1764 era 
încă în vigoare. Nici o problemă. Ei au reînsufleţit faimoasa „Congregaţie”, 
primul tip de Opus Dei. Această pioasă frăţie, compusă din ecleziaşti şi 
laici, putea fi întâlnită peste tot, pretinzând că „purifica” armata, 
magistratura, administraţia, profesoratul; ţineau prelegeri în toată ţara, 
plantând cruci comemorative oriunde se duceau. Multe dintre ele sînt 
acolo şi astăzi. Prin ceea ce făceau aţâţau pe credincioşi să lupte 
împotriva necredincioşilor, devenind atât de urâţi de oameni, încât un 
catolic devotat şi legitimist ca Montlosier a spus: „Misionarii noştri au 
aprins focuri pretutindeni. Dacă ar fi să ni se trimită ceva, aş prefera 
ciuma marseilleză decât mai mulţi misionari”. 

În 1828, Carol X a retras Ordinului dreptul de a învăţa, dar era prea 
târziu. Dinastia s-a prăbuşit în 1830. 

Urâţi şi acoperiţi de ruşine, fiii lui Loyola au rămas totuşi în Franţa, 
dar deghizați, pentru că Ordinul era încă abolit. Ludovic Filip şi Napoleon III 
i-au tolerat. Republica i-a împrăştiat doar în 1880, sub administraţia lui 
Jules Ferry. Inchiderea totală a aşezămintelor lor s-a petrecut în 1901, sub 
legea separării. 

De-a lungul sec. XIX, istoria Companiei în America şi jumătate de 
Europa a fost plină de suişuri şi coborâşuri, ca şi în trecut, în timpul 
luptelor cu noile idei. „Oriunde oamenii cu gândire liberală ieşeau 
victorioşi, iezuiţii erau respinşi. Pe de altă parte, când adversarii au 
triumfau, ei se refăceau în scopul de a apăra tronul şi altarul. Aşa că au 
fost expulzați din Portugalia (1834) , Spania (1820, 1835, 1868), din 
Elveţia (1848), Germania (1872) şi Franţa (1880, 1901). 

„În Italia, începând din 1859, toate aşezămintele şi colegiile lor fură 
treptat luate de la ei, astfel că au fost nevoiţi să oprească toate activităţile 
prevăzute în legea lor. Acelaşi lucru s-a întâmplat în regiunile latino- 
americane. Ordinul a fost suspendat din activitate în Guatemala (1872), 
Mexic (1873), Brazilia (1874), Ecuador, Columbia (1876) şi Costa Rica 
(1884). 

„Singurele ţări în care iezuiţii trăiau în pace erau cele în care 
protestanții erau în majoritate: Anglia, Suedia, Danemarca, SUA. Poate 
părea surprinzător la prima vedere, dar explicaţia stă în faptul că în aceste 
ţări iezuiţii nu erau capabili să exercite o influenţă politică. Fără îndoială, ei 
acceptau acest fapt mai mult din necesitate decât din înclinaţie. 
Altminteri, ei ar fi profitat de fiecare ocazie pentru a influenţa legislaţia şi 
administraţia în mod direct prin manevrarea claselor conducătoare, sau 
indirect prin agitarea continuă a maselor catolice. 

Ca să fim sinceri, această imunitate a ţărilor protestante faţă de 
încercările iezuite era departe de a fi completă. 

„În Statele Unite - scrie M. Fulop-Miller - Compania lui Isus şi-a 
desfăşurat activitatea în mod sistematic şi fructuos pentru o lungă 
perioadă de timp, fiindcă nu era constrânsă de nici o lege”. „Eu nu sunt 
mulţumit de renaşterea iezuiţilor”, scria fostul preşedinte al Uniunii, John 
Adams, succesorul lui Thomas Jefferson, în 1816. „Roiuri de iezuiţi s-au 
prezentat deghizați ca tipografi, scriitori, publicişti, profesori de şcoală. 
Dacă vreodată o grupare de oameni ar merita blestemul etern pe acest 
pământ şi în iad, atunci aceasta ar fi Societatea lui Loyola. Insă, cu 
sistemul nostru de libertate religioasă, noi le oferim un bun refugiu”. ŞI 
Jefferson răspunde: „Ca şi tine, sînt împotriva restabilirii iezuiţilor, care 
face ca lumina să cedeze întunericului”. Teama astfel exprimată s-a 
dovedit a fi îndreptăţită, aşa cum vom vedea, mai târziu. 


Capitolul 5. Al doilea Imperiu şi Legea Falloux - Războiul din 
1870 


În capitolul precedent, am menţionat toleranța de care se bucurau 
iezuiţii în Franţa sub Napoleon Ill, chiar dacă Societatea era interzisă în 
mod oficial. În orice caz, nu ar fi putut fi altfel atâta timp cît regimul 
datora existenţa sa - în mare parte - bisericii romane, al cărei sprijin nu 
înceta atât timp cît dura regimul. Dar era atât de costisitor pentru Franţa! 

Cititorii „Progresul de Pas-de-Calais”, o publicaţie pentru care viitorul 
împărat scrisese câteva articole în 1843 - 1844, nu-l puteau suspecta de 
indulgență faţă de ultramontanism (curentul care susţinea infailibilitatea 
papei - n.t.), judecând după următoarele: „Clerul cere, sub pretextul 
libertăţii învăţământului, dreptul de a instrui tineretul. Statul, pe de altă 
parte, cere deasemenea dreptul instruirii publice directe pentru interesele 
proprii. Această luptă este rezultatul opiniilor divergente ale guvernului şi 
bisericii. Amândouă doresc să influenţeze tânăra generaţie, pornind din 
direcţii opuse şi în sprijinul profitului lor direct. Noi nu credem că toate 
legăturile dintre biserică şi autoritatea civilă trebuie rupte pentru a opri 
această disensiune. Din păcate, preoţii Franţei, în general, se opun 
intereselor democratice; a le permite să construiască şcoli fără a-i controla 

înseamnă a-i încuraja să înveţe lumea să urască revoluţia şi libertatea”. Şi 
apoi: „Clerul va înceta să mai fie ultramontanist în momentul în care 
cineva îi va obliga să se modernizeze şi să se amestece cu oamenii care 
îşi dobândesc pregătirea prin aceleaşi metode şi din aceleaşi surse ca şi 
masa populară”. 

Referitor la modul în care erau pregătiţi preoţii germani, autorul 
spune: „În loc să fie separați de restul lumii din copilărie şi instalaţi în 
seminarii, urând societatea în care trebuie să trăiască, ei ar trebui să 
înveţe mai întâi să fie cetăţeni înainte de a fi preoţi”. 

Aceasta nu a încurajat clericalismul politic al viitorului împărat, pe 
atunci un „cărbunar”. Dar ambiția de a ocupa tronul l-a făcut în curând 
foarte supus Romei. Nu l-a ajutat chiar Roma să facă primul pas? 

„Făcut preşedinte al Republicii la 10 decembrie 1848, Louis 
Napoleon Bonaparte a strâns în jurul lui un grup de miniştri, unul din 
aceştia fiind M. Falloux. Cine este acest M. Falloux? O unealtă a iezuiţilor... 
Pe 4 ianuarie 1849, el formează o comisie a cărei rol este de a pregăti o 
mare reformă legislativă a învăţământului primar şi gimnazial”. În cursul 
discuţiilor, M. Cousin remarcă faptul că biserica greşeşte legându-şi soarta 
de iezuiţi. Domnul Dupanloup a apărat energic Societatea... Era în 
pregătire o lege care dădea unele libertăţi iezuiţilor. „În trecut, Statul şi 
Universitatea fuseseră apărate de invazia iezuiţilor; noi am fost nedrepţi şi 
am greşit. Noi am cerut ca guvernul care a aplicat legea împotriva acestor 
agenţi străini să acorde iertarea lor. Ei sunt cetăţeni buni care au fost 
calomniaţi şi judecaţi greşit; ce putem face ca să le arătăm respectul şi 
stima pe care le-o datorăm? 

„Puneti în mâinile lor pregătirea tinerei generaţii”. 

„Acesta este de fapt scopul legii din 15 martie 1850... Această lege 
numeşte un consiliu superior pentru educaţie publică în care clerul are o 
poziţie dominantă (art.1); face din cler stăpânul şcolilor (art.44); dă 
asociaţiilor religioase dreptul să deschidă şcoli particulare, fără a trebui să 
ceară socoteală asupra congregaţiei neautorizate (iezuiţii) (art.172). 
Domnul M. Barthelemy Saint Hilaire încearcă în van să demonstreze că 
scopul autorilor acestui proiect este de a oferi monopolul educaţiei clerului 
şi de aceea această lege ar fi fatală universităţilor; Victor Hugo strigă în 
zadar: „Această lege este un monopol în mâinile acelora care încearcă să 
facă învăţământul să izvorască din sacristie şi guvernarea din confesional” 
(Adolphe Michel „lezuiţii”, pag.66 ). 

Dar adunarea legislativă ignoră aceste proteste. Ba preferă să as- 
culte pe domnul Montalembert, care exclamă: „Noi vom fi înghiţiţi dacă nu 
vom opri imediat tendinţa spre raţionalism şi demagogie; şi mai mult, 
aceasta poate fi oprită numai cu ajutorul bisericii”. Şi el adaugă, pentru a 
fi sigur că semnificaţia acestei legi este bine descrisă: „Unei armate de 
profesori corupți şi anarhici trebuie să-i opunem armata clerului”. Legea a 
fost votată. Niciodată până atunci nu obţinuseră iezuiţii în Franţa o victorie 
mai deplină. 

Domnul de Montalembert a admis plin de mândrie: „Eu apăr 
dreptatea (justiţia) prin susţinerea guvernului Republicii, care a făcut 
atâtea ca să salveze ordinea şi să menţină unitatea poporului francez; mai 

ales că guvernul a făcut mai multe servicii bisericii catolice decât toate 
celelalte guverne la putere în ultimele două secole”. 

Toate acestea s-au întâmplat acum o sută de ani, dar ne par foarte 
cunoscute astăzi. Dar să vedem cum acţiona Republica condusă de Louis 
Napoleon pe plan internaţional. 

Revoluţia din 1848, printre alte consecinţe în Europa, a provocat 
ridicarea italienilor din Roma împotriva papei Pius IX, suveranul lor, care 
se refugiase la Gaeta. S-a proclamat Republica Romană. Printr-un 
scandalos paradox, Republica Franceză, în acord cu austriecii şi regele 
Neapolelui, l-au readus la tron pe suveranul nedorit. 

Un regiment francez a asediat Roma şi a cucerit-o în 2 iulie 1849, 
restaurând puterea pontificală; ea a reuşit să se menţină cu ajutorul unei 
divizii franceze de ocupaţie, care a părăsit Roma numai după primul 
dezastru din războiul franco-german (1870)”. 

Inceputul fusese promiţător. 

„Lovitura din 2 decembrie 1851 a cauzat proclamarea Imperiului. 
Preşedintele Republicii, Louis Napoleon, îi favorizase pe iezuiţi în tot felul. 
Acum împărat, nu refuza nimic complicilor şi aliaţilor lui. Clerul şi-a dat 
binecuvântarea asupra masacrelor şi surghiunurilor făcute la 2 decembrie. 
Singurul responsabil de această lovitură abominabilă era privit ca 
mânuitorul providenţial. Arhiepiscopul Parisului care văzuse masacrul pe 
bulevard, exclamă: „Omul pregătit de Dumnezeu, a venit! Degetul lui 
Dumnezeu nu a fost niciodată mai vizibil ca în evenimentele care au avut 
un atât de mare rezultat”. 

Episcopul de Saint Flour a spus de la amvonul său: „Dumnezeu l-a 
ridicat pe Louis Napoleon; El îl alesese deja pe el ca să fie împărat. Da, 
dragii mei fraţi, Dumnezeu l-a consacrat dinainte prin binecuvântarea 
pontifului său şi a preoţilor; El însuşi l-a ales; putem noi să ignorăm 
alegerea Domnului?” 

Episcopul de Nevers salută în mod făţarnic pe „instrumentul provi- 
denţei”. „Această adulaţie vrednică de milă, care ar putea fi mărită, 
merită o recompensă. Această recompensă a fost completa eliberare a ie- 
zuiţilor pe toată durata Imperiului. Societatea lui Isus a fost literalmente 
stăpâna Franţei timp de 18 ani... s-a îmbogăţit, şi-a înmulţit aşezămintele 
şi şi-a răspândit influenţa. Acţiunea ei a fost simțită în toate evenimentele 
timpului, în special în expediţia din Mexic şi în declararea războiului din 
1870”. 

„Imperiul înseamnă pace”, a declarat noul suveran. Dar, la doi ani 
după urcarea pe tron, a început primul război din cele care s-au succedat 
în timpul domniei lui; istoria ar putea vedea fără legătură între ele cauzele 
care au determinat aceste războaie, dacă nu am cunoaşte elementul lor 
comun: apărarea intereselor bisericii catolice. Războiul din Crimeea, 
primul dintre acestea - a slăbit Franţa, nefiind profitabil pe plan naţional — 
este un exemplu caracteristic. 

Nu un om care se împotrivea clerului, ci abatele Brugerette a fost 
acela care a scris: „Cuvântările celebrului Theatine” (părintele Ventura) 
ţinute în capela din Les Tuileries în 1857, prezintă Restaurarea Imperiului 
ca pe o lucrare a lui Dumnezeu... şi îl proslăvea pe Napoleon IIl pentru că 
apăra religia în Crimeea şi făcea să strălucească iarăşi măreţele zile ale 

Cruciadelor în Est... Războiul Crimeii a fost privit ca un compliment adus 
expediției Romane... El a fost lăudat şi slăvit de întreg clerul, plin de 
admiraţie pentru fervoarea religioasă a trupelor care au asediat 
Sevastopolul. 

Saint Beuve a povestit în mod mişcător cum Napoleon III a trimis o 
imagine a sfintei Fecioare flotei franceze. 

Paul Leon, membru al Instituţiei, a explicat ce a însemnat această 
expediţie care a entuziasmat clerul: „O ceartă între călugări a reînviat - 
problema Estului: s-a născut din rivalitatea dintre biserica latină şi cea 
ortodoxă în legătură cu protejarea locurilor sfinte (Palestina). Cine să 
vegheze asupra bisericilor din Betleem, să ţină cheile şi să conducă 
activitatea? Cum este posibil ca aceste chestiuni minore să poată învrăjbi 
două mari imperii?... Dar, în spatele călugărilor bisericii latine se afla 
partida catolică franceză, iar în spatele solicitărilor ortodoxe era influenţa 
Rusiei” (Paul Leon, „Războiul pentru pace”, pag. 321-323). 

Ţarul invoca protecţia pe care trebuia s-o asigure bisericii ortodoxe 
şi pentru a o face în mod practic, a cerut flotei să folosească strâmtoarea 
Dardanele. Anglia, care era sprijinită de Franţa, refuză şi războiul 
izbucneşte. „Franţa şi Anglia puteau ajunge la teritoriile ţarului numai prin 
Marea Neagră, cu ajutorul turcilor... Din acest punct, războiul Rusiei devine 
războiul Crimeii şi este în întregime concentrat în asedierea 
Sevastopolului, un episod costisitor şi fără rezultat. Bătălii sângeroase, 
epidemii ucigătoare şi suferinţe inumane au costat Franţa o sută de mii de 
morţi (Paul Leon). 

Trebuie subliniat că aceşti o sută de mii de morţi erau soldaţi a lui 
Hristos şi glorioşi „martiri ai credinţei”, după spusele arhiepiscopului 
Parisului, Sibour, care a declarat în acel timp: „Războiul Crimeii, dintre 
Franţa şi Rusia, nu este un război politic, ci unul sfânt; nu se luptă un stat 
cu altul, sau un popor contra altuia, ci este un război religios, o cruciadă”. 
(Journet, „Exigenţe creştine în politică”, pag. 274) 

Recunoaşterea este fără ocolişuri. Nu am auzit acelaşi lucru nu cu 
mult timp în urmă, în timpul ocupaţiei naziste, spus în termeni identici de 
preoţii papei Pius XII şi chiar de către Pierre Leval, preşedintele consiliului 
primăriei din Vichy? 

În 1863 are loc o expediţie în Mexic. Despre ce este vorba, ce 
urmărea? Să transforme o republică laică într-un imperiu şi să-l ofere lui 
Maximilian, arhiduce al Austriei. Austria era stâlpul principal al papalității. 
Se voi a de asemenea ridicarea unei bariere împotriva influenţei 
protestantismului din Statele Unite ale Americii asupra Americii de Sud. 
Albert Bayet a scris cu perspicacitate: „Ţelul războiului este de stabili un 
Imperiu catolic în Mexic şi de a reduce drepturile oamenilor ca şi campania 
din Siria şi cele două din China, aceasta servind interesele catolice” 
(Albert Bayet, „Istoria Franţei”). 

Ştim cum, în 1867, după ce armata franceză s-a reîmbarcat, 
Maximilian, ghinionistul campion al Sfântului Scaun a fost făcut prizonier 
când Queretaro s-a predat şi a fost împuşcat, făcând loc instaurării 
republicii conduse de biruitorul Juarez. 

Cu toate acestea, se apropia momentul când Frăția trebuia să plă- 
tească încă odată mult mai scump pentru sprijinul politic dat de Vatican 

tronului imperial. În timp ce armata franceză îşi vărsa sângele în cele 
patru zări ale lumii, devenind tot mai slabă şi apărând interese care nu 
erau ale ei, Prusia, sub mâna puternică a viitorului „cancelar de fier”, era 
ocupată în a-şi extinde puterea militară cu scopul unirii tuturor statelor 
germane într-un singur bloc. „Austria a fost prima victimă a dorinţei şi 
puterii sale. Prusia avea o înţelegere cu Austria ca să pună mâna pe 
ducatele daneze Schleswig şi Holstein, dar Austria a fost păcălită de 
complicele ei. Războiul care a urmat fost câştigat curând de Prusia la 
Sadova pe 3 iulie 1866. A fost o lovitură teribilă pentru vechea monarhie 
habsburgică, care era totuşi în declin, lovitura a fost tot la fel de puternică 
şi pentru Vatican, pentru că Austria era de mult timp fortăreaţa cea mai 
credincioasă dintre ţinuturile germane. De atunci, Prusia protestantă îşi 
exercită autoritatea asupra lor. Doar dacă... biserica romană nu găseşte 
„un braţ laic” capabil să oprească total expansiunea puterii „eretice”. 

Dar cine poate juca acest rol în Europa înafară de Imperiul francez? 
Napoleon Ill, omul trimis de Providenţă, va avea onoarea să răzbune 
Sadova. Armata franceză nu era pregătită. „Artileria era veche, depăşită. 
Tunurile noastre se încarcă încă pe guri”, scria Rothan, ministrul francez la 
Francfort şi care putea vedea venind dezastrul. „Prusia este conştientă de 
superioritatea ei şi de slaba noastră dotare”, mai adăuga el. Instigatorii 
războiului nu erau interesaţi de aceasta. Candidatura unui Hohenzollern la 
tronul vacant al Spaniei a fost scuza pentru acest conflict; de asemenea, 
Bismark îl dorea. Când el a falsificat telegrama de la Ems (telegramă prin 
care a înăsprit răspunsul regelui Prusiei către ambasadorul Franţei - n. t.), 
avocaţii războiului au avut jocul în mâinile lor şi au stârnit mânia 
poporului. 

Franţa declară război; „Războiul din 1870 a fost dovedit de istorie ca 
fiind opera iezuiţilor”, a scris Gaston Bally. Compoziţia guvernului care a 
trimis Franţa la dezastru este descrisă astfel de către eminentul istoric 
catolic, Adrien Dansette: „Napoleon III a început prin a-l sacrifica pe Victor 
Duruy, apoi aranjă să fie numiţi în guvern oameni din partida populară. 
(ianuarie 1870). Noii miniştri erau catolici sinceri sau ecleziaşti care 
credeau în conservatorismul social”. 

Este uşor de înţeles acum ce era atunci inexplicabil: graba acestui 
guvern de a extrage un „motiv de război” din acea telegramă ticluită chiar 
înainte de a se fi confirmat acest lucru. 

„Urmările au fost: căderea Imperiului şi contralovitura ce a urmat 
împotriva scaunului papal... Edificiul imperial şi cel papal, încoronate de 
iezuiţi, au căzut în acelaşi noroi, în ciuda Concepţiei imaculate (dogma că 
Maria a fost născută fără păcat - n.t.) şi a infailibilităţii papei. Dar, vai! 
toate acestea se întâmplau peste cenuşa Franţei!” (Gaston Bally, „Istoria 
religioasă a Franţei contemporane”, pag. 100-101). 


Capitolul 6. lezuiţii la Roma - „Syllabus” (Programa). 


Într-o carte a abatelui Brugerette, în capitolul „Clerul sub al doilea 
Imperiu”, se poate citi următorul pasaj: „Devotamentul individual, nou sau 
vechi, a fost onorat din ce în ce mai mult în timpul când romantismul 
exalta spiritul în detrimentul raţiunii austere. Venerarea sfinţilor şi a 

relicvelor, restrânsă timp îndelungat de suflarea rece a raționalismului, a 
luat un nou avânt. Venerarea Sfintei Fecioare, mulţumită apariţiilor din La 
Salette şi Lourdes, a dobândit o extraordinară popularitate. S-au înmulţit 
pelerinajele la aceste locuri privilegiate de miracolele ce avuseseră loc 
acolo”. 

„Episcopatul Franţei a înlesnit noi devoţiuni. El a întâmpinat călduros 
şi plin de recunoştinţă scrisoarea enciclică a papei Pius IX din 1856, care 
proclama dogma «Concepţiei imaculate». Tot episcopatul, adunat la Paris 
în 1856 pentru botezul Prințului Imperial, l-a rugat pe papa Pius IX ca 
sărbătoarea „Inimii sfinte” (Sacre Coeur) să fie transformată într-o 
sărbătoare a bisericii universale”. 

Aceste câteva înduri arată clar influenţa preponderentă exercitată 
de iezuiţi în Franţa în timpul celui de al doilea Imperiu, influenţă la fel de 
mare ca cea avută asupra Sfântului Scaun. Aşa cum am văzut, iezuiţii au 
fost şi au rămas marii propagandişti ai acestor „devoţiuni individuale, noi 
sau vechi”, această „palpabilă” şi aproape senzuală pietate care a făcut 
masele excesiv de scrupuloase în chestiuni de religie, mai ales pe femei. 
In acest aspect trebuie să recunoaştem că au fost realişti. Epoca în care 
publicul ca entitate, învăţaţi sau ignoranti, manifesta un interes adânc în 
probleme teologice, trecuse deja din timpul lui Napoleon Ill. Din punct de 
vedere intelectual, catolicismul îşi încheiase cariera. 

De aceea, mai mult din necesitate decât din propriile concepţii, fiii 
lui Loyola s-au străduit de-a lungul sec. XIX şi XX să trezească 
religiozitatea superstiţioasă, în special în rândul femeilor care formau ce 
mai mare parte a „turmei”. Aceasta a fost contragreutatea raționalismului. 

Pentru învăţământul secundar al fetelor, Ordinul a promovat fonda- 
rea câtorva congregaţii de femei. „Cea mai faimoasă şi activă a fost 
«Congregația doamnelor de la Sacre Coeur»; în 1830 cuprindea 105 case 
cu 4.700 de profesori, iar influenţa ei asupra claselor sociale de sus a fost 
foarte importantă” (H. Boehmer). 

In ceea ce priveşte venerarea Mariei, care era totdeauna aşa de 
dragă iezuiţilor, aceasta a fost foarte mult ajutată - sub al doilea Imperiu -— 
de „apariţiile” foarte oportune ale Fecioarei unor ciobăniţe din Lourdes; 
aceasta s-a petrecut doi ani după ce papa Pius a promulgat, la instigarea 
iezuiţilor, dogma „Concepţiei imaculate”, în 1854. Principalele acte ale 
pontificatului lui Pius IX au fost toate victorii ale iezuiţilor, a căror influenţă 
atotputernică asupra conducerii bisericii se afirma din ce în ce mai mult. 

In 1864, Pius IX a publicat scrisoarea enciclică, „Quanta Quria”, 
însoţită de „Syllabus” (Programa) care anatemiza (blestema) cele mai 
bune principii politice ale societăţii contemporane: „Blestem tot ce este 
drag Franţei moderne! Franţa modernă vrea independenţa statului; 
«Programa» ne învaţă că puterea ecleziastică trebuie să-şi exercite 
autoritatea fără asentimentul sau permisiunea puterii civile. Franţa 
modernă doreşte libertatea conştiinţei şi a închinării; «Programa» arată că 
biserica romană are dreptul să-şi folosească forţa şi să reinstaleze 
inchiziţia. Franţa modernă recunoaşte existenţa mai multor feluri de 
închinare; «Programa» declară că religia catolică trebuie considerată 
singura religie în stat şi că toate celelalte sînt excluse. Franţa modernă 
proclamă poporul suveran; «Programa» condamnă votul universal. Franţa 

modernă proclamă egalitatea poporului în faţa legii; «Programa» afirmă că 
clerul este scutit de a fi judecat în tribunale civile sau criminale”. 

„Acestea erau învățături predate de iezuiţi în colegiile lor. Ele sunt 
linia întâi a frontului armatei contrarevoluţionare... Misiunea lor consta în a 
educa tineretul dat în grija lor în ura faţă de principiile societăţii franceze, 
principii enunțate cu aşa de mare preţ de generaţiile anterioare. Prin 
învăţătura lor, ei încercau să dividă lumea în două şi să pună sub semnul 
întrebării tot ce s-a făcut după 1789. Noi dorim armonie, ei vor război; noi 
vrem o Franţă liberă ei vor s-o aibă sclavă. Ei reprezintă societatea 
combativă care-şi primeşte ordinele de afară; ei ne atacă, lăsaţi-ne să ne 
apărăm; ei ne ameninţă, lăsaţi-ne să-i dezarmăm” (Adolphe Michel, 
„lezuiţii”, pag.77). 

Pretenţia dintotdeauna a Sfântului Scaun de a domina societatea 
civilă a fost atunci reconfirmată, aşa cum a spus Renan deja în 1848, într- 
un articol numit: „Liberalism clerical”. „Aceasta înseamnă că 
suveranitatea poporului, libertatea conştiinţei şi toate libertăţile moderne 
au fost condamnate de biserică. Aceasta prezenta Inchiziția ca o 
„consecinţă logică a întregului sistem drept-credincios”, ca o „esenţă a 
spiritului bisericii”. Se mai adăugă: „Când va fi în stare, biserica va 
readuce Inchiziția; dacă nu o face acum, este pentru că nu o poate face” 
(Abatele Brugerette). 

Puterea iezuiţilor asupra Vaticanului a fost arătată şi mai clar câţiva 
ani mai târziu, după „Programă”, când a fost decretată dogma 
„Infailibilităţii papale”. Abatele J. Brugerette a scris că dogma a fost dată 
„ca să arunce peste anii dramatici 1870-1871 - care au îmbrăcat Franţa în 
doliu - strălucirea unei mari speranţe creştine”. 

Acelaşi autor adăuga: „Se poate spune că în prima jumătate a 
anului 1870, biserica Franţei nu mai era deloc în Franţa; ea era la Roma, 
ocupată cu ardoare în Conciliul General pe care Pius IX tocmai îl numise la 
Vatican. „Potrivit opiniei domnului Pie, acest cler francez îşi aruncase 
propriile podoabe, maxime şi libertăţi franceze sau galice... Acest episcop 
de Poitiers adăuga că totul fusese făcut ca un sacrificiu adus principiului 
autorităţii, învăţăturii sănătoase şi dreptului comun; totul a fost aşezat la 
picioarele suveranului pontif, formând un tron pentru el şi făcând să sune 
trompetele: „Papa este regele nostru; voinţa lui ne conduce şi dorinţele lui 
sunt lege pentru noi” (J. Brugerette). 

Predarea întregului cler "naţional" în mâinile conducerii bisericii 
romane este destul de clară şi, datorită acesteia, este de înţeles 
supunerea catolicilor francezi voinţei unui suveran străin care, sub 
aparenţa dogmei sau moralei, plănuia să le impună direcţiile sale politice 
fără nici o opoziţie. Catolicii liberali au protestat în zadar împotriva 
pretențiilor exagerate ale Sfântului Scaun de a le dicta legile în numele 
Duhului Sfânt. Abatele Brugerette ne informează că liderul lor, M. de 
Montalambert, a publicat în „Gazette de France” un articol în care protesta 
vehement împotriva acelora care sacrificau dreptatea şi adevărul, 
raţiunea şi istoria, idolului instalat la Vatican”. 

Câţiva episcopi celebri ca părintele Hyacinte Loyson şi părintele 
Gratry au adoptat aceeaşi linie, ultimul având chiar şi umor. El spunea: „EI 
a publicat succesiv patru scrisori către M. Deschamps. In ele, nu discută 

nici măcar evenimentele istorice, cum ar fi condamnarea papei Honorius 
care, potrivit lui, s-a opus proclamării infailibilităţii papale; dar, într-un 
mod incisiv şi amar, el a denunţat de asemenea nesocotinţa catolicilor în 
privinţa adevărului şi a integrităţii ştiinţifice. Unul dintre ei, un candidat 
ecleziast pentru doctoratul în teologie, chiar a îndrăznit să confirme 
decrete false înaintea facultăţii din Paris, declarând că „Nu este o fraudă 
grosolană”. Şi Gratry adaugă: „Chiar şi astăzi este susţinută afirmaţia că, 
condamnarea lui Galileo a fost oportună”. 

„Voi, oameni cu credinţă mică şi cu inimi mizerabile şi suflete mur- 
dare! Trucurile voastre sunt scandaloase. În ziua în care marea ştiinţă a 
naturii a răsărit asupra lumii, voi aţi condamnat-o”. „Şi nu fiţi surprinşi 
dacă oamenii, înainte de a vă ierta, aşteaptă de la voi mărturisirea 
păcatelor, pocăință, remuşcare adâncă şi compensarea] greşelilor 
voastre” (Părintele Gratry, citat de J. Brugerette). 

Nu-i nevoie să spunem că iezuiţii, inspiratorii agenţilor lui Pius IX şi 
atotputernici asupra Conciliului, nu se îngrijorau de mărturisire, pocăință, 
remuşcare şi repararea greşelilor, într-un timp când ei aproape îşi 
atinseseră țelul stabilit de ei în Conciliul de la Trento, la mijlocul sec.16. Pe 
timpul acela Lainez deja susţinea ideea infailibilităţii papale. 

Aceasta însemna doar consacrarea unei dogme, a unei pretenţii tot 
atât de vechi ca şi papalitatea. Nici un alt Conciliu până atunci nu dorise s- 
o ratifice, dar părea că se apropia timpul potrivit; pe lângă aceasta, 
activitatea răbdătoare a iezuiţilor pregătise clerul naţional pentru 
renunţarea la ultimele lor libertăţi; căderea iminentă a puterii papale - s-a 
întâmplat înainte ca să se voteze în Conciliu dogma - impunea o întărire a 
autorităţii ei spirituale, după cum cereau ultramontaniştii. Argumentul şi-a 
atins ţinta şi „dictatul papal” al lui Grigore V a făcut ca principiile 
teocraţiei medievale să triumfe în plin mijloc a sec. XIX. Ceea ce prevedea 
dogma în mod special era omnipotenţa Companiei lui Isus în biserica 
romană. 

„Sub protecţia iezuiţilor, care se stabiliseră la Vatican de când 
puterile laice îi alungaseră din toate ţările libere ca pe o asociaţie de 
răufăcători, papalitatea aspira acum la noi ambiţii. Aceşti oameni răi care 
transformaseră Evanghelia într-un spectacol de lacrimi şi sânge şi care 
rămâneau cel mai teribil duşman al democraţiei şi al libertăţii de gândire, 
dominau conducerea bisericii romane; toate eforturile lor se concentrau 
asupra menţinerii în biserică a supremaţiei lor vătămătoare şi a 
învățăturilor lor ruşinoase”. 

„Dedicaţi cauzei centralizării excesive, neîmblânziţi apostoli ai 
teocraţiei, ei sunt stăpânii recunoscuţi ai catolicismului contemporan şi îşi 
pun pecetea lor asupra teologiei acestuia, pe evlavia făţarnică şi politica 
lui tenebroasă”. 

„Adevăraţi ieniceri ai Vaticanului, ei animă totul, guvernează totul, 
pătrund oriunde, fac din "informare" un sistem de guvernare, sunt 
credincioşi unei cazuistici a cărei profundă imoralitate a fost relevată de 
istorie şi care a inspirat paginile nemuritoare, de o sublimă batjocură, ale 
lui Pascal. Prin «Programa» din 1864 pe care ei înşişi au redactat-o, Pius IX 
a declarat război gândirii libere şi a aprobat, câţiva ani mai târziu, dogma 
infailibilităţii, care este un adevărat anacronism istoric şi de care ştiinţei 

moderne puţin i-a păsat” (Louis Roguelin, „Biserica creştină primitivă şi 
catolicismul”, pag. 79-81). 

Pentru acei cărora cele spuse anterior le par a fi exagerate, dăm mai 
jos confirmarea acestor fapte, aşa cum reiese ea din pana drept- 
credincioasă a lui Daniel Rops. Această confirmare cântăreşte mult mai 
greu prin faptul că a fost publicată în 1959, sub titlul „Restabilirea Com- 
paniei lui Isus”, în chiar publicaţia iezuită „Etudes” (Studii). Acolo putem 
citi o adevărată pledoarie de apărare: „Din multe cauze, această 
reorganizare a Companiei lui Isus a avut o importanţă istorică conside- 
rabilă. Sfântul Scaun a redescoperit acest grup credincios, complet 
devotat cauzei sale şi care urma să fie atât de necesar curând după 
aceea. Mulţi preoţi iezuiţi au exercitat de atunci şi până acum o discretă 
dar adâncă influenţă asupra hotărârilor importante luate de Vatican; un fel 
de proverb circula la Roma: ,Condeiul papei sunt ieziţii'. Influenţa lor era 
certă în ceea ce priveşte dezvoltarea venerării „Inimii sfinte” (Sacre 
Coeur), ca şi în proclamarea dogmei concepţiei imaculate, în editarea 
«Programei», în definirea infailibilităţii papale. Organizaţia  „Civilta 
Catolica”, fondată de iezuitul napolitan Carlo Curci, reflecta gândurile 
papei în timpul pontificatului lui Pius IX” (Daniel Rops). 

Această mărturisire este destul de clară. 

Nu este nevoie s-o mai spunem, dar iezuiţii, atotputernici în Roma 
mai mult datorită spiritului lor decât organizaţiei, au angajat papalitatea 
din ce în ce mai mult în politica internaţională, aşa cum scria M. Louis 
Roguelin: „De când şi-a pierdut puterea temporală, biserica Romei a 
profitat de orice ocazie pentru a recâştiga toate terenurile pe care fusese 
constrânsă să le abandoneze prin recrudescenţa activităţilor diplomatice; 
cum schema ei abilă este de a divide pentru a stăpâni, a încercat să 
întoarcă orice conflict în favoarea ei”. 

Potrivit planului supuşilor lui Loyola, dogma infailibilităţii papale a 
favorizat din plin această acţiune a Sfântului Scaun, a cărui importanţă 
poate fi măsurată pornind de la faptul că multe state au un reprezentant 
diplomatic acreditat la Vatican. Sub acoperirea dogmei şi a moralei - 
aspecte care în principiu limitează cuvântul „infailibil” - papa astăzi 
dispune de o autoritate nelimitată asupra conştiinţei credincioşilor. 

Astfel, de-a lungul sec. XX, vedem Vaticanul angajat activ în politica 
internă şi externă a ţărilor şi chiar guvernându-le datorită partidelor 
catolice. Mai mult, îl vom vedea susţinând oameni „providenţiali” ca 
Mussolini şi Hitler care, datorită ajutorului Vaticanului, au dezlănţuit cele 
mai teribile catastrofe. 

inlocuitorul lui Hristos a recunoscut din abundență serviciile pe care 
i le-a adus această faimoasă societate, care a muncit din greu şi bine în 
favoarea lui. Aceşti „fii ai lui Satan”, aşa cum au fost numiţi de câţiva 
ecleziaşti curajoşi, sunt toţi defăimaţi, dar ei pot în schimb să se 
mândrească cu dovada augustă a meritelor lor, acordată de către 
defunctul papă Pius XII, al cărui confesor, o ştim, era un iezuit german. 

In acest text, publicat de „La Croix” (Crucea) în august 1955, putem 
citi: „Biserica nu doreşte alte ajutoare de alt tip decât cele de tipul acestei 
Companii a lui Isus... fie ca fiii lui Loyola să se străduiască să meargă pe 
urmele înaintaşilor lor...” 

Astăzi, ca şi ieri, ei fac chiar acest lucru spre marea nenorocire a 
naţiunilor. (Oare de unde atâta ură în fosta lugoslavie? n. t.). 


Capitolul 7. lezuiţii în Franţa între 1870 şi 1885. 


Căderea Imperiului ar fi trebuit, se pare, să provoace o reacţie 
împotriva spiritului ultramontanist în Franţa. Dar nu a fost aşa, după cum 
ne arată şi Adolphe Michel: „Când tronul a căzut în noroiul Sedanului la 2 
decembrie 1870, când Franţa a fost definitiv înfrântă, când adunarea 
naţională s-a reunit pentru alegeri la Bordeaux în 1871, partida clericală 
era mai îndrăzneață ca niciodată. În toate dezastrele care avuseseră loc 
pe pământul Franţei, ei vorbiseră ca nişte stăpâni. Cine nu-şi aminteşte 
manifestările obraznice ale iezuiţilor şi amenințările lor insolente de-a 
lungul ultimilor ani? Cum un anumit părinte Marquigny a anunţat 
înmormântarea principiilor din '89 sau M. Belcastel care, pe propria 
răspundere, a dedicat Franţa „Sfintei inimi”; cum iezuiţii au ridicat o 
biserică pe dealul Montmartre, în Paris, sfidând astfel Revoluţia; cum 
episcopii au aţâţat Franţa să declare război Italiei cu scopul de a restabili 
puterea temporală a papei...” (Adolphe Michel). 

Gaston Bally explică foarte bine motivul acestei situaţii aparent 
paradoxale: „De-a lungul acestui cataclism, iezuiţii s-au vârât repede în 
vizuina lor, lăsând Republica să iasă singură din mocirlă cum poate. Dar 
când cea mai mare parte a muncii fusese făcută, când teritoriile noastre 
fură eliberate de invazia prusacă, a reînceput invazia neagră, „trăgând 
castanele din foc cu mâna altuia” (Gaston Bally). 

Dar nu este acelaşi lucru după fiecare război? Este un fapt incon- 
testabil că biserica romană a beneficiat întotdeauna de pe urma 
dezastrelor publice; că moartea, mizeria, suferinţele de tot felul incitau 
masele să caute consolări iluzorii în practicile pioase. În acest fel, puterea 
acelora care iniţiaseră aceste dezastre era fortificată, dacă nu sporită de 
înseşi victimele în cauză. In ceea ce le priveşte, cele două războaie 
mondiale au avut aceleaşi urmări ca şi cel din 1870. 

Atunci, Franţa a fost cucerită; pe de altă parte, iezuiţii au dobândit o 
strălucită victorie când s-a dat o lege în 1873 care le permitea să 
construiască o biserică a „Sfintei inimi” pe colina Montmartre. Această 
biserică, despre care s-a spus că este construită prin „voinţa raţională” 
urma să materializeze în piatră, printr-o crudă ironie, desigur, triumful 
iezuitismului chiar în locul unde acesta şi-a început viaţa. 

La prima vedere, această invocaţie câtre Inima sfântă a lui Isus, 
ridicată în slăvi de către iezuiţi, poate părea destul de inocentă, deşi este 
profund păgână, idolatră. „Pentru a ne da seama de pericol - scria Gaston 
Dally - trebuie să privim în spatele fațadei, să dovedim manipularea 
sufletelor, să vedem telul diferitelor asociaţii ale acestora. Frăția „Perpetua 
adorare”, Frăția „Gărzii de onoare”, „Apostolatul rugăciunii”, „Comunitatea 
Reparatorie”... Frăţiile, asociaţiile, apostolii, misionarii, zeloţii, fanaticii, 
închinătorii, mijlocitorii şi alte federaţii ale Sfintei Inimi par să aibă 
exclusiv intenţia să unească omagiile lor cu cele ale celor nouă coruri ale 
îngerilor. 

Dar, în realitate, acestea sînt departe de a fi inocente. Frăţiile şi-au 
declarat țelul de multe ori. Nu mă puteau acuza că i-aş fi calomniat; eu voi 
cita doar câteva pasaje din cele mai clare declaraţii ale lor şi voi aduna 
mărturiile lor”. 

„Opinia publică a fost şocată de aceste remarci ale părintelui Olivier 
atunci când victimele Bazarului de caritate au fost îngropate. Călugărul 
văzuse în această catastrofă doar o altă dovadă de îndurare divină. 
Dumnezeu era întristat de „greşelile” noastre şi ne invita, cu blândeţe să 
ne căim”. 

„Aceasta pare monstruos. Construirea bisericii pe Montmartre a fost 
rezultatul aceluiaşi «gând», dar aceasta se uitase” (Gaston Bally). Care 
era acel teribil păcat de care Franţa trebuia să se pocăiască? Autorul mai 
sus menţionat răspunde: REVOLUŢIA. Aceasta era criza groaznică pe 
care noi trebuia să o ispăşim. 

„Şi biserica «Sfintei Inimi» simbolizează pocăinţa Franţei; ea ex- 
primă de asemenea intenţia noastră hotărâtă de a repara greşelile. Este 
un monument al ispăşirii şi pocăinţei...” (Gaston Bally). 

„Salvaţi Roma şi Franţa în numele Sfintei Inimi”, devenise imnul 
Ordinului moralist. „Aşa că noi am fost în stare să nădăjduim împotriva 
oricărei nădejdi”, scria abatele Brugerette, „şi să aşteptăm din partea 
«cerurilor pacificate» mai devreme sau mai târziu, marele eveniment al 
restabilirii Ordinului şi al salvării patriei” (J. Brugerette). 

Se pare că totuşi "Paradisul", furios pe Franţa drepturilor omului, nu 
a fost destul de „pacificat” prin ridicarea bisericii de pe Montmartre căci 
restaurarea Ordinului se făcea destul de încet. Acelaşi autor explica acesta 
în felul următor: „Cu toate că manifestările grandioase ale credinţei 
catolice, de-a lungul anilor de după războiul din 1870 pot părea 
impresionante, ar fi o lipsă de spirit de observaţie dacă societatea 
franceză a acelei epoci ar fi judecată după această evlavie exterioară; şi 
ne-am situa înafara adevărului. Trebuie să ne întrebăm atunci dacă 
sentimentul religios este un răspuns direct - pentru întreaga societate în 
cauză - al credinţei dezvăluite prin impozantele pelerinaje organizate de 
episcopi şi prin sinceritatea liturghiilor din biserici...” 

„Fără a dori să atenueze în nici un fel importanţa mişcării religioase 
în Franţa, cauzată de cele două războaie din 1870 şi 1914, trebuie cu 
toate acestea să admitem că această renaştere a credinţei nu avea nici 
adâncimea, nici extinderea pe care o religie adevărat înnoitoare ar fi avut- 
0...” 

„Căci, chiar în vremea aceea biserica Franţei cuprindea, din nefe- 
ricire mii de necredincioşi şi adversari, dar şi un mare număr dintre cei 
care erau catolici doar cu numele, nu şi din convingere. Practicile reli- 
gioase erau îndeplinite nu din convingere, ci din obicei...” 

„Curând după ce a făcut-o, Franţa părea că regretă mişcarea 
disperată ce o făcuse să trimită în Adunarea Naţională o majoritate 
catolică, căci cinci luni mai târziu îşi schimbă radical poziţia la alegerile 
complementare din 2 iulie! In acea zi, ţara trebuia să aleagă 113 deputaţi. 
A avut loc o înfrângere completă a catolicilor şi o victorie a Republicanilor, 
care au avut între 80 şi 90 de locuri. Toate alegerile care au urmat au avut 
acelaşi caracter de opoziţie republicană şi anticlericală. Ar fi o copilărie să 

susţii că aceasta nu era expresia dorințelor şi sentimentelor societăţii” (J. 
Brugerette). 

Abatele Brugerette, vorbind despre marile pelerinaje organizate la 
acea vreme pentru „ridicarea ţării”, admite că acestea erau la obârşia 
unor „greşeli şi excese” care au dat naştere unor suspiciuni „adversarilor 
bisericii”. 

„Pelerinajele vor fi pentru ei acţiuni organizate de cler pentru 
restaurarea monarhiei în Franţa şi a puterii pontificale în Roma. lar 
atitudinea luată de cler în faţa acestor scopuri va părea o justificare a 
acuzaţiei din presa nereligioasă şi va da, cum vom vedea mai târziu, un 
puternic imbold anticlericalismului. Fără a se separa de obiceiurile 
religioase reînsufleţite de-a lungul anilor postbelici., societatea franceză se 
va ridica împotriva acestui «guvern de preoţi», aşa cum îl numea 
Gambetta. Undeva în străfunduri, poporul francez păstrase un instinct 
neînvins de rezistenţă împotriva a orice semăna, chiar vag, cu dominaţia 
politică a bisericii. În general, această nație iubea religia, dar spectrul 
"teocraţiei" o înspăimântase. Fiica cea mare a bisericii nu dorea să uite că 
era deasemenea şi mama Revoluţiei” (J. Brugerette). 

Totuşi, clerul cu iezuiţii în frunte făcea atâtea eforturi pentru a 
convinge poporul francez să se lepede de spiritul republican! „Începând cu 
intrarea în vigoare a legii Falloux, iezuiţii şi-au răspândit nestingheriţi 
colegiile lor în care educau copii din pătura înstărită a burgheziei şi în mod 
cert nu le cultivau dragostea pentru Republică...” 

„Cât despre «Susţinătorii înălţării trupeşti a Mariei în ceruri» (pe 
scurt, „Înălţătorii” n.t.), organizaţie creată de intransigentul părinte 
d'iAlzon în 1845, aceştia doreau să redea poporului religia pierdută” 
(Adrien Dansette). 

Dar existau multe alte congregaţii înfloritoare care se ocupau cu 
învăţământul şi care-i invidiau: oratoriştii, eudiştii, dominicanii celui de al 
Ill-lea ordin, marianiştii, mariştii şi celebrii „Fraţi ai şcolii creştine”, 
cunoscuţi mai bine sub numele de „Ignoranţi”, care  predicau „învăţătura 
sănătoasă” progeniturilor burgheziei cât şi unui număr de un milion şi 
jumătate de copii din clasele de jos. 

Nu este de mirare că această situaţie a pus regimul republican în 
defensivă. O lege propusă de Jules Ferry în 1879, dorea să retragă clerul 
din Consiliul Instrucţiei Publice unde acesta fusese introdus prin lege în 
1850 şi 1873 şi să redea facultăţilor de Stat dreptul exclusiv de a numi 
profesori. Articolul 7 al acestei legi specifică deasemenea că „nimănui nu-i 
este permis să facă parte din învăţământul public sau liber dacă aparţine 
unei congregaţii religioase neautorizate”. 

„lezuiţii, în primul rând, sunt ţinta acestui faimos articol 7. Preoţii 
episcopatului din Moret (Saint et Marne) vor declara că „ei sunt de partea 
tuturor comunităţilor religioase, inclusiv a venerabililor părinţi ai 
Companiei lui Isus”. „A-i lovi pe ei - scriau aceştia - înseamnă a ne lovi pe 
noi înşine”. Mărturisirea este destul de clară. 

Abatele Brugerette, care a scris acest pasaj, descrie rezistenţa 
catolicilor împotriva a ceea ce ei numeau „atacul perfid”, dar adaugă: 
„Clerul încă ignoră progresul imens al laicismului, el nu a înţeles că 

datorită opoziţiei lui faţă de principiile din,89 a pierdut întreaga influenţă 
de adâncime asupra spiritualităţii publice franceze”. 

Articolul 7 este respins, dar Jules Ferry recurge la legile existente 
privind congregaţiile. 

„Prin urmare, pe 29 martie 1880, «Jurnalul oficial» conţine două 
decrete care obligă pe iezuiţi să se risipească şi toate congregaţiile 
neautorizate ale bărbaţilor sau femeilor să obţină recunoaşterea şi 
aprobarea funcţionării şi statutului legal al lor în decurs de trei luni de 
zile...” 

Fără nici o întârziere, s-a organizat o mişcare de opoziţie. „Biserica, 
profund rănită, se ridică” scrie M. Debidour. După 11 martie, papa 
Leon III şi nunțiul său îşi exprimă un protest puternic... „Acum este rândul 
tuturor episcopilor să apere energic ordinul religios”. 

Cu toate acestea, fiii lui Loyola sînt expulzați. Dar să ascultăm ce are 
de spus abatele Brugerette în legătură cu aceasta: „În ciuda tuturor, 
iezuiţii, experţi în a reintra pe fereastră după ce sunt daţi afară pe uşă, 
reuşiseră deja să-şi pună colegiile sub controlul laicilor sau al clerului 
tradiţional. Chiar dacă nu locuiau în aceste colegii, ei puteau fi văzuţi 
venind la o anumită oră din zi pentru a-şi exercita funcţia de conducere şi 
supraveghere”. 

Dar înşelăciunea a fost descoperită şi colegiile iezuite au fost în 
sfârşit închise. Decretul din 1879 a fost obligatoriu pentru 32 de 
congregaţii care refuzaseră să se supună dispoziţiilor legale. În anumite 
locuri, expulzarea a fost îndeplinită de armata militară, cu forţa, împotriva 
opoziţiei credincioşilor instigaţi de preoţi. Aceştia nu numai că au refuzat 
să ceară autorizaţia legală, dar au refuzat să semneze o declaraţie privind 
infirmarea oricărei idei de opoziţie faţă de regimul republican; acest lucru 
ar fi fost suficient pentru ca M. de Freycinet, pe atunci preşedinte al 
Conciliului care pe deasupra îi favoriza, să îi poată „tolera” în continuare. 
Când Ordinul s-a hotărât să semneze această declaraţie formală de 
loialitate, această uneltire fusese deja dată pe faţă iar Freycinet a trebuit 
să demisioneze pentru că încercase să negocieze acest acord împotriva 
Parlamentului şi împotriva colegilor lui din cabinet. Abatele Brugerette 
face comentarii asupra declaraţiei pe care ordinele religioase au trebuit să 
le semneze şi găseşte că această declaraţie este atât de respingătoare: 
„Această declaraţie de respectare a instituţiilor pe care Franţa şi le-a 
atribuit în mod liber... poate părea foarte puţin dăunătoare şi inofensivă 
astăzi, când o comparăm cu jurământul solemn de credinţă cerut de la 
episcopii nemți de către Concordatul de la 20 iulie 1933 dintre Sfântul 
Scaun şi Reich-ul german. 

„Articolul 16 - înainte de a intra în posesia diocezei, episcopii vor 
depune un jurământ de credinţă înaintea preşedintelui Reich-ului sau un 
adjunct competent, în următorii termeni: „Înaintea lui Dumnezeu şi a 
Sfintei Scripturi, jur şi promit, ca episcop, loialitate Reich-ului german şi 
statului. Jur şi făgăduiesc să respect şi să fac clerul să respecte guvernul 
conform constituţiei. Cum este de datoria mea s-o fac, voi activa pentru 
binele şi în interesul statului german; voi încerca să opresc orice ar fi în 
detrimentul acestuia’. (Concordatul între Sfântul Scaun şi Reich-ul 
german)” (Abatele Brugerette). 

Este, desigur, o mare diferenţă între o simplă promisiune de non- 
opoziţie faţă de regimul francez şi acest angajament solemn de supunere 
faţă de statul nazist. Tot aşa de mare ca şi diferenţa dintre cele două 
regimuri: unul democratic şi liberal, atât de urât de biserica romană, 
celălalt totalitar, intolerant, brutal, dorit şi instaurat prin eforturile 
conjugate ale lui Franz von Papen, şambelanul secret al papei şi al lui M. 
Pacelli , ambasador al Vaticanului la Berlin şi viitor papa Pius XII. 

Din nou, abatele Brugerette, după ce declară că țelul guvernului 
fusese atins în ceea ce-i priveşte pe iezuiţi, admite că „Nu putem vorbi de 
distrugerea instituţiei congregaţiilor. Congregaţiile de femei nu au fost 
atinse, iar cele autorizate, „la fel de periculoase ca şi celelalte pentru 
spiritul laic’, erau încă în funcţiune. Ştim deasemenea că aproape toate 
congregaţiile de bărbaţi expulzate din aşezămintele lor în urma decretului 
din 1880, se întorseseră încetişor în mănăstirile lor”. 

Dar această acalmie a fost de scurtă durată. Intenţia statului de 
strânge taxe şi drepturi de succesiune din bogăţia comunităţilor 
ecleziastice a provocat un protest zgomotos general în mijlocul acestora, 
ele neavând nici o intenţie de a se supune legii comune. „Organizarea 
rezistenţei a fost opera unui comitet condus de P.P. Bailly, un «înălţător». 
Stanislas, un capucin, şi Le Dore, un superior al eudiştilor... Părintele Bailly 
a reînviat marele fanatism al clerului, scriind: „La fel ca Sf. Laurenţiu, 
călugării şi călugărițele trebuie să se predea torturilor decât să renunţe'” 
(Abatele Brugerette). 

Ca din întâmplare, principalul regenerator al acestui "mare zel", 
Bailly era un „înălţător”, sau de fapt, un iezuit camuflat. Cât despre 
torturi, putem să-i reamintim bunului părinte că aceste instrumente de 
tortură sînt tradiţionale pentru Sfântul Scaun şi nu tradiţiei republicane. 

In final, congregaţiile au plătit cam jumătate din ceea ce datorau iar 
abatele Brugerette admite că „Prosperitatea muncii lor nu a fost slăbită 
deloc”, după cum putem să ne imaginăm. 

Nu putem intra în amănunte privind legile din 1880 şi 1885 care 
tindeau să asigure neutralitatea confesională a şcolilor de stat, această 
„secularizare” care este firească pentru toate minţile tolerante, dar care 
este respinsă de biserica romană ca un atentat groaznic la forțarea 
conştiinţelor, lucru pe care ea l-a pretins numai pentru sine. Ne puteam 
aştepta de la ea ca să lupte pentru acest aşa-zis drept, la fel de violent 
cum a luptat pentru privilegiile ei financiare. 

În 1883, congregația romană „Index”, inspirată de iezuitism, intră în 
luptă prin condamnarea anumitor manuale pe terne morale şi cetăţeneşti. 
Desigur, chestiunea era, gravă; unul dintre autori, Paul Bert, îndrăznise să 
scrie că chiar ideea miracolelor „trebuie să dispară din faţa minţilor 
critice”. Aşa că mai mult de 50 de episcopi au promulgat decretul „Index- 
ului” şi unul dintre ei, M. Isoard, a declarat în scrisorile sale pastorale din 
27 februarie 1883 că „profesorii, părinţii şi elevii care vor refuza să 
distrugă aceste cărţi, vor fi respinşi de la împărtăşanie” (Jean Cornel, 
„Laicitatea”). 

Legile din 1886 şi 1904 care consemnau că nici un post din 
învăţământ nu poate fi ocupat de membri ai congregaţiilor religioase, au 
fost deasemenea cauza unui potop de proteste din partea Vaticanului şi 

clerului "francez". Dar, de fapt, călugării şi călugărițele din învăţământ nu 
aveau decât să se auto-secularizeze (laicizeze). Singurul rezultat valoros 
al acestor dispoziţii a fost acela că profesorii din şcolile aşa-numite "libere" 
trebuiau de acum înainte să prezinte calificarea pedagogică adecvată, un 
lucru bun când te gândeşti că, înainte de ultimul război, şcolile primare 
catolice din Franţa erau în număr de 11.655, cu 824.595 de elevi. 

Cât despre colegiile "libere" şi în special cele ale iezuiţilor, dacă 
numărul lor s-a redus, aceasta se datorează unor factori care nu au nimic 
de a face cu disputele legale. Superioritatea învăţământului universitar, 
recunoscut de majoritatea părinţilor şi, mai recent, existenţa sa fără 
schimbare, sunt cauzele principale ale creşterii popularității acestuia. Pe 
lângă aceasta, Societatea lui Isus şi-a redus în mod voluntar numărul 
şcolilor sale. 


Capitolul 8. lezuiţii şi Generalul Boulanger. 
lezuiţii şi afacerea Dreyfus. 


Partida catolică s-a considerat o victimă a ostilităţii statului 
Republican, deşi această ostilitate, sau mai bine zis neîncredere, era pe 
deplin justificată. De fapt, opoziţia, clerului faţă de regimul existent în 
Franţa se arăta cu orice prilej, aşa cum ne spune şi abatele Brugerette. În 
1873, reîncercarea de a reinstaura monarhia cu Contele de Chambord a 
eşuat, chiar dacă a fost puternic susţinută de cler, datorită faptului că 
pretendentul la coroană a refuzat cu încăpățânare să adopte steagul 
tricolor, care pentru el simboliza Revoluţia. 

„Aşa cum se prezintă, catolicismul pare legat de politică, sau mai 
bine zis de un anumit fel de politică. Loialitatea faţă de monarhie era 
transmisă din generaţie în generaţie în vechile familii de nobili ca şi în 
rândurile burgheziei şi a oamenilor de rând în regiunile catolice din vestul 
şi sudul Franţei. Nostalgia acestora după un regim ideal reprezentat într- 
un Ev mediu eroic, era cuplată cu dorinţa catolicilor a căror principală 
preocupare era salvarea religiei; ei s-au aliat cu legitima familie regală 
Chambord, considerând monarhia ca fiind cea mai favorabilă formă de 
guvernământ pentru biserică. Aparte de ralierea acestor forţe politice şi 
religioase, în situaţia încordată de după război, s-a născut un fel de 
misticism reacţionar, ilustrat perfect de M. Pie, episcop de Poitiers: „Franţa, 
care aşteaptă un alt conducător şi se uită după un stăpân... va primi din 
nou de la Dumnezeu Sceptrul Universului care a căzut din mâinile sale 
pentru un timp’, în ziua în care va fi învăţat din nou cum să cadă în 
genunchi” (Adrien Dansette). 

Această imagine descrisă de istoricul catolic este semnificativă. Ea 
ajută la înţelegerea mişcărilor ce vor urma câţiva ani mai târziu, după 
încercarea nereuşită de reinstaurare a monarhiei din 1873. 

Acelaşi istoric catolic descrie în următoarea manieră atitudinea 
politică a clerului din acea vreme: „In timpul alegerilor, casele parohiale 
devin centre pentru candidaţii reacţionari; preoţii şi cei ce ajutau la ţinerea 
slujbelor mergeau din casă în casă făcând propagandă electorală, 
calomniau Republica şi noile ei legi de învăţământ; ei declară că aceia 
care votează cu ateii, cu guvernul la putere sau cu francmasonii, descrişi 

ca „bandiţi”, „lepădături” şi „hoţi”, se vor face vinovaţi de păcat de 
moarte. Se declară că o femeie adulteră va fi iertată mult mai uşor decât 
acela care îşi trimite copiii la şcoli laice; în alt rând se declară că este mai 
bine să gâtui un copil decât să susţii regimul sau, va fi refuzată 
spovedania cea de pe urmă acelora care votează cu partizanii regimului. 
Ameninţările sunt duse până la capăt: negustorii republicani şi clericali 
sunt boicotaţi, oamenilor nevoiaşi li se refuză orice ajutor, iar muncitorii 
sunt daţi afară” (Adrien Dansette). 

Aceste excese din partea clerului influenţat din ce în ce mai mult de 
ultramontanismul iezuit sunt cu atât mai reprobabile cu cât ele veneau din 
partea unui cler plătit de guvern, căci Concordatul era încă în vigoare. De 
asemenea, majoritatea opiniei publice nu se simte deloc fericită cu 
această povară pe conştiinţă, aşa cum scrie şi autorul mai sus menţionat. 
După cum se poate vedea, poporul francez, ca un tot unitar, este 
indiferent la problemele religioase, iar noi nu putem confunda supunerea 
ereditară la practicile religioase, cu credinţa adevărată...” „Este un fapt 
real că harta politică a Franţei este identică cu cea religioasă... Putem 
spune că în regiunile în care credinţa este puternică, poporul francez 
votează pentru candidaţii catolici; în alte părţi, ei aleg în mod conştient 
deputaţi şi senatori anticlericali. Ei nu doresc clericalismul, care reprezintă 
autoritatea bisericească în probleme politice, altfel spus „guvernul 
preoţilor”. 

„Pentru un număr mare de catolici, faptul că preotul - acest tip de 
om supărător - se amestecă prin predică şi confesional în comportamentul 
credinciosului, controlând gândurile, sentimentele, activităţile, mâncarea, 
băutura şi chiar intimitatea vieţii de familie, este deajuns; ei intenţionează 
cel puţin să-i limiteze atotstăpânirea prin păstrarea independenţi lor ca 
cetăţeni” (Adrien Dansette). 

Ne-ar place să vedem acest spirit de independenţă trăind şi astăzi. 

Dar chiar dacă opinia unui mare număr de catolici era aceasta, 
ultramontaniştii nu au depus armele şi au urmărit orice ocazie să lupte 
împotriva regimului detestat de ei . Ei s-au gândit că găsiseră "omul 
providenţial" în persoana generalului Boulanger, ministru de război în 
1886, care, organizându-şi propaganda extrem de bine, părea să fie 
viitorul dictator. 

„O înţelegere tacită - a scris Adrien Dansette - este stabilită între 
general şi catolici, devenind evidentă în timpul verii... El a încheiat 
deasemenea o înţelegere secretă cu membrii regalişti din parlament, cu 
ar fi Baronul de Mackau, Contele de Mun, apărători de nădejde ai bisericii 
din Adunarea Naţională”. 

„Flegmaticul ministru de interne, Constans, îl ameninţă cu arestrea 
şi, la 1 aprilie, candidatul la postul de dictator fuge la Bruxelles împreună 
cu amanta lui”. „De acum încolo «boulangismul» suferă un declin rapid. 
Franţa nu a fost acaparată; ea si-a revenit şi «boulangismul» este zdrobit 
la alegerile din 22 septembrie şi 6 octombrie 1889”. 

„Putem citi sub semnătura aceluiaşi autor care a fost atitudinea 
papei faţă de acel eveniment; papa Leon XIII, care urma lui Pius IX, cel cu 
«Programa», i-a sfătuit pe credincioşii francezi să se alăture regimului 
republican într-un mod foarte ciudat: „In august 1889, ambasadorul 

Germaniei la Vatican susţinea că papa vede în generalul Boulager omul 
care va răsturna Republica franceză şi va restabili monarhia; putem citi un 
articol în care «sfătuitorul Romei» prevedea ca acest candidat la dictatură 
va lua puterea, iar biserica ,să poată beneficia din plin de aceasta’... 
Generalul Boulanger trimisese pe unul dintre foştii săi ofiţeri la Roma cu a 
scrisoare pentru Leon XIII, în care promitea papei „că în ziua în care va 
ţine în mâinile sale sabia Franţei, va face tot posibilul ca drepturile 
papalității să fie recunoscute” (Adrien Dansette). 

Criza boulangistă a scos la iveală destul de bine acţiunea condusă 
de partida religioasă împotriva Republicii, sub acoperirea naţionalismului. 
Dar personalitatea ştearsă a personajului principal, ca şi rezistenţa 
majorităţii naţiunii, au învins încercarea de restaurare în ciuda 
agitaţiei făcute în jurul ei. Cu toate acestea, aceste tactici şovine s-au 
dovedit destul de eficace, mai ales în Paris, şi urmau să fie folosite din nou 
în alte ocazii mai bune. Aceasta s-a întâmplat - sau a fost provocat? - iar 
discipolii lui Loyola au fost, desigur, în fruntea mişcării. „Prietenii lor sunt 
aici -scria Pierre Dominique - o nobilime bigotă, o burghezie care-l 
respinge pe Voltaire şi mulţi militari. Ei vor continua să lucreze (activeze) 
în armată în mod special, iar rezultatul va fi celebra alianţă a „Săbiei şi 
stropirii cu apă sfinţită”. 

„În 1890, nu mai conducea conştiinţa regelui Franţei, ci cea a 
statului major, sau cel puţin a capilor acestuia; atunci când a izbucnit 
afacerea Dreyfus, a fost un adevărat război civil care a divizat Franţa în 
două” (Pierre Dominique). 

Istoricul catolic, Adrien Dansette, rezumă astfel începutul acestei 
afaceri: „La 22 decembrie 1894, căpitanul de artilerie Alfred Dreyfus este 
dovedit vinovat de înaltă trădare, este condamnat la deportare pe viaţă şi 
scoatere din serviciul militar; trei luni mai înainte, serviciul nostru secret 
descoperise la ambasada Germaniei o listă a câtorva documente în 
legătură cu apărarea naţională; s-a constatat o asemănare între scrisul 
căpitanului Dreyfus şi cel de pe acea listă. Imediat statul major a strigat: 
„El este; este evreul!' Ei aveau doar bănuiala, deşi trădarea nu avea nici o 
explicaţie psihologică. (Dreyfus avea o bună reputaţie, era bogat şi ducea 
o viaţă ordonată); ghinionistul om este totuşi închis, condamnat de un 
tribunal militar după un interogatoriu atât de superficial şi părtinitor încât 
sentinţa trebuie că fusese concepută dinainte. Ca să înrăutăţească 
situaţia, se va afla mai târziu că judecătorilor li se dăduse un document 
secret, fără ştirea avocatului apărării...” 

„Dar au continuat să existe scurgeri de informaţii din Statul major 
după arestarea lui Dreyfus, iar comandamentul Picquart, şeful serviciului 
secret după iulie 1895, a auzit despre un proiect numit „petit bleu” 
(scrisori speciale), între ataşatul militar al Germaniei şi comandamentul 
francez (de origine maghiară) Esterhazy; un om cu reputaţie proastă 
care nu avea decât ură şi dispreţ pentru ţara care-l adoptase. Dar un ofiţer 
al aceluiaşi serviciu, comandantul Henry, adăugă dosarului Dreyfus aşa 
cum vom vedea - un document fals care ar fi fost sfărâmător pentru 
ofiţerul evreu dacă ar fi fost autentic; el a şters deasemenea şi a rescris 
numele lui Esterhazy pe "petit bleu" ca să dea impresia că documentul 
fusese falsificat. Aşa că Picquart este dizgraţiat în noiembrie 1896”. 

Căderea în dizgrație a şefului Serviciului secret este uşor de înţeles: 
zelul lui de a împrăştia întunericul fusese prea mare. 

Mărturia care merită cea mai mare încredere se găseşte în 
„Carnetele lui Schwarzkopfen”, publicate după moartea sa, în 1930. De la 
Esterhazy şi nu de la Dreyfus primise primul ataşat militar al ambasadei 
Germaniei documentele secrete despre apărarea naţională a Franţei! 

„Deja cu puţin timp înainte, prin iulie, Picquart se gândise că a venit 
vremea să prevină printr-o scrisoare pe şeful de stat major, care se afla 
atunci la Vichy, asupra bănuielilor sale în ceea ce-l priveşte pe Esterhazy. 
Prima şedinţă a avut loc pe 5 august 1896. Generalul Boisdeffre a aprobat 
tot ce făcuse Picquart până atunci privind această chestiune şi îi dădu 
permisiunea să continue investigaţiile. 

„Ministrul de război, generalul Billot, era deasemenea informat din 
august despre bănuielile lui Picquart. Estehazy, pe care l-am dat afară, 
încercase, folosind relaţiile sale cu deputatul Jules Roche, să fie numit 
ministru de război, probabil pentru a veni din nou în legătură cu mine şi 
scrise câteva scrisori către ministrul de război. Una dintre aceste scrisori a 
fost dată lui Picquart care pentru prima dată şi-a dat seama că scrisul era 
asemănător cu cel e pe listă! Arătă o fotografie a acelei scrisori lui Du Paty 
şi Bertillon, fără să le spună desigur cine a scris-o... Bertillon spuse „O, 
acesta este scrisul de pe listă!” 

Simţind sfărâmată convingerea lui despre vinovăția lui Dreyfus, 
Picquart hotărî să consulte "unicul dosar" care fusese dat numai 
judecătorilor. Arhivarul Gribelin i l-a dat. Era seara. Rămas singur în biroul 
său, Picquart deschise plicul sigilat al lui Henry în care se afla paragraful 
scris de Henry cu creion albastru... Mare îi fu mirarea când îşi dădu seama 
de nulitatea juridică a acelor documente jalnice, niciunul dintre ele 
neputându-i-se atribui lui Dreyfus. Pentru prima dată el a ştiut că omul 
condamnat pe Insula Diavolului era nevinovat. A doua zi, Picquart a scris o 
scrisoare generalului Boisdeffre în care expunea toate acuzaţiile împotriva 
lui Esterhazy, alături de recentele sale descoperiri. Când a citit despre acel 
„dosar secret”, generalul a sărit ca ars şi a exclamat „De ce nu s-a ars aşa 
cum am hotărât?”! 

Von Schwarzkopfen scrie mai departe: „Poziţia mea a devenit foarte 
delicată. Mă confruntam cu următoarea problemă: să spun tot adevărul şi 
astfel să repar greşeala oribilă şi să-l eliberez pe bietul om nevinovat. 
Dacă aş fi fost în stare să procedez cum aş fi vrut, în mod sigur aş fi făcut 
asta. Privind aceste lucruri în detaliu, am ajuns la concluzia că nu ar trebui 
să mă bag în această chestiune pentru că aşa cum stăteau lucrurile 
nimeni nu m-ar fi crezut; deasemenea, în calea unei astfel de acţiuni ar fi 
stat şi anumite considerente diplomatice. Considerând că guvernul Franţei 
era capabil să ia măsurile necesare pentru a clarifica chestiunea şi a 
compensa nedreptatea, eu m-am hotărât să nu mai fac nimic”. 

„Putem vedea devenind realitate tacticile Statului Major”, notează 
Adrien Dansette. „Dacă Esterhazi este vinovat, ofiţerii care au provocat 
condamnarea ilegală a lui Dreyfus, şi mai ales generalul Marcier, ministru 
de război, sunt de asemenea vinovaţi. Interesele armatei cer sacrificarea 
lui Dreyfus; nu trebuie să intervenim pentru sentinţa din 1894”. 


! Armand Charpentier, „Istoria afacerii Dreyfus”, pag. 73 

Rămânem consternaţi astăzi la gândul că un asemenea argument 
este invocat pentru a justifica o condamnare. Urma să continue în felul 
acesta pe tot parcursul cazului Dreyfus. Desigur, eram atunci în febra 
antisemită. Dizertaţiile violente ale lui Edouard Drumont în „Cuvântul 
liber” demascau în fiecare zi pe evrei ca fiind ca fiind agenţi ai corupţiei 
naţionale şi ai împărţirii maselor. Aceste prejudecăţi nefavorabile astfel 
create făcură ca o mare parte din opinia publică să creadă în vinovăția lui 
Dreyfus. Dar, mai târziu, când nevinovăția acuzatului deveni evidentă, 
argumentul monstruos al infailibilităţii tribunalului militar stătea încă în 
picioare cu cinism. 

Inspirase oare Sfântul Duh pe aceşti judecători în uniformă care nu 
puteau greşi niciodată? Ar fi tentant să credem în acea intervenţie 
cerească - atât de asemănătoare celei care garanta infailibilitatea papală 
- când citim despre părintele du Lac, din Compania lui Isus, care a avut 
multe în comun cu afacerea Dreyfus: „El conducea Colegiul «Calea 
Poştelor» unde iezuiţii pregăteau candidaţi pentru şcoli mai înalte. El este 
un om foarte inteligent, cu relaţii importante. El l-a convertit pe Drumont, 
era confesorul lui Mun şi al lui Boisdeffre, şeful de Stat Major al armatei, 
pe care îl vedea în fiecare zi” (Pierre Dominique). 

Abatele Brugerette menţionează de asemenea aceleaşi fapte citate 
de Joseph Reinach: „Nu este acest părinte de Luc cel care l-a convertit pe 
Drumont, îndemnându-l să scrie «Franţa evreiască», care furniza 
mijloacele necesare apariţiei «Cuvântului liber»? Nu avea el întrevederi 
zilnice cu generalul Boisdeffre? Şeful de Stat Major nu lua nici o hotărâre 
înainte de a-l consulta pe „directorul' său iezuit”. 

Acolo, în Insula Diavolului, care îşi merita numele aşa de bine din 
cauza climatului ucigător, victima acestui complot era tratată cu o 
cruzime extremă, mai ales că presa antisemită împrăştiase zvonul cum că 
Dreyfus încercase să evadeze. Ministerul coloniilor, Andre Lebon, dăduse 
ordine în consecinţă. 

„Într-o duminică dimineaţa, pe 6 septembrie, temnicerul şef, Lebon, 
l-a informat pe prizonierul său că dina cel moment nu mai avea voie să se 
plimbe în zona insulei rezervată lui ţi că va trebui să se limiteze la baraca 
lui. Seara i s-a spus că va fi ţinut în lanţuri pe timpul nopţii. La piciorul 
patului făcut din scânduri au fost montate două cătuşe de fier care 
încercuiau şi picioarele condamnatului. In nopţile toride, această 
pedeapsă era deosebit de dureroasă”. 

„În zori, paznicii dezlegau prizonierul care, în momentul când se 
scula, îi tremurau picioarele. Îi era interzis să părăsească baraca unde 
trebuia să stea zi şi noapte. Seara era legat iar, şi asta a durat 40 de 
nopţi. După un timp, încheieturile sale fură acoperite de sânge şi au 
trebuit bandajate; paznicii lui, mişcaţi de aceste suferinţe, îi curăţau 
picioarele în secret înainte să i le lege” (Armand Charpentier). 

Cu toate acestea, condamnatul continua să-şi susţină nevinovăția; 
el scria soţiei sale: „Trebuie să existe undeva, în această generoasă şi 
frumoasă Franţă un om de onoare, destul de curajos pentru a căuta şi 
descoperi adevărul”. 

De fapt, adevărul nu mai era pus la îndoială. Ceea ce lipsea era 
voinţa de a-l propulsa în afară, la lumină. Abatele Brugerette însuşi a de 

pus mărturie în favoarea acestui fapt: „Supoziţiile care dovedesc 
nevinovăția condamnatului din Insula Diavolului se înmulţesc în van; 
declaraţia lui Bulow în Reichstag, cît şi cele transmise de ambasadorul 
Munster guvernului Franţei, susţin de asemenea nevinovăția lui Dreyfus, 
dar în zadar; ea este proclamată şi de Împăratul Guillaume şi confirmată 
când Schwartzkopfen (ataşatul militar german) a fost chemat la Berlin de 
îndată ce Esterhazy fu acuzat de Mathieu Dreyfus (fratele condamnatului). 
Statul Major rămâne în opoziţie faţă de orice reexaminare a procesului. 
Cineva este foarte preocupat în a-l acoperi pe Esterhazy. Îi sînt transmise 
acestuia din urmă documente secrete în sprijinul apărării lui, şi chiar 
scrisul lui este interzis de a fi comparat cu cel de pe „listă”... 

„Apărat în felul acesta, Esterhazy este destul de insolent pentru a 
cere să apară în faţa Consiliului de Război. Acolo el este achitat în 
unanimitate pe 17 ianuarie 1898, după o discuţie de trei minute”. 

Trebuie să menţionăm că, câteva luni mai târziu, când colonelul 
Henry a fost condamnat pentru falsificare, Esterhazy fugi în Anglia şi, în 
final, a mărturisit că el era autorul faimoasei liste atribuite lui Dreyfus. 

Nu putem aminti toate întâmplările acestei drame, falsurile 
adăugate atâtor alte falsuri, într-o încercare de a ascunde un adevăr 
evident demisia şefului Marelui Stat Major, căderea miniştrilor, sinuciderea 
lui Henry, deţinut la Mont Valerien şi care şi-a tăiat gâtul, semnând astfel 
cu sângele lui mărturia vinovăţiei lui. 

În decembrie 1898 a fost publicată această notă semioficială în 
presa germană: „Declaraţiile guvernului imperial au stabilit că nici o 
persoană germană nu a avut vreo legătură cu Dreyfus. Aşa că, din punctul 
de vedere al Germaniei, nu vedem nici un inconvenient în publicarea in- 
tegrală a acestui dosar secret” (Abatele Brugerette). 

In final, este hotărâtă în mod inevitabil reexaminarea de către 
Curtea de Justiţie. Dreyfus trebuie să apară din nou înaintea Consiliului de 
Război la Rennes, pe 3 iunie 1899, şi acesta a fost începutul unei noi 
torturi pentru el. „El nu şi-a putut închipui că urma să întâlnească o ură şi 
mai mare decât atunci când plecase, şi că fostul lui şef, conspirând să-l 
trimită din nou în Insula Diavolului, nu va avea nici un fel de milă pentru 
această biată fiinţă care credea că îndurase tot ceea ce putea fi îndurat” 
(Maurice Paleologue, „Jurnalul afacerii Dreyfus”, p.14) 

„Aşa că - scria abatele Brugerette - Consiliul de Război de la Rennes 
va adăuga doar o nouă nedreptate la inechităţile procesului din 1894. 
llegalităţile acestui proces, vinovăția lui Esterhazy, manevrele criminale 
ale lui Henry vor ieşi la iveală cu claritate în timpul celei de a 29-a sesiuni 
a procesului de la Rennes. Dar Consiliul de Război... îl va judeca pe 
Dreyfus pentru altă acuzaţie de spionaj care nu fusese niciodată motivul 
unei acuzaţii sau al vreunui raport. Toate scurgerile de informaţii 
precedente vor fi atribuite lui şi vor fi furnizate documente care nu aveau 
nimic comun cu el... Cel puţin, şi contrar tuturor tradiţiilor noastre legale, 
noi vom cere ca însuşi Dreyfus să stabilească dacă un asemenea 
document sau act fusese predat de el, de parcă nu era țelul acuzării să 
dovedească crima” (Abatele Brugerette). 

Părtinirea acuzatorilor lui Dreyfus a fost atât de evidentă, încât 
opinia publică din afara Franţei a fost revoltată. În Germania, „Gazeta de 

Köln” a publicat pe 16-29 august, în toiul procesului, două articole în care 
se poate citi următorul fragment: „Dacă după declaraţia guvernul german 
şi după dezbaterile Curţii Supreme de apel din Franţa cineva mai crede în 
vinovăția lui Dreyfus, putem răspunde doar că persoana în cauză trebuie 
să fie bolnavă psihic sau doreşte să fie condamnat un nevinovat cu bună 
ştiinţă”. 

Dar ura, prostia şi fanatismul nu sînt dezarmate cu toate acestea. 
Chiar noi falsuri au fost folosite, înlocuindu-le pe acelea care îşi pierduseră 
credibilitatea... Pentru a rezuma, totul nu era decât o sinistră bufonerie. 
Sfârşitul ei, pentru Dreyfus, îl reprezenta condamnarea la 1C ani puşcărie, 
cu circumstanţe atenuante!” 

„Acest proces mizerabil provoacă stupoare plină de indignare în 
toată lumea. Franţa a ajuns să fie dispreţuită. Cine îşi putea imagina o 
asemenea durere” (ziarul „Aurora”, 14 septembrie 1899), exclamă 
Clemenceau la citirea ziarelor germane şi engleze. Mila era indispensabilă. 
Dreyfus acceptă să «o ducă mai departe», cum spunea el, «căutând 
anularea îngrozitoarei greşeli militare căreia îi căzu victimă”. Pentru 
această anulare nu avea nici un sens să se bazeze pe dreptatea Consiliu 
lui de Război. Această dreptate a putut fi văzută la lucru! Ea veni, încă 
odată., din partea Curţii Supreme de apel care, după investigaţii complete 
şi dezbateri îndelungate, a anulat odată pentru totdeauna verdictul de la 
Rennes. Câteva zile mai târziu, Adunarea legislativă şi Senatul, printr-un 
vot solemn l-a reabilitat pe Dreyfus în cadrul armatei. El a fost decorat cu 
Legiunea de Onoare, fiind astfel reabilitat în mod public. 

Această reabilitare întârziată, obţinută atât de greu, se datora 
oamenilor „cinstiţi şi curajoşi”, acelora pe care nevinovatul din Insula 
Diavolului dorise să-i vadă apărând. Numărul lor creştea din ce în ce mai 
mult, pe măsură ce adevărul ieşea la lumină. După o achitare în grabă a 
trădătorului Esterhazy de către Consiliul de Război în ianuarie 1898, Emile 
Zola a publicat în ziarul "Aurora", publicaţia lui Clemenceau, scrisoarea sa 
deschisă "Acuz!". El scria: „Acuz primul Consiliu de Război de a fi violat 
legea prin condamnarea unei persoane pe baza unor documente secrete 
şi acuz al doilea Consiliu de Război de a fi acoperit această ilegalitate prin 
comiterea altei crime judiciare”. 

Dar "cavalerii" vestitei Companii a lui lsus erau atenţi să 
muşamalizeze orice lucru care i-ar fi putut lumina pe oameni. O întrebare 
din partea deputatului catolic de Mun l-a adus pe Emile Zola în faţa Curţii 
juraţilor de Sena, iar curajosul scriitor a fost condamnat la un an în- 
chisoare, pedeapsa maximă, ca rezultat al acestui proces nedrept. Opinia 
publică a fost atât de bine dusă în eroare de protestele zgomotoase ale 
„Cclerico-naţionaliştilor” încât alegerile din mai 1898 le-au fost favorabile. 

Cu toate acestea, descoperirea publică a falsurilor, demiterea şef lui 
de Stat Major, părtinirea criminală evidentă a juraţilor, au deschi ochii 
celor sinceri care căutau adevărul. Dar aceştia proveneau aproape în 
totalitate din rândurile protestanților, evreilor şi laicilor. 

„In Franţa erau puţini catolici care să-i ţină partea lui Dreyfus, dintre 
aceştia foarte puţine personalităţi. Acţiunea acestei mâini de oameni a 
făcut puţină vâlvă. Conspirația tăcerii i-a înconjurat...” 

„Cei mai mulţi preoţi şi episcopi au rămas convinşi de vinovăția lui 
Dreyfus” scria abatele Brugerette. Georges Sorel declară şi el: „In timp ce 
afacerea Dreyfus a adus separarea grupurilor sociale, lumea catolică era 
absolut unită împotriva redeschiderii procesului”. Însuşi Peg admite că: 
„Toate forţele politice ale bisericii fuseseră întotdeauna împotriva lui 
Dreyfus'”. 

Trebuie chiar să evocăm listele de subscripţie deschise de „Cuvântul 
liber” şi de „Crucea” („Libre Parole” şi „La Broix”), în favoarea văduvei 
falsificatorului Henry, care se sinucisese. Numele preoţilor care subscriau 
erau însoţite adesea de „comentarii nu tocmai evanghelice’ cum sunt 
informaţi de M. Adrien Dansette, care cita următoarele: „Un anume abate 
Cros cere un covoraş din piele de evreu pe care să-l poată călca în pi- 
cioare dimineaţa şi seara; unui tânăr preot i-ar place să zdrelească nasul 
lui Reinach cu tocul pantofului său; trei preoţi ar fi încântați să pălmuiască 
pe evreul Reinach”. _ 

Clerul secular este puţin mai rezervat. In Congregaţii însă, lucrurile 
sunt mai virulente. 

„La 15 iulie, ziua decernării premiilor la colegiul de Arcueil, 
festivitate prezidată de generalul Jamont (vice-preşedinte al Consiliului de 
Război), părintele Didon, rectorul Şcolii Albert le Grand, a ţinut o 
cuvântare violentă în care a pledat pentru folosirea violenţei împotriva 
oamenilor a căror crimă fusese demascarea curajoasă a erorii militare: 
„Oare trebuie, spunea elocventul călugăr, să-i lăsăm pe cei răi în libertate? 
Desigur, nu! Duşmanul este intelectualismul ce pretinde că dispreţuieşte 
forţa, civilii care vor să subjuge armata. Când convingerea a dat greş, 
când dragostea (!) nu mai este eficientă, trebuie să ridicăm sabia, să 
împrăştiem teroare, să tăiem capete, să facem război, să lovim...” „Acest 
cuvântare părea să fie o provocare aruncată tuturor simpatizanţilor acelui 
nenorocit, condamnat pe nedrept” (Brugerette). 

Dar câte cuvântări de acest fel nu s-au auzit de atunci încoace? 
Aceste chemări la represiuni sângeroase venind din partea blândului cler 
s-au putut auzi în special în timpul ocupaţiei germane! Cât despre 
strigătul de ură împotriva intelectualismului, putem găsi ecoul lui perfect 
în această declaraţie a unui anume general: „Când cineva vorbeşte de in- 
teligenţă, eu îmi scot revolverul”. 

A sfărâma gândirea prin forţă este un principiu al bisericii romano- 
catolice, care nu s-a alterat niciodată. 

Abatele Brugerette se miră, totuşi, de faptul că nimic nu a tulburat 
credinţa clerului în vinovăția lui Dreyfus: „Un asemenea eveniment mare 
şi dramatic, venind ca un tunet pe cerul senin şi aducând la lumină 
înşelătoriile comise de personalul la vârf al Departamentului, trebuia să fi 
deschis ochii chiar şi acelora care nu aşteptau descoperirea adevărului. Ne 
referim la descoperirea falsurilor făcute de Henry...” „Nu venise încă 
timpul pentru clerul francez şi pentru catolicii lui de a repudia o greşeală 
care contina de prea multă vreme... Ei, preoţi şi credincioşi, ar fi putut să 
se ducă în masă şi, într-al 11-lea ceas, aidoma lucrătorilor din Biblie, să 
îngroaşe rândurile apărătorilor justiţiei şi adevărului... Dar faptele cele mai 
relevante nu iradiau întotdeauna lumină asupra minţii acestora, dominată 


74 


de prejudecăţi şi, după cum ştim, prejudecățile se opun analizei şi, prin 
natura lor, sînt rebele împotriva dovezilor” (Abatele Brugerette). 

Oricum, ce eforturi au fost făcute pentru a-i păstra pe catolici în 
eroare! Ar putea ei ghici că sunt înşelaţi în mod scandalos de o presă care 
ţine cu încăpățânare în întuneric toate dovezile de nevinovăție, toate 
mărturiile favorabile condamnatului din Insula Diavolului şi, de asemenea, 
pune bețe în roate cursului justiţiei prin orice mijloace?” In fruntea acestei 
prese era „La Libre Parole” (Cuvântul liber) creat, cum am văzut, cu 
ajutorul părintelui iezuit du Lac şi „La Croix” (Crucea) al părintelui 
„înălţător” Bailly. Ordinul „înălţător” fiind o ramură camuflată a Companiei 
lui Isus, trebuie să le atribuim iezuiţilor pornirea şi continuarea campaniei 
împotriva lui Dreyfus. 

Un martor nu foarte suspicios, părintele Lecanuet, scria cu 
îndrăzneală: „Congregația şi în special iezuiţii sunt denunţaţi de către 
istoricii acestei afaceri. Şi de data aceasta trebuie să admitem că iezuiţii 
au făcut prima încercare cu o temeritate nechibzuită”. 

„Ziarele catolice provinciale, cum ar fi "Nouveliste" din Lyon, atât de 
mult citit, vor lua aproape toate parte la acest complot împotriva 
adevărului şi dreptăţii. Pare că parola care circula era de a opri lumina să 
se reverse şi de a ţine publicul în întuneric”. 

În realitate, ar fi fost nevoie de o orbire extraordinară pentru a nu 
discerne în spatele vâlvei stârnite de "La Croix" în Paris şi în provincie, 
parola amintită de abatele Brugerette. Şi, de asemenea, ar fi trebuit să fii 
naiv la culme să nu-i cunoşti originea”. 

Adrien Dansette o spune şi el: „Ordinul "înălţătorilor" ca tot unitar şi 
împreună cu acesta biserică, sunt cele care se regăsesc în spatele 
campaniei din "La Croix"... Părintele Bailly se mândreşte că "Sfântul Pă- 
rinte" îl aprobă şi îl susţine”. 

De fapt nu este nici o îndoială în privinţa acestei învoiri! lezuiţii 
cărora „înălţătorii” le-au împrumutat numele lor, nu au fost de la fondarea 
Ordinului instrumentul politic al papei? Trebuie să zâmbim la auzul 
poveştii răspândită în mod iscusit, că papa Leon XIII recomandase „mode- 
raţie” directorilor ziarului "La Croix". Este un truc clasic, dar încă eficient. 
Astăzi mai există încă oameni din popor care cred într-un fel de 
independenţă a vocii oficiale a Sfântului Scaun! 

Să vedem acum ce a fost publicat la Roma prin intermediul "Civilta 
Catolica", publicaţie oficială a catolicilor, sub titlul "II caso Dreyfus": 
„Emanciparea evreilor este rezultatul aşa numitelor principii din 1789, al 
cărui jug întăreşte greu asupra întregului popor francez. Evreii ţineau 
Republica în mâinile lor, care era mai mult evreiască decât franceză... 
Evreul a fost creat de Dumnezeu ca să fie folosit drept spion în orice loc 
unde se pregăteşte o trădare... Nu numai în Franţa, ci şi di Germania, 
Austria şi Italia evreii trebuie să fie excluşi din rândurile naţiei. Apoi, cu 
marea armonie a timpurilor trecute, naţiunile îşi vor redobândi fericirea lor 
pierdută”. 

În capitolele anterioare am oferit un scurt rezumat al "marii armonii" 
şi al "fericirii" de care se bucurau naţiunile când fiii lui Loyola ascultau 
mărturisirile şi inspirau pe regi. După cum tocmai am văzut, "armonia" 

domnea, de asemenea, când aceştia erau confesorii şi sfătuitorii şefilor 
Statului Major. 

Potrivit abatelui Brugerette, generalul de Boisdeffre, convertitul 
părintelui iezuit du Lac, a gustat aceeaşi amărăciune ca mulţi alţii di- 
naintea lui care fuseseră în aceeaşi măsură înşelaţi de aceşti "stăpânitori 
de conştiinţe".  Mărturisirile  falsificatorului Henry l-au obligat să 
demisioneze. „Fiind un om cinstit, el se va proclama ca fiind "înşelat în 
mod scandalos" , şi cei care îl cunoşteau erau conştienţi că el se simţea 
foarte amărât din cauza "complotului" al cărui victimă era”. 

lar abatele Brugerette adaugă că acesta a întrerupt „orice 
comunicare cu fostul său confesor” şi chiar a refuzat să-l vadă înainte de a 
muri. 

După ce citim toate acestea, scrise şi publicate în "Civilta Catolica", 
credem că nu mai este nevoie să insistăm asupra culpabilităţii omului şi 
putem doar să fim de acord cu Joseph Reinach care scria atunci: „După 
cum vedeţi, iezuiţii înşişi au născocit această afacere întunecoasă. ŞI 
pentru ei Dreyfus este doar un pretext. Ce vor ei şi ce admit este a 
strangula pe laici şi Revoluţia franceză.... să dărâme zeii străini: dogmele 
din 1789”. 

Aceasta este destul de clar. Dar, împotriva tuturor aparenţelor, 
există o posibilă discordanţă între papă şi armata lui secretă, între 
intenţiile unuia şi acţiunile celorlalţi. Cazul lui Bailly este concludent în 
această privinţă. 

Ce putem citi în "La Croix" la 29 mai 1956? Nimic altceva decât: 
„Cum am mai anunţat, eminenţa sa, cardinalul Feltin, a ordonat o studiere 
mai atentă a scrierilor părintelui Bailly; el a fost fondatorul publicaţiei 
noastre şi a revistei "Maison de la Bonne Press". lată textul acestui ordin 
datat la 15 mai 1956: „Noi, Maurice Feltin, prin harul Domnului şi a 
apostolicului Sfânt Scaun, preot cardinal al sfintei biserici romane al cărei 
nume este "Sfânta Maria a Păcii", episcop al Parisului. În vederea planului 
supus spre cercetare de către Congregația "înălţătoare" şi aprobat de noi 
de a prezenta la Roma cauza supusului lui Dumnezeu, Vincent de Paul Bail 
fondator al ziarului "La Croix" şi al "Bonne Press". În vederea dispoziţiilor şi 
instrucţiunilor Sfântului Scaun privind actul de canonizare şi de studiere 
atentă a scrierilor supusului lui Dumnezeu, am ordonat şi ordonăm 
următoarele: oricine a cunoscut pe acest supus al lui Dumnezeu sau cine 
ne poate spune ceva deosebit despre viaţa lui trebuie să ne facă cunoscut 
despre aceasta... Oricine posedă scrieri ale acestui supus al lui Dumnezeu 
trebuie să ni le predea înainte de 30 septembrie 1956, fie tipărite sub 
formă de cărţi, note de mână, scrisori, memorii... chiar instrucţiuni sau 
sfaturi, nu neapărat scrise de el, dar dictate de el... Pentru toate aceste 
comunicări îl desemnăm pe Canon Dubois, secretarul arhiepiscopiei 
noastre şi promotor al credinţei în această cauză”. 

lată un „supus al lui Dumnezeu” pe drumul cel bun pentru a primi o 
recompensă pentru serviciile sale loiale sub forma unui "halo" (inelul 
luminos care se vede deasupra capului sfinţilor - n.t.). Şi îndrăznim să 
spunem că în ceea ce priveşte scrierile sale care sunt atât de atent 
cercetate, "promotorul credinţei" a avut destule. Cât despre materialul 

"tipărit", colecţia "La Croix", în special între anii 1895-1899 va furniza cele 
mai edificatoare aspecte. 

„Atitudinea ziarelor catolice şi în special cea a ziarului "La Croix" 
constituie, pentru moment, pentru toate minţile drepte şi luminate, un 
scandal indescriptibil”, spunea Paul Violet, membru catolic al Institutului 
iar acest scandal susţine, în afacerea Dreyfus, cele mai şocante greşeli, 
minciuna şi crima împotriva adevărului şi dreptăţii. „Tribunalul Romei”, 
adaugă el, „cunoaşte aceasta, la fel ca şi toate tribunalele europene”. Într- 
adevăr, Tribunalul Romei ştia mai bine decât oricine! După cum am văzut, 
în 1956, ea nu uitase isprăvile Pioase ale acestui „supus al lui Dumnezeu” 
şi pregătea canonizarea lui. 

Fără îndoială, promotorul credinţei ne încredința un viitor "sfânt" cu 
acele celebre liste de subscripţii în favoarea văduvei falsificatorului: 
Henry, despre care abatele Brugerette spune: „Astăzi, când considerăm că 
acele cerinţe ale Inchiziției s-au întors, pentru persecutarea evreilor şi 
omorârea susținătorilor lui Dreyfus, totul pare ca şi când ai asculta un delir 
imaginar al unor fanatici sălbatici şi groteşti. Cu toate acestea, faptele ne 
sînt prezentate de către "La Croix" ca un mare, reconfortant şi amuzant 
spectacol”. 

Toate aceste urări pioase privind evreii, părintele Bailly nu a avut 
bucuria să le vadă realizate în timpul vieţii sale de către aceşti sălbatici 
fanatici aflaţi sub semnul zvasticii. El nu a putut decât să se bucure din 
ceruri la vederea acelui „mare, reconfortant şi amuzant spectacol”, chiar 
dacă, de acolo de sus, spectacole de acestea par obişnuite potrivit 
spuselor sfântului Toma d'Aquino, îngerul şcolii: „În scopul de a ajuta sfinţii 
să se bucure mai mult de fericirea lor şi să-şi sporească mulţumirile aduse 
Domnului, lor li se permite să contemple în toată grozăvia lor torturile 
aplicate celor necredincioşi... Sfinţii se vor bucura de torturile şi chinurile 
aplicate celor fără Dumnezeu”. 

Cum putem vedea, părintele Bailly, fondatorul publicaţiei „La Croix” 
avea toate atributele necesare unui sfânt: persecuta un nevinovat, 
blestema pe cei care îl apăraseră pe acesta, îi preda ca să fie omorâţi, 
susţinea cu putere minciuna şi nedreptatea, împrăştia ura şi discordia; 
acestea sunt în ochii bisericii romano-catolice titluri de glorie şi putem 
înţelege dorinţa ei de a pune un nimb pe fruntea autorului acestor fapte 
pioase. 

Totuşi, se pune întrebarea următoare: „Este oare acest "slujitor al lui 
Dumnezeu" un făcător de minuni? Pentru că ştim că, pentru a merita un 
astfel de promovare, cineva trebuia să facă minuni bine verificate”. 

Care erau minunile făcute de directorul fondator al publicaţiei „La 
Croix”? Era schimbarea albului în negru şi a negrului în alb pentru cititorii 
săi? A prezenta o minciună drept adevăr şi un adevăr drept o minciună? 
Desigur, dar un mare miracol fusese în primul rând faptul că el convinsese 
membrii Statului Major (iar apoi publicul cititor) că, după ce se comisese 
iniţial o greşeală şi apoi această greşeală fusese descoperită, lor le 
revenea "onoarea" de a nega dovezile, transformând în acest fel greşeala 
în abuz de putere!”. „A greşi este omeneşte, a persevera în greşeală este 
diabolic”. Dar "slujitorul lui Dumnezeu" nu a luat prea mult în seamă acest 
proverb. In loc să se lase inspirat de el, acesta l-a ascuns sub sutana lui. 

De fapt, "mea culpa" (recunoaşterea greşelii) este pentru credinciosul de 
rând, nu pentru feţele bisericeşti, nici pentru capii militari care aveau 
confesori iezuiţi. Rezultatul a fost - şi asta s-a şi urmărit - exaltarea 
pasiunilor partizane şi divizarea poporului francez. 

Acest lucru este afirmat de eminentul istorie Pierre Gazotte: 
„Afacerea Dreyfus a fost cotitura decisivă... judecată de ofiţeri, ea a 
implicat instituţia militară. Afacerea a crescut, a devenit un conflict politic, 
divizând familii, despărţind Franţa în două. Ea a avut urmările unui război 
al religiilor... a creat ura împotriva corpului ofițeresc... a generat 
antimilitarismul” (P. Gazotte, „Istoria Franţei”). 

Când ne gândim la Europa acelor timpuri, cu Germania supradotată 
cu armament şi înconjurată de doi dintre aliaţii ei, când ne amintim de 
responsabilitatea Vaticanului în ceea ce priveşte începerea conflictului din 
1914, nu putem crede că diminuarea puterii potenţialului nostru militar nu 
fusese premeditată. 

Cum am putea trece cu vederea faptul că, de fapt, „Afacerea 
Dreyfus începea în anul 1894, anul alianţei franco-ruse. Atunci, 
reprezentanţii Vaticanului au fost foarte sinceri în privinţa acordului cu o 
putere schismatică ce, în ochii lor, era un scandal. Chiar şi azi, un prelat al 
"Prea Sfinţiei Sale", M. Cristiani, îndrăzneşte să scrie: „Prin politica oarbă şi 
greşit condusă, ţării noastre părea că-i face plăcere să provoace tendinţe 
de război cumplitei ei vecine (Germania)... De fapt, alianţa franco-rusă 
părea să amenințe Germania cu încercuirea” (Cristiani, „Vaticanul politic”, 
pag.102). 

Pentru respectabilul prelat, Tripla Alianţă (Germania, Italia, Austro- 
Ungaria) nu reprezenta o ameninţare pentru nimeni, iar Franţa greşea 
pentru că nu rămânea izolată în faţa acestui bloc. Cu trei contra unu, 
"lovitura" ar fi fost mai uşoară, iar Sfântul Părinte, papa, nu ar mai fi 
trebuit să deplângă, în 1918, înfrângerea apărătorilor lui. 


Capitolul 9. Anii dinaintea Primului război mondial 1900- 
1914. 


Deci, cum seria abatele Brugerette: „Sub imaginea lui Isus răstignit 
- idee simbolică a justiţiei divine - "La Croix" cooperase cu entuziasm cu 
crima şi înşelăciunea împotriva adevărului, cinstei şi justiţiei”. 

Totuşi, justiţia a triumfat până la sfârşit şi abatele Fremont - care nu 
s-a temut să scrie despre sinistra cruciadă condusă de papa Inocenţiu III 
împotriva albigenzilor - când s-a referit la afacerea Dreyfus se pare că a 
fost un bun profet, spunând următoarele: „Catolicii câştigă şi se gândesc 
că vor răsturna Republica din cauza urii pentru evrei. Dar mă tem că ei se 
vor răsturna pe ei înşişi”. 

De fapt, când s-a scos la lumină această opinie, reacţia a fost fatală 
pentru congregaţie. Ranc învățase deja lecţia afacerii Dreyfus când a 
exclamat: „Republica va frânge puterea Congregaţiei, sau dacă nu, va f 
ştrangulată”. În 1899 a fost constituit un minister al "apărării 
republicane"; părintele Picard, un superior al "înălţătorilor", părintele Baille 
directorul publicaţiei "La Croix" şi alţi membri ai aceluiaşi ordin, au fost 

aduşi înaintea tribunalului Senei pentru încălcarea legii asocierii. 
Congregația "Înălţătorilor" a fost dizolvată. 

Waldek Rousseau, preşedintele Consiliului, a declarat într-o 
cuvântare ţinută la Toulouse pe 28 octombrie 1900: „Imprăştiate dar nu 
suprimate, ordinele religioase s-au format din nou, mai numeroase şi mai 
militante; ele acoperă teritoriul cu o reţea de organizaţii politice ale căror 
legături sunt fără număr şi strâns împletite, cum am văzut la procesul 
recent desfăşurat”. 

În final, în 1901, este scoasă o lege prin care nu mai poate fi 
formată nici o congregaţie fără o autorizaţie, iar cele care nu o cer într-un 
timp stabilit de lege, vor fi automat dizolvate. 

Aceste regulamente, foarte fireşti din punctul de vedere al 
autorităţilor publice a căror datorie era să verifice asociaţiile ce se găsesc 
pe teritoriul lor, vor fi prezentate catolicilor drept un abuz intolerabil. 
„Omul în casa lui este al doilea împărat”, spune proverbul, dar biserica nu 
respecta nimic: legea nu era pentru ea. 

Rezistenţa clerului la aplicarea legii ar fi concludentă pentru a arăta 
cît de necesară era. Această rezistenţă nu a făcut decât să întărească 
atitudinea guvernului, în special sub conducerea ministrului Combes; iar 
intransigenţa Romei, în special când Pius | i-a urmat la conducere lui Leon 
XIII, a cauzat apariţia legii din 1904, referitoare la abolirea învăţământului 
din partea ordinelor religioase. După aceasta, divergenţele dintre guvernul 
francez şi Sfântul Scaun vor fi continue. Pe lângă aceasta, alegerea unui 
nou papă a fost făcută în împrejurări importante. 

„Papa Leon XIII a murit pe data de 20 iulie 1903. Conclavul, strâns 
pentru a desemna succesorul, a dat, după câteva runde de alegeri, 29 de 
voturi pentru cardinalul Rampolla - 42 de voturi erau necesare pentru a fi 
ales - când cardinalul austriac Puzyna se ridică şi declară că Maiestatea 
Sa Apostolică, Împăratul Austriei, rege al Ungariei, fusese inspirat să se 
rezume la supunere numai faţă de Leon XIII, căci noi ştim că Rampalla 
este pro-francez” (Adrien Dansette). 

Este ales cardinalul Sarto. Prin manevra Austriei, care se substitui 
Duhului sfânt în vederea "inspirării" cardinalilor din conclav, această 
alegere este o victorie pentru iezuiţi. Într-adevăr, noul pontif, descris ca un 
amestec de „preot de ţară şi arhanghel cu o sabie înfricoşătoare” era tipul 
perfect al omului dorit de Ordin. lată ce spunea Adrien Dansette despre 
aceasta: „Când iubim pe papă, noi nu limităm câmpul de acţiune unde el 
poate şi trebuie să-şi exercite voinţa”. 

Sau acest pasaj din prima lui scrisoare consistorială: „Ştim că vom 
şoca multă lume când vom declara că vom fi implicaţi în mod necesar în 
politică. Dar oricine vrea să judece cinstit, poate vedea că Suveranul 
Pontif, investit de Dumnezeu cu autoritate supremă, nu are dreptul de a 
separa politica de domeniul credinţei şi al moralei”. 

Aşa că Pius X, curând după ce a ajuns pe tronul sfântului Petru, a 
declarat public că, pentru el, autoritatea papală trebuie să se facă simțită 
în orice domeniu, iar clericalismul politic nu este un drept, ci o datorie. El 
a ales de asemenea ca secretar de stat al său un prelat spaniol, M. Merry 
del Val care avea 38 de ani şi, ca şi el, era un devotat pro-german şi anti- 
francez. Această stare de spirit nu surprinde pe nimeni când citim cele 

scrise de abatele Fremont: „Merry del Val, pe cale l-am întâlnit la Colegiul 
Roman, era elevul preferat al iezuiţilor”. 

Relaţiile dintre Sfântul Scaun şi Franţa au resimţit curând efectele 
acelei alegeri. În primul rând a fost acea nominalizare a episcopilor de 
către puterea civilă, ceea ce a cauzat o stare conflictuală. 

„Inaintea războiului din 1870, Sfântul Scaun afla numele noilor 
episcopi numai după ce aceştia erau nominalizați. Papa îşi rezerva dreptul, 
dacă cineva nu-i convenea, să-l oprească pe acesta să devină episcop prin 
interzicerea instituirii canonice. De fapt, dificultăţile erau enorme ţinând 
seama de faptul că guvernul, sub orice fel de regim politic, era atent să 
aleagă candidaţi demni de funcţia episcopală” (Adrien Dansette). 

Indată ce Pius X a devenit papă, multe dintre numirile pentru noii 
episcopi au fost refuzate de Roma. Pe lângă aceasta, nunțiul de la Paris, 
Lorenzelli, era, după cum ne spunea Adrien Dansette, „un teolog care o 
luase pe un drum greşit în diplomaţie şi care era ostil Franţei până la 
paroxism”. Unii vor spune: „Incă unul pe lângă atâţia alţii!” Dar o aseme- 
nea alegere într-un asemenea post arată clar care erau intenţiile 
conducerii bisericii romane faţă de ţara noastră. 

Această ostilitate sistematică urma să se arate şi mai clar în 190* 
când M. Loubet, preşedintele Republicii, a plecat la Roma pentru a în- 
toarce o vizită făcută lui la Paris cu câteva luni în urmă de către regele 
Italiei, Victor Emmanuel III. 

Loubet a dorit să fie primit şi la papa. Dar conducerea bisericii 
romane a pretins că este un caz de „protocol imposibil”, care spunea: 
„Papa nu poate primi un conducător de stat care, atunci când vizitează pe 
regele Italiei, pare a fi de acord cu "uzurparea" vechiului stat pontifical”. 
Dar erau şi antecedente: de două ori, în 1888 şi 1903, un conducător de 
stat - şi nu unul fără importanţă - fusese primit la Roma de regele Italiei şi 
de papă. Desigur, acest vizitator nu fusese preşedintele Republicii, ci 
împăratul german Wilhelm II... Aceeaşi onoare fusese arătată şi lui Eduard 
VII, împăratul Angliei şi ţarului. 

Intenţia de a insulta a acestui refuz era evidentă şi a fost subliniată 
printr-o notiţă trimisă diferitelor cancelarii de către secretarul de stat 
Merry del Val. Un autor catolic, Charles Ledre, scria de curând în această 
privinţă: „Ar putea oare diplomaţia pontificală să ignore importanţa 
decisivă a obiectivului care se întrezărea cu adevărat în spatele vizitei 
preşedintelui Loubet la Roma?” 

Desigur, Vaticanul ştia despre planul separării Italiei de partenerii ei 
din Tripla Alianţă; Germania şi Austro-Ungaria, aceste două puteri 
germanice fiind considerate de biserica romană cele mai bune unelte 
laice. Aceasta era esenţa problemei şi era, de fapt, motivul deselor 
izbucniri de furie ale Vaticanului. 

Au apărut şi alte conflicte în ceea ce priveşte pe episcopii francezi, 
consideraţi a fi de asemenea prea republicani de către Roma. În final, 
obosit de greutăţile continue rezultate din încălcarea înțelegerilor 
Concordatului de către Vatican, guvernul francez a pus capăt, pe 2 iulie 
1904, unei „legături făcute fără conţinut de Sfântul Scaun”. Ruperea 
legăturilor diplomatice au dus imediat după aceea la separarea bisericii de 
stat. 


80 


„Considerăm astăzi firesc faptul că Franţa ar trebui să menţină 
legături diplomatice cu Sfântul Scaun şi că biserica şi statul ar trebui să 
existe sub regim de separație”, scria Adrien Dansette. Şi în continuare: 
„Legăturile diplomatice sunt necesare în măsura în care Franţa trebuia să 
aibă reprezentanţă oriunde avea interese de apărat, afară de orice 
consideraţie doctrinală. Dar, pe de altă parte, separarea este necesară 
pentru că, într-o democraţie bazată pe suveranitatea unui popor împărţit 
pe câteva credinţe religioase, numai statul datorează libertate bisericii”. Şi 
autorul adaugă: „Cel puţin aceasta este opinia generală”. 

Nu putem decât să fim de acord cu această părere înţeleptă, fără a 
uita, desigur, că papalitatea nu ar sprijini-o. Biserica romană nu a încetat 
nici o clipă să-şi proclame superioritatea asupra istoriei civile prin propria 
ei istorie şi, din dorinţa de a fi în stare să o impună în mod deschis în zilele 
noastre, ea a făcut tot ce i-a stat în putinţă pentru a o implanta cu ajutorul 
armatei ei secrete, Compania lui Isus. Pe lângă aceasta, cam pe vremea 
aceea, părintele Werz, generalul Ordinului, scria: „Statul este sub 
jurisdicţia bisericii; aşa că, autoritatea laică este într-adevăr supusă celei 
ecleziastice şi trebuie să asculte de ea” (Pierre Dominique). 

Aceasta este doctrina acestor campioni intransigenţi ai teocraţiei şi 
a celor care execută ordinele lor, care s-au făcut pe ei înşişi indispensabili 
Vaticanului într-o aşa de mare măsură, încât astăzi este imposibil să se 
distingă diferenţa între "eminenţa cenuşie" (generalul Ordinului iezuit — 
n.t.) şi papa; ei sînt unul şi acelaşi. Şi, când ne referim la politica 
Vaticanului, înţelegem prin aceasta pur şi simplu politica iezuiţilor. Abatele 
Fremont spunea cu privire la aceasta: „lezuiţii domină Vaticanul” (Agnes 
Siegfried). 

In faţa opoziţiei neîncetate a iezuiţilor - atotputernici în biserică - 
faţă de Republică, Statul a fost constrâns să întărească legea separării în 
perioada anilor 1905 - 1908. Această lege nu urmărea să diminueze 
bunăstarea bisericii sau să-i împuţineze locurile destinate închinării. 
Credincioşii puteau să se organizeze în asociaţii locale sub îndrumarea 
unui preot. Ce a făcut Roma ca răspuns la aceasta? 

„In scrisoarea enciclică (circulară - n.t.) «Vehementer» (11 februarie 
1906), Pius X condamnă principiul separării şi cel privind asociaţiile locale. 
Dar nu şi-a depăşit el principiile?” (Adrien Dansette). Vom afla foarte 
curând. In ciuda sfatului din partea episcopatului francez, el respinge orice 
rezolvare şi scrie enciclica «Gravissimo» pe 10 august 1906. 

Acesta a fost un alt motiv de dezamăgire pentru catolicii liberali. 
„Când mă gândesc, exclamă Brunetiere, că ceea ce este refuzat catolicilor 
francezi - cu certitudinea că asemenea refuz va dezlănţui un război 
religios în biata noastră ţară care are atâta nevoie de pace - este garantat 
catolicilor germani, şi anume că „asociaţiile locale” funcţionează acolo de 
30 de ani spre mulţumirea tuturor, nu pot să nu mă simt - ca patriot şi 
catolic — foarte indignat” (Adrien Dansette). 

Au fost ceva probleme când s-a făcut inventarierea proprietăţilor 
ecleziastice, dar nu a fost un război religios... Chiar dacă ultramontaniştii 
au creat necazuri şi agitaţie, populaţia în general a rămas calmă atunci 
când unele proprietăţi ale bisericii au fost înapoiate statului de bună voie 
de către aceasta, pentru a nu intra sub incidenţa consecinţelor legii. 

înţelegea oare abatele Brunetiere pe deplin motivul acelei 
diferențieri făcute de Sfântul Scaun între catolicii francezi şi cei germani? 
Primul război mondial urma să dezvăluie întreaga semnificaţie a acestui 
fapt. 

În timp ce iezuiţii acționau eficace de-a lungul „afacerii Dreyfus” la 
dezbinarea poporului francez şi la slăbirea prestigiului armatei noastre, în 
Germania ei făceau exact lucrul contrar. Bismark, care lansase în trecut 
„Kulturkampf” (campania culturală) împotriva bisericii catolice, era acum 
încărcat de favorurile acesteia... Aceasta ne este spus de scriitorul catolic 
Joseph Rovan, care o explică în modul următor: „Bismark va fi primul 
protestant care va primi Ordinul lui Hristos cu rubine, unul dintre cele mai 
înalte onoruri ale bisericii. Guvernul Germaniei permisese ziarelor 
devotate lui să publice faptul că acest cancelar ar fi gata „să susţină 
pretenţiile papei de a restaura parţial autoritatea sa pământească 
(refacerea imperiului)”. 

„În 1886, "Zentrum" - partidul catolic german - era ostil proiectelor 
militare prezentate de Bismark. Papa Leon XIII a intervenit în afacerile 
interne ale Germaniei în favoarea lui Bismark. Secretarul său de stat scria 
nunţiului de la Munchen: „În vederea apropiatei analize a legislaţiei 
religioase care, avem motive s-o credem, va fi soluţionată într-o manieră 
conciliantă, Sfântul Părinte doreşte ca "Zentrum" să promoveze, pe orice 
cale posibilă, proiectele militare'” (Jean Bruhat, „Vaticanul împotriva 
oamenilor”). 

lată ce are de spus Joseph Rovan: „Diplomaţia germană intervine — 
era deja un vechi obicei - la Vatican pentru a-l determina pe papă să-şi 
exercite influenţa asupra "Zentrum"-ului (partidul catolic), aşa încât să 
favorizeze proiectele militare... Catolicii germani vor vorbi despre marea 
"misiune politică" a Germaniei care este, în acelaşi timp, o misiune morală 
universală... "Zentrum" se face de asemenea responsabil pe sine de 
continuarea unei domnii care va conduce în final Germania la catastrofă. 
"Zentrum" intră în război (în 1914) convins de dreptatea, puritatea şi 
integritatea morală a conducătorilor ţării, convinşi de concordanța dintre 
planurile şi programele lor şi planurile justiţiei eterne”. 

După cum putem vedea, papalitatea a făcut tot ce era necesar 
pentru a sădi această convingere. Pe lângă aceasta, monseniorul 
Fruhwirth spune în 1914: „Germania este baza în care Sfântul Părinte 
poate şi trebuie să-şi pună mari speranţe”. 

PARTEA V 
CICLUL INFERNAL 


Capitolul 1. Primul război mondial. 


La furia provocată la Vatican de alianţa franco-rusă (şi dovedită atât 
de bine în afacerea Dreyfus), la supărarea provocată de unirea Franţei cu 
Italia, arătată de cazul Loubet, s-a adăugat resentimentul amar cauzat de 
Antanta Cordială cu Anglia. Franţa hotărâse ferm să nu rămână singură în 
faţa „grozavului ei vecin” şi a Imperiului Austro-Ungar. Politica aceasta 
„bolnavă şi prost condusă”, după spusele monseniorului Cristiani, era 
privită într-un mod deloc favorabil de către papa. Pentru că, pe lângă că 
oprea „pedeapsa sângeroasă” de care avea nevoie această Franţă 
necredincioasă, această politică era un sprijin inestimabil pentru 
schismatica Rusie, această oaie rătăcită a cărei reîntoarcere în ţarcul 
bisericii romane fusese sperată fără încetare, chiar dacă realizarea acestui 
lucru ar fi însemnat declanşarea unui război. 

Dar pentru moment, biserica ortodoxă stătea ferm implantată în 
Balcani, mai ales în Serbia, unde tratatul de la Bucureşti - care punea 
capăt conflictului din Balcani - stabilise centrul de atracţie pentru slavii 
din sud şi mai ales pentru acei de sub jugul Austriei. Planurile ambiţioase 
ale Vaticanului şi imperialismul apostolic al habsburgilor erau atunci în 
deplin acord, ca şi în trecut. Pentru Roma şi Viena, puterea crescândă a 
Serbiei a desemnat-o pe aceasta ca inamicul ce trebuia înfrânt . 

Acest lucru a fost stabilit într-adevăr într-un document diplomatic 
găsit în arhivele austro-ungare. El raportează, în folosul ministrului 
austriac Berchtold, despre discuţiile pe care prinţul Schönburg le-a avut la 

Vatican în octombrie-noiembrie 1913: „Printre subiectele discutate cu 
cardinalul secretar de stat (Merry del Val) săptămâna trecută, pe primul 
loc a fost, după cum se prevăzuse, problema Serbiei. Mai întâi, cardinalul 
şi-a exprimat bucuria faţă de atitudinea noastră fermă şi oportună din 
luna trecută. În timpul audienței pe care am avut-o în acea zi la Sfinţia Sa, 
Sfântul Părinte - care a început conversaţia menţionând câteva dintre 
acţiunile noastre energice în Belgrad, a făcut câteva remarci deosebite: 
„Ar fi fost desigur mai bine dacă Austro-Ungaria ar fi pedepsit pe sârbi 
pentru toate greşelile pe care le-au comis'”. 

Aşa că, atitudinea războinică a lui Pius X era deja clar exprimată în 
1913. Nu este nimic surprinzător în aceasta, când luăm în considerare pe 
cei care inspirau politica Romei. 

„Ce trebuiau să facă habsburgii? Să pedepsească Serbia, o naţiune 
ortodoxă. Prestigiul Austro-Ungariei, al acestor habsburgi care, împreună 
cu bourbonii Spaniei, erau ultimii susţinători ai iezuiţilor, şi mai ales 
prestigiul moştenitorului, Franz Ferdinand, omul lor, ar fi crescut foarte 
mult. Pentru Roma, problema a devenit de importanţă religioasă; o 
victorie a monarhiei apostolice asupra ţarismului putea fi considerată ca 
victorie a Romei asupra schismei din Est” (Pierre Dominique). 

Totuşi, afacerea se mişca greu în anul 1913. Dar, în 1914, pe 28 
iunie, arhiducele Franz Ferdinand a fost ucis la Sarajevo. Guvernul sârb nu 
avea nimic de-a face cu această crimă comisă de un student 
macedonean, dar faptul în sine reprezenta un pretext perfect pentru ca. 
împăratul Franz Joseph să înceapă ostilitățile. 

„Contele Sforza menţionează că principala problemă era să-l 
convingă pe Franz Joseph că războiul era necesar. Sfatul papei şi al 
ministrului său a fost cel care l-a influenţat cel mai mult” (Pierre 
Dominique). 

Acest sfat a fost, bineînţeles, dat împăratului şi a fost de natura la 
care ne aşteptam din partea papei şi ministrului său - acest „elev preferat 
al iezuiţilor”. În timp ce Serbia încerca să menţină pacea, cedând tuturor 
doleanţelor guvernului austriac care trimisese o notă amenințătoare la 
Belgrad, Contele Palffy, reprezentantul Austriei la Vatican, dădea 
Ministrului Berchtold, pe 29 iulie, un rezumat al convorbirilor pe care le 
avusese pe 27 ale lunii cu cardinalul secretar de stat, Merry del Val; 
această discuţie era despre „problema care tulbură Europa în acest 
moment”. 

Diplomatul a negat dispreţuitor zvonurile „fanteziste” despre 
presupusa intervenţie a papei care, după cât se pare, „îl implorase pe 
împărat să cruţe naţiunile creştine de ororile războiului”. Fiind nevoit să se 
pronunţe asupra acestor supoziţii "absurde", el a expus „adevărata opinie 
a Conducerii bisericii”, aşa cum i-a fost spusă de secretarul de stat: „Ar fi 
imposibil să descoperi orice urmă de indulgență sau conciliere în cuvintele 
Eminenţei Sale. Este adevărat că el a calificat nota trimisă Serbiei drept 
foarte aspră, dar cu toate acestea, el a fost întru-totul de acord cu 
conţinutul ei şi, în acelaşi timp, şi-a exprimat în mod indirect dorinţa ca 
monarhia să ducă la îndeplinire această treabă. Într-adevăr, a adăugat 
cardinalul, era păcat că Serbia nu fusese îngenunchiată mai devreme, căci 
s-ar fi putut face aceasta atunci fără riscuri atât de mari. Această 

declaraţie este un ecou al dorințelor papei care, în ultimii ani, îşi 
exprimase des regretul că Austro-Ungaria neglijase pedepsirea aspră a 
vecinului ei periculos de la Dunăre”. 

Într-adevăr, iată un lucru total opus zvonurilor „fanteziste” despre o 
intervenţie a pontifului în favoarea păcii. 

De fapt, diplomatul austriac nu este singurul care raportează despre 
„adevărata opinie” a pontifului roman şi a ministrului său. 

În ziua precedentă, pe 26 iulie, Baronul Ritter, însărcinatul cu afaceri 
al Bavariei la Vatican, scria guvernului său: „Papa este de acord cu 
atitudinea severă a Austriei faţă de Serbia. El nu dă prea mult pe armatele 
Rusiei şi Franţei şi este de părere că acestea nu ar putea face mare lucru 
în faţa Germaniei. Cardinalul secretar de stat nu vede când mai avea 
Austria ocazia să declare război dacă nu se hotărăşte acum”. Prin urmare, 
Sfântul Scaun este pe deplin conştient de marele risc reprezentat de 
conflictul dintre Austria şi Serbia dar, cu toate acestea, făcea tot ce îi sta 
în putere să-l încurajeze. 

Pe Sfântul Părinte şi sfătuitorii lui iezuiţi nu-i interesau suferinţele 
"naţiunilor creştine". Nu era pentru prima oară când aceste naţiuni erau 
folosite în beneficiul politicii romane. Împrejurarea mult dorită venise în 
sfârşit: să fie folosită armata germană împotriva Rusiei ortodoxe, a Franţei 
„necredincioase”, care avea nevoie de o pedeapsă sângeroasă şi, pe 
deasupra, împotriva Angliei „eretice”. Totul părea să promită un război 
„rapid şi cu sfârşit fericit”. 

Pius X nu a mai apucat să vadă amploarea şi urmările conflictului, 
contrare previziunilor sale. El a murit la începutul conflictului, pe 20 
august 1914. Dar, 40 de ani mai târziu, Pius XII l-a canonizat pe acest 
pontif, iar „Istoria Sfântului Scaun”, folosită pentru catehismul parohial, i-a 
dedicat următoarele cuvinte: „Pius X a făcut tot ce a putut să prevină 
începerea războiului din 1914 şi a murit de durere când şi-a da seama de 
suferinţele care le-ar fi putut dezlănţui acel conflict”. Dacă aceasta ar fi o 
satiră, nu se găseau cuvinte mai potrivite! 

Câţiva ani înainte de 1914, Yves Guyot, un adevărat prooroc, a 
spus: „Dacă izbucneşte războiul, ascultaţi-mă, voi oameni care credeţi că 
biserica romană este simbolul ordinii şi păcii, nu căutaţi să condamnaţi pe 
cineva din afara Vaticanului: el va fi vicleanul instigator, ca şi în cazul 
războiului din 1870”. 

Instigator al măcelului, Vaticanul i-a susţinut, nu fără viclenie, pe 
luptătorii austro-germani chiar în timpul războiului. Expediția militară în 
Franţa, pe care Kaiserul se lăuda că o va termina rapid, a fost oprită pe 
Marna şi agresorul a fost întors şi obligat să se apere după fiecare din 
atacurile lui furioase. Dar diplomaţia pontificală i-a dat tot ajutorul posibil, 
şi asta nu este de mirare când ne gândim că "Providența divină", 
reprezentată de Sfântul Scaun, părea să-şi găsească plăcerea în a face 
favoruri imperiilor centrale. 

Cardinalul Rampolla, considerat pro-francez - şi de aceea înlăturat 
de la cursa pentru scaunul pontifical prin veto-ul Austriei - murise cu 
câteva luni înaintea lui Pius X, o moarte care se pare că a. venit la 
momentul potrivit. Dar acesta nu a fost întregul amestec al lui 

"Dumnezeu", după cum promisese, chiar înainte de votare, noul papă, 
Benediet XV l-a numit pe cardinalul Ferrata ca secretar de stat. 

Dar cardinalul, care nu-i vedea prea bine pe iezuiţi, nu a apucat să-şi 
ia pe deplin în posesie funcţia. El şi-a luat în primire funcţia la sfârşitul lui 
septembrie, dar A MURIT PE NEAŞTEPTATE la 20 octombrie, victimă a unei 
teribile indispoziţii după ce mâncase nişte APERITIVE USOARE. „El stătea 
la biroul său când deodată i s-a făcut rău. El a căzut ca trăsnit de fulger. 
Servitorii s-au grăbit să-i vină în ajutor. Doctorul care a fost chemat şi-a 
dat imediat seama de gravitatea situaţiei şi ceru să facă imediat o 
consultaţie. Cât despre Ferrata, el a înţeles deja şi ştia că nu mai era nici o 
speranţă... El stărui să nu fie lăsat să moară la Vatican... Consultaţia 
medicală a avut loc la reşedinţa sa şi a fost făcută de şase medici... Ei au 
refuzat să întocmească un buletin medical: cel publicat nu purta nici o 
semnătură” (Abatele Daniel, „Botezul sângelui”). El nu suferea la acea 
vreme de nici o boală şi nu avea nici o infirmitate. 

„Scandalul generat de moartea lui a fost atât de mare, încât o an- 
chetă asupra cauzelor decesului nu a putut fi evitată. Rezultatul ei a fost: 
un borcan fusese spart în birou. Prezenţa prafului de sticlă în vasul cu 
zahăr folosit de cardinal era o explicaţie cât se poate de simplă în acest 
caz. Zahărul granulat poate fi folositor! Ancheta s-a oprit aici...” (Abatele 
Daniel). 

Abatele Daniel adaugă că „plecarea subită - câteva zile după 
moartea cardinalului - a servitorului acestuia, a provocat o serie de 
comentarii mai ales că se pare că acesta fusese şi servitorul 
monseniorului von Gerlach, înainte ca stăpânul său să intre în Sfintele 
ordine. Acest prelat german, un spion notoriu, urma să fugă din Roma în 
1916. El urma să fie arestat şi învinuit de sabotaj împotriva vasului de 
război italian "Leonardo da Vinci", care a explodat în golful Tarento, 
omorând 21 de ofiţeri şi 221 de marinari. Procesul lui s-a ţinut în 1919. 
Von Gerlach nu a apărut şi a fost condamnat la 20 de ani muncă silnică” 
(Brugerette). 

Prin cazul acestui „şambelan participant”, director al ziarului 
"Osservatore Romano", ne putem face o idee clară despre starea de spirit 
în sferele înalte ale Vaticanului. Din nou abatele Brugerette este acela 
care descrie „anturajul Sfântului Scaun”: „Profesori sau ecleziaşti, ei nu 
sînt descurajaţi de nici un obstacol în a căuta să imprime clerului italian şi 
lumii catolice respectul şi admiraţia pentru armata germană şi ura pentru 
Franţa” . 

Ferrata, care favoriza neutralitatea, murise chiar la timp, iar 
cardinalul Gasparri a devenit secretar de stat; în deplin acord cu Benedict 
XV, el a făcut tot ce i-a stat în putere pentru a servi interesele Puterilor 
centrale. Luând în consideraţie toate acestea, nu ne surprinde că papa 
Benedict XV, în lunile următoare, trudi din greu pentru a menţine Italia pe 
calea intervențiilor militare, ceea ce servea cel mai bine interesele 
iezuiţilor, prietenii habsburgilor...” (Pierre Dominique). 

În acelaşi timp, moralul aliaţilor a fost subminat cu viclenie. „Pe 10 
ianuarie 1915, un decret semnat de cardinalul Gasparri, secretarul de stat 
al lui Benedict XV, hotăra o zi de rugăciune pentru a grăbi instalarea 
păcii... Unul din exerciţiile spirituale obligatorii era de a recita o rugăciune 

scrisă de însuşi Benedict XV... Guvernul francez a ordonat ca documentul 
pontifical să fie confiscat. Această rugăciune pentru pace a fost 
considerată o manifestare de liniştire şi distrugere totodată, capabilă să 
slăbească eforturile armatei noastre, într-un moment când hoardele 
germane simțeau presiunea irezistibilă care i-ar fi împins în cele din urmă 
afară din teritoriile noastre şi când Kaiserul ar fi putut vedea apropiindu-se 
pedeapsa pentru crimele lui de neiertat... Papa, se spunea, voia pacea cu 
orice chip, dar numai atunci când ea favoriza Puterile centrale. Papa nu 
iubea Franţa, el era "german"” (Abatele Brugerette). A 

Charles Ledre, un alt scriitor catolic, confirmă aceasta: „In două 
ocazii, menţionate în articole celebre din "La Revue de Paris", Sfântul 
Scaun, prin invitaţia făcută Italiei şi Statelor Unite de a se ţine departe de 
război, nu dorea un sfârşit rapid al conflictului... Cum spunea abatele 
Brugerette, acesta servea inamicilor noştri şi lucra împotriva noastră”. 

Dar acţiunile iezuiţilor, şi de aceea acţiunile Vaticanului, nu s-au 
resimţit numai în Italia şi Statele Unite. Orice mijloc, orice loc sunt destul 
de bune pentru ei. 

„Nu este surprinzător să vedem diplomaţia pontificală preocupată 
de la început cu reținerea rezervelor noastre de alimente, sfătuind pe cei 
neutri să nu se alieze cu noi, în scopul de a rupe legăturile ce stăteau la 
baza Antantei... Nimic nu era considerat prea nesemnificativ dacă putea 
ajuta acest mare ţel, aducând pacea prin slăbirea aliaţilor...” 

„Era ceva şi mai rău: solicitarea unei păci separate. Intre 2 şi 10 
ianuarie 1916, câţiva catolici germani au plecat în Belgia pentru a 
propovădui - în numele papei, spuneau ei - pacea separată. Episcopii 
belgieni i-au acuzat de minciună, dar nunțiul papal a rămas tăcut...” 

„Apoi Sfântul Scaun s-a gândit să aducă la masa tratativelor Franţa 
şi Austria, sperând astfel să determine Franţa să semneze o pace separată 
sau să ceară ca, împreună cu aliaţii ei, să negocieze o pace generală... 
Câteva săptămâni mai târziu, pe 31 martie 1917, prinţul Sixte de Bourbon 
a dat faimoasa scrisoare a împăratului Carol preşedintelui Republicii. Cum 
manevra eşuase de această parte a Alpilor, erau datori să încerce oriunde 
în altă parte, în Anglia, în America şi mai ales în Italia”. 

„Distrugeţi forţele Antantei pentru a opri ofensiva acesteia, ruinaţi-i 
prestigiul moral în scopul slăbirii curajului ei şi a o face să cadă la 
învoială...' Aceste două lucruri alcătuiau politica lui Benedict şi toate 
eforturile lui au fost şi sînt încă îndreptate spre acest scop să ne lovească 
pe la spate” (Louis Canet, „Politica lui Benedict XV”). 

Acestea au fost scrise de un catolic convins, Louis Canet; şi iată ce 
scrie abatele Brugerette: „Am aflat doar eu patru ani mai târziu, prin 
declaraţiile lui Erzberger, publicate în ziarul "Germania" la 22 aprilie 1921, 
că propunerea de pace proclamată de papa în august 1917 fusese 
precedată de un acord secret între Sfântul Scaun şi Germania”. 

Alt punct interesant este că diplomatul ecleziast care a negociat 
acest „acord secret” a fost nunțiul (ambasadorul - n.t.) din Munchen, 
monseniorul Pacelli, viitorul Pius XII. Unul dintre apologeţii lui, iezuitul 
Fernesolle, scria: „La 28 mai 1917, M. Pacelli şi-a prezentat scrisorile de 
acreditare regelui Bavariei... El a încercat din răsputeri să câştige 
cooperarea lui Wilhelm II şi a cancelarului Bethmann-Holveg. Pe 29 iunie, 

monseniorul Pacelli a fost primit în mod solemn de către împăratul 
Wilhelm II la cartierul general de la Kreuznach”. 

Aşa că, viitorul papă şi-a început cei 12 ani de activitate ca 
ambasador al Vaticanului la Munchen şi apoi la Berlin, urmând calea 
aceasta potrivit concepţiilor lui, pentru că, de-a lungul acestor ani, el şi-a 
înmulţit intrigile în vederea răsturnării Republicii germane proclamată 
după primul război mondial şi tot el a pregătit răzbunarea din 1939 prin 
aducerea lui Hitler la putere. 

Totuşi, când aliaţii au semnat Tratatul de la Versailles, în iulie 1919, 
ei erau conştienţi de rolul pe care îl jucase Vaticanul în acest conflict, 
acesta fiind ţinut departe de masa tratativelor. Ceea ce este şi mai 
surprinzător este faptul că cel mai catolic stat, Italia, insistase pentru 
excluderea Vaticanului de la tratative. 

„Prin articolul XV al Pactului de la Londra (26 aprilie 1915), prin care 
se preciza participarea Italiei la război, baronul Sonnino a obţinut 
promisiunea celorlalţi aliaţi ca aceştia să se opună oricărei intervenţii a 
papalității în tratatul de pace” (Charles Pichon, „Istoria Vaticanului”). 
Această măsură a fost foarte înţeleptă, dar nu a fost suficientă. În locul 
aplicării unor sancţiuni Sfântului Scaun, pe care le merita din cauza rolului 
jucat în declanşarea războiului, învingătorii nu au făcut nimic pentru a 
împiedica viitoarele intrigi ale iezuiţilor şi ale Vaticanului. Aceştia au dus în 
cele din urmă, 20 de ani mai târziu, la o catastrofă chiar mai mare, poate 
cea mai mare pe care a cunoscut-o lumea vreodată. 


Capitolul 2. Pregătiri pentru cel de al doilea război mondial. 


În 1919, fiii lui Loyola au cules fructele amare ale politicii lor 
criminale. Franţa nu cedase sub „pedeapsa sângeroasă”. Imperiul 
apostolic al Habsburgilor, pe care iezuiţii îi încurajaseră să-i pedepsească 
pe sârbi, s-a dezintegrat, eliberându-i pe slavii ortodocşi de sub jugul 
Romei. Rusia, în loc să se întoarcă la turma romană, a devenit marxistă, 
anticlericală şi ateistă în mod oficial. Cât despre invincibila Germanie, ea 
s-a scufundat în haos. 

Dar firea mândră a Companiei nu s-a gândit niciodată să-şi 
mărturisească păcatul. Când Benedict XV a murit în 1922, ea era gata să- 
şi reînceapă activitatea pe o nouă bază. Nu este ea atotputernică în 
Roma? 

Să-l ascultăm pe Pierre Dominique: „Noul papă Pius XI care este, 
după unii, un iezuit, încearcă să aplaneze lucrurile. El îl roagă pe părintele 
iezuit d'Herbigny să plece în Rusia, într-o încercare de-a strânge ce a mai 
rămas din catolicism şi, în special, să vadă ce se mai poate face. Speranţă 
mare şi confuză: să strângi în jurul pontifului catolic lumea ortodoxă atât 
de persecutată”. 

In Roma sunt 39 de colegii ecleziastice a căror fondare marchează 
datele marilor contraofensive; cele mai multe dintre aceste contraofensive 
erau iezuite ca orientare şi acţiune: Colegiul Germanic (1552), Englezesc 
(1578), Irlandez (1628, refăcut în 1826), Scoţian (1600), Nord-American 
(1859), Canadian (1888), Etiopian (1919, refăcut în 1930) 

Pius XI a creat Colegiul Rus (Ponteficio collegio russo di Santa Teresa 
del Bambino Gesu) şi l-a aşezat sub îngrijirea iezuiţilor. Ei aveau de 
asemenea sub supraveghere Institutul Oriental, Institutul Sfântul loan 
Damaschinul, Colegiul Polonez - şi, mai târziu, Colegiul Lituanian. Sunt 
oare acestea urme ale părintelui Possevino, ale lui Ivan cel Groaznic sau 
ale falsului Dimitri? Al doilea din cele trei obiective stabilite în timpul lui 
Ignaţiu, este aşezat pe primul loc. Incă odată, iezuiţii sunt agenţi 
instigatori şi actori în această mare desfăşurare”. 

În înfrângerea pe care tocmai o suferiseră, fiii lui Loyola au întrezărit 
o licărire de speranţă. Revoluţia rusă, prin eliminarea ţarului protectorul 
bisericii ortodoxe, nu decapitase ea oare pe marele rival, ajutând la 
pătrunderea bisericii romane? Trebuie să batem fierul cât e cald! Faimosul 
"Russicum" (Colegiul Rus - n.t.) este creat şi misionari clandestini vor duce 
Vestea Bună în această ţară schismatică. Un secol după expulzarea lor de 
către ţarul Alexandru |, iezuiţii vor iniţia o campanie de cucerire a lumii 
slave. Din 1915, generalul lor este Halke von Ledochovschi. 

Din nou, Pierre Dominique: „Unii vor spune că eu văd iezuiţi pretu- 
tindeni! Dar eu sînt obligat să demasc prezenţa lor şi acţiunile lor; să spun 
că ei au fost în spatele monarhiei lui Alfonso XIII, al cărui confesor era 
părintele Lopez; că, atunci când monarhia spaniolă lua sfârşit, 

iar mănăstirile şi colegiile iezuite erau arse, ei se aflau din nou în 
spatele lui Gil Robles, iar apoi, când a izbucnit războiul civil, în spatele lui 
Franco. In Portugalia, ei îl susțineau pe Salazar. In Austria şi Ungaria îl 
susțineau pe împăratul Carol, care a fost detronat de trei ori; (ce rol au 
jucat ei în acele încercări de recâştigare a tronului Ungariei? Cine ştie?). Ei 
au păstrat locul cald fără să ştie prea mult pentru cine sau pentru ce. 
Monseniorul Seipel, Dolfus şi Schussing sunt din rândurile iezuiţilor. Ei 
visau la o mare Germanie, cu o majoritate catolică, căreia Austria i-ar 
aparţine necondiţionat: o versiune modernă a vechii alianţe din secolul 16 
între Wittelsbach şi Habsburgi. În Italia iezuiţii l-au susţinut mai întâi pe 
Don Sturzo, fondatorul partidului popular, iar apoi pe Mussolini... Părintele 
iezuit Tacchi Venturi, secretar general al Companiei, servea drept 
mijlocitor între Pius XI, ai cărui confesori erau părinţii iezuiţi Alissiardi, 
Celebrano şi Mussolini. 

„Papa, în februarie 1929, în vremea tratatului de la Lateran, îl 
numeşte pe Mussolini "omul pe care Providența ni l-a scos în cale". Roma 
nu condamnă ceea ce era numit în mod general «agresiunea etiopiană», 
iar în 1940 Vaticanul era în continuare prietenul sincer al lui Mussolini”. 

„lezuiţii îşi au reşedinţa lor secretă aici. Din acest loc ei 
supraveghează biserica universală cu ochiul rece şi calculat al unui politi- 
cian” (François Charles-Roux, „Opt ani la Vatican”, pag.47). 

Acesta este un rezumat perfect al activităţii iezuite între cele două 
războaie mondiale. "Reşedinţa secretă" a fiilor lui Loyola nu este altceva 
decât creierul politic al Vaticanului. Confesorii lui Pius XI sînt iezuiţi, cei ai 
succesorului său, Pius XII vor fi iezuiţi şi nemți pe deasupra. Nu contează 
dacă, din cauza asta, intriga a devenit evidentă: totul era pregătit pentru 
răzbunare. 

Dar, sub pontificatul lui Pius XI s-a desfăşurat doar perioada de 
pregătire. Armata germană, „braţul laic al Vaticanului”, fusese învinsă. şi 

lăsase armele jos. În timp ce aştepta ca să le ridice, iezuiţii pregăteau în 
Europa un teren de luptă demn de isprăvile viitoare şi, mai ales, vor opri 
ridicarea amenințătoare a democraţiei. 

ltalia va fi primul câmp de acţiune. Era acolo o personalitate so- 
cialistă zgomotoasă care strângea în jurul său pe foştii combatanți. Acest 
bărbat proclamă o doctrină intransigentă, dar este destul de ambițios şi 
lucid ca să-şi dea seama cât de precară este poziţia lui, în ciuda laudelor 
sale extravagante. Diplomaţia iezuită l-a câştigat curând de partea ei. 

Francois Charles-Roux, care era ambasador francez la Vatican în 
timpul acela, spune: „In vremea când viitorul duce era doar un simplu 
deputat, cardinalul Gasparri, secretar de stat, a avut o întrevedere secretă 
cu el... Conducătorul fascist a fost imediat de acord că papa ar trebui să 
exercite suveranitatea pământească asupra unei părţi din Roma 

„Când mi-a relatat despre acea întrevedere, cardinalul Gasparri a 
conchis: ,Cu această promisiune, am fost sigur că dacă acest om ajunge la 
putere, am putea reuşi să ne atingem țelul. Nu voi pomeni nimic despre 
meritul acestor agenţi secreţi ai lui Pius XI şi Mussolini...'” 

Aceşti agenţi secreţi, cel mai de seamă fiind părintele iezuit Tacchi 
Venturi, şi-au îndeplinit misiunea extraordinar de bine. Acest lucru nu este 
de mirare când ştim deja că părintele Tacchi Venturi era secretar al 
Companiei lui Isus şi, în acelaşi timp, confesorul lui Mussolini. De fapt, ela 
fost "îndreptat" spre misiunea de a-l ademeni prin vorbe înșelătoare pe 
conducătorul fascist de către generalul ordinului său, Halke von 
Zedochovschi, aşa cum ne spune Gaston Gaillard. 

„Pe 16 noiembrie 1922, Parlamentul l-a ales pe Mussolini cu 306 
voturi pentru şi 116 împotriva, şi, la acea adunare s-a văzut gruparea 
catolică a lui Don Sturzo - cei ce se dădeau drept creştini-democraţi — 
votând în unanimitate pentru primul guvern fascist” (Pietro Neni, „Şase 
ani de război civil în Italia”, pag.146). 

Zece ani mai târziu, aceeaşi manevră a dat un rezultat asemănător 
în Germania. "Zentrum-ul" catolic al monseniorului Kaas asigura, prin 
votul său, stabilirea dictaturii naziste. 

De fapt, Italia a fost în 1922 terenul de încercare pentru noua formă 
de conservatorism autoritar: fascismul, împodobit acolo unde împrejurările 
locale o cereau, cu ceva socialism. De acum încolo, toate eforturile 
iezuiţilor Vaticanului vor fi îndreptate spre popularizarea aceste doctrine în 
Europa, doctrină a cărei ambiguitate este tipică iezuiţilor. 

Chiar astăzi, nici căderea regimului lui Mussolini, nici înfrângerea, 
nici ruinele nu au fost în stare să discrediteze, în ochii democraţiei creştine 
din Italia, pe dictatorul maniac impus ţării lor de către Vatican. Renegat în 
exterior, prestigiul său rămâne intact în inimile clerului. În presă pot fi 
citite următoarele: „Am hotări în felul următor: vizitatorii care vin la Roma 
pentru Jocurile Olimpice din 1960, vor vedea obeliscul de marmură ridicat 
de Benito Mussolini pentru propria glorie, pentru că obeliscul va domina, 
de pe malul Tibrului, stadionul Olimpic. Acest monument comemorativ, cu 
o înălţime de 33 de metri, poartă inscripţia "Mussolini Dux" şi este decorat 
cu mozaicuri şi inscripţii care proslăvesc fascismul. Expresia "Trăiască 
Ducele" este repetată de peste 100 de ori şi sloganul "Mulţi duşmani 
înseamnă mai multă onoare" este de asemenea repetat de mai multe ori. 

Monumentul are, pe fiecare parte, blocuri de marmură comemorând 
principalele evenimente fasciste, de la fondarea publicaţiei "Popolo 
d'Italia" de către Mussolini, până la stabilirea imperiului fascist de scurtă 
durată, incluzând şi războiul din Etiopia. Obeliscul urma să fie decorat cu o 
gigantică statuie a. lui Mussolini, în postura unui atlet gol, de aproape 100 
de metri înălţime. Dar regimul a căzut înainte ca acest proiect ciudat să se 
fi realizat. După un an de controverse, guvernul Segni a hotărât ca 
obeliscul să rămână pe locul lui”. 

Războiul, sângele care a curs din abundentă, lacrimile şi ruinele nu 
contează. Sunt simple fleacuri, mici pete pe monumentul ridicat spre 
glorificarea „omului trimis de Providenţă”, aşa cum l-a descris Pius X. 

Nici un fel de neajunsuri, crime, erori nu pot şterge meritul lui 
principal: acela de a fi restabilit puterea pământească a papei, a pro- 
clamat romano-catolicismul ca religie de stat şi a dat clerului, prin legi 
care sînt încă în vigoare, putere completă asupra existenţei naţiunii. 
Obeliscul lui Mussolini trebuia să stea în inima Romei ca o mărturie a 
tuturor acestor lucruri, în beneficiul tuturor turiştilor străini ce îl privesc cu 
admiraţie sau ironie, şi în speranţa unor timpuri mai bune care ar permite 
ridicarea "atletului gol" înalt de 100 de metri, campionul simbolic al 
Vaticanului. 

Tratatul de la Lateran, prin care Mussolini îşi exprima gratitudinea 
faţă de papalitate, dădea Sfântului Scaun, pe lângă răsplata cu 
20.000.000 lire sterline, suveranitatea pământească asupra teritoriului 
oraşului Vatican. Monseniorul Cristiani, prelat al papei explică semnificaţia 
acestui eveniment: „Este evident, Constituţia oraşului Vatican era o 
chestiune de primă importanţă în scopul stabilirii papalității ca o putere 
politică”. 

Nu ne vom pierde timpul încercând să împăcăm această mărturisire 
evidentă cu afirmaţia auzită atât de des: „Biserica romană nu este 
implicată în politică”. Noi vom demasca numai poziţia unică în lume a unui 
stat laic şi sacru şi urmările acestei poziţii echivoce. 

Care sunt trucurile abile ale iezuiţilor folosite de această putere 
care, în funcţie de împrejurări, se foloseşte de caracterul ei laic şi spiritual, 
pentru a fi scutită de toate regulile impuse de legile internaţionale? Inseşi 
naţiunile au dat o mână de ajutor acestor trucuri şi, făcând aceasta, au 
ajutat pătrunderea acestora în teritoriul lor. 

„Papa părea să se identifice atât de mult cu dictatorii”, scria 
Francois Charles-Roux, ambasadorul francez la Vatican. Dar poate fi altfel 
când Sfântul Scaun însuşi ridicase aceşti oameni la putere? 

Mussolini, prototipul, a fost cel ce a inaugurat această serie de 
oameni "providenţiali", aceşti purtători de arme care au pregătit revanşa 
pentru 1918. Din Italia, unde prospera atât de bine sub îngrijirea părintelui 
iezuit Tacchi Venturi şi a acoliţilor săi, fascismul urma în curând să fie 
transportat în Germania. „Hitler primeşte imbold de la Mussolini; idealul 
naziştilor este acelaşi ca şi în Italia... Cât timp Mussolini este la conducere, 
Berlinul este simpatizat... În 1923, fascismul său fuzionează cu național- 
socialismul; el devine prieten cu Hitler, căruia îi furnizează armele şi banii” 
(Antonio Aniante „Mussolini”). 


91 


În acel timp, monseniorul Pacelli, viitor Pius XII şi cel mai bun 
diplomat al Vaticanului, era ambasador (nunțiu) în Munchen, capitala 
Bavariei catolice. Acolo, steaua viitorului dictator german începe să 
răsară; el este de asemenea catolic, ca cei mai mulţi dintre asociaţii lui. 
Despre acea ţară, leagăn al nazismului, Maurice Laporte ne spune: „Cei 
doi inamici ai săi sînt protestantismul şi democraţia”. Teama Prusiei este 
de aceea de înţeles. „Este uşor să ghiceşti ce fel de îngrijire deosebită 
acordă Vaticanul Bavariei, unde naţional-socialismul lui Hitler recruta 
contingentul cel mai puternic”. 

A prelua de la Prusia „eretică” controlul „armatei laice” germane şi 
apoi a-l transfera Bavariei catolice. Ce vis! Monseniorul Pacelli îşi va da 
toate silinţele să realizeze acest obiectiv, acţionând împreună cu 
conducătorul Companiei lui Isus. 

„După războiul din 1914-1918, generalul iezuit Halke von 
Ledochovschi a conceput un plan vast... crearea, cu sau fără împăratul 
Habsburg, a unei federaţii a naţiunilor catolice în Europa centrală şi de 
Est: Austria, Slovacia, Boemia, Polonia, Ungaria, Croaţia şi, desigur, 
Bavaria. Acest nou imperiu central trebuia să lupte pe două fronturi: la est 
împotriva Uniunii Sovietice, la vest împotriva Prusiei, a Marii Britanii 
protestante şi a Franţei republicane şi rebele. În acel timp, monseniorul 
Pacelli era ambasador (nunțiu) la Munchen şi prieten intim cu cardinalul 
Faulhaber, colaboratorul principal al lui von Ledochovschi. Planul lui 
Ledochovschi era un vis din tinereţea lui Pius XII”. 

Dar era doar un vis din tinereţe? „Mittel Europa” pe care Hitler a 
încercat s-o organizeze era ceva similar acestui plan, fără a mai vorbi de 
prezenţa în acel bloc a Prusiei luterane, o minoritate nu prea periculoasă 
şi a recunoscutelor zone de influenţă care - poate doar temporar - 
aparţineau Italiei. De fapt, era planul Ledochovschi, adaptat la necesităţile 
timpului şi pe care :Hitler a încercat să-l realizeze sub patronajul Sfântului 
Scaun, cu ajutorul lui Franz von Papen, şambelanul secret al papei şi, de 
asemenea, cu ajutorul nunţiului de la Munchen şi apoi de la Berlin, 
monseniorul Pacelli”. 

François Charles-Roux scrie: „De-a lungul epocii contemporane, ni- 
ciodată nu a simţit lumea politică o intervenţie catolică mai puternică 
decât în timpul serviciului monseniorului Pacelli”. 

Şi ce scrie Joseph Rovan: „Acum, Bavaria catolică... urmează să 
primească şi să protejeze pe toţi aceia care seamănă vrajbă, toţi acei 
confederați şi asasini de la Saint Vehme” 

Din mijlocul acestor agitatori, alegerea „celui care va regenera 
Germania” va cădea asupra lui Hitler, care era destinat să triumfe asupra 
„greşelilor democratice” aflate sub standardul Sfântului Părinte. 

„Regimul nazist este ca o reîntoarcere la putere a unui guvern din 
sudul Germaniei. Numele şi originea capilor săi o demonstrează: Hitler 
este austriac specific, Goering este bavarez, Goebbels este din zona 
Rinului şi aşa mai departe” (Gonzague de Reynold, „De unde vine 
Germania”, pag.185). 

În 1924, Sfântul Scaun a semnat un Concordat cu Bavaria. În 1927 
se putea citi în "Cologne's Gazette": „Pius XI este evident cel mai german 
papă care a stat vreodată pe scaunul Sfântului Petru”. 

Succesorul său, Pius XII, îl va priva de această victorie. Dar pentru 
moment, el îşi urmează cariera diplomatică - secundată de cea politică — 
în această Germanie pentru care, cum îi spunea mai târziu lui Ribbentrop, 
„a avut întotdeauna o afecţiune deosebită”. 

Avansat ca nunțiu (ambasador) în Berlin, el lucrează împreună cu 
Franz von Papen la distrugerea Republicii de la Weimar. La 20 iulie 1932 în 
Berlin se proclamă stare de asediu, iar guvernul social-democrat Braun- 
Severing este înlăturat prin forţa armată de von Papen. Este primul pas 
spre dictatura lui Hitler. Sunt pregătite noi alegeri care vor întări succesul 
naziştilor. 

„Cu aprobarea lui Hitler, Goering şi Strasser au intrat în legătură cu 
monseniorul Kaas, şeful Partidului catolic "Zentrum" (Walter Gorlitz şi 
Herbert A.Quint, „Adolf Hitler”, pag.32). 

Cardinalul Bertram, arhiepiscop de Breslau şi primat al Germaniei, 
declara: „Noi, creştini şi catolici, nu recunoaştem nici o religie sau rasă...” 
Împreună cu mulţi alţi episcopi, el încearcă să prevină credincioşii asupra 
"idealului păgân al nazismului". Cu siguranţă acest prelat nu înţelesese 
politica papală, dar curând urma să şi-o însuşească. Revista "Mercure de 
France" dădea publicităţii în 1934 un excelent studiu: „La începutul anului 
1932, catolicii germani nu considerau că pierduseră cauza dar, în 
primăvară, conducătorul lor părea puţin descumpănit: li se spusese că 
"papa era personal în favoarea lui Hitler". "Că papa Pius XI îl simpatiza pe 
Hitler, nu ne surprinde... Pentru el, Europa nu se putea linişti decât prin 
hegemonia Germaniei... Vaticanul se gândise să schimbe centrul de 
greutate al Reich-ului prin Anschluss (alipirea Austriei la Germania) pentru 
un timp îndelungat, iar Compania lui Isus lucra deschis în acest scop 
(planul Ledochovschi), mai ales în Austria. Ştim cum Pius XI depindea de 
Austria în realizarea a ceea ce e numea triumful propriu în politică’. Ceea 
ce trebuia oprit era hegemonia Prusiei protestante şi, cum Reich-ul era cel 
care urma să domine Europa... trebuia reconstruit un Reich în care catolicii 
să fie stăpâni... 

„În martie 1933, episcopii germani, întâlnindu-se la Fulda, au 
profitat de cuvântarea lui Hitler la Potsdam, ca să declare: ‚Trebuie să 
admitem că cel mai înalt reprezentant al guvernului Reich-ului, care este 
în acelaşi timp conducătorul mişcării naţional-socialiste, a făcut publică o 
declaraţie prin care sunt recunoscute inviolabilitatea doctrine catolice, 
activitatea şi drepturile bisericii...” Von Papen a plecat la Roma. Acest om, 
al cărui trecut este atât de păcătos, devine un pelerin pios cu misiunea de 
a încheia un acord (Concordat) - pentru întreaga Germanie - cu papa. Şi el 
îl va stimula pe Mussolini să înceapă tratative cu Vaticanul” ("Mercure de 
France" — „Pius XI şi Hitler”, 15 ian.1934). 

De fapt, acelaşi lucru se întâmplă în ambele ţări: în Italia, partidul 
catolic al lui Sturzo asigură ascensiunea la putere a lui Mussolini; în 
Germania, "Zentrum-ul" monseniorului Kaas face acelaşi lucru pentru 
Hitler - şi în fiecare din aceste cazuri, un Concordat pecetluieşte pactul. 

Domnul Joseph Rovan serie următoarele: „Mulțumită lui von Papen, 
deputat în Zentrum din 1920 şi proprietar al publicaţiei oficiale a 
partidului, "Germania", Hitler a venit la putere pe 30 ianuarie 1933... 
Catolicismul politic german, în loc să devină creştin-democrat, a de- 

terminat în cele din urmă conferirea întregii puteri lui Hitler, la 26 martie 
1933... Pentru a vota în favoarea puterii totalitare era necesară o 
majoritate formată din două treimi din voturile exprimate, iar voturile 
Zentrum-ului erau indispensabile pentru a o obţine". Acelaşi autor adaugă: 
„In corespondența şi declaraţiile demnitarilor ecleziaşti, vom găsi 
întotdeauna sub regimul nazist, ferventa aprobare a episcopilor” (Joseph 
Rovan). 

Această pasiune este uşor de explicat când citim următoarele 
rânduri ale lui von Papen: „Condiţiile generale ale Concordatului erau mult 
mai favorabile decât orice alte înţelegeri similare semnate de Vatican şi 
"cancelarul Hitler m-a rugat să-l asigur pe secretarul de stat al Vaticanului 
(cardinalul Pacelli) că el ar reduce imediat la tăcere gruparea anticlericală” 
(Franz von Papen, „Memorii”). 

Nu a fost o promisiune deşartă. Deja în timpul acelui an (1933), pe 
lângă masacrarea evreilor şi asasinatele comise de nazişti, existau 45 de 
lagăre de concentrare în Germania, cu 40.000 prizonieri de diverse 
orientări politice, dar mai ales liberali. Franz von Papen, şambelanul secret 
al papei, definea perfect înţelesul adânc al pactului semnat între Vatican şi 
Hitler, prin această declaraţie: „Nazismul este o reacţie creştină împotriva 
spiritului de la 1789”. 

In 1937 Pius XI, sub presiunea opiniei mondiale, „condamnă” teoriile 
rasiste ca fiind incompatibile cu doctrina şi principiile catolice, într-o 
scrisoare enciclică numită de apologeţii lui ca „teribilă”, având titlul "Mit 
brennender Sorge". Rasismul nazist este condamnat, dar nu şi Hitler, 
promotorul acestuia; iar Vaticanul are grijă să nu demaşte avantajosul 
Concordat încheiat cu patru ani în urmă cu Reich-ul nazist. 

In timp ce crucea lui Hristos şi zvastica cooperau în Germania, 
Benito Mussolini făcea cunoscută cucerirea uşoară a Etiopiei, cu 
binecuvântarea Sfântului Părinte. 

„Suveranul pontif nu a condamnat politica lui Mussolini şi a dat 
mână liberă clerului italian de a coopera complet liber cu guvernul 
fascist... Ecleziaştii, de la simplii preoţi până la cardinali, predicau în 
favoarea războiului. „Unul din cele mai şocante exemple vine de la 
cardinalul arhiepiscop al oraşului Milano, Alfredo Ildefonso Schuster 
(iezuit) care a mers atât de departe încât a numit această campanie „o 
cruciadă catolică”. Pius XI este şi mai explicit: „Italia crede că, acest război 
este justificat datorită unei nevoi presante de expansiune...” 

„Zece zile mai târziu, vorbind unui public format din foşti 
combatanți, Pius XI şi-a exprimat dorinţa ca cererile legitime ale unei mari 
şi nobile naţiuni — din care el însuşi se trăgea - să fie satisfăcute”. 

Agresiunea asupra Albaniei comisă de fascişti în vinerea mare a 
anului 1939 s-a bucurat de aceeaşi înţelegere, aşa cum ne spune şi 
Camille Cianfarra: „Ocuparea Albaniei de către italieni era foarte 
avantajoasă pentru biserică... Dintr-o populaţie de un milion de oameni, 
care au devenit supuşi italieni, 68% erau musulmani, 20% greci ortodocşi 
şi numai 12% romano-catolici. Din punct de vedere politic, anexarea ţării 
de către o putere catolică era de natură să îmbunătăţească poziţia 
bisericii şi să satisfacă Vaticanul”. 

În Spania, stabilitatea republicii nu încetase să displacă conducerii 
bisericii romane, fiind considerată o ofensă personală. „Nu am îndrăznit 
niciodată să pomenesc despre problema spaniolă în faţa lui Pius XI”, scria 
Francois Charles-Roux. „El mi-ar fi reamintit probabil că interesele bisericii 
în acel măreț şi istoric ţinut al Spaniei erau o chestiune ce ţinea numai de 
competenţa papei”. 

Prin urmare, acest „teren de vânătoare protejat” urma să fie 
înzestrat în curând cu un dictator similar acelora care avuseseră deja 
succes în Italia şi Germania. Aventura Generalului Franco a început de- 
abia la mijlocul lui iulie 1936, dar încă din 21 martie 1934 fusese încheiat 
"Pactul Romei" între Mussolini şi şefii partidelor reacționare din Spania, 
unul dintre aceştia fiind Goicoechea, şeful publicaţiei "Renovacion 
Española". Prin acest pact, partidul fascist italian a început să 
aprovizioneze pe rebeli cu bani, material de război, arme şi muniții. Ştim 
că au făcut chiar mai mult decât promiseseră şi că Mussolini şi Hitler au 
continuat să alimenteze rebeliunea spaniolă cu materiale, aviaţie şi 
"voluntari"”. 

Cât despre Vatican - este cert că după propriile lui principii 
credincioşii trebuie să respecte guvernul instituit — el persecuta Spania cu 
amenințările lui. „Papa i-a excomunicat pe conducătorii Republicii Spaniole 
şi a declarat război spiritual între Sfântul Scaun şi Madrid. Apoi a scos 
scrisoarea enciclică "Dilectissimi Nobis"... Arhiepiscopul Goma, noul primat 
al Spaniei, a proclamat războiul civil” (Andre Ribard, „1960 şi secretul 
Vaticanului”, pag.45). 

Prelaţii Sfinţiei Sale au acceptat cu bucurie ororile acestui conflict 
fratricid, iar monseniorul Gomara, episcop de Cartagina, a interpretat 
admirabil atitudinea lor prin spusele: „Binecuvântate fie tunurile dacă prin 
spărtura pe care o provoacă pătrunde Evanghelia”. 

Vaticanul a recunoscut guvernul lui Franco pe 3 august 1937, 12 luni 
înainte ca războiul civil să se sfârşească. 

Belgia era şi ea supravegheată de Acţiunea Catolică, nu mai este 
nevoie s-o spunem, o organizaţie ultramontanistă şi iezuită prin excelenţă. 
Terenul trebuia pregătit pentru apropiata invazie a armatei Fuhrer-ului. 
Prin urmare, sub pretextul unei „renaşteri spirituale”, evanghelia hitleristo- 
fascistă a fost propovăduită cu stăruinţă acolo de către monseniorul Picard 
(iezuit), părintele Arendt (iezuit), părintele Foucart (iezuit) şi alţii. Un tânăr 
belgian, care a fost o victimă a lor, ca mulţi alţii, a declarat: „La timpul 
acela, toţi eram deja obsedaţi de un fel de fascism: Acţiunea Catolică, din 
care făceam şi eu parte, simpatiza foarte mult fascismul italian. 
Monseniorul Picard proclama pe Mussolini drept un geniu şi îl dorea cu 
ardoare ca dictator... Erau organizate pelerinaje pentru a favoriza 
contactul cu Italia şi cu fascismul. Când, cu trei sute de studenţi am plecat 
spre Italia, toată lumea la întoarcerea acasă saluta după moda Romei şi 
cânta Givinezza” (Raymond de Becker, „Cartea celor morţi şi a celor vii”). 

Un alt martor spune: „După 1928, grupul lui Leon Degrelle colabora 
cu regularitate cu monseniorul Picard... Picard a cooptat grupul lui Leon 
Degrelle pentru o misiune deosebit de importantă: a conduce o nouă 
editură la centrul Acţiunii Catolice. Editurii i s-a dat un nume devenit cele- 
bru: „Rex”. 

„Apelurile pentru un nou regim s-au multiplicat... Rezultatul acestei 
propagande în Germania era observat cu mare interes. În octombrie 1933, 
un articol în ziarul "Vlan" ne reaminteşte că nazismul nu avea decât şapte 
membri în 1919 şi că Hitler le-a adus, câţiva ani mai târziu, ca zestre nimic 
altceva decât talentul său de a-şi face publicitate... Fondată pe principii 
similare, echipa de la "Rex" a început un program de propagandă activă în 
ţară. Intrunirile lor au atras în curând câteva sute, apoi câteva mii de 
ascultători” (Jaques Saint-Germain, „Bătălia lui Rex”). 

Desigur, Hitler adusese cu sine noului născut, naţional-socialismului, 
ceva mai mult decât talentul de a-şi face publicitate: sprijinul papalității! 
Acelaşi lucru l-a adus Mussolini fascismului italian. 

Fiind doar o copie palidă a acestor doi dictatori, Leon Degrelle, 
conducător al publicaţiei "Christus Rex", beneficia de acelaşi sprijin, dar 
pentru un scop foarte diferit. Pentru că treaba lui era să deschidă ţara sa 
în calea invadatorului. 

Raymond de Becker spune: „Am colaborat cu "Avant-Garde"... 
Această publicaţie (susţinută de Picard) ţintea să rupă legăturile dintre 
Belgia, Franţa şi Anglia”. 

Cunoaştem acum cât de uşor a înfrânt armata germană apărarea 
belgiană, trădată de „coloana a cincea clericală”. Poate ne mai amintim că 
apostolul de la „Christus Rex”, îmbrăcând uniforma germană, a plecat, 
însoţit de o zgomotoasă campanie publicitară să lupte pe frontul de est în 
fruntea „Waffen SS-ului” său, recrutat mai ales din rândul tinerilor de la 
Acţiunea Catolică; apoi, o retragere binevenită i-a facilitat accesul în 
Spania. Dar, înainte de aceasta, el a dat frâu liber din plin şi pentru ultima 
dată sentimentelor lui patriotice. 

Maurice de Behaut scrie: „Acum zece ani (1944) portul Anvers, al 
treilea în lume ca importanţă, a căzut aproape intact în mâinile trupelor 
britanice... În timp ce populaţia începea să întrevadă sfârşitul suferințelor 
şi lipsurilor sale, cea mai diabolică invenţie nazistă căzu asupra lui: 
rachetele V1 şi V2. Acest bombardament, cel mai lung din istor războiului, 
căci a durat şase luni zi şi noapte, a fost ţinut secret din ordinul cartierului 
general aliat. Acesta este motivul pentru care astăzi martirajul oraşelor 
Anvers şi Liege este încă ignorat total. 

„În timpul primului bombardament (12 octombrie), unii au auzit la 
Radio Berlin remarcile alarmante ale trădătorului "rexist", Leon Degrelle: 
„l-am cerut Fuhrer-ului meu 20.000 de bombe. Ele vor pedepsi aspru acest 
popor idiot. Vă promit că ele vor face din Anvers un oraş fără port sau un 
port fără oraş'... Din acea zi, ritmul bombardamentelor a crescut şi s-au 
intensificat cauzând catastrofele şi dezastrul, în timp ce Leon Degrelle 
zbiera la Radio Berlin, promițând cataclisme şi mai îngrozitoare”. 

Acesta a fost „rămas bun”-ul de la pământul natal al acestui produs 
monstruos al Acţiunii Catolice. Ucenic supus al monseniorului iezuit, 
Picard, al părintelui iezuit Arendt, etc., şeful publicaţiei "Christus Rex" a 
urmat cu stricteţe regulile impuse de papalitate. 

„Cei de la Acţiunea Catolică nu şi-ar face datoria dacă nu ar încerca 
să dirijeze politica provinciilor sau ţării lor atunci când au ocazia”, scria 
Papa Pius XI. Intr-adevăr, Leon Degrelle şi-a făcut datoria, iar rezultatul, 
după cum am văzut, a fost proporţional cu zelul său. 

Putem citi în cartea lui Raymond de Becker: „Acţiunea Catolică a 
găsit în Belgia un om excepţional care să o dirijeze, şi acesta era 
monseniorul Picard... Un altul a fost Canon Cardijn, fondator al mişcării 
“jociste", un tip irascibil şi un vizionar...” 

Acesta din urmă jură astăzi că nu a „auzit şi nici nu l-a văzut” 
niciodată pe colegul său, Leon Degrelle. Aşa că, aceşti doi lideri ai Acţiunii 
Catolice din Belgia, amândoi lucrând sub toiagul cardinalului van Roey, 
aparent nu s-au întâlnit niciodată! Prin ce miracol oare? Desigur, sus 
menţionatul Canon nu ne-o spune; de atunci el a fost făcut "monsenior" 
de către Pius XII şi director al mişcării "jociste" din întreaga lume. 

Un alt miracol: monseniorul Cardijn nu l-a întâlnit pe rău famatul şef 
al publicaţiei "Rex" nici chiar în timpul acelui congres descris chiar de 
Degrelle: „Îmi amintesc marele congres al tineretului catolic de la 
Bruxelles, în 1930. Eram în spatele monseniorului Picard, care era lângă 
cardinalul van Roey. O sută de mii de tineri au trecut în marş pe lângă noi 
timp de două ore, salutând autorităţile religioase adunate pe platformă...” 

Unde era ascuns atunci şeful J.O.C-ului, ale cărui trupe luaseră parte 
la acel gigantic marş? Oare să se fi întâmplat, printr-o hotărâre specială a 
Providenţei, ca aceşti doi oameni să fi fost condamnaţi să treacă unul pe 
lângă celălalt fără să se vadă pe acea platformă oficială sau la sediul 
Acţiunii Catolice pe care amândoi îl frecventau cu regularitate? 
Monseniorul Cardijn, un iezuit, merge şi mai departe. El susţine că ar fi 
purtat dispute verbale cu cei de la "Rex". 

Într-adevăr, Acţiunea Catolică era o organizaţie ciudată! Nu numai 
că şefii principalelor ei mişcări, "J.O.C." şi "Rex", se jucau de-a v-aţi 
ascunselea pe coridoare, dar mai mult unul putea numi - după cum 
susţine el- „luptă”, ceea ce altul făcea cu întreaga aprobare a "ierarhiei"! 

Un lucru nu poate fi negat: Degrelle era pus în fruntea "Rex"-ului de 
monseniorul Picard personal, sub autoritatea cardinalului van Roey şi a 
nunţiului apostolic, monseniorul Micara. Prin urmare, potrivit 
monseniorului Cardijn, acesta dezaproba cu putere acţiunile colegilor de la 
Acţiunea Catolică, aflaţi ca şi el sub patronajul primatului Belgiei şi fără 
nici o consideraţie faţă de nunțiul papal, „protectorul şi prietenul’ său, 
după cum spune papa Pius XII”. 

Afirmația este chiar severă. Suntem cu atât mai conştienţi de asta 
atunci când descoperim care a fost atitudinea, după invadarea Belgiei 
către Hitler, acelora ca Cardijn şi asociaţii săi care astăzi îl atacă pe 
Degrelle şi "rexismul". Într-o carte care a fost pusă sub interdicţie după 
publicare, însuşi şeful "Rex"-ului îşi pune în funcţiune memoria, cum vom 
vedea, şi pentru ca noi să luăm la cunoştinţă, ceea ce ela spus nu a fost 
dezminţit niciodată. 

„Fiind un creştin zelos, familiarizat cu întrepătrunderea dintre cele 
spirituale şi pământeşti, nu aş fi intenţionat să colaborez cu Hitler fără a 
consulta mai întâi autorităţile religioase ale ţării mele... Am solicitat o 
întrevedere eminenţei sale, cardinalul van Roey... Cardinalul m-a primit 
într-un mod foarte prietenos, într-o dimineaţă, la palatul episcopal de la 
Malines... El este animat de un fanatism total şi furtunos... Dacă ar fi trăit 
cu câteva secole mai înainte, ar fi trecut pe necredincioşi prin sabie sau i- 
ar fi ars, în timp ce ar fi cântat "Magnificat", sau ar fi condamnat la 

carceră pe oile rătăcite ale turmei sale. Cum ne aflăm în sec.XX, el are 
numai cârja episcopală, dar pe care o foloseşte pentru îndeplinirea marii 
sale lucrări. Pentru el, totul era important atât timp cât servea interesele 
bisericii: dacă era ceva bun, noi îl susţinem, dar orice este rău, este 
distrus. lar biserica avea atâtea căi "de serviciu": acţiunile ei, partidele, 
ziarele, cooperativele agricole (Boerenbond), instituţiile bancare, care 
asigurau puterea pământească a instituţiei "divine"...” 

„lar acum pot spune sincer şi cinstit că acesta a fost înţelesul 
remarcii cardinalului: „colaborarea era cel mai potrivit lucru de făcut de 
fapt singurul lucru pe care o persoană inteligentă l-ar fi făcut'. De-a lungul 
întregii întrevederi, el nu a crezut nici o clipă că ar putea fi posibilă şi o 
altă atitudine. Pentru cardinal, în toamna anului 1940, războiul se 
terminase. El nici nu a pomenit numele "englezi" şi ni nu s-a pronunţat 
asupra presupunerii că era de aşteptat o revenire a aliaţilor. Cardinalul nu 
credea că, din punct de vedere politic, mai era posibil şi altceva afară de a 
colabora cu naziştii... El nu obiecta la nici unul dintre proiectele sau 
concepţiile mele... El ar fi putut - sau ar f trebuit - să mă prevină dacă ar fi 
crezut că ideile mele în materie de politică ar fi luat-o pe un drum greşit, 
deoarece venisem pentru a-i ce sfatul... Inainte să plec, cardinalul mi-a 
dat binecuvântarea sa părintească...” 

„Alţi catolici priveau de asemenea cu încredere, în toamna anului 
1940, spre turnul bisericii Saint Rombaut... Mulţi intrau în palatul episcopal 
să ceară sfatul monseniorului van Roey sau celor din anturajul său, asupra 
moralității, utilității sau necesităţii colaborării... Mai mult de 1000 de 
primari catolici, chiar dacă fuseseră aleşi cu grijă, s-au adaptat imediat 
noului Ordin...” Toţi acei oameni buni, închişi sau batjocoriţi în 1944, 
trebuie să se fi întrebat în 1940: ce crede oare Malines? Dar cine ar fi 
crezut că nici Malines, cu toţi episcopii lui, nici preoţii lor nu fuseseră 
capabili să dea linişte sufletelor lor! _ 

„Opt din zece belgieni colaboraţionişti erau catolici... In timpul 
acelor săptămâni hotărâtoare, datorită alegerii care trebuia făcută, 
Malines şi diferite episcopate emiteau chiar sfaturi contrare, verbale sau 
scrise, mie sau tuturor acelor colaboraţionişti...” 

„Chiar dacă nu este prea plăcut, acesta este adevărul gol-goluţ. 
Atitudinea înaltului cler catolic din străinătate putea doar întări 
convingerea credincioşilor că această colaborare era perfect compatibil cu 
credinţa. La Vichy, cei mai înalţi prelați francezi s-au fotografiat stând în 
picioare lângă mareşalul Petain şi Pierre Laval, după întrevederea dintre 
Petain şi Hitler. La Paris, cardinalul Baudrillart a declarat în mod public că 
era colaboraţionist”. 

„Chiar în Belgia, cardinalul van Roey a permis unuia dintre cei mai 
celebri preoţi ai Flandrei - cel mai mare intelectual catolic - abatele 
Verschaeve, să declare, pe 7 noiembrie 1940 în timpul unei sesiuni 
solemne a Senatului şi în prezenţa unui general german, preşedintele 
Raeder: „Este datoria Consiliului Cultural să construiască un pod care să 
unească Flandra cu Germania...'” 

„Pe 29 mai 1940, ziua următoare capitulării, cardinalul van Roey 
descria invazia ca o prezenţă cerească. „Fiţi siguri’, scria el credincioşilor, 
„că suntem martori în prezent ai unei excepţionale intervenţii a 

Providenţei divine care îşi arată puterea prin evenimente deosebite’. 
„Deci, după toate acestea, Hitler părea a fi nici mai mult nici mai puţin 
decât un instrument purificator, care pedepsea în mod providenţial 
poporul belgian”” (Leon Degrelle, "La Cohue de 1940”). 

Ceva asemănător s-a întâmplat în Franţa, unde se reamintea în 
continuu că „apărarea este mai profitabilă (rodnică) decât victoria” ca şi 
înainte, în 1914, când se dorea ca Franţa să fie purificată prin sânge. Tot în 
aceste memorii care au căzut - sau mai degrabă au fost aruncate - pradă 
uitării, găsim câteva detalii foarte interesante privind "Boerenbond-ul", 
marea maşină politică şi financiară catolică a cardinal lui van Roey, care 
finanța cu dărnicie secţia flamandă a Universităţii Louvain” (Leon 
Degrelle). 

„Tipografia "Standard" şi-a asigurat funcţionarea prin tipărirea celor 
mai colaboraţioniste apeluri ale partidei naţionaliste V.N.V. Curând, 
afacerea a început să prospere... Fiind de două ori catolici şi stâlpi ai 
bisericii din Flandra, conducătorii de la "Standard" nu ar fi luat în seamă 
colaborarea dacă nu ar fi avut loc mai întâi binecuvântarea clară şi 
deschisă a acesteia de către cardinalul Van Roey... Acelaşi lucru se spunea 
despre întreaga presă catolică” (Leon Degrelle). 

Toate aceste eforturi nu ţinteau spre nimic altceva decât spre 
dezbinarea Belgiei, aşa cum ne aminteşte un alt scriitor catolic, Gaston 
Gaillard: „Catolicii flamanzi şi cei autonomi din Alsacia îşi justificau 
atitudinea - sprijinul lor tacit - prin sprijinul pe care Sfântul Scaun îl acorda 
propagandei germane. Când se refereau la scrisoarea memorabilă trimisă 
de Pius XI secretarului său de stat, cardinalul Gaspari, pe 26 iunie 1923, ei 
erau convinşi că politica lor avea aprobarea Romei şi, desigur, Roma nu a 
făcut nimic ca să-i convingă de contrariul. Nu-i susţinuse nunțiul 
(ambasadorul Vaticanului - n.t.) Pacelli (viitorul Pius XII) cu dibăcie pe 
naţionaliştii germani şi nu încurajase el aşa-zisa populaţie "oprimată" din 
Silezia superioară? Nu primiseră provinciile care doreau autonomia 
Alsacia, Eapen-Malmedy şi Silezia aprobarea ecleziastică, aprobare care 
nu a fost dată întotdeauna cu discreţie? Era atunci uşor pentru flamanzi 
să-şi ascundă faptele lor, îndreptate împotriva unităţii Belgiei, în spatele 
instrucţiunilor Romei...” (Gaston Gaillard). 

De asemenea, în 1942, papa Pius XII l-a rugat pe ambasadorul său 
la Berlin să transmită condoleanţele sale la Paris cu ocazia morţii cardi- 
nalului Baudrillart, prin asta înțelegând că el considera anexarea nordului 
Franţei de către Germania deja o realitate. Prin aceasta se confirma încă 
odată "sprijinul tacit" acordat întotdeauna de Sfântul Scaun, şi în special 
de papă, expansiunii germane. 

Astăzi, nu putem decât să zâmbim când îi vedem pe iezuiţii papei 
eschivându-se de la ceva atât de evident şi încercând să respingă ames- 
tecul lor şi complicitatea cu coloana a cincea pe care ei înşişi o 
organizaseră, şi în special cu Degrelle. Cât despre el - ţinut bine la păs- 
trare căci ştie prea multe - el poate să-şi amintească în voie faimoasele 
versuri ale lui Ovidiu: „Atât timp cât vei fi fericit, vei avea mulţi prieteni; 
când se strâng norii, vei fi singur”. 

Zâmbim când citim următoarele cuvinte ale R P. Fessard, un iezuit: 
„În 1916 şi 1917 am aşteptat cu atâta nerăbdare întăriri din partea 

americanilor! În 1939 ne-am dat seama cu tristeţe că, chiar după ce 
războiul fusese declarat, Hitler era primit favorabil de o mare parte dintre 
americani; chiar şi de catolici! În 1941 şi 1942 ne întrebam din nou dacă 
Statele Unite vor interveni sau nu” (R.P. Fessard). 

Prin urmare, se pare că Sfântul Părinte privea rezultatele obţinute în 
America de către proprii lui fraţi iezuiţi „cu tristeţe”! Pentru că, şi acesta 
este un fapt istoric, „Frontul creştin”, o mişcare catolică opusă intervenţiei 
Statelor Unite, era condusă de părintele iezuit Coughlin, un pro-hitlerist 
notoriu. 

„Această organizaţie pioasă nu ducea lipsă de nimic şi primea de la 
Berlin o bogată provizie de material propagandistic pregătit de biroul lui 
Goebbels. Prin publicaţia “Justiţia socială" şi prin emisiunile radiofonice, 
părintele iezuit Coughlin, apostol al zvasticii, a intrat în contact cu un 
numeros public. De asemenea, el avea în grijă "celulele de comando" din 
principalele centre urbane, conduse după metodele fiilor lui Loyola şi 
antrenate de agenţi nazişti” (Edmond Paris, „Vaticanul împotriva 
Europei” ). 

Un document secret din Wilhelmstrasse clarifică următorul lucru: 
„Studiind evoluţia antisemitismului în Statele Unite, observăm că numărul 
ascultătorilor emisiunilor radiofonice ale părintelui Coughlin, binecunoscut 
pentru antisemitismul său, se ridică la 20 de milioane”. 

Trebuie să mai amintim acţiunile părintelui iezuit Walsh, un agent al 
papei, decan al Şcolii de Ştiinţe Politice la Universitatea din Georgetown, 
pepinieră iezuită a diplomaţiei americane - şi un zelos propagandist al 
politicii germane? În acel timp general al Ordinului iezuit era, ca din 
întâmplare, Halke von Zedochovschi, un fost general al armatei austriece; 
el îi urma lui Wernz, un prusac, în anul 1915. 

R.P. Fessard mai uitase ceea ce scria "La Croix" în timpul războiului: 
„Nu este nimic de câştigat prin intervenţia unor trupe de dincolo de Canal 
sau de Atlantic” ("La Croix", 10 august 1943). 

Nu-şi aminteşte nici această telegramă a Sfinţiei sale Pius XII: „Papa 
îşi trimitea binecuvântarea publicației "La Croix", vocea voinţei 
pontificale”. 

Având în vedere atâta lipsă de memorie, trebuie să ajungem la con- 
cluzia că membrii Societăţii lui Isus au memoria foarte scurtă? Ei nu-şi 
atrag un asemenea reproş nici chiar din partea duşmanilor lor! Să mai 
subliniem că R.P. Fessard îşi exprima teama lui patriotică din 1941-1945 
de-abia în 1957. „Meditaţiile lui libere” după 15 ani au adus ceva rezultate 
şi el a avut timp să recitească un anumit pasaj din „Exerciţiile spirituale” 
care spuneau că „iezuitul trebuie să fie gata ca, dacă biserica declară că 
ceea ce vede este alb este negru, să fie de acord cu aceasta, chiar dacă 
simţurile lui îi spun exact contrariul”. In ceea ce-l priveşte, R.P. Fessard 
pare a fi un foarte bun iezuit! 

Pe 7 martie 1936, Hitler a adus Wehrmacht-ul în regiunea 
demilitarizată a Rinului, călcând astfel pactul de la Locarno. Pe 11 martie 
1938 a urmat Anschluss (alipirea Austriei la Germania), iar pe 29 
septembrie al aceluiaşi an, la Munchen, Franţa şi Anglia au trebuit să 
accepte (li s-a impus) anexarea de câtre Reich a regiunii sudete a 
Cehoslovaciei. Fuhrer-ul a venit la putere mulţumită voturilor partidului 

catolic "Zentrum", numai cu cinci ani mai înainte, dar cele mai multe 
obiective expuse cu cinism în „Mein Kampf” erau deja realizate; această 
carte, o provocare insolentă pentru democraţiile vestice, fusese scrisă de 
părintele iezuit Staempfle şi semnată de Hitler. Pentru că - deşi mulţi 
ignoră acest fapt - Societatea lui Isus îmbunătăţise acel celebru program 
pan-german aşa cum apare el din cartea sus-menţionată, iar Fuhrer-ul îl 
aprobase. 


Capitolul 3. Agresiunea germană şi iezuiţii. Austria şi Polonia 


Să vedem cum a fost pregătit Anschluss-ul. 

Mai întâi de toate, şi printr-o sincronizare "providenţială", când 
Mussolini a pus mâna pe putere în Italia mulţumită lui don Sturzo, iezuit 
şef al partidului catolic, monseniorul Seipel, un iezuit, a devenit cancelar 
al Austriei. El a deţinut această poziţie până în 1929, cu o întrerupere de 
doi ani şi, în timpul acelor ani decisivi, el a condus politica internă a 
Austriei pe calea clericală şi reacționară; succesorul său a urmat aceeaşi 
cale, care a condus la absorbţia acestei ţări în blocul german. Reprimarea 
sângeroasă a revoltelor clasei muncitoare i-a adus numele de „cardinalul 
fără milă”. 

„În primele zile ale lunii mai 1936, von Papen a intrat în negocieri 
secrete cu dr. Schussnigg (cancelarul Austriei) atingându-i punctul sensibil 
şi arătându-i cît de avantajoasă ar fi o reconciliere cu Hitler din punctul de 
vedere al Vaticanului; argumentul poate părea ciudat, dar Schussnigg era 
foarte devotat, iar von Papen era doar şambelanul papei” (G.E.R. Gedye, 
„Sinuciderea Austriei”, pag.188). 

Nimic surprinzător, şambelanul secret al papei era cel care 
conducea întreaga afacere şi care s-a încheiat pe 11 martie 1938 cu 
demisia piosului Schussnigg (elev al iezuiţilor) în favoarea lui Seyss- 
Inquart, şef al naziştilor austrieci. În ziua următoare, trupele germane au 
intrat în Austria şi guvernul marionetă al lui Seyss-Inquart a proclamat 
unirea Austriei la Reich. Acest eveniment a fost întâmpinat cu o declaraţie 
entuziastă a arhiepiscopului Vienei, cardinalul Innitzer, iezuit. 

Pe 15 martie, presa germană publica următoarea declaraţie a 
cardinalului Innitzer: „Preoţii şi credincioşii trebuie să susţină fără ezitare 
marele stat german şi pe Fuhrer-ul a cărui luptă de a instaura puterea, 
onoarea şi prosperitatea Germaniei este în asentimentul Providenţei”. 

Ziarele au tipărit în facsimil această declaraţie pentru a împrăştia 
orice îndoială asupra autenticităţii ei. Reproduceri ale acestei declaraţii au 
fost lipite pe zidurile caselor din Viena şi din alte oraşe ale Austriei. 
Cardinalul Innitzer scrisese cu propria lui mână următoarele cuvinte sub 
semnătura sa: „Şi Heil Hitler!” 

„Trei zile mai târziu, întregul episcopat austriac adresa o scrisoare 
pastorală tuturor episcopilor săi; ziarele italiene au publicat textul acestei 
scrisori pe 28 martie: era o adeziune făţişă la regimul nazist ale cărui 
virtuţi erau ridicate în slăvi”. 

Cardinalul Innitzer, reprezentantul la nivelul cel mai înalt al bisericii 
romane în Austria, mai scria în declaraţia sa: „li invit pe şefii organizaţiilor 
de tineret să pregătească unirea lor cu organizaţia Reich-ului german”. 

Prin urmare, nu numai că arhiepiscopul-cardinal al Vienei, urmat de 
episcopatul său, s-a avântat cu entuziasm alături de Hitler, dar a transmis 
ordinul ca tineretul "creştin" să fie instruit în conformitate cu metodele de 
pregătire naziste; aceste metode fuseseră „condamnate în mod oficial” în 
teribila scrisoare enciclică (circulară) "Mit brennender Sorge"! 

Atunci, "Mercure de France" nota pe bună dreptate: „Aceşti episcopi 
nu au luat o hotărâre care să implice biserica, ca un tot, din proprie 
iniţiativă; Sfântul Scaun le dădea indicaţii pe care ei pur şi simplu le 
urmau”. Aceasta este sigur! Dar ce alte "directive" se puteau aştepta din 
partea Sfântului Scaun care i-a adus la putere pe Mussolini, Hitler, Franco 
şi a creat în Belgia "Cristus Rex"' al lui Leon Degrelle? Înţeleg atunci de ce 
autori englezi ca F.A. Ridley, Secker şi Warburg s-au ridicat împotriva 
politicii lui Pius XI care a favorizat mişcările fasciste, oriunde au apărut 
ele”. 

Cât despre Anschluss, François Charles-Roux ne spune de ce era 
biserica atât de mult în favoarea lui: „Opt milioane de catolici austrieci 
uniţi cu catolicii Reich-ului ar fi putut crea un corp catolic german care să- 
şi facă simțită puterea şi greutatea”. 

Polonia se afla în aceeaşi situaţie ca Austria când Hitler, după ce a 
invadat-o, a anexat o parte din ea în numele patriei. Au fost adăugate încă 
câteva milioane de catolici pentru a întări contingentul german aflat sub 
cârmuire romană: Sfântul Scaun nu putea decât să fie în favoarea acestei 
invazii, în ciuda întregii sale iubiri pentru „dragul popor polonez”. De fapt, 
el nu privea cu ochi răi unirea violentă a catolicilor din Europa centrală 
conform planului generalului iezuit, Halke von Ledochovschi. 

Tămâietorii autorizaţi ai Vaticanului continuau să amintească 
cititorilor lor că Pius XII „a protestat” împotriva agresiunii în scrisoarea 
enciclică "Summi Pontificatus". În realitate, acest document ridicol, ca 
toate documentele de acest gen care numără nu mai puţin de 45 de 
pagini, conţine numai o singură frază, spre sfârşit, privitoare la Polonia 
strivită de Hitler. În această scurtă aluzie este dat un sfat poporului 
polonez de a se ruga mai mult la fecioara Maria! Contrastul este izbitor 
între cele câteva cuvinte banale de condoleanţe şi paginile măgulitoare 
dedicate Italiei fasciste şi de prea-mărire a tratatului de la Lateran; acest 
tratat era încheiat de Sfântul Scaun cu Mussolini, colaboratorul lui Hitler 
care, la vremea când papa îşi scria scrisoarea enciclică, el ţinea un discurs 
scandalos, rostit ca o provocare aruncată lumii şi care începea cu 
cuvintele: „Liquidata la Polonia!” (Lichidaţi Polonia!). 

Dar ce riscuri există în folosirea acestor alibiuri ridicole, atunci când 
predici convertiţilor? Pe lângă aceasta, câţi dintre ei erai dornici să 
examineze aceste aluzii? 

Deci, ce putem vedea atunci când cercetăm atitudinea Vaticanului 
faţă de această treabă? Mai întâi de toate, vedem că nunțiul (ambasadori 
Vaticanului) la Varşovia, monseniorul Cortesi, a silit guvernul polonez să 
cedeze lui Hitler în toate aspectele: Danzig-ul, „coridorul”, teritoriile unde 
locuiau minoritățile germane. Odată treaba încheiată, îl vedem pe Sfântul 
Părinte dând o mână de ajutor agresorului, încercând să facă Parisul şi 
Londra să ratifice amputarea unei mari părţi din „draga lui Polonie”. 

Acelora care ar fi miraţi de o asemenea comportare faţă de o ţară 
catolică, le vom aminti de un precedent celebru: după prima divizare a 
Poloniei în 1772 - o catastrofă în care intrigile iezuite au jucat un rol 
important - papa Clement XIV, scriind împărătesei Austriei, Maria Tereza, 
îşi exprima satisfacția în felul următor: „Invadarea şi divizarea Poloniei nu 
au fost făcute numai din motive politice; era în interesul religiei, şi spre 
profitul spiritual al bisericii ca, Curtea de la Viena să-şi extindă dominaţia 
asupra Poloniei cât de mult posibil”. A 

Cu siguranţă nu este nimic nou sub soare, mai ales în Vatican. In 
1939 nu mai era nevoie să se schimbe nici un cuvânt din acea declaraţie 
cinică, în afară de „profitul spiritual al bisericii” care, de această dată, 
consta în unirea câtorva milioane de catolici polonezi cu marele Reich. 
Acest fapt explică cu uşurinţă zgârcenia condoleanţelor papale exprimate 
în „Summi Pontificatus”. 

În Cehoslovacia, Vaticanul a reuşit chiar mai bine: a reuşit să-i 
furnizeze lui Hitler un prelat care a devenit capul acestui stat satelit al 
Reich-ului. 

Anschluss-ul a făcut mare zarvă în Europa. De atunci încolo, 
ameninţarea hitleristă începu să planeze asupra Cehoslovaciei, iar răz- 
boiul plutea în aer. Dar la Vatican nimeni nu părea interesat în asta. Să-l 
ascultăm pe François Charles-Roux: „La mijlocul lui august, încercasem să- 
| conving pe papă că ar trebui să vorbească în favoarea păcii - o pace 
dreaptă, desigur... Primele mele încercări au fost fără succes. Dar, 
începând cu luna septembrie 1938, când criza internaţională a ajuns la cel 
mai înalt nivel, am sesizat la Vatican impresii liniştitoare care contrastau în 
mod ciudat cu deteriorarea rapidă a situaţiei”. 

„Toate încercările mele”, adaugă fostul ambasador francez, 
„primeau acelaşi răspuns din partea lui Pius XI: „Ar fi fără rost, lipsit de 
necesitate, inoportun’. Nu am putut înţelege încăpăţânarea lui în a păstra 
tăcerea”. 

Evenimentele urmau să. explice curând această tăcere. Mai întâi a 
fost anexarea regiunii Sudete de către Reich, desigur cu sprijinul Partidului 
Social Creştin; această anexare a fost validată de consimţământul de la 
Munchen, iar Republica Cehoslovacia a fost divizată. Dar Hitler, care 
promisese să respecte integritatea ei teritorială, intenţiona în realitate să 
anexeze pământurile cehe separat de Slovacia, şi să le stăpânească 
personal sau prin împuterniciţi. 

Era uşor pentru el să realizeze aceste lucruri mai ales că mulţi dintre 
şefii principalelor curente politice din Slovacia erau ecleziaşti catolici, 
potrivit spuselor lui Walter Hagen. Printre aceştia, preotul Hlinka (iezuit) 
avea la dispoziţie o „gardă” antrenată după principiile naziste. Se ştie că, 
potrivit legii canonice, nici un preot nu putea accepta un post public sau 
un mandat politic fără consimţământul Sfântului Scaun. 

Acest lucru este confirmat de R.P. de Soras, un cunoscut iezuit: 
„Cum ar putea fi altfel? Am spus-o deja: un preot, în virtutea "caracterului" 
cu care îl înzestrează ordinarea, în virtutea funcţiei oficiale pe care el o 
exercită în cadrul bisericii, în virtutea sutanei pe care o poartă, are datoria 
să acţioneze ca un catolic, cel puţin atunci când este vorba de o acţiune 
publică. Unde este preotul, acolo este biserica!” 

Atunci, datorită consimţământului Vaticanului, membrii clerului 
ocupau poziţiile din Parlamentul Cehoslovac. Şi mai mult, unul dintre 
aceşti preoţi a trebuit să obţină aprobarea Sfântului Scaun atunci când 
însuşi Fuhrer-ul l-a investit cu funcţia de şef al statului, mai târziu 
oferindu-i cele mai înalte distincţii hitleriste: Crucea de Fier şi decorația 
Vulturului Negru. 

Aşa cum se anticipase, pe 15 martie 1939 Hitler a anexat restul 
Bohemiei şi Moraviei şi a pus Republica Slovacă - pe care el însuşi o 
crease dintr-o întorsătură de condei - sub protecţia lui. In fruntea statului 
Slovac l-a aşezat pe monseniorul Tiso, un iezuit care „visa să contopească 
catolicismul cu nazismul”. O ambiţie "nobilă" şi uşor de realizat, căci 
fusese deja dovedită de episcopatele Germaniei şi Austriei. „Catolicismul 
şi nazismul - proclama Tiso - au multe în comun; ele lucrează mână în 
mână la reformarea lumii”. 

Aceasta trebuie să fi fost şi opinia Vaticanului, în ciuda "teribilei" 
enciclice „Mit Brenneder Sorge” căci nu a argumentat nici un pic la 
aprobarea numirii preotului conducător. 

În iunie 1940, Radio Vatican anunţa: „Declaraţia monseniorului Tiso, 
şef al statului slovac, în care îşi afirmă intenţia sa de a clădi Slovacia 
potrivit unui plan creştin, are întreaga aprobare a Sfântului Scaun”. 

„Regimul lui Tiso a afectat în mod special biserica protestantă din 
acea ţară care cuprindea în sânul său o cincime din populaţie. Tiso a 
încercat să reducă influenţa protestantă la minim şi chiar să o elimine. 
Membrii influenţi ai bisericii protestante au fost trimişi în lagărele de 
concentrare”. 

Ei s-ar putea considera norocoşi, dacă avem în vedere declaraţia 
prusacului Wernz, general al iezuiţilor între 1906 şi 1915: „Biserica poate 
condamna pe eretici la moarte, căci orice drept pe care îl au se datorează 
îngăduinţei noastre”. 

Să vedem acum ce fel de "blândeţe apostolică" era folosită de pre- 
latul conducător în ceea ce-i priveşte pe evrei: „In 1941, primul contingent 
de evrei din Slovacia şi Silezia superioară a sosit la Auschwitz; de la bun 
început, cei care nu erau în stare să muncească erau trimişi la camera de 
gazare”. Cine a scris aceasta? Un martor care nu poate fi pus la îndoială, 
Lordul Rusell din Liverpool, consilier juridic la procesul criminalilor de 
război. 

Prin urmare, Sfântul Scaun nu degeaba împrumutase lui Hitler pe 
unul din prelaţii săi. Şeful de stat iezuit făcea o treabă bună şi satisfacția 
exprimată de Radio Vatican era justificată. Să fii primul furnizor al 
Auschwitz-ului, ce glorie pentru acest om sfânt şi pentru întreaga 
Companie a lui Isus! De fapt, acestui triumf nu-i lipsea nimic. În timpul eli- 
berării, acest prelat a fost luat prizonier de americani şi predat cehilor, 
condamnat la moarte în 1946 şi spânzurat - culmea - ca martir! 

„ot ce am făcut împotriva evreilor se datorează dragostei faţă de 
națiunea noastră. Dragostea pentru aproapele nostru şi pentru ţara noas- 
tră s-a dezvoltat într-o luptă fructuoasă împotriva duşmanilor nazismului”. 

Un alt înalt demnitar al bisericii romane, dintr-o ţară învecinată şi-ar 
fi putut însuşi această declaraţie a monseniorului Tiso. Căci dacă fondarea 
„Oraşului lui Dumnezeu” în Slovacia a însemnat ură şi persecuție, potrivit 

tradiţiilor durabile ale biserici, ce se poate spune despre eminentul stat 
catolic al Croaţiei, născut din colaborarea ucigaşului Pavelici cu 
monseniorul Stepinac şi cu asistenţa nunţiului papal, Marco. 

Ar trebui să privim în urmă nu mai departe decât la cucerirea Lumii 
noi, punând laolaltă acţiunile aventurierilor lui Cortez cu nu mai puţin 
ferocii călugări care se ocupau cu convertirea, ca să descoperim ceva 
comparabil cu atrocitățile acelor „ustaşi” susținuți, comandaţi, stimulaţi 
de clerul fanatic până la paroxism. Ceea ce au făcut aceşti „asasini în 
Numele Domnului” - cum au fost supranumiţi de Herve Lauriere - timp de 
patru ani, sfidează orice imaginaţie, iar analele bisericii romane, chiar 
dacă sînt foarte bogate în material de acest fel, nu pot avea egal în 
Europa. Trebuie oare să mai adăugăm că prietenul cel mai bun al acestui 
însetat de sânge, Ante Pavelici, era monseniorul Stepinac, un alt iezuit? 

Organizaţia teroristă croată "Ustaşi", condusă de Pavelici, a devenit 
cunoscută poporului francez prin asasinarea la Marsillia a regelui 
Alexandru | al Iugoslaviei şi a ministrului francez de externe, Louis 
Barthou, în 1934. „Cum guvernul lui Mussolini era în mod cert implicat în 
această crimă”, extrădarea lui Pavelici, care se refugiase în Italia, a fost 
cerută de guvernul francez; Ducele a avut de grijă desigur să nu se 
permită acest lucru şi Curtea de juri din Aix-en-Provence a fost nevoită să 
ceară pedeapsa cu moartea, în lipsă, pentru şeful ustaşilor. 

Acest cap al teroriştilor, plătit de Mussolini, „lucra” pentru ex- 
pansiunea Italiei pe coasta Adriaticii. Când, în 1941, Hitler şi Mussolini au 
invadat şi divizat lugoslavia, acest presupus patriot croat a fost pus de ei 
în fruntea statului satelit creat de ei sub numele de „Statul independent al 
Croaţiei”. La 18 mai acelaşi an, la Roma, Pavelici oferea coroana acelui 
stat ducelui de Spolete, care şi-a luat numele de Tomislav Il. Desigur, el a 
avut grijă să nu calce niciodată pe pământul pătat cu sânge al pseudo- 
regatului său. 

„In aceeaşi zi, Pius XII acorda o audienţă particulară lui Pavelici şi 
"prietenilor" săi, unul din ei fiind monseniorul Salis Sewis, vicar al 
monseniorului Stepinac. Prin urmare, Sfântul Scaun nu se temea să-şi 
strângă mâinile cu un criminal recunoscut, condamnat la moarte în 
contumacie pentru asasinarea regelui Alexandru | şi a lui Louis Barthou, o 
căpetenie teroristă având pe conştiinţă cele mai oribile crime! De fapt pe 
18 mai 1941, când Pius XII îl întâmpina cu bucurie pe Pavelici şi banda lui 
criminală, masacrarea ortodocşilor croaţi era la apogeu, simultan cu 
convertirile forţate la catolicism” (Herve Lauriere, „Asasini în Numele lui 
Dumnezeu”). 

Ei urmăreau tocmai minoritatea sârbă, aşa cum menţionează şi 
Walter Hagen: „Mulțumită ustaşilor, ţara a fost transformată curând într- 
un haos sângeros... Ura de moarte a noilor stăpâni a fost îndreptată către 
evrei şi sârbi, care au fost declaraţi în mod oficial în afara legii... Toate 
satele, chiar regiuni întregi au fost rase sistematic de pe faţa pământului... 
Sârbii ortodocşi au fost forţaţi să se convertească la catolicism. Aceste 
convertiri obligatorii constituiau desăvârşirea procesului de „croatizare”. 

Andria Artukovici, ministrul de interne, a fost marele orator al 
acestor masacre şi convertiri forţate; dar, în timp ce el făcea aceste 
lucruri, el se apăra pe sine din punct de vedere „moral”, aşa cum afirma 


105 


un martor aflat într-o poziţie înaltă. Într-adevăr, când guvernul iugoslav a 
cerut extrădarea sa din Statele Unite unde acesta se refugiase, s-a găsit 
cineva să vorbească în numele său: iezuitul R.P. Lackovici, locuind de 
asemenea în Statele Unite şi fost secretar al lui Stepinac, arhiepiscopul 
Zagrebului în timpul războiului. „Artukovici - afirmă iezuitul - era 
purtătorul de cuvânt al monseniorului Stepinac. Între 1941-1945 nu trecea 
o zi în care să nu-l văd în biroul meu sau în al lui. El cerea sfatul 
arhiepiscopului în toate acţiunile întreprinse, acolo unde aspectul moral 
era implicat” („Mirror News” din Los Angeles, 24 ian.1958). 

Când ştim care erau „acţiunile” acestui călău, ne dăm seama ce fel 
de "sfaturi" moral-edificatoare îi dădea Stepinac. 

Masacrele şi convertirile au durat până la eliberare iar bunăvoința 
Sfântului părinte faţă de aceşti ucigaşi nu s-a alterat de fel. Se poate citi în 
ziarele catolice croate din acea perioadă despre un schimb de 
complimente între Pius XII şi Pavelici, „Poglavnik-ul” căruia monseniorul 
Saric, arhiepiscop de Sarajevo şi poet în timpul liber, i-a dedicat versuri 
impregnate de o admiraţie nemărginită. 

Dar acesta nu era doar un spectacol al bunelor maniere: 
„Monseniorul Stepinac a devenit membru al Parlamentului "ustaş". El 
poartă decoraţii "ustaşe", este prezent la cele mai importante manifestații 
oficiale ale acestora, ocazii cu care ţine cuvântări...” Trebuie să ne mai 
mirăm de respectul arătat monseniorului Stepinac de statul satelit croat? 
Sau că laudele lui erau expuse în presa "Ustaşă"? Este, vai!, prea evident 
că fără ajutorul monseniorului Stepinac pe plan politic şi religios, Ante 
Pavelici nu ar fi obţinut niciodată colaborarea catolicilor croaţi”. 

Pentru a înţelege întreaga extindere a colaborării, trebuie citită 
presa catolică croată, "Katolicki Tjednik; "Katolick List", "Hrvatski Narod" şi 
alte publicaţii care se întreceau în a-l măguli pe sângerosul „Poglavnik”. 
Pius XII era atât de mulţumit că acesta era un „catolic practicant”, iar 
stima cea mai înaltă a suveranului pontif îmbrăţişa chiar şi pe complicii 
acestui "mare" om. 

"Osservatore Romano" ne informează că la 22 iulie 1941, papa 
primea 100 de membri ai Poliţiei de Securitate Croată., conduşi de şeful 
poliţiei din Zagreb, Eugen Kvaternik-Dido. Acest grup de SS-işti croaţi, 
vârfurile călăilor şi torţionarilor ce activau în lagărele de concentrare, a 
fost prezentat Sfântului părinte de către cineva care comitea crime atât de 
monstruoase, încât propria lui mamă s-a sinucis de disperare. Bunăvoinţa 
lui Pius XII este uşor de explicat prin țelul apostolic al acestor ucigaşi. Un 
alt „catolic practicant”, Mile Budak, preot militar, exclama la Karlovac, în 
august 1941: „Mişcarea ustaşă este bazată pe religie. Întreaga noastră 
activitate se sprijină pe loialitatea faţă de religia şi biserica catolică" 
(Herve Lauriere, „Asasini în Numele lui Dumnezeu”, pag.97). 

Pe lângă aceasta, la 22 iulie, la Gospic, acelaşi preot a definit foarte 
bine această activitate: „Vom ucide câţiva sârbi, vom deporta pe alţii, iar 
restul vor fi siliţi să îmbrăţişeze religia romano-catolică”. 

Acest program groaznic a fost dus la îndeplinire punct cu punct. 
Când eliberarea punea capăt acestei tragedii, 300.000 de sârbi şi evrei 
fuseseră deportaţi şi mai mult de 500.000 masacrați. Prin aceste mijloace, 
biserica romană a determinat de asemenea 240.000 credincioşi ortodocşi 

să intre sub stindardele sale... credincioşi care reveniră la religia lor 
tradiţională imediat după eliberare. 

Dar, pentru a obţine acest rezultat ridicol, ce orori s-au abătut 
asupra acestei ţări nenorocite! In cartea „Asasini în Numele lui 
Dumnezeu” a lui Herve Lauriere, se pot citi detalii despre 
torturile monstruoase pe care aceşti „catolici practicanți” - "ustaşii" - le 
aplica sărmanelor lor victime. 

Ziaristul englez J.A. Voigt a scris: „Politica croată consta în masacre, 
deportări şi convertiri. Numărul celor masacrați ajungea la sute de mii. 
Masacrele erau însoţite de torturi brutale. "Ustaşii' scoteau ochii 
victimelor lor, din care îşi făceau ghirlande pe care le purtau sau le ţineau 
ca amintire”. 

„În Croaţia, iezuiţii au implantat clericalismul politic”. Acesta este 
cadoul oferit mereu de faimoasa Compania a lui Isus tuturor naţiunilor 
care au întâmpinat-o cu bunăvoință. Acelaşi autor adaugă: „Prin moartea 
marelui tribun croat Radici, Croaţia pierde principalul opozant al 
clericalismului politic; acest clericalism politic va cuprinde acţiunea 
catolică, definită foarte bine de Friedrich Muckerman. Acest iezuit german, 
bine cunoscut înainte de ridicarea lui Hitler, a făcut-o de cunoscut în 1928 
într-o carte a cărei cuvânt înainte era scris de monseniorul Pacelli, pe 
atunci nunțiu papal la Berlin. Muckerman se exprimă după cum urmează: 
„Papa este interesat de cruciada acţiunii catolice. El este călăuza care 
poartă stindardul împărăției lui Hristos. Acţiunea catolică înseamnă 
reunirea la nivel mondial a catolicismului. Acesta trebuie să-şi trăiască 
vârsta eroică... Noua epocă poate fi câştigată pentru Hristos numai cu 
preţul sângelui”. 

Zece ani după cele scrise mai sus, cel ce scrisese cuvântul înainte la 
cartea părintelui iezuit Muckermann stătea pe scaunul Sfântului Petz şi, în 
timpul pontificatului său, „sângele pentru Hristos” a curs în fluvii în 
Europa; dar Croaţia a suferit cele mai cumplite atrocități ale acelei „noi 
epoci”. 

Acolo, nu numai că erau preoţi care predicau înfăptuirea acelor 
măceluri, dar unii chiar defilau în fruntea criminalilor. Alţii deţineau, pe 
lângă funcţiile lor bisericeşti, posturi oficiale de prefecţi sau şefi ai poliţiei 
"ustaşi", şi chiar de şefi ai lagărelor de concentrare, unde ororile nu au 
fost întrecute nici de cele comise la Dachau sau Auschwitz. 

Pe această listă a criminalilor sângeroşi trebuie să-i adăugăm şi pe 
abatele Bozidar Bralo, pe preotul Dragutin Kamber, iezuitul Lackovici şi 
abatele Ivan Salici, secretari ai monseniorului Stepinac, preotul Nicolae 
Bilogrivici, etc... şi nenumărați franciscani; unul dintre cei mai cruzi dintre 
aceştia a fost fratele Miroslav Filipovici, principalul organizator al 
masacrelor, şef şi călău al lagărului de concentrare de la Jasenovac, cel 
mai respingător dintre aceste iaduri pământeşti. 

Soarta fratelui Filipovici a fost asemănătoare cu cea a lui Tiso, în 
Slovacia: când a venit eliberarea, el a fost spânzurat, purtând sutana 
preoțească. Dar mulţi dintre rivalii săi, nu foarte nerăbdători să câştige 
laurii martirajului, au fugit în Austria, amestecându-se cu asasinii pe care îi 
ajutaseră. 


107 


Dar ce făcea ierarhia, când se confrunta cu frenetica sete de sânge 
a atâtor subordonați ai săi? lerarhia, sau episcopatul şi conducătorul ei, 
monseniorul Stepinac, au votat în Parlamentul "Ustaşilor" în favoarea 
decretelor privind convertirea ortodocşilor la catolicism, trimiterea de 
"misionari" în mijlocul ţăranilor terorizaţi, convertirea fără crâcnire a 
satelor întregi, luarea în posesie a proprietăţilor biserici ortodoxe sârbe, şi 
fără încetare turnau laude şi binecuvântări asupra Poglavnik-ului, urmând 
exemplul Papei Pius XII. 

Papa Pius XII era reprezentat la Zagreb de un călugăr eminent, R.F 
Marcone. Acest „Sancti Sedis Legatus” primea locul de onoare la toate 
ceremoniile regimului "ustaş" şi se fotografia cu evlavie în casa şefului 
criminalilor - Ante Pavelici - împreună cu familia acestuia, care îl primise 
ca pe un prieten. „Cine se aseamănă se adună”. 

Prin urmare, relaţiile dintre asasini şi ecleziaşti erau guvernate de 
cea mai sinceră prietenie - desigur, mulţi dintre ecleziaşti deţineau 
ambele poziţii, pentru care nu au fost niciodată învinuiți. „Scopul scuz 
mijloacele”. 

Când Pavelici şi cei 4000 de ustaşi - care includeau şi pe 
arhiepiscopul iezuit Saric, episcopul Garic şi 400 de clerici - au părăsit 
scena unde şi-au expus ororile pentru a merge mai întâi în Austria şi apoi 
în Italia, ei au lăsat în urmă o parte din "comorile" lor: filme, fotografii, 
discursuri imprimate ale lui Ante Pavelici, fişete pline cu bijuterii, monezi 
de aur, aur şi platină de provenienţă dentară. Prada luată de la bieţii 
nenorociţi care fuseseră omorâţi era ascunsă în palatul arhiepiscopiei, loc 
unde a şi fost descoperită în cele din urmă. 

Cât despre fugari, ei au profitat de "Comisia pontificală pentru 
ajutor", creată special pentru a salva criminalii de război. Această 
instituţie de caritate îi ascundea în mănăstiri, mai ales în Italia şi Austria şi 
le procura paşapoarte false, dându-le posibilitatea să plece spre ţări mai 
"prietenoase", unde ar fi putut să se bucure în pace de roadele jafurilor 
lor. Acest lucru a fost făcut şi pentru Ante Pavelici, a cărui prezenţă în 
Argentina a fost descoperită în 1957, printr-un atentat la viaţa lui, prilej cu 
care el a fost rănit. 

De atunci, regimul dictatorial din Buenos Aires a început să se 
prăbuşească. Ca şi fostul preşedinte, Peron, protejatul său a trebuit să 
prăsească Argentina. Din Paraguay, unde a plecat mai întâi, el a ajuns în 
Spania, unde a murit la 28 decembrie 1959, la spitalul german din Madrid. 
Cu această ocazie, presa franceză a reamintit în paginile sale sângeroasa 
lui carieră şi - mult mai discret — pe "puternicii complici" care l-au făcut 
scăpat fără pedeapsă. 

Sub titlul „Belgradul cere în zadar extrădarea lui”, citim în ziarul "Le 
Monde": „Informaţiile sumare publicate în presa de azi dimineaţă reînvie, 
în mijlocul poporului iugoslav, amintirile unui trecut plin de suferinţe şi 
amărăciune împotriva acelora care, ascunzându-l pe Ante Pavelici de mai 
mult de 15 ani, blochează cursul justiţiei”. “Paris-Presse" demască ultimul 
adăpost oferit teroristului, cu o scurtă dar semnificativă frază: „El a sfârşit 
într-o mănăstire franciscană din Madrid”. De fapt, de acolo fusese luat 
Pavelici la spitalul unde şi-a plătit datoriile faţă de natură - dar nu şi faţă 
de justiţia sfidată de aceşti „puternici complici” uşor de identificat. 

Monseniorul Stepinac care avea, precum el o spunea, „o conştiinţă 
curată”, stătea la Zagreb unde a fost prins în 1946. Condamnat la muncă 
silnică, el a fost, de fapt, obligat doar să locuiască în exclusivitate în satul 
său natal. Pedeapsa era uşor de îndurat, după cum putem vedea, 

dar biserica romană avea nevoie de martiri. Arhiepiscopul 
Zagrebului a fost făcut membru al suitei pontificale de către Pius XII, care 
s-a grăbit să-i confere titlul de cardinal, recunoscându-i astfel „apostolatul 
care generează strălucirea cea mai pură”. 

Suntem familiarizați cu însemnătatea simbolică a hainei cardinalilor 
(purpurie): cel care o îmbracă trebuie să fie gata să-şi mărturisească 
credinţa lor chiar „până la vărsarea sângelui”. Nu putem nega că această 
vărsare de sânge nu a fost abundentă în Croaţia în timpul apostolatului 
acestui om "sfânt", dar sângele care a curs acolo în torente nu a fost, 
desigur, al prelatului: era sângele credincioşilor ortodocşi şi al evreilor. Se 
poate vedea cu uimire că acolo a avut loc o inversare a meritelor. 

Dacă aşa stau lucrurile, dreptul la rangul de cardinal al 
monseniorului Stepinac nu poate fi contestat. În dioceza Gornii Karlovac, 
parte a episcopatului său, din 460.000 de ortodocşi care locuiau acolo, 
50.000 au reuşit să se ascundă în munţi, 50.000 au fost trimişi în Serbia, 
40.000 au fost convertiți forţat la catolicism, iar 28.000 au fost masacrați” 
(Jean Hussard, „Văzut în Iugoslavia”). 

La 19 decembrie 1958, citim în "Franţa catolică": „Pentru preamări- 
rea eroismului eminenţei sale, cardinalul Stepinac, pe 21 decembrie 1958 
va avea loc o mare adunare la ora 4, la biserica Saint-Odile, Paris. Va fi 
prezidată de cardinalul Feltin, arhiepiscop de Paris. Senatorul Ernest Pezet 
şi părintele Dragoun, paroh al misiunii croate în Franţa, vor lua şi ei parte. 
Excelenţa sa, monseniorul Rupp va celebra liturghia şi împărtăşania”. lată 
cum o nouă figură, şi nu una de mică importanţă, cea a cardinalului 
Stepinac, veni să îmbogăţească galeria iezuiţilor celebri. 

Un al scop al acelei întruniri din 21 decembrie 1958, de la biserica 
Saint-Odile, a fost cel de a "lansa" o carte scrisă în apărarea 
arhiepiscopului Zagrebului de către însuşi R.P. Dragoun; monseniorul 
Rupp, coleg al cardinalului Feltin, scria prefața. Nu putem oferi acum o 
analiză minuțioasă, dar să spunem totuşi următoarele. 

Cartea este intitulată: „Dosarul cardinalului Stepinac”, ceea ce pare 
să promită cititorului o expunere obiectivă a procesului de la Zagreb. De 
fapt, în acest volum care numără 285 de pagini, găsim discursurile 
complete ale celor doi avocaţi ai arhiepiscopului, însoţite de remarci 
extinse ale autorului. Dar nici învinuirea, nici cuvântarea acuzatorului nu 
sunt menţionate, nici măcar pe scurt, în această carte. 

R.P. Dragoun pare să ignore proverbul francez „Există două puncte 
de vedere în fiecare întâmplare”, deşi, desigur, îl cunoaşte prea bine. 

Să luăm în consideraţie, totuşi, raţiunea şi motivele invocate pentru 
disculparea lui Stepinac. Dar întâi de toate, la întrebarea: era monseniorul 
Stepinac mitropolit al Croaţiei şi Sloveniei?, cartea lui Dragoun nu 
răspunde. La pag.142 a acestei cărţi, citim următoarele privind copia unui 
raport al monseniorului Stepinac, a cărui autenticitate fusese contestată 
de apărare: „In textul copiei, arhiepiscopul este descris ca „Metropolita 

Croatie et Slavoniae”, dar arhiepiscopul nu este mitropolit şi nici nu se 
prezentase vreodată astfel. 

Acestea ar clarifica lucrurile, dacă nu am citi, la pag.114, urmă- 
toarele cuvinte preluate chiar dintr-o declaraţie a monseniorului Stepinac 
înaintea tribunalului: „Sfântul Scaun a subliniat deseori că naţiunile mici şi 
minoritățile naţionale au dreptul să fie libere. Nu aş avea eu dreptul, ca 
episcop şi mitropolit, să mă apăr?” Cu cât citim mai mult, cu atât 
înţelegem mai puţin! 

Nu contează! Cum ni se aminteşte iarăşi şi iarăşi, monseniorul 
Stepinac nu ar fi putut influenţa în nici un fel comportamentul clerului şi 
turmei sale. 

Celor care au publicat articole în presa catolică, articole care 
proslăveau talentele lui Pavelici şi ale asasinilor lui plătiţi, li se dă 
următorul răspuns: „Este de-a dreptul ridicol să-l faci pe monseniorul 
Stepinac responsabil pentru ceea ce au scris ziarele”. Chiar şi atunci când 
acest ziar era "Katolicki List", cea mai importantă publicaţie catolică din 
Zagreb, dioceza monseniorului Stepinac. In aceste condiţii menţionăm, 
fără supărare, şi publicațiile "Andjeo Cuvar" (ingerul păzitor) al 
franciscanilor, "Glasnik Sv. Ante" (Glasul sfântului Anton) al călugărilor 
franciscani, "Vjesnik Pocasne Straze Srca Isusova" (Publicaţia gărzii de 
onoare a Sfintei Inimi) aparţinând iezuiţilor. 

Prin urmare, se pretindea că monseniorul Stepinac, mitropolit con- 
testat, nu avea nici o influenţă asupra acestor publicaţii, al căror 
preşedinte era şi care se întreceau una pe alta în adularea lui Pavelici şi a 
regimului său sângeros. 

Nici acesta din urmă nu avea nici o putere, aşa spun apărătorii, 
asupra episcopilor "ustaşi" Sacric, Garic, Acsamovici, Simrak şi alţii, care îl 
inundaseră pe Pavelici cu laude şi preamăreau crimele sale asupra 
"cruciaților" Acţiunii Catolice, sau asupra criminalilor franciscani sau 
asupra călugăriţelor din Zagreb care mărşăluiseră cu mâinile ridicate după 
moda salutului hitlerist. Ce "atotstăpânitor" straniu, fără putere asupra 
nimic şi a nimănui! 

Faptul că făcea parte, împreună cu alţi zece preoţi catolici, din 
Parlamentul "ustaş", nu îl compromitea pe arhiepiscop - sau cel puţin asta 
trebuie să credem din moment ce evenimentul era pur şi simplu ignorat. 
Nu ar trebui, deci, să-i reproşăm nici prezidarea conferinţelor episcopale, 
nici a comitetelor de aplicare a decretului privind convertirea ortodocșilor. 
Astfel, pretextul "umanitar" de a fi făcut pe atâţia să intre în biserica 
romano-catolică, forţaţi desigur, este în întregime - şi cu îndemânare - 
lămurit. Se pot citi următoarele despre "îngrozitoarea dilemă" cu care se 
confrunta Stepinac: „Datoria sa pastorală era să menţină intacte 
principiile canonice dar, pe de altă parte, dizidenţii care refuzau să 
îmbrăţişeze religia catolică erau masacrați; prin urmare, el a micşorat 
severitatea regulilor”. 

Rămânem şi mai uimiţi când citim puţin mai departe: „El încearcă să 
rezolve această alternativă dramatică prin scrisoarea circulară din 2 
martie 1942, în care ordona preoţilor să cerceteze cu atenţie motivele 
convertirii”. Este într-adevăr o metodă specială de „a atenua severitatea 
regulilor” şi de a rezolva „dramatica alternativă”! 

Monseniorul Stepinac a deschis sau a închis uşile bisericii romane 
falşilor convertiți? Ar fi absolut imposibil să aflăm asta dacă ne-am opri 
doar la această cuvântare a apărării. Apărătorii arhiepiscopului par să 
aleagă varianta muşamalizării atunci când declară: „Cazurile de re- 
botezare au fost rare pe teritoriul arhidiocezei Zagrebului” (R.P. Dragoun, 
„Dosarul (cazul) cardinalului Stepinac”). 

Din păcate, statisticile nu arată contrariul, cum am arătat şi mai 
înainte: „Numai în dioceza Gornii Karlovac, parte a arhiepiscopiei 
Zagrebului, 40.000 de persoane au fost re-botezate”. 

Este evident că asemenea rezultate nu puteau fi obţinute decât prin 
convertiri în masă a unor sate întregi, cum a fost cazul satului Kamensko, 
unde 400 de oi rătăcite s-au întors într-o singură zi în poala bisericii 
romane, „În mod spontan şi fără nici o presiune din partea autorităţilor 
civile şi ecleziastice”. 

Atunci de ce a fost ţinut ascuns acest număr? Dacă acest număr de 
convertiri se datora, într-adevăr, „sentimentelor caritabile” ale clerului 
catolic croat şi nu exploatării cinice a terorii, ei ar fi trebuit să fie mândri. 
Adevărul este că vălul aruncat peste aceste infamii, în încercarea de a le 
ascunde, este transparent şi nu destul de mare. Dacă l-ar acoperi pe 
Stepinac, alţii ar trebui să rămână descoperiţi: episcopii Saric, Garic, 
Simrak, preoţii Bilogrivici, Kamber Bralo şi asociaţii lor, franciscanii şi 
iezuiţii, iar în final, însuşi Sfântul Scaun. 

Am putea să-l lăsăm pe acest arhiepiscop să se bucure de 
„conştiinţa lui curată”, acest primat al Croaţiei aşa-zis lipsit de orice 
autoritate, auto intitulându-se "mitropolit" când nici nu era şi, culmea 
culmilor, deschizând porţile, când de fapt le închidea. Dar, de partea 
acestui prelat fantastic era un altul, important şi puternic, R.P. Marcone, 
reprezentantul personal al lui Pius XII. Era acest „Sancti Sedis legatus”, de 
asemenea lipsit de orice autoritate asupra clerului croat? Nimeni nu poate 
şti! Pentru că „dosarul” atât de bine cenzurat nu face nici o afirmaţie în 
legătură cu această persoană importantă; totuşi, am putea fi siguri de 
existenţa ei, chiar dacă nu am avea alte informaţii cum ar fi fotografiile 
care îl arată oficiind în catedrala din Zagreb, în mijlocul statului major al 
"ustaşilor" şi mai ales stând la masă cu familia lui Pavelici, catolicul 
practicant, care organiza masacrele. 

Trebuind să facă faţă unui asemenea document, nu este de mirare 
că prezenţa reprezentantului papei era camuflată; misticii ar numi asta 
"luminarea întunericului"! Dar aceste câteva rânduri din dosar sunt şi mai 
"iluminante": „Însuşi procurorul, în nota sa de acuzare, îl expune pe 
Secretarul de stat al Sfântului Scaun, cardinalul Maglione, care, în 1942 îl 
desemnase pe arhiepiscopul Stepinac să stabilească legături mai sincere 
şi cordiale cu autorităţile "ustaşe". 

Înțelegerea secretă dintre Vatican şi criminalii ustaşi este destul de 
clară. Însuşi Sfântul Scaun îl îndemna pe monseniorul Stepinac să 
colaboreze cu ei, iar reprezentantul personal al lui Pius XII, luând loc la 
masa lui Pavelici, aplica instrucţiunile pontificale literă cu literă: 
sinceritatea şi cordialitatea în relaţiile cu ucigaşii credincioşilor ortodocşi şi 
ai evreilor. Aceasta nu ne surprinde! 

Dar la ce gândeau iezuiţii când afirmau cu încăpățânare că 
neîntreruupta cooperare acordată dictatorilor de către prelaţii Sfinţiei sale 
era o idee absolut personală şi nu dictată de Vatican? Atunci când 
cardinalul Maglione trimitea recomandarea mai sus menţionată către 
arhiepiscopul Zagrebului, era aceasta o „idee personală” pe care şi-o 
exprima sub pecetea slujbei de Secretar de stat? 

Dovada complicităţii între Sfântul Scaun şi ustaşi, adusă de R.P. 
Dragoun şi pe care tocmai am menţionat-o, încheie acest capitol. Dar iată 
o nouă confirmare a sentimentelor evanghelice care înfloreau şi încă mai 
înfloresc printre credincioşii bisericii catolice croate faţă de sârbii 
ortodocşi. „Federaţia muncitorilor croaţi din Franţa trimitea o invitaţie 
pentru o adunare solemnă organizată duminică, 19 aprilie 1959, la 
„Centrul confederației generale a muncitorilor creştin în Paris’, pentru a 
sărbători a 18-a aniversare a fondării organizaţiei croate "Ustaşi”. Pe 
invitaţie se putea citi: „Ceremonia va începe cu o liturghie sfântă la 
biserica Notre Dame de Lorette’. Dar cititorul, edificat asupra acestui 
început pios, este cu atât mai uimit când descoperă imediat după aceea, 
acest îndemn direct: MOARTE SÂRBILOR! ("Le Monde", 19 aprilie 1959). 
Prin urmare, acest deloc banal document exprimă regretul că nu mai sunt 
ucişi acum „fraţii întru Hristos'!” 

Cartea lui R.P. Dragoun, rector al Misiunii croate din Franţa, 
insinuează că francezii catolici nu i-au întâmpinat prea călduros pe re- 
fugiaţii croaţi. Aceasta ni se spune la pagina 59 şi 60, iar la paginile 280 şi 
281, autorul arată "dureroasa dezamăgire" pe care au încercat-o aceşti 
refugiaţi, fiind întâmpinați cu totală lipsă de înţelegere din partea fraţilor 
întru credinţă. 

Luând în consideraţie documentul menţionat anterior, această lipsă 
de înţelegere pare de înţeles; suntem bucuroşi că ai noştri concetăţeni au 
arătat atât de puţină simpatie unei forme de pietate în care chemarea la 
crimă mergea mână în mână cu liturghia, după cea mai bună tradiţie 
romano-catolică — "Ustaşă". Am fi şi mai bucuroşi dacă asemenea broşuri 
sângeroase ar fi interzise tiparului şi distribuirii lor în Paris. 

La 10 februarie 1960, infamul arhiepiscop de Zagreb, Alois Stepin 
murea în satul său natal, Karlovice, unde i se impusese să locuiască. 
Moartea sa a creat Vaticanului ocazia să organizeze una din cele mai 
spectaculoase manifestări, în care dealtfel excelează. 

Cu acea ocazie, multe au trebuit făcute ca majoritatea catolicilor să 
nu aibă nici o îndoială asupra "cazului" Stepinac, Prin urmare, Sfântul 
Scaun s-a autodepăşit pentru a da acestei manifestări toată strălucirea 
posibilă, "Osservatore Romano" şi întreaga presă catolică au dedicat mul 
coloane laudelor închinate „martirului”, „testamentului său spiritual”, iar 
cuvântările ţinute de loan XXIII au proclamat „respectul acestuia şi 
afecțiunea deosebită”; acestea au fost motivele care l-au îndemnat să 
acorde acestui cardinal, care nu făcea parte din conducerea bisericii 
(Curia), onorurile unui serviciu religios în catedrala Sf. Petru din Roma, 
unde el însuşi i-a dat iertarea de toate păcatele. Şi pentru a desăvârşi 
această ridicare în slăvi, presa a anunţat începerea pregătirilor pentru 
beatificarea acestei ilustre persoane. 

Trebuie să admitem că merita o asemenea proslăvire, şi chiar şi 
aureola primită, pentru că a respectat "sfânta supunere" şi pentru că a 
dus la îndeplinire directivele Sfântului Scaun privind relaţiile „sincere şi 
cordiale” dintre el şi ustaşi. 

Dar, chiar şi printre catolici, sperăm că se vor găsi câţiva care să 
discernă în spatele acestei exaltări a acestui viitor sfânt şi în spatele 
îngropării în flori a sângeroaselor amintiri ale „apostolatului” său, 
încercarea Vaticanului de a-şi ascunde propriile sale crime. 


Capitolul 4. Mişcarea iezuită în Franţa înainte şi în timpul 
războiului din 1939 - 1945. 


Am văzut modul în care Acţiunea Catolică, în frunte cu Leon Degrelle 
şi asociaţii lui, au pregătit calea lui Hitler spre Belgia cu ajutorul publicaţiei 
"Christus Rex". În Franţa, aceeaşi acţiune subminantă are loc; ea începe în 
momentul în care Mussolini a venit la putere şi se sfârşeşte în 1940 prin 
căderea sistemului de apărare naţională. Cât despre Belgia, aşa cum ni se 
spunea, acolo trebuiau refăcute „valorile spirituale” în folosul ţării. F.N.C. 
(Federaţia Naţională Catolică) a luat fiinţă şi fost pusă sub conducerea 
generalului Castelnau; ea avea aproape 3 milioane de membri. Alegerea 
şefului organizaţiei a fost foarte inteligentă: generalul, o figură militară 
foarte importantă la cei 78 de ani, acoperea cu propriul său prestigiu - dar 
bineînţeles, fără să-şi dea seama - un intens program de propagandă 
clerico-fascistă. 

Că F.N.C., ca şi Acţiunea Catolică, era de provenienţă iezuită în în- 
tregime, era evident pentru oricine. Dar mai ştim că bunii părinţi, al căror 
păcat de căpătâi era mândria, le plăcea să-şi pună semnătura pe creaţia 
geniului lor. Asta au făcut ei cu F.N.C., dedicând această armată catolică 
„Inimii Sfinte a lui Isus”, un cult înfiinţat de Compania lor şi a cărui biserică 
se află pe colina Montmarte, loc de unde Ignaţiu de Loyola şi tovarăşii lui 
au pornit să cucerească lumea. 

O carte care tratează istoria F.N.C.-ului, a cărei prefaţă a fost scrisă 
de R.P. Janvier, păstra pentru posteritate actul dedicării citit „la altar” de 
către bătrânul general. Vom cita numai câteva fraze: „Inimă sacră a lui 
Isus, şefii şi reprezentanţii catolicilor francezi se prostern acum înaintea 
ta, după formarea şi organizarea FNC, pentru a restabili domnia ta asupra 
acestui pământ... Noi toţi, cei prezenţi şi cei absenţi, nu am fost totdeauna 
fără greşeală... Noi purtăm povara crimelor pe care națiunea franceză le-a 
comis faţă de tine... De aceea, cu scopul de a repara şi ispăşi toate 
acestea îţi înfăţişăm astăzi dorinţa noastră, intenţiile şi hotărârea tuturor 
de a restabili sfânta şi împărăteasca ta suveranitate asupra întregii Franţe, 
ca să eliberăm sufletele copiilor ei de o învăţătură nelegiuită... Noi nu ne 
vom mai abate din faţa acestei lupte pentru care ne-ai înarmat. Noi dorim 
ca totul să se închine înaintea ta şi să-ţi fie devotat ţie... Sacră inimă a lui 
Isus, te implorăm, prin fecioara Maria, să primeşti omagiul... etc.” (George 
Viance, „Federaţia Naţională Catolică”, cu prefaţă de R.P. Janvier). 

Cât despre crimele naţiunii franceze, acelaşi autor catolic le înşiră: 
cuvinte fatale şi obiective generale: socialismul este condamnat, 

liberalismul este condamnat. Leon XIII a arătat că libertatea cuvântului şi 
a exprimării nu pot fi acordate în mod justificat. Papa a arătat 

de asemenea că libertatea închinării (religioasă) nu este justificată... 
Prin urmare, libertatea gândirii, a presei, învăţământului şi religiei, 
drepturi considerate de unii ca naturale pentru om, nu pot fi acordate sub 
nici o formă... „Noi trebuie - spunea Pius XI - să reinstaurăm învăţăturile şi 
regulamentele bisericii”. 

Acesta era principalul scop al EN.C.-ului, sub controlul guvernării 
autoritare, asigurat prin descentralizarea comitetelor din dioceze. 

„In Acţiunea Catolică, ca şi în război, faimosul cuvânt al generalului 
Castelnau rămâne valabil: Înainte!. Clar şi explicit. Ştim atunci la ce să ne 
aşteptăm, mai ales când citim cele spuse de Pius XI: „Acţiunea Catolică 
este apostolatul credinciosului” (Scrisoare către cardinalul van Roey, 15 
august 1929). 

Straniu apostolat, constând în respingerea tuturor libertăţilor 
preţuite în ţările civilizate şi în locul acestora, să fie patronul evangheliei 
totalitare! Este acesta „dreptul de a comunica altora comorile Mântuirii”? 
(Pius XI, „Non abiamo bisogno”). 

In Belgia, Leon Degrelle şi prietenii lui, eroi ai Acţiunii Catolice, au 
împrăştiat în jur aceste "comori ale mântuirii"... revizuite şi aduse la zi de 
părintele iezuit Staempfle, autorul din umbră al lucrării „Mein Kampf”. 

Acelaşi lucru s-a întâmplat în Franţa, unde apostoli laici „alăturându- 
se activităţii apostolatului ierarhic (bisericesc)”, după cum a spus Pius XI, 
erau foarte ocupați în stabilirea unei noi colaborări. Să citim ce a scris 
Franz von Papen, şambelanul secret al papei şi mâna dreaptă a Fuhrer-ului 
privitor la acest subiect: „Prima noastră întâlnire a avut loc în 1927, când 
o delegaţie germană, din care aveam onoarea să fac parte, a venit la Paris 
pentru "Săptămâna Socială a Institutului Catolic", sub preşedenţia 
monseniorului Baudrillart. A fost într-adevăr un prim contact fructuos 
pentru că marca începutul unui îndelung schimb de vizite între 
personalităţi importante din Franţa şi Germania. Din partea Franţei la acea 
conferinţă au participat: R.P. Delattre (iezuit), de la Briere (iezuit) şi Denset 
(iezuit)” (Franz von Papen, „Memorii”). 

Mai departe acest apostol adaugă că, din când în când, „această 
conferinţă a catolicilor atingea măreţii supraomeneşti”. Această „măreţie” 
a atins apogeul la 14 iunie 1940, ziua în care steagul cu svastică flutura 
deasupra Parisului. Ştim că Goebbels, şeful propagandei hitleriste, 
indicase acea dată cu trei luni înainte, pe 14 martie, şi că ofensiva 
germană fusese lansată abia pe 10 mai. 

Acurateţea acestei preziceri nu este chiar atât de uimitoare pe cât 
pare. „lată raportul secret al agentului 654 J.56 aflat în slujba Serviciului 
Secret German, care trimitea aceste dezvăluiri lui Himmler”. „Paris, 5 iulie 
1939: Pot să declar că, în Franţa, situaţia se află acum în mâinile noastre. 
Toate sunt pregătite pentru ziua "J" şi toţi agenţii noştri sunt la posturile 
lor. În mai puţin de câteva săptămâni poliţia şi sistemul militar vor cădea 
ca un pachet de cărţi”. 

„Multe documente secrete relatează că trădătorii fuseseră aleşi cu 
mult timp înainte. Oameni ca Luchaire, Bucard, Deat, Doriot... şi Abel 
Bonnard de la Academia Franceză (Andre Guerber, „Himmler şi crimele 

lui”). Acesta din urmă a fugit în Spania după eliberare. A revenit în Franţa 
11 iulie 1958, s-a predat, dar a fost eliberat imediat de către preşedintele 
Curţii Supreme de Justiţie! 

Cartea extrem de bine documentată a lui Andre Guerber dă detalii în 
ceea ce priveşte fondurile alocate acestor trădători de către S.R.-ul 
german. Aceşti bani erau câştigaţi pe merit din moment ce munca 
acestora era foarte eficace. 

Pe lângă aceasta, atmosfera fusese pregătită cu mult timp înainte. 
Pentru "regenerarea" unei ţări potrivit voinţei Acţiunii Catolice, a fost 
pregătit un întreg incubator de ucenici-dictatori, după modelul lui Leon 
Degrelle, oameni ca Deat, Bucard, Doriot (cel care era, potrivit lui Andre 
Guerber, agentul nr.56 BK al serviciului secret german). Din toată această 
bandă pestriță el era, de asemenea, cel mai bine văzut de arhiepiscopie 
şi, desigur, de Hitler, care mai târziu, la Sigmaringen i-a dat puteri depline. 

Doriot era steaua care se ridica; dar pentru viitorul imediat şi pentru 
a crea cu multă prudenţă, o tranziţie spre prevăzuta şi dorita înfrângere 
era nevoie de alt om, un şef mult respectat care să fie capabil să 
camufleze un dezastru şi să-l prezinte ca pe o "regenerare naţională". 

Deja în 1936, Canon Coube scria: „Domnul Dumnezeu care l-a adus 
pe Carol cel Mare şi pe eroii cruciadelor, mai poate încă ridica salvatori. 
Printre noi trebuie să existe oameni pe care El şi-a pus pecetea Sa şi care 
vor ieşi la iveală atunci când le va veni vremea... Printre noi trebuie să 
existe oameni ai clerului care sunt constructori ai marii regenerări a 
neamului. Dar care sunt condiţiile necesare de care au nevoie pentru a 
duce la îndeplinire această misiune? Calităţi naturale cum sunt inteligenţa 
şi caracterul; calităţi supranaturale ca supunerea faţă de Dumnezeu şi 
legile Lui - aceasta fiind cu atât mai indispensabilă cu cât această 
activitate politică este mai întâi morală şi religioasă. Aceşti izbăvitori şi 
oameni cu inimi generoase lucrează numai pentru gloria lui Dumnezeu...” 
(Canon Coube, „Sfânta Tereza a copilului Isus şi crizele timpului prezent”). 

Când discipolul lui Loyola compunea aceste reflecţii religioase şi 
politice, el ştia cine ar fi piosul "izbăvitor", pentru că numele acestuia nu 
era un secret între clerici şi fascişti; aceasta ne este confirmată de 
François Tenand: „O campanie propagandistică inteligentă şi insistentă a 
început în sprijinul unei "dictaturi Petain"... În 1935, Gustave Herve a 
publicat un pamflet pe care îl vom examina mai jos... El este intitulat: 
"Avem nevoie de Petain", prefața lui fiind o apologie entuziastă a 
„regenerării Italiei” şi „a şi mai uimitoarei regenerări a Germaniei”, de 
asemenea o exaltare a minunaţilor conducători care erau autorii acestor 
regenerări. Acum ce putem spune despre poporul nostru francez?... Există 
un om pe aici în jurul căruia ne-am putea strânge. Avem şi noi un om 
providenţial... Vreţi să-l ştiţi, să-i cunoaşteţi numele? Este Petain”. 

"Avem nevoie de Petain" pentru că patria noastră este într-o poziţie 
periculoasă; şi nu numai patria, dar şi catolicismul: „Civilizaţia creştină 
este condamnată la moarte dacă regimul dictatorial nu ia fiinţă în fiecare 
ţară”... Ascultaţi: „In vremuri de pace, un regim poate fi înlăturat doar 
printr-o lovitură de stat, dacă se vrea sau dacă regimul nu are sprijinul 
armatei şi administraţiei. Operaţiunea poate avea succes numai printr-un 

război şi mai ales printr-o înfrângere” (François Tenand, „Ascensiunea 
politică a mareşalului Petain”). 

Prin urmare, calea care trebuia urmată era deja clară încă din 193 
cu scopul de a "re-creştina" Franţa; regimul trebuia înlăturat şi cea mai 
bună metodă era de a suferi o înfrângere militară care ne-ar fi plasat sub 
stăpânirea germană. In 1943, acelaşi lucru a fost confirmat de Pierre 
Laval, nobil papal şi preşedinte al guvernului de la Vichy: „Sper că 
Germania va fi biruitoare. Poate pare ciudat să auzi pe cineva care este 
înfrânt că doreşte victoria biruitorului. Dar asta pentru că acest război nu 
este ca cele dinainte. Este un adevărat război al religiei! Da, un război al 
religiei” (Postul de radio naţional [Franţa], 2 ian.1943). 

Aceasta era într-adevăr ceea ce dorea biserica, chiar dacă este 
neplăcută pentru uitucul părinte Fessard, pe care l-am menţionat puţin 
mai devreme şi care nu doreşte să mai ştie de ceea ce era transmis la 
radio în America pentru 20 de milioane de ascultători ai "Frontului 
creştin", de către fratele său întru Loyola, părintele Coughlin: „Războiul 
german este o bătălie pentru creştinism” (7 iulie 1041). 

Dar în timpul aceleiaşi perioade, în Franţa ocupată, cardinalul 
Baudrillart, rector al Institutului Catolic din Paris, spunea acelaşi lucru. 
Ascultaţi-l: „Războiul lui Hitler este o soluţie nobilă făcută cu scopul de a 
apăra cultura europeană” (30 iulie 1941). 

Prin urmare, pe ambele maluri ale Atlanticului, ca şi în întreaga lume 
de altfel, vocile clerului cântau proslăvirea nazismului victorios. În Franţa, 
cardinalul Suhard, arhiepiscop de Paris, dădea un exemplu de colaborare 
deplină tuturor episcopatelor şi la fel făcea şi nunțiul iezuit, monseniorul 
Valerio Valeri. 

După eliberare, guvernul a rugat Vaticanul să recheme nu mai puţin 
de 30 de episcopi şi arhiepiscopi care erau total compromişi. În final, 
Vaticanul a consimţit să recheme trei dintre ei. 

„Franţa a uitat, scria Maurice Nadeau şi "La Croix", cel mai periculos 
purtător de cuvânt al colaborationismului, şi-a reluat locul printre 
publicaţiile Franţei libere, prelaţii care i-au îndemnat pe tinerii francezi să 
lucreze pentru victoria Germaniei nu au fost judecaţi” (Prefaţă la „A fost 
biserica colaboratoare?”, de Jean Cotereau). 

În ziarul "Artaban" din 13 dec.1957, se putea citi: „În 1944, "La 
Croix" a fost pusă sub urmărire pentru că fusese de partea duşmanului, şi 
a fost adusă în faţa Curţii de justiţie din Paris; cazul a fost dat 
judecătorului Raoult, care l-a respins. Afacerea a fost discutată în 
Parlament pe 13 martie 1946 şi s-a aflat atunci că M. Menthon, ministru al 
Justiţiei şi responsabil cu cercetarea amănunţită a presei, luase apărarea 
publicaţiei "La Croix". 

De fapt, „vocea gândirii pontificale” - aşa cum l-a calificat Pius XII în 
1942, când l-a binecuvântat - a fost singura publicaţie care a fost scutită 
de măsurile de suprimare a publicaţiilor apărute în timpul ocupaţiei, şi 
chiar şi aşa, "Artaban" ne reaminteşte: „'La Croix" primea indicaţii de la 
locotenentul german Sahm şi, la Vichy, de la Pierre Laval”. 

Desigur, "gândirea pontificală" şi directivele hitleriste coincideau în 
mod fericit. Acest fapt este confirmat dacă studiem cu atenţie ediţiile de 
război ale acestui ziar atât de stimat. 

Una din atribuţiile iezuiţilor, şi nu de cea mai mică importanţă, era 
de a dirija întreaga presă catolică. În diferite ziare, ajustate nevoilor 
cititorilor lor, ei aruncau ca lucru de maximă necesitate, umbre ale acestei 
"gândiri pontificale" care, sub aspectele ei unduitoare, îşi atingea în mod 
implacabil țelul propus. Nu există nici un ziar sau periodic "creştin" care să 
nu se bucure de colaborarea câtorva iezuiţi, desigur, foarte discreţi. 

Aceşti preoţi care sunt „totul pentru toţi” sunt desigur cei mai 
potriviţi pentru rolul de cameleoni. Ştim ce au făcut ei, deşi după eliberare 
am avut surpriza să vedem apărând pretutindeni preoţi care „au făcut 
parte din rezistenţă” (alăturându-se acesteia mai târziu decât ceilalţi, cei 
drept!) şi care mărturiseau acum că biserica nu colabora: NICIODATA, 
NICIODATĂ. 

Uitate, abolite, evaporate au fost articolele din "La Croix" şi din 
celelalte ziare catolice, mandatele episcopale, scrisorile pastorale, 
comunicările din partea Consiliului Cardinalului şi arhiepiscopilor, predicile 
cardinalului Baudrillart, care chemau tineretul francez să îmbrace 
uniforma nazistă şi să servească L.V.F.-ul, nu înainte de a jura credinţă lui 
Hitler! Toate acestea au fost uitate! 

„Istoria este un roman”, spunea un gânditor deziluzionat. Cea 
corespunzătoare epocii noastre ar putea fi descrisă eu adevărat în această 
definiţie: romanul este scris sub ochii noştri. Mulţi "istorici" contribuie la 
aceasta, clerici binevoitori ca şi laici, şi putem fi siguri că rezultatul va fi 
edificator: un roman catolic, desigur. Contribuţia iezuiţilor este foarte 
mare, ei fiind merituoşi urmaşi ai părintelui Loriquet, a cărui „Istorie a 
Franţei” ne-a dat o asemenea imagine ireală a lui Napoleon. 

În comparaţie cu această faptă vitejească plină de îndemânare, ca- 
muflarea colaborării dintre clerici şi ocupanţii germani din perioada 1940- 
1944 era o chestiune simplă, la fel şi contribuţia la dispariţia dovezilor 
acestei colaborări. Şi aceste fapte încă mai continuă; peste ani, atât de 
multe articole au fost scrise în ziare, periodice, cărţi sub patronajul lui 
"Imprimatur", menite să cânte laude îndreptate către super-patrioţii 
neînţeleşi ca Suhard, Baudrillart, Duthoit, Auvity, Du Bois de la Villerabel, 
Mayol de Luppe, etc.!!! Ce mulţime de pagini umplute cu laude la adresa 
atitudinii eroice a episcopatului în timpul anilor de război în care Franţa a 
trecut prin situaţii care au determinat episcopii francezi să devină 
"apărătorii cetăţii", cum scria un fals mucalit” (R.P. Deroo). 

„Calomnie şi iar calomnie a ceea ce a fost!”, spunea Basile, acest tip 
desăvârşit de iezuit. „Reabilitare şi iar reabilitare!”, spun succesorii lui, 
marii scriitori ai "romanelor istorice". Şi această reabilitare este continuată 
pe scară largă. Generaţii viitoare, afundate sub torente de exagerări, îşi 
vor devota gândul plin de recunoştinţă spre aceşti "apărători" ai cetăţii, 
aceşti eroi ai bisericii romane şi ai Patriei, îmbrăcaţi în veşmintele albe ale 
nevinovâăţiei datorită activităţii apologeţilor lor; iar unii din ei au fost chiar 
canonizaţi! 

La 25 august 1944, cardinalul iezuit Suhard, arhiepiscop al Parisului 
(începând cu 11 mai 1940!) şi căpetenie a colaboratorilor clerici, a hotărât 
imperturbabil să sărbătorească "Te Deum'-ul victoriei în catedrala Notre- 
Dame. Am fost cruţaţi de această farsă scandaloasă numai datorită 

„protestului energic al capelanului general al Forţelor Franceze de Interior 
= FFI”). 

Citim în "France-Dimanche" din 26 decembrie 1948: „eminenţa sa, 
cardinalul Suhard, arhiepiscop al Parisului, cu ocazia aniversării intrării 
sale în rândurile preoţimii, tocmai primea o scrisoare autografă de la Pius 
XII care îl felicita, printre altele, pentru rolul jucat de acesta în timpul 
ocupaţiei. Ştim că atitudinea cardinalului în timpul acelei perioade a fost 
criticată sever după eliberare. Când generalul de Gaulle s-a întors la Paris, 
în august 1944, a refuzat să se întâlnească cu cardinalul la „le Deum”-ul 
de la Notre-Dame. La vremea aceea, cardinalul era acuzat făţiş de 
„tendinţe colaboraţioniste”. 

Felicitările papei sunt atunci de înţeles. Dar există o poveste a "Te 
Deum'-ului şi mai edificatoare. lat-o: 

După debarcarea aliaţilor, oraşul Renne a avut mult de suferit în 
luptele care au urmat şi au fost foarte mulţi morţi în rândul populaţiei 
civile, deoarece ofiţerul comandant al garnizoanei germane refuzase să 
evacueze populaţia. Când oraşul a fost luat, tocmai urma să se celebreze 
"Te Deum'-ul, dar episcopul Roques a refuzat categoric nu numai să ofi- 
cieze ceremonia dar, de asemenea, nu a permis ca ea să se desfăşoare în 
catedrala sa. Să mulţumeşti Cerului pentru eliberarea oraşului era o ruşine 
intolerabilă în ochii prelatului. Din cauza atitudinii sale, el a fost arestat de 
către autorităţile franceze la reşedinţa arhiepiscopului. 

O asemenea loialitate faţă de "gândirea papală" cerea o 
recompensă pe măsură. Ea a venit curând de la Roma sub forma pălăriei 
de cardinal. Putem să-l învinuim pe Pius XII de multe lucruri, dar trebuie să 
recunoaştem că întotdeauna i-a recompensat pe ai săi. O scrisoare menită 
să-l laude pe cardinalul Suhard, colaborator deosebit, mantia purpurie de 
cardinal pentru monseniorul Roques, erou al... Rezistenței; acest mare 
papă a practicat o dreptate împărţită în mod just. 

Desigur, anturajul său era în stare să-l sfătuiască în mod înţelept: 
doi iezuiţi germani, Leiber şi Hentrich, „cei doi secretari particulari şi 
favoriţi ai săi”. ("La Croix", 10 oct.1958). Confesorul său era iezuitul 
german, Augustin Bea. Sora Pasqualina, o călugăriţă germană era 
supraveghetoarea casei şi pe deasupra îi gătea masa. Chiar şi canarul, 
care răspundea la suavul nume de "Dumpfal", fusese importat de prin 
părţile Rinului. 

Dar nu-i spusese Suveranul pontif lui Ribbentrop, după invadarea 
Poloniei de către Hitler, că „el întotdeauna avusese o afecțiunea deosebită 
pentru Germania”? („Documentaţia catolică”, din 15 martie 195X). 


Capitolul 5. Gestapo-ul şi iezuiţii. 


Dacă bunăvoința şi prietenia lui Pius XI şi Pius XII nu s-au oprit 
niciodată faţă de Fuhrer-ul pe care l-au adus la putere, atunci trebuie să 
recunoaştem că el a îndeplinit toate condiţiile pactului prin care era legat 
de Vatican. Aşa cum promisese în mod expres să „ştranguleze” pe 
anticlericali, aceştia i-au urmat curând pe evrei şi liberali în lagărele de 
concentrare. Ştim cum a decis conducătorul celui de al III-lea Reich soarta 
evreilor: ei erau pur şi simplu masacrați sau, când era mai avantajos, erau 

puşi să trudească până la epuizare şi apoi lichidaţi. În acest caz, „soluţia 
finală” era doar întârziată. 

Dar să vedem mai întâi cum o personalitate special „autorizată”, 
Franco, Cavaler al Ordinului lui Hristos, confirma explicit cârdăşia dintre 
Vatican şi nazişti. Potrivit ziarului "Reforma", iată ce publica presa 
dictatorului spaniol (Franco) la 3 mai 1945, data morţii lui Hitler: „Adolf 
Hitler, fiu al bisericii catolice, a murit apărând creştinismul. Prin urmare, 
este de înţeles că nu pot fi găsite cuvinte pentru a deplânge moartea lui, 
când s-au spus atâtea pentru a-i preamări viaţa. Deasupra rămăşiţelor lui 
pământeşti se înalţă figura sa morală biruitoare. Odată cu cununa de 
martir, Dumnezeu i-a dat lui Hitler laurii Victoriei” ("Reforma", 21 iulie 
1945). Un comunicat dat la Vatican, via Madrid. 

Desigur, eroul dispărut merita cu prisosinţă gratitudinea bisericii 
romane şi ei nu uitau. Hitler a servit biserica cu credincioşie: toţi cei pe 
care biserica îi socotea duşmani, au suferit consecinţele. Şi acest "fiu" bun 
n-a pregetat să plătească ceea ce datora sfintei biserici mamă, şi în 
special celor ce s-au înrolat ca soldaţi ai ei. 

„Am învăţat mult de la Ordinul iezuit”, spunea Hitler... „Până acum 
nu a existat ceva mai grandios, pe pământ, ca organizaţia ierarhică a 
bisericii catolice. Am transferat o mare parte a acestui tip de organizaţie, 
în propriul meu partid... Vă voi împărtăşi un secret. Pun bazele unui 
ordin... În oraşele (în sensul de "cetățile") ordinului meu, vom educa un 
tineret care va face lumea să tremure... Hitler s-a oprit apoi, spunând că 
nu poate divulga mai mult” (Hermann Rauschning, „Hitler mi-a spus”). 

O altă personalitate hitleristă, Walter Schellenberg, fost şef al 
contra-spionajului german, completa aceste confidenţe ale Fuhrer-ului 
după război: „Organizaţia SS a fost constituită de Himmler potrivit 
principiilor Ordinului iezuit. Regulamentul şi exerciţiile spirituale prescrise 
de Ignatiu de Loyola erau modelul pe care Himmler a încercat să le 
copieze cu exactitate... Reichfuhrer SS - titlul lui Himmler ca şef suprem al 
SS-ului - urma să devină omologul generalului iezuiţilor şi întreaga 
structură a direcţiei era o imitație sau copie fidelă a ordinii ierarhiei 
bisericii catolice. Un castel medieval de lângă Paderborn în Westfalia, 
numit "Webelsburg" a fost restaurat; el a devenit ceea ce ar putea fi 
denumit "o mănăstire SS"” (Walter Schellenberg, „Şeful contraspionajului 
nazist vă vorbeşte”). 

În ceea ce îi privea, cei mai buni scriitori-teologi erau ocupați cu 
demonstrarea asemănării dintre doctrinele naziste şi catolice. Şi în acest 
domeniu, fiii lui Loyola erau cei mai ocupați. De exemplu, să vedem cum 
prezenta publicului Michaele Schmaus, teolog iezuit, o serie de studii pe 
marginea acestui subiect. "Imperiul şi biserica" reprezintă o serie de 
scrieri care ar trebui să ajute la edificarea celui de al Iil-lea Reich, căci ea 
uneşte statul naţional-socialist cu creştinătatea catolică... „Mişcarea 
naţional-socialistă este cel mai viguros şi mai masiv protest împotriva 
spiritului secolelor XIX şi XX... Un compromis între credinţa catolică şi 
gândirea liberală este imposibil... Nimic nu se opune mai puternic 
catolicismului decât democraţia... Sensul redescoperit al "autorităţii 
stricte" deschide din nou calea unei interpretări reale a autorităţii 
ecleziastice... Neîncrederea în libertate este bazată pe doctrina catolică a 

păcatului originar... Poruncile naţional-socialiste şi cele ale bisericii 
catolice au acelaşi ţel...” 

Acest ţel era "noul Ev-mediu" pe care Hitler îl promisese Europei. 
Asemănarea dintre pasionatul anti-liberalism al acestui iezuit din Munchen 
şi fanatismul exprimat în timpul actului dedicării F.N.C.-ului din biserica 
Montmartre era izbitoare. În timpul ocupaţiei, R.P. Merkle scria: „În aceste 
zile, libertatea nu mai merită nici o consideraţie”. 

Citate precum acesta ar putea fi date la infinit. Nu este această ură 
de libertate sub toate formele ei însăşi caracteristica stăpânului de la 
Roma? Este uşor de înţeles cum de s-au armonizat atât de bine doctrinele 
naziste cu cele catolice. Cel care a demonstrat cu pricepere acest acord, 
„ijezuitul Michaele Schmaus”, a fost numit de "La Croix", zece ani după 
terminarea războiului, „marele teolog din Munchen” şi nimeni nu va fi 
surprins să afle că el a fost făcut „Prinţ al bisericii” de către Pius XII. 

In aceste condiţii, ce mai rămâne din scrisoarea enciclică "Mit 
brennender Sorge" a lui Pius XI, care părea că atacă nazismul? Nici un 
cazuist nu a încercat să ne lămurească... desigur! 

"Marele teolog" Michaele Schumaus avea mulţi rivali, potrivit unui 
autor german care vede în cartea „Katolisch-Konservatives Erbgut” cea 
mai uimitoare carte publicată vreodată de editurile catolice germane. 
„Această antologie care adună la un loc texte din principalii teoreticieni 
catolici ai Germaniei, de la Gorres la Vogelsang, ne face să credem că 
naţional socialismul a izvorât din ideile catolice”. Când a scris această 
prefaţă, Gunter Buxbaum nu-şi dădea seama că descrierea sa era 
perfectă. 

O altă persoană bine informată, principalul izvor al pactului dintre 
Sfântul Scaun şi Berlin şi şambelanul secret al papei, Franz von Papen, era 
şi mai explicit: „Al IIl-lea Reich este prima putere mondială care nu numai 
că recunoaşte, dar pune şi în practică înaltele principii ale papalității”. 

Acestei afirmaţii noi i-am adăuga rezultatul acestei „puneri în 
practică”: 25 de milioane de victime ale lagărelor de concentrare - cifră 
oficială publicată de ONU. 

Aici găsim necesar să amintim ceva în special pentru acei care nu 
pot admite că masacrele organizate erau unul din "înaltele principii" ale 
papalității. Desigur, această candoare este menţinută cu sârguinţă: 
„Asemenea fapte barbare ţin de trecut!” Asta o spun "bunii apostoli" oa- 
menilor de rând, în timp ce ridică din umeri în faţa necatolicilor „pentru 
care focurile Sfintei inchiziţii mai ard încă” ("Mărturia creştină", ziar, 6 
dec.1957). 

Aşa să fie! Dar să punem de-o parte mărturiile foarte abundente 
despre ferocitatea clericală a anilor de demult şi să le luăm în consideraţie 
pe cele de privesc secolul XX. Nu vom reaminti nici isprăvile unor oameni 
ca Stepinac sau Marcone din Croaţia, nici de cele ale lui Tiso în Slovacia, 
dar ne vom limita să examinăm cât de ortodoxe erau "înaltele principii" pe 
care ei le puneau în practică. Sunt aceste principii, astăzi, renegate printr- 
o "doctrină luminoasă", sunt ele respinse în mod oficial de Sfântul Scaun, 
la fel ca şi alte greşeli ale trecutului întunecat? Este uşor de aflat. 

Să deschidem, de exemplu, „Mari apologii” a abatelui Jean Vieujan, 
care cu greu ar putea fi considerată „medievală”, deşi este datată „193X"; 

Ce citim aici? „Pentru a accepta principiile Inchiziției, trebuie să posezi 
doar o mentalitate creştină, şi asta este tocmai ceea ce le lipseşte 
creştinilor... Biserica nu are nici o sfială în acest domeniu”. Nimeni nu ar fi 
putut s-o spună mai bine. Este necesară o altă dovadă, nu mai puţin 
ortodoxă şi modernă? Ascultaţi-l pe R.P. Janvier, un faimos predicator la 
Notre Dame: „Prin natura puterii ei indirecte asupra chestiunilor 
pământeşti, nu ar trebui ca biserica să aibă dreptul să aştepte de la 
statele catolice ca acestea să oprime pe eretici chiar până la lichidarea 
lor? lată răspunsul meu: Da, eu susţin aceasta, să se meargă până la 
moartea acestora!... Sprijinindu-mă mai întâi de toate pe practică şi apoi 
pe învăţătura bisericii; şi sunt convins că nici un catolic nu va susţine 
contrariul fără a păcătui în mod grav”. 

Nu am putea să-l acuzăm pe acest teolog că ar vorbi în dodii. 
Cuvântarea sa a fost clară şi limpede. Ar fi imposibil să spui mai mult cu 
mai puţine cuvinte. Totul este aici, privitor la dreptul pe care biserica şi-l 
arogă de a-i extermina pe acei a căror credinţă nu corespunde cu a ei: 
„învăţătura” care o sileşte, „practica” ce o legitimează prin tradiţie şi chiar 
„chemarea la ordine a statului creştin”, reprezentată atât de bine de 
cruciada hitleristă. 

Următoarele cuvinte, departe de a fi ambigui, nu au fost pronunţate 
în întunecimea Evului Mediu: „Biserica poate condamna pe eretici la 
moarte pentru că orice drept pe care aceştia îl au există numai datorită 
toleranţei noastre, şi aceste drepturi sînt aparente doar, nu şi reale”. 
Autorul acestei afirmaţii este generalul iezuit, Franz Wern (1906-1915) şi 
faptul că era german dă şi mai multă greutate declaraţiei sale. 

Tot în timpul secolului XX, cardinalul Lepicier, conducător notoriu al 
bisericii, scria: „Dacă cineva declară în mod public că este un eretic sau 
încearcă să-i convertească pe alţii prin cuvântul sau faptele sale, nu 
numai că poate fi excomunicat, dar de asemenea poate fi pe bună 
dreptate omorât”. Dacă acesta nu este un apel caracteristic la crimă, 
atunci nu ştiu ce să mai zic. 

Este dorită de asemenea şi contribuţia suveranului pontif? lat-o, din 
partea unui papă modern al cărui "liberalism" a fost criticat de clerul 
intransigent: papa iezuit, Leon XIII: „Blestemul este asupra oricărui om 
care spune că Duhul Sfânt nu doreşte ca noi să-i omorâm pe eretici”. Ce 
altă autoritate poate fi invocată mai presus de cea a Duhului Sfânt? Chiar 
dacă acest lucru poate nemulţumi pe cei ce manipulează perdelele de fum 
(cu referire la cei ce semnalizează prin coloane de fum alegerea unui nou 
papă), care încearcă să liniştească conştiinţele neliniştite, "înaltele 
principii" ale papalității rămân neschimbate şi, printre altele, exterminarea 
în numele credinţei este tot atât de valabilă şi canonică azi precum a fost 
şi în trecut. O concluzie „foarte iluminantă” - ca să folosim un cuvânt atât 
de drag misticilor - când luăm în considerare ceea ce s-a întâmplat în 
Europa între 1939 şi 1945. 

„Hitler, Goebbels, Himmler şi cei mai mulţi membri din «vechea 
gardă» a partidului erau catolici”, scria Frederic Hoffet. „Şi asta nu 
întâmplător, căci datorită apartenenţei religioase a şefilor, guvernul 
naţional-socialist a fost unul din cele mai catolice din câte a avut 
Germania... Această înrudire între naţional-socialism şi catolicism este şi 

mai izbitoare dacă studiem cu mai multă atenţie metodele de propagare 
dă şi organizarea internă a partidului. Privitor la acest subiect, nimic nu 
este mai concludent decât activitatea lui Josef Goebbels. Acesta fusese 
crescut într-un colegiu iezuit şi făcuse seminarul teologic înainte de a se 
dedica literaturii şi politicii... Fiecare pagină, fiecare rând al scrierilor sale 
reînvie învăţătura profesorilor săi; aşa că el pune accentul pe supunere... 
pe disprețul faţă de adevăr... „Unele minciuni sînt tot atât de necesare ca 
şi pâinea!”, proclama el în virtutea relativismului moral extras din scrierile 
lui Ignaţiu de Loyola. 

Hitler nu acordă laurii iezuitismului şefului propagandei, ci şefului 
Gestapo-ului, după cum spunea şi celor apropiaţi: „Îl pot vedea pe 
Himmler ca pe un Ignatiu de Loyola al nostru”. Ca să vorbească astfel, 
Fuhrer-ul trebuie să fi avut motive serioase. Mai întâi observăm că Kurt 
Heinrich Himmler,  Reichfuhrer al SS-ului, Gestapo-ului şi forţelor 
poliţieneşti germane, părea a fi unul din cei mai impregnaţi de clericalism 
dintre toţi membrii anturajului catolic al lui Hitler. Tatăl său fusese director 
al unei şcoli catolice în Munchen şi apoi tutore al Prințului Rupecht al 
Bavariei. Fratele său, călugăr benedictin, trăise la mănăstirea Maria 
Zaach, unul din locurile cele mai înalte ale pangermanismului. El a mai 
avut un unchi care a ocupat o poziţie înaltă în canonul Curţii Bavariei, 
iezuitul Himmler. 

Autorul german, Walter Hagen, dă de asemenea unele informaţii dis- 
crete: „Generalul iezuiţilor, contele Halke von Ledochovschi, era pregătit 
să organizeze, pe bazele obişnuite ale anti-comunismului, unele colaborări 
între Serviciul secret german şi Ordinul iezuiţilor”. 

Ca rezultat, în cadrul Serviciului central de securitate al SS, s-a 
înfiinţat o organizaţie, iar majoritatea poziţiilor cheie erau ocupate de 
preoţi catolici purtând uniforma neagră a SS-ului. Părintele iezuit Himmler 
era unul din ofiţerii superiori ai acestei organizaţii. 

După capitularea celui de al treilea Reich, părintele iezuit Himmler a 
fost arestat şi închis la Nuremberg. Audierea lui de către tribunalul 
internaţional ar fi putut dezvălui lucruri foarte importante, dar Providența 
a vegheat cu ochi vigilenţi: unchiul lui Heinrich Himmler nu a mai apărut 
înaintea tribunalului. Într-o dimineaţă, el A FOST GĂSIT MORT ÎN CELULA 
LUI, iar publicul nu a aflat niciodată cauza morţii sale. Nu vom păta 
memoria acestui cleric presupunând că îşi pusese capăt zilelor de bună 
voie, împotriva învăţăturii solemne a bisericii romane. 

Desigur, moartea lui a fost la fel de bruscă şi oportună ca aceea a 
unui alt iezuit, cu puţin timp înainte, părintele Staempfle, autorul 
nerecunoscut al cărţii lui Hitler, "Mein Kampf". Stranie coincidenţă, 
desigur. 

Dar să ne întoarcem la Kurt Heinrich Himmler, şef al Gestapo-ului, 
ceea ce înseamnă că a ţinut în mâinile sale principalele pârghii ale puterii 
acelui regim. Care este meritul său personal în câştigarea unei ase menea 
poziţii înalte? A văzut Hitler în el un geniu superior, atunci când l-a 
comparat cu creatorul Ordinului iezuit? Desigur, nu este ceea ce spun 
mărturiile celor care îl cunoşteau şi care vedeau în el nimic mai mult decât 
o mediocritate. 

Oare strălucea acea stea cu o lumină de împrumut? Cine este cu 
adevărat K. H. Himmler, şeful oficial care a domnit de fapt peste Gestapo 
şi peste serviciile secrete? Cine trimitea milioane de oameni, deportaţi din 
motive politice, împreună cu evreii la moarte? Era cumva nepotul insipid 
al unchiului, fost canon al Curţii Bavariei, unul din favoriţii lui 
Ledochovschi, un părinte iezuit şi ofiţer superior în SS? 

Poate părea necugetat şi chiar obraznic să scrutezi atât de indiscret 
scena ascunsă a istoriei. Piesa se joacă pe scenă înaintea luminilor 
combinate ale rampei. Acest lucru este normal pentru orice spectacol; iar 
cel care vrea să privească dincolo în culise poate fi privit ca unul car 
produce tulburări şi este prost crescut. 

Totuşi, vraja care îi leagă pe actori de acela asupra căruia sînt fixate 
privirile publicului, vine în întregime din spatele scenei. Acest lucru este 
mai evident atunci când studiem pe aceşti "monştri sacri" şi ne dăm 
seama că, de fapt, ei sînt departe de ceea ce ne închipuim noi că 
reprezintă. 

Aceasta s-a întâmplat şi în cazul lui Himmler. Dar n-ar fi drept să 
spunem acelaşi lucru despre cel care l-a folosit ca mâna lui dreaptă, adică 
Hitler? Când îl vedeam pe Hitler gesticulând pe ecran sau îl auzeam 
lătrându-şi cuvântările lui isterice, nu aveam oare impresia că priveam 
mişcările unui automat greşit reglat, cu resorturile întinse la maxim? Chiar 
mişcările sale cele mai simple ne reamintesc de o păpuşă mecanică. Cât 
despre ochii lui goi şi bulbucaţi, nasul lipsit de fermitate, fizionomia 
puhavă a cărei vulgaritate nu putea fi salvată de meşa de păr sau mustaţa 
perie care părea lipită sub nas... 

Era oare acest tip mormăit la întâlnirile publice, un adevărat şef? Era 
el adevăratul "stăpân" al Germaniei, un autentic om de stat al cărui geniu 
urma să întoarcă lumea cu susul în jos? Sau era doar un înlocuitor rău al 
tuturor acestora? O piele de acoperire isteţ umflată şi o fantomă pentru 
mânuirea maselor, un agitator al mulțimilor? 

El însuşi a recunoscut aceasta atunci când a spus: „Eu sînt doar o 
trâmbiţă”. François Poncet, ambasadorul Franţei la Berlin, confirmă că 
Hitler muncea foarte puţin, nu prea citea şi îi lăsa pe colaboratorii săi să-şi 
vadă de ale lor. Cei care îl ajutau dădeau aceeaşi impresie de goliciune şi 
irealitate. Primul, Rudolf Hess, care a zburat spre Anglia în 1941, a apărut 
la procesul de la Nuremberg ca un străin de această lume şi nu am aflat 
niciodată dacă era complet nebun sau era doar lunatic. 

Al doilea era grotescul Goering, încrezut şi obez, care purta cea mai 
spectaculoasă uniformă de operetă, un mâncău, un mare jefuitor de 
picturi şi, pe deasupra, morfinoman. 

Celelalte personalităţi principale ale partidului era asemănătore şi la 
procesul de la Nuremberg una din cele mai mari surprize a ziariştilor a fost 
că aceşti oameni, pe lângă defectele lor individuale, erau lipsiţi de 
inteligenţă, caracter şi erau mai mult sau mai puţin insignifianţi. 

Singurul care a stat deasupra acestei adunări vulgare - datorită 
agerimii dar nu şi meritelor sale morale - a fost Franz von Papen, 
şambelanul papei, „omul bun la toate”... care urma să fie achitat. 

Dacă Fuhrer-ul se dovedeşte a fi o marionetă extraordinară, era oare 
cel care l-a creat mai deosebit? Să ne amintim maimuţărelile acelui „Cezar 

potrivit pentru carnaval”, rostogolindu-şi ochii lui mari şi negri pe care îi 
dorea scânteietori, pe sub acea neobişnuită pălărie împodobit cu ciucuri! 
Şi acele fotografii destinate propagandei, luate dinspre picioare şi care 
scoteau în evidenţă doar fălcile, omul minune, ca o stâncă neclintită — 
simbol al voinţei care nu cunoştea obstacole! 

Ce voinţă! Din mărturisirile câtorva tovarăşi ai lui, aveam imaginea 
cumplită a unui om mereu indecis; acest "om minune" care urma să 
„cotropească totul” în forţă (ca să folosim termenii cardinalului Ratti, viitor 
Pius XI), nu a rezistat avansurilor făcute de către cardinalul iezuit Gasparri, 
Secretar de Stat, în numele Vaticanului. Doar câteva întâlniri secrete l-au 
convins pe "revoluţionar" să se înroleze cu tot calabalăcul sub stindardul 
Sfântului Scaun, pentru a-şi construi o carieră strălucită pe care o ştim 
atât de bine, încât fostul ministru, Carlo Sforza, a putut scrie: „Într-o zi, 
când timpul va fi atenuat amarul şi ura, se va recunoaşte că orgia 
brutalităţilor sângeroase care au transformat Italia într-o închisoare pentru 
20 de ani şi în ruine de-a lungul războiului din 1940-1945, îşi au originea 
într-un caz aproape unic în istorie: completa disproporţie dintre legenda 
creată artificial în jurul unui nume şi reala capacitate a bietului diavol care 
a purtat acel nume, un om care nu se împiedica de cultură”. 

Această formulă perfectă este aplicabilă lui Hitler, ca şi lui Mussolini: 
aceeaşi disproporţie între legendă şi capacitate, aceeaşi lipsă de cultură a 
acestor aventurieri mediocri cu trecut aproape identic; carierele lor 
luminoase îşi pot găsi explicaţia numai în darul lor de a manipula masele, 
un dar care le-a adus o publicitate orbitoare. 

Că legenda era „creată artificial”, este evident atunci când ştim că 
astăzi apariţia retrospectivă a Fuhrer-ului pe ecranele din Germania 
provoacă nimic mai mult decât un imens râs. 

Dar nu era chiar această certă inferioritate a acestor „oameni pro- 
videnţiali” adevăratul motiv al alegerii lor şi ridicării lor la putere. De fapt, 
această lipsă de calităţi individuale poate fi găsită la toţi cei aleşi de 
papalitate spre a fi conducători. Atât în Germania cit şi în Italia erau câţiva 
oameni de Stat, adevăraţi conducători, care erau capabili să preia 
conducerea şi să guverneze fără a trebui să apeleze la acest mistic 
delirant. Dar aceştia erau prea strălucitori din punct de vedere intelectual 
şi nu erau suficient de înţelegători. Vaticanul, şi în special „eminenţa 
cenuşie”, von Zedochovschi, nu i-ar fi putut ţine ca pe un baston în mâna 
sa, şi nu i-ar fi putut determina să servească scopurilor sale cu orice preţ, 
până la lovitura finală. 

Am văzut că atât Mussolini cât şi Hitler s-au dovedit foarte maleabili 
când emisarii Sfântului Scaun le-au oferit puterea. Planul lui Zedochovschi 
era să creeze o federaţie a naţiunilor catolice în centrul Europei, în care 
Bavaria şi Austria (guvernată de iezuitul Seipel) ar fi avut întâietate. 
Bavaria trebuia să fie separată de Republica Germană de la Weimar - şi, 
ca din întâmplare, agitatorul Hitler, de origine austriacă, era atunci 
separatorul Bavariei. 

Dar şansa de a realiza această federaţie şi de a-l aşeza pe un 
Habsburg la conducerea ei devenea tot mai slabă, pe măsură ce Pacelli 
devenea tot mai conştient de slăbiciunea Republicii germane datorită 
slabului ajutor acordat ei de aliaţi. Speranţa de a pune mâna pe Germania 

ca un întreg s-a născut apoi la Vatican şi planul a fost modificat în con- 
secinţă: „Hegemonia Prusiei protestante trebuia distrusă şi Reich-ul trebui 
să domine Europa - şi pentru a preveni federalismul german - Reich-ul 
trebuia reconstruit în aşa fel încât catolicii să fie stăpâni” (ziarul "Mercure 
de France", "Pius XI şi Hitler", 15 ianuarie 1934). 

Aceasta este de ajuns. Făcând „stânga împrejur”, Hitler, împreună 
cu „cămăşile lui brune”, s-a transformat dintr-un separatist al Bavariei, 
într-un apostol al Marelui Reich. 


Capitolul 6. Lagărele morţii şi cruciadele antisemite. 


În ce măsură au fost catolicii stăpâni ai Germaniei naziste, a ieşi 
curând la iveală, la fel şi severitatea cu care au fost aplicate câteva dintre 
"înaltele principii ale papalității". 

Liberalii şi evreii au avut destul timp liber ca să-şi dea seama cât de 
„la zi” erau aceste principii, fapt confirmat de cele mai multe voci 
ortodoxe. Dreptul pe care şi l-a arogat biserica de a extermina încet sau 
rapid pe cei ce-i stăteau în cale, a fost pus în practică la Auschwitz, 
Dachau, Belsen, Buchenwald şi alte lagăre ale morţii. 

Gestapo-ul lui Himmler, „Ignaţiu de Loyola al nostru”, executa cu 
sârguinţă aceste fapte de caritate; Germania civilă şi militară a trebuit să 
se supună „ca un cadavru în mâna celui ce-l cară” acestei puternice 
organizaţii. 

Nu este nevoie să spunem că Vaticanul şi-a spălat mâinile în 
legătură cu aceste orori. Acordându-i un interviu ziaristului elveţian dr. 
Nerin F.Gun, care fusese el însuşi deportat şi se întreba de ce nu 
intervenise papalitatea atunci, măcar acordând un minim de ajutor acelor 
nenorociţi, papa Pius XII a avut neruşinarea să răspundă: „Ştiam că, din 
motive politice, în Germania au avut loc persecuții violente, dar noi nu am 
fost informaţi niciodată asupra caracterului inuman al represiunii naziste” 
("Gazette of Lausanne", 15 nov.1945). Şi asta pe vremea când 
prezentatorul de la Radio Vatican, R.P.Mistiaen, declara că fuseseră primite 
„dovezi zdrobitor de documentate” asupra caracterului represiunii naziste. 

Fără îndoială, Sfântul Părinte „nu era informat” nici de ceea ce se 
întâmpla în lagărul de concentrare al ustaşilor, în ciuda prezenţei la 
Zagreb a propriului său legat. 

Odată, totuşi, Sfântul Scaun a fost văzut interesându-se de soarta 
unor oameni condamnaţi la deportare. Erau 528 de misionari protestanți, 
supraviețuitori ai celor care fuseseră luaţi prizonieri de japonezi în insulele 
din Pacific şi internaţi în lagărele din Filipine. Andre Ribard, în excelenta sa 
carte „1960 şi secretul Vaticanului”, dezvăluie intervenţia pontificală în 
numele acestor nenorociţi. 

Textul apare sub numărul 1591, datat: Tokio, 6 aprilie 1943, într-un 
raport din partea Departamentului de probleme religioase din teritoriile 
ocupate, şi citez următorul paragraf: „Se exprimă dorinţa bisericii catolice 
de a-i vedea pe japonezi urmându-şi politica fără a permite anumitor 
propagatori religioşi să facă greşeala de a recâştiga o libertate care nu li 
se permite”. 

Din punct de vedere „creştin”, acest pas caritabil nu are nevoie de 
nici un comentariu, dar nu reprezintă oare ceva semnificativ din punct de 
vedere politic? In Slovacia - după cum ştim - M. Tiso, iezuitul conducător, 
era de asemenea liber să persecute „fraţii de altă credinţă”, deşi 
Germania - stat faţă de care Slovacia era satelit - era protestantă în mare 
parte. Aceasta spune multe despre influenţa pe care o avea biserica 
romană în Reich-ul hitlerist! 

Am văzut, de asemenea, rolul jucat de reprezentanţii acestei biserici 
în Croaţia, în exterminarea credincioşilor ortodocşi. 

Cât despre cruciada antisemită, capodoperă a Gestapo-ului, trebuie 
să menţionez din nou rolul jucat aici de Roma, fiindcă am amintit deja de 
isprăvile monseniorului Tiso, principalul furnizor al camerelor de gazare de 
la Auschwitz. lată câteva documente la acest dosar. 

Mai întâi, iată o scrisoare din partea monseniorului Leon Berard, 
ambasador al guvernului de la Vichy la Sfântul Scaun: 


„Domnului Mareşal Petain, 

In scrisoarea dvs., datată 7 august 1941, mă onoraţi cu rugămintea 
de a vă da unele informaţii privind dificultăţile ce ar putea apărea - din 
punctul de vedere al bisericii catolice - ca urmare a măsurilor pe care 
guvernul dvs. le-ar lua în ceea ce-i priveşte pe evrei. Am onoarea să vă 
răspund că nu mi s-a spus la Vatican nimic care ar putea fi interpretat ca 
o critică sau dezaprobare a legilor sau directivelor în chestiune”. 


Periodicul "L'Arche", menţionând această scrisoare într-un articol 
intitulat „Tăcerea lui Pius XII”, vorbeşte despre un raport ulterior 
complementar trimis de Leon Berard la Vichy pe 2 septembrie 1941: „Este 
vreo contradicţie între statutul evreilor şi doctrina catolică? Numai una, şi 
Leon Berard o aşează cu respect sub ochii şefului statului. Ea rezidă din 
faptul că legea din 2 iunie 1941 îi defineşte pe evrei ca fiind o rasă., 
Biserica (scria ambasadorul Vichy-ului) nu a declarat niciodată deschis că 
tuturor cetăţenilor li s-ar cuveni drepturi egale... Aşa cum mi-a spus o 
persoană cu autoritate de la Vatican, nu veţi avea necazuri în ceea ce 
priveşte statutul evreilor” ( "L'Arche", noiembrie 1958). 

lată, „pusă în practică”, "teribila" scrisoare enciclică "Mit 
Brennender Sorge", împotriva rasismului, la care se referă toţi apologeţii. 
Dar găsim ceva şi mai bun în cartea lui Leon Poliakov: „Propunerea 
bisericii protestante din Franţa ca, împreună cu biserica romană, să ia 
unele măsuri împotriva arestării evreilor în timpul verii anului 1942, a fost 
respinsă de demnitarii catolici”. 

Mulţi parizieni îşi aduc aminte cum copiii evrei erau luaţi de la 
mamele lor şi trimişi cu trenuri speciale în crematoriile de la Auschwitz. 
Aceste deportări ale copiilor sunt confirmate, printre alte documente 
oficiale, într-o notă a SS Haupsturmfuhrer Danneker, din 21 iulie 1942. 
Această groaznică cruzime a biserici romane - şi mai ales a şefilor săi -a 
inspirat, cu puţin timp în urmă, rândurile răzbunătoare ale periodicului mai 
sus menţionat, "L'Arche": „De-a lungul a cinci ani nazismul fost autorul 
atrocităților, profanărilor, blasfemiei şi crimei. De-a lungul a cinci ani a 
masacrat milioane de evrei - 6 milioane - dintre care 1.800.000 de copii. 

Cine, da, cine spunea odată: lăsaţi copiii să vină la mine? Şi pentru care 
motiv? „Lăsaţi copiii să vină la mine ca să-i pot măcelări?” Acel papă 
militant a fost urmat de unul diplomat. 

Din Parisul ocupat, mergem la Roma, ocupată de asemenea de 
Germania după căderea ltaliei. lată mesajul adresat lui Ribbentrop, 
ministrul afacerilor externe al guvernului nazist german: „Ambasada 
Germaniei la Sfântul Scaun, Roma, la 28 octombrie, 1943. Chiar dacă a 
fost presat din toate părţile, papa nu şi-a exprimat dezaprobarea faţă de 
deportarea evreilor din Roma. El se poate aştepta din partea duşmanilor 
noştri la reproşuri faţă de atitudinea sa, fapt ce va fi exploatat de 
protestanții din ţările anglo-saxone în propaganda lor împotriva 
catolicismului; gândindu-ne la această delicată problemă, periclitarea 
relaţiilor noastre cu guvernul german a fost factorul decisiv...” Semnat: 
Ernst von Weiszaeker („Arhivele secrete din Wilhelmstrasse”). 

Referindu-se la cariera acestui baron von Weiszaeker - judecat ca şi 
criminal de război „pentru că a pregătit listele de exterminare” - "Le 
Monde" scrie pe 27 iulie 1947: „Prevăzând înfrângerea Germaniei, el s-a 
numit pe el însuşi ambasador la Vatican, profitând de această ocazie 
pentru a lucra mai îndeaproape cu Gestapo-ul”. 

În sprijinul cititorilor noştri care nu s-au convins pe deplin, vom cita 
următorul document german care dezvăluie ordinele date de Vatican - şi 
de iezuiţi - împotriva evreilor, înainte de începerea războiului: „Studiind 
evoluţia antisemitismului în Statele Unite, observăm cu interes că numărul 
ascultătorilor postului de radio condus de părintele iezuit Coughlin, bine- 
cunoscut pentru antisemitismul lui, depăşeşte 20 de milioane” („Arhivele 
secrete din Wilhelmstrasse”, doc. 83-2619-1, Berlin). 

Antisemitismul militant al iezuiţilor în Statele Unite, ca pretutindeni 
de altfel, nu ne miră la aceşti ultramontanişti, pentru că este în deplină 
concordanţă cu „doctrina”. Să vedem ce are de spus în legătură cu acest 
subiect Daniel Rops de la Academia Franceză; acest autor specializat în 
literatură religioasă, a publicat numai sub auspiciile „Imprimatorului”. 
Citim într-una din cele mai cunoscute lucrări ale sale, „Isus şi timpul Său”, 
publicată în 1944, în timpul ocupaţiei germane: „Peste veacuri, oriunde a 
fost împrăştiată rasa evreiască, a curs sânge şi întotdeauna chemarea la 
crimă rostită în sala de judecată a lui Pilat s-a înecat într-un strigăt de 
disperare repetat de mii de ori. Chipul unei naţiuni evreieşti persecutate 
umple istoria, dar nu poate umbri cealaltă faţă, mânjită cu sânge şi 
scuipată, faţă de care mulţimea evreiască nu simte nici o milă. Fără 
îndoială, Israel nu a avut de ales şi a trebuit să-L omoare pe Dumnezeul 
său după ce l-a renegat, şi, cum sângele cere în mod tainic sânge, mila 
creştină se poate să nu aibă nici ea de ales; cum să nu compenseze Cel 
Sfânt cumplita crimă (crucificarea) cu pogromuri cumplite?” 

Bine zis! Sau spus mai pe şleau, dacă mii de evrei au trebuit să 
meargă în camerele de gazare de la Auschwitz, Dachau sau alte lagăre, 
atunci aceasta era ceea ce ei meritau. Această nenorocire venea prin „vo- 
inţă divină” şi „mila creştină” ar fi făcut o greşeală dacă s-ar fi îndreptat 
spre ei. 

Eminentul profesor Jules Isaac, preşedinte al organizaţiei „Prietenia 
iudeo-creştină”, a exclamat atunci când s-a referit la acest pasaj: „Aceste 

teribile şi blasfemiatoare fraze provoacă o oroare insuportabilă”, afirmaţie 
şi mai accentuată printr-o notă care spune: „Printre evreii de azi, unii 
încearcă să se scuture de această grea responsabilitate. Onorabile 
sentimente, desigur, dar nu putem contrazice evidenţele istoriei. Teribila 
greutate (a morţii lui Isus) pe care trebuie să o poarte Israelul nu depinde 
de oameni ca să fie respinsă” (Jules Isaac, "Isus şi Israel”). 

Deci, de la afirmarea doctrinală a înaltelor principii papale, până la 
punerea lor în practică de către Himmler, „Loyola al nostru”, cercul se 
închide - şi putem spune - antisemitismul furibund al Fuhrer-ului şi-a 
pierdut cea mai mare parte din mister. Dar, întorcându-ne la subiect - nu 
aruncă aceasta mai multă lumină asupra acelui personaj înşelător? 
Lucrurile imaginate înainte de război într-o încercare de a explica 
disproporţia evidentă dintre om şi rolul pe care l-a avut de jucat! Era un 
gol, un vid simţit de toţi. Pentru a umple acest gol, au abundat legendele: 
au fost împrăştiate în străinătate poveşti, nu totdeauna fără scopul secret 
de a induce în eroare! Ştiinţe oculte, magicieni orientali, astrologi, au 
inspirat - se spunea - pe sihastrul somnambul de la Berchtesgaden. ŞI 
alegerea zvasticii ca insignă a partidului nazist, originară fiind din India, 
părea să susţină această idee. 

Domnul Maxime Mourin respinge însă această afirmaţie: „Adolf 
Hitler fusese elev al şcolii din Lambach şi a cântat în corul de băieţi al 
catedralei cu acelaşi nume. El a descoperit acolo zvastica, pentru că era 
semnul heraldic al preotului Hagen, administratorul abației” (Maxime 
Mourin, „Istoria marilor puteri”). 

Inspirarea Fuhrer-ului este, de asemenea, explicată cu uşurinţă, fără 
a fi nevoie să se recurgă la filozofii tainice sau exotice. Dacă este evident 
că acest „fiu al bisericii catolice”, cum l-a descris Franco, era supus unor 
impulsuri din partea unor conducători tainici, ştim, de asemenea, că 
aceştia nu au nimic în comun cu magia orientală. 

ladul pământesc care a devorat 25 de milioane de victime poartă o 
altă pecete, uşor de recunoscut: cea a oamenilor care au fost nevoiţi să 
treacă printr-o lungă şi meticuloasă „instruire” prescrisă de „Exerciţiile 
spirituale” (ale iezuiţilor). 


Capitolul 7. lezuiţii şi Collegium Russicum. 


Printre nenumăratele cauze care au determinat Vaticanul să ho- 
tărască începerea primului război mondial, prin îndemnarea lui Franz lozef, 
împărat al Austriei, de a „pedepsi crunt pe sârbi”, una din cele mai 
importante a fost, după cum am văzut, dorinţa de a da o lovitură decisivă 
bisericii ortodoxe, această biserică rivală de secole. 

In spatele micii naţiuni sârbe Vaticanul vedea Rusia, tradiționalul 
protector al bisericii ortodoxe din Balcani şi din Europa de Est; şi lovind 
Serbia, ţintea şi Rusia. lată ce scria Pierre Dominique: „Pentru Roma, 
această afacere a devenit de o importanţă vitală: o victorie a monarhiei 
apostolice asupra ţarismului putea fi considerată ca o victorie a Romei 
asupra bisericii schismatice din Est”. 

Conducerea bisericii romane nu s-a îndoit nici o clipă că o asemenea 
victorie ar putea fi obţinută fără un măcel gigantic. Riscul, sau mai bine zis 

certitudinea acestuia, a fost acceptat, pentru că alianțele îl făceau 
inevitabil. Îndemnat de secretarul său de stat, Merry del Val, Pius X nu l-a 
ţinut secret şi însărcinatul cu afaceri al Bavariei scria guvernului său în 
ajunul conflictului: „El (papa) nu crede că armatele franceze şi ruse ar 
reuşi într-un război împotriva Germaniei” (Baverische Dokumente zum 
Kriegsausbruch, III, pag. 206). 

Aceste calcule josnice s-au dovedit a fi greşite. Primul război mon- 
dial, care a devastat nordul Franţei şi a lăsat în urma lui câteva milioane 
de morţi, nu a împlinit dorinţele Romei; în schimb a divizat Austro-Ungaria, 
lipsind Vaticanul de cea mai importantă fortăreață din Europa şi i-a 
eliberat pe slavii care făceau parte din acea dublă monarhie a stăpânirii 
apostolice a Vienei. 

În plus, revoluţia rusă a eliberat de sub controlul Vaticanului pe acei 
romano-catolici - din care mare parte de origine poloneză - care trăiau în 
fostul imperiu țarist. 

Înfrângerea a fost totală. Dar cu recunoscuta-i răbdare şi migală, 
biserica romană era gata să reînceapă cu noi eforturi atacul asupra 
Estului, fapt care se combina atât de bine cu ambițiile pangermanismului. 

De aici, aşa cum am menţionat mai devreme, ieşirea la suprafaţă a 
dictatorilor şi cel de al doilea război mondial cu ororile sale; lichidarea 
(dezmembrarea) Poloniei şi „catolicizarea forţată” a Croaţiei erau numai 
două exemple atroce ale acestor orori. 

Nu avea nici o importanţă că 25 de milioane au murit în lagărele de 
concentrare, că alte 32 de milioane de soldaţi au murit pe câmpul de luptă 
şi 29 de milioane au fost răniţi şi mutilaţi; acestea sunt statisticile oficiale 
ale ONU şi arată mărimea acelui măcel! De această dată, conducerea 
bisericii romane credea că scopurile sale fuseseră atinse; şi se putea citi în 
ziarul "Basler Nachrichten" din Basel: „Acţiunea germană asupra Rusiei 
ridică problema evanghelizării acestei ţări; Vaticanul este foarte interesat 
în aceasta” („Basler Nachrichten”, 27 martie 1942). 

Şi acest extras dintr-o carte menită să-l glorifice pe Pius XII: 
„Maticanul şi Berlinul au încheiat un pact care permitea misionarilor catolici 
de la Collegium Russicum să pătrundă în teritoriile ocupate şi să plaseze 
teritoriile Baltice sub nunciatura Berlinului” („Mesaje din timpul războiului, 
adresate lumii”, de Pius XII). 

"Catolicizarea" Rusiei era pe punctul de a începe sub protecţia 
Wehrmacht-ului şi SS-ului în acelaşi mod în care fusese făcută în Croaţia 
de către Pavelici şi asociaţii lui, dar la o scară mult mai mare. Acesta era 
cu adevărat un triumf pentru Roma! 

Ce dezamăgire apoi când atacul hitlerist s-a oprit în faţa Moscovei şi 
când von Paulus şi armata sa au fost prinşi la Stalingrad! Era în perioada 
Crăciunului din 1942 şi se poate citi din nou mesajul - mai degrabă o 
vibrantă chemare la arme - adresat „naţiunilor creştine” de către Sfântul 
Părinte: „Acesta nu este un timp pentru plângere, ci pentru acţiune. Fie ca 
entuziasmul pentru cruciadă să cuprindă creştinătatea şi chemarea 
"Dumnezeu o vrea" să fie auzită; fie ca noi să fim gata să ne sacrificăm şi 
să slujim ca cruciații din vechime... Noi vă rugăm şi vă implorăm să luaţi 
asupra voastră gravitatea şi grozăvia situaţiei... Cât despre voluntarii care 
participă la această sfântă cruciadă a timpurilor moderne, ridicaţi sus 

stindardul şi declaraţi război întunericului acelei lumi care este despărțită 
de Dumnezeu”. 

In această zi a naşterii lui Isus suntem departe de „pacea creştină”. 
Această cuvântare războinică nu era expresia acelei „stricte neutralităţi” 
cu care se auto-măgulea Vaticanul când era vorba de probleme in- 
ternaţionale. Acea cuvântare era cu atât mai nepotrivită cu cât Rusia era 
aliatul Angliei, Americii şi Franţei libere! Zâmbim când citim vehementele 
contestaţii ale apărătorilor lui Pius XII, care ne spun că războiul lui Hitler 
nu a fost o cruciadă, când acest cuvânt apare clar menţionat în mesajul 
Sfântului părinte. „Voluntarii” pe care papa îi chema la arme, aceştia erau 
din Diviziile „Azul” şi din cei recrutaţi de cardinalul Baudrillart la Paris. 
Acesta declarase pe 30 iulie 1941: „Războiul lui Hitler este un plan nobil 
de apărare a culturii europene”. 

Notăm, totuşi, că Vaticanul nu mai este interesat în apărarea acestei 
culturi, căci el tinde să revolte naţiunile Africii împotriva Franţei. Pius XII 
spunea: „Biserica catolică nu se identifică cu cultura Vestului” ( "Le 
Monde", 13 aprilie 1956). 

Inşelătoriile şi contradicţiile grosolane sunt interminabile, mai ales 
din partea celor care-l acuză pe Satan a fi „tatăl tuturor minciunilor”! 

Campania din Rusia a armatelor hitleriste, „aceşti nobili apărători ai 
culturii europene”, a fost susţinută şi a avut parte şi de implicarea 
iezuiţilor care converteau oameni. Cineva ar fi mirat de ceea ce făcea 
Sfânta Tereza înainte de acest dezastru! Pius o numise (Pius XI) „sfânta 
care patrona nefericita Rusie” şi Canonul Coube a reprezenta stând în 
picioare „zâmbind, dar tot atât de teribil ca o armată pregătită pentru 
lupta cu gigantul bolşevic”. 

Işi dăduse duhul sfânta din Lisieux - folosită pentru tot feluri de 
lucrări de către biserică - sub marea şi gigantica sarcină dată acesteia de 
către Sfântul Părinte? Nu ar fi de mirare. 

Dar, în locul micuţei sfinte, exista încă Regina cerului care îşi 
asumase deja răspunderea în 1917 de a aduce înapoi în turma bisericii 
romane pe schismatica Rusie. Să citim ce scrie "La Croix" despre asta: „Le 
vom reaminti cititorilor noştri că însăşi Fecioara din Fatima promisese 
convertirea ruşilor, dacă toţi creştinii ar fi executat cu sinceritate şi 
bucurie toate legii evanghelice” ("La Croix", 11 iunie 1947). 

Vrem să subliniem că, potrivit preoţilor iezuiţi care sunt mari 
specialişti în lucruri miraculoase, Mijlocitoarea cerească recomanda, ca 
fiind foarte eficace, folosirea rozariului. Această făgăduinţă a Fecioarei a 
fost pecetluită de „un dans al soarelui”, o minune care s-a petrecut din 
nou în 1951, în grădinile Vaticanului, numai în folosul lui Pius XII. 

Cu toate acestea, ruşii au pătruns în Berlin, în ciuda cruciadei cerute 
de papă - şi, până acum, conaţionalii lui Hruşciov nu s-au arăta 
nerăbdători, din câte ştiu, să apară în haine de pocăință şi cu lanţuri de 
gât la uşa catedralei Sfântul Petru. 

Ce a mers greşit? Nu au făcut creştinii destule rugăciuni cu rozariul 
lor? Nu se împlinise numărul de „zeci” de rugăciuni cerut din cer? Am fi 
tentaţi să credem că aceasta ar fi cauza dacă, desigur, nu ar exista 
anumite detalii obscene în povestea legendară a Fatimei. Promisiunea 
convertirii Rusiei, dată vizionarei Lucia în 1917, a fost scoasă la lumină 

abia în 1941, când a devenit călugăriţă şi a fost făcută publică în 
octombrie 1942 de cardinalul Schuster, un partizan aprins al Axei Roma- 
Berlin; a fost făcută publică la cererea, sau să zicem ordinul lui Pius XII, 
acelaşi Pius XII care trei luni mai târziu făcea sus menţionata chemare la 
cruciadă. 

Foarte „edificator”, desigur: unul din apologeţii Fatimei admite că 
din această cauză, problema „şi-a pierdut în mod evident ceva din 
valoarea profetică” (Michael Agnellet, „Miracolul de la Fatima”, pag.54). 
Acesta este ultimul lucru care s-ar putea spune despre ea! Un anumit 
canonic, mare specialist în problema "miracolelor portugheze", ne spune 
ca pe o confesiune: „Trebuie să mărturisesc că, în ceea ce mă priveşte, am 
adăugat cu mare repulsie la prima mea ediţie textul făcut public de 
Eminenţa sa, Cardinalul Schuster” (Canon Barthas, „Fatima, miracolul sec. 
XX”). Inţelegem, desigur, bunele intenţii ale canonului Barthas... 

Deci, Sfânta Fecioară i-a spus păstoriţei Lucia, în 1917: „Dacă 
cerinţele mele vor fi luate în seamă, Rusia va fi convertită”, povăţuind-o în 
acelaşi timp să ţină secretul numai pentru ea. Atunci cum ar fi putut 
creştinii să afle cerinţele şi să le respecte? „Credibile quia ineptum”. 

Se pare că, din 1917 până în 1942, "nenorocita Rusie" nu a avut ne- 
voie de rugăciuni oferite în numele ei, dar ele au fost cerute de urgenţă 
numai după înfrângerea naziştilor la Moscova şi atunci când von Paulus a 
fost prins la Stalingrad! 

Singura concluzie pe care o permite această dezvăluire târzie este 
următoarea: supranaturalul este un lucru puternic, dar trebuie mânuit cu 
multă atenţie. 

După Montoire, generalul iezuit Halke von Ledochovschi vorbise deja 
cu trupa sa despre prima adunare generală a Companiei care ar urma să 
aibă loc la Roma după capitularea Angliei, adunare a cărei importanţă şi 
strălucire nu şi-ar fi găsit egal în întreaga istorie a Companiei! 

Dar Cerul a hotărât altfel, în ciuda Sfintei Tereza şi a Doamnei de la 
Fatima. Marea Britanie şi-a adunat toate puterile în faţa inamicului, Statele 
Unite au intrat în război (chiar dacă părintele iezuit Coughlin s-a străduit 
tare mult să nu se întâmple aceasta), aliaţii au debarcat în Africa de Nord 
iar campania naziştilor în Rusia a fost un dezastru. Pentru Ledochovschi 
aceasta a însemnat prăbuşirea marelui său vis. Exterminatorii din 
rândurile Wehrmacht-ului şi SS-ului se retrăgeau împreună cu convertitorii 
iezuiţi. Sănătatea generalului nu a rezistat acestui dezastru şi acesta a 
murit. 

Să vedem însă ce este acest "Russicum" pe care Pius XI şi 
Ledochovschi l-au adăugat, în 1929, organizaţiei şi aşa destul de bogate şi 
variate a bisericii romane. „Odată cu Constituţia apostolică "Quam 
Curam", Pius XI a creat acest seminar rusesc, în Roma, unde tineri apostoli 
de toate naţionalităţile puteau primi pregătirea, "cu condiţia ca ei să 
adopte, înainte de toate, ritualul religios slav-bizantin, şi apoi minţile lor 
erau prelucrate în aşa fel încât să se dedice în întregime îndatoririi de a 
aduce Rusia înapoi la turma lui Hristos” ("Noua casă" Viitorul catolic - 7 
decembrie 1958). 

Acesta era scopul colegiului pontifical rus, numit "Collegium 
Russicum", al Colegiului pontifical Oriental şi al Colegiului Roman - toate 

aceste trei centre fiind administrate de Compania lui Isus. La Colegiul 
Roman - din Piaţa del Gesu, 45 - găsim pe ucenicii iezuiţi, şi printre 
aceştia pe unii care poartă numele de "Russipets", căci ei sînt destinaţi să 
meargă în Rusia. Credincioşii ortodocşi ar trebui să fie foarte atenţi, căci 
foarte mulţi campioni valoroşi sînt hotărâți să-i sfărâme. Trebuie să 
menţionăm, totuşi, că mai sus numitul „Noua casă”, afirmă: „Toți aceşti 
preoţi sînt desigur destinaţi să plece în Rusia. Dar acest proiect nu se 
poate realiza în momentul de faţă”. 

Potrivit acestei publicaţii speciale, presa sovietică numea pe aceşti 
apostoli, „paraşutiştii Vaticanului”. Şi, din mărturia unui om bine informat 
asupra subiectului, am ajuns la concluzia că această denumire li se 
potriveşte foarte bine. Persoana în cauză nu este altul decât iezuitul 
Alighiero Tondi, profesor la Universitatea pontificală gregoriană, care a 
respins exerciţiile spirituale ale lui Ignaţiu de Loyola, nu fără vâlvă, şi a 
demisionat din Companie. 

Putem citi următoarele, între alte declaraţii, într-un interviu acordat 
de acesta unui ziar italian: „Activitatea din Collegium Russicum şi din alte 
organizaţii legate de acesta este foarte variată. De exemplu, împreună cu 
fasciştii italieni şi cu ceea ce a mai rămas din nazismul german, iezuiţii 
organizează şi coordonează numeroase grupe anti ruseşti, grupe aflate 
sub ordinele autorităţii ecleziastice. Scopul cel mai înalt este de a fi gata 
pentru răsturnarea guvernului din Est. Finanţarea este făcută de 
organizaţiile ecleziastice conducătoare. Aceasta este activitatea la care 
recurg capii clerului. Tot aceştia ar putea repede să-şi dezbrace sutanele 
atunci când sînt acuzaţi că se amestecă în politică, îndemnând episcopii şi 
preoţii din Est să conspire împotriva guvernelor lor. 

Când am discutat cu iezuitul Andrei Urusov, am spus că era 
condamnabil să afirmi în "Osservatore Romano", vocea oficială a 
Vaticanului, şi în alte publicaţii ecleziastice, că spionii demascaţi sunt 
„martiri ai credinţei”, Urusov a izbucnit în râs. 

„Ce ai scrie, părinte?” m-a întrebat. „l-ai numi spioni, sau mai rău? 
Astăzi politica Vaticanului are nevoie de martiri. Dar, pentru moment, sunt 
greu de găsit aceşti martiri. Aşa că îi fabricăm”. 

„Dar acesta este un joc necinstit!” El şi-a scuturat capul cu ironie. 

„Eşti inocent, părinte. Datorită muncii tale, ar trebui să ştii mai bine 
decât oricine că şefii bisericii au fost întotdeauna inspirați de aceleaşi 
reguli”. 

„Şi cu Isus Hristos, cum rămâne?” am întrebat. El a râs. 

„Nu ar trebui să ne gândim la Isus Hristos”, a spus el. „Dacă ne-am 
gândi la El, am sfârşi pe cruce. lar azi a venit timpul să-i punem pe alţii pe 
cruce şi nu să ne punem pe noi înşine acolo” (Interviu apărut în "Il Paese", 
pe 2 octombrie 1954. 

Prin urmare, aşa cum bine a spus iezuitul Urusov, politica Vatica- 
nului are nevoie de martiri, voluntari sau nu. El „a creat” milioane în 
timpul celor două războaie mondiale. 


Capitolul 8. Papa loan XXIII ridică masca. 

Dintre toate închipuirile în general acceptate în lume, spiritul de 
pace şi armonie atribuit Sfântului Scaun este probabil cel mai dificil de 
dezrădăcinat, căci acest spirit pare a fi moştenit în natura autorităţii 
apostolice... 

In ciuda lecţiei istoriei - nu pe deplin cunoscută sau prea repede 
uitată - cel care se numeşte pe sine "VICARIUS FILII DEI" (Locţiitorul Fiului 
lui Dumnezeu) trebuie în mod necesar să întruchipeze - în ochii multora - 
idealul dragostei şi fraternității pe care ni-l arată Evanghelia. Nu este logic 
să fie aşa, întrucât şi sentimentele o cer? 

In realitate, evenimentele ne fac să ne dăm seama că această 
presupunere favorabilă trebuie combătută cu putere, şi credem că acest 
lucru a fost demonstrat în mod suficient. Dar biserica este foarte prudentă 
- aşa cum ni se aminteşte adesea - şi întotdeauna acţiunile ei reale sunt 
înconjurate în mod indispensabil de precauţiuni care înşeală aparențele. 
„Un renume bun face mai mult decât o pungă plină cu aur”, spune un pro- 
verb. Dar este şi mai bine să le ai pe amândouă. Vaticanul - care este 
extrem de bogat - se ghidează după acest principiu. Pofta lui de dominare 
politică are întotdeauna pretexte „spirituale şi umanitare”, acest aşa-zis 
"centru al creştinătăţii" fiind ridicat în slăvi datorită pungii pline cu aur 
(sau cu ajutorul ei) şi astfel "bunul renume" asigură curgerea continuă a 
aurului în punga despre care am vorbit. 

Vaticanul nu se abate de la această linie de conduită, şi când poziţia 
pe care o ia în probleme internaţionale este clar arătată prin atitudinea 
celor din ierarhia lui, legenda despre absoluta lui imparţialitate de-abia 
mai este ţinută în viaţă prin acele scrisori enciclice solemne şi prin alte 
documente pontificale. Era hitleristă a demonstrat şi multiplicat aceste 
exemple. Dar ar putea oare să fie altfel când o putere autoritară vrea să 
fie în acelaşi timp transcendentă (spirituală) şi universală (pământească)? 

Momente când această mască a părut că se ridică au fost foarte 
puţine. Pentru ca lumea să fie martoră unui asemenea spectacol, era 
necesar un moment neprevăzut, o întâmplare neaşteptată care, în ochii 
Sfântului Scaun, să pericliteze interesele sale vitale. Numai atunci ar pune 
deoparte toate ambiguităţile şi îşi pune tot creditul pe care-l are la 
dispoziţia unei anumite partide. 

Aceasta s-a întâmplat la Roma, pe 7 ianuarie 1960, cu ocazia confe- 
rinţei "la vârf", care aducea împreună pe conducătorii din Est şi din Vest 
într-o încercare de stabilire a condiţiilor unei adevărate coexistenţe 
paşnice între apărătorii celor două ideologii. Desigur, poziţia Vaticanului 
înaintea unui astfel de proiect nu ne lasă nici un dubiu. În Statele Unite, 
cardinalul Spellman a demonstrat-o cu prisosinţă prin îndemnul adresat 
catolicilor de a-şi exprima ostilitatea faţă de Hruşciov, atunci când acesta 
a fost oaspetele preşedintelui american. De partea lui, dar fără ao 
exprima în mod clar, papa loan XXIII a arătat puţin entuziasm faţă de 
destindere în mesajul "creştin". "Speranţa", pe care mesajul o exprimă, de 
a vedea restabilită pacea în lume, dorinţă care ar fi trebuit să fie un 
imperativ într-un astfel de document, este foarte fragilă în comparaţie cu 
nenumăratele apeluri către conducătorii vestici de a fi prudenţi. Dar, până 
la acea dată, Vaticanul îşi arătase doar faţa cea bună. 

Ce s-a întâmplat atunci în mai puţin de două săptămâni? Cumva 
vreo altă „speranţă” - poate de a vedea pe cea dintâi dând greş - s-a 
dovedit zadarnică? Poate decizia preşedintelui Republicii Italia, Gronchi, de 
a merge la Moscova a făcut să dea pe afară paharul amărăciunii romane? 

Orice ar fi fost, furtuna a izbucnit brusc pe 7 ianuarie 1960 şi 
tunetele ecleziastice au început să bubuie (cu o furie fără precedent) 
asupra conducătorilor statelor „creştine”, vinovaţi de a vrea să pună capăt 
războiului rece. Pe 8 ianuarie, "Le Monde" scria următoarele: „In ziua în 
care preşedintele Republicii Italia se pregătea să meargă într-o vizită 
oficială la Moscova, cardinalul Ottaviani, succesorul cardinalului Pizzardo 
ca secretar al Sfântului Scaun sau şef al tribunalului suprem al bisericii, a 
ţinut o cuvântare uimitoare în biserica Santa Maria Maggiore. Niciodată 
vreun conducător al bisericii, cu un post atât de important la Vatican, nu a 
atacat autorităţile sovietice cu atâta furie sau să mustre cu atâta asprime 
puterile Occidentale de a fi tratat cu ele”. 

"Le Monde" a publicat largi extrase din acest discurs violent care 
justifică pe deplin calificativul de "uimitor". 

„Timpurile lui Tamerlanes sau întors”, afirma Ottaviani, iar condu- 
cătorii Rusiei sînt descrişi ca „noii antihrişti” care „condamnă la deportare, 
închisoare, masacrează şi nu lasă în urmă decât pustiu”. Oratorul este 
şocat că nimeni nu este „speriat când dă mâna cu ei” şi că „din contră, se 
întrec în a schimba zâmbete amabile cu ei”. Apoi el aminteşte as- 
cultătorilor săi că Pius XII s-a retras la Castel Gandolfo atunci când Hitler a 
venit la Roma - uitând, totuşi, să adauge că acelaşi pontif a încheiat cu 
numitul Hitler un Concordat foarte avantajos pentru biserică. 

Călătoriile spaţiale nu au fost nici ele cruţate în această denunţare 
violentă: „omul cel nou... crede că poate viola Cerurile prin acte de 
bravură în spaţiu şi astfel să demonstreze încă odată că Dumnezeu nu 
există”. 

„Politicienii şi oamenii de stat din Occident care”, după spusele 
cardinalului, „s-au prostit de frică”, erau puşi pe jăratic, la fel şi „creştinii” 
care „nu reacţionau în nici un fel”... 

În final, concluzia virulentă şi semnificativă: „Putem fi noi mulţumiţi 
cu orice fel de destindere căci, în primul rând, nu poate fi nici un fel de 
linişte în omenire până când nu se respectă dreptul la libertatea 
conştiinţei şi credinţei şi astfel faţa lui Hristos este încă o dată scuipată, 
încoronată cu spini şi lovită? Putem noi oare întinde mâna acelora care fac 
astfel de lucruri?” 

Aceste adresări dramatice nu ne pot face să uităm că Vaticanul cu 
greu poate vorbi despre „respectul conştiinţei”, căci l-a nesocotit fără 
ruşine în ţările în care avea supremaţia, cum a fost Spania lui Franco, 
unde protestanții au fost crunt persecutați. De fapt, este foarte imprudent 
- în special din partea Secretariatului Sfântului Scaun - să ceară altora să 
aibă „un elementar respect” faţă de ceea ce biserica romană nu avea 
deloc. 

Scrisoarea enciclică "Quanta cura" şi "Syllabus" sunt foarte explicite. 
„Anatema asupra celor ce spun: fiecare om este liber să îmbrăţişeze sau 
să practice religia pe care o consideră a fi corectă” (Syllabus). 

„Este o nebunie să gândeşti că libertatea de conştiinţă şi religioasă 
sunt simple drepturi ale fiecărui om” (Enciclica "Quanta cura"). judecând 
după modul în care-i tratează pe eretici, nu este de mirare că Vaticanul 
condamnă în mod sistematic toate încercările de a se cădea la învoială 
între ţările „creştine” şi cele care erau numite în mod oficial „ateiste”. „Nu 
există pace pentru cei răi”. 

Şi părintele iezuit Cavelli, ca mulţi alţii înaintea lui, declară că 
această intransigenţă este „legea cea mai imperativă” a bisericii romane. 

Ca un corespondent al acestei explozii de furie din partea cardina- 
lului, vom cita un alt articol care a apărut în acelaşi număr al ziarului "Le 
Monde" din 9 ianuarie 1960: „Umanitatea se apropie de situaţia în care 
distrugerea reciprocă devine posibilă. In lumea de azi nu există un alt 
eveniment care să poată fi comparat cu acesta... De aceea, noi trebuie să 
luptăm fără încetare în vederea realizării unei păci juste”. Astfel a vorbit 
preşedintele Eisenhower ieri, marţi, înaintea Congresului Statelor Unite, în 
acelaşi timp când la Roma, cardinalul Ottaviani condamna coexistenţa ca 
fiind părtăşie cu crima lui Cain. 

Contrastul dintre cele două moduri de gândire nu poate fi mai izbi- 
tor: cel uman şi cel teocratic, la fel şi primejdia de moarte ce pluteşte 
deasupra lumii datorită acelui nucleu de fanatici orbi - am numit astfel 
Vaticanul. 

"Sfântul" lor egoism este deasupra unei asemenea împrejurări şi nu 
ţine cont de urgenta şi necesitatea unui acord internaţional, cu scopul 
evitării unei exterminări totale care ameninţă lumea. 

Secretariatul Sfântului Scaun - tribunalul suprem, al cărui trecut 
este bine cunoscut - nu ţine cont de aceste aspecte minore. Participă ru- 
şii la liturghie? Acesta este lucrul important şi dacă preşedintele 
Eisenhower nu-l înţelege, aceasta este din cauză că „s-a prostit de frică”, 
pentru a folosi termenii vajnicului predicator. 

Frenezia delirantă a cuvântării cardinalului Ottaviani ne face să 
zâmbim şi în acelaşi timp ne şochează. Şi mulţi se gândesc că acest 
instigator cu greu ar putea convinge pe „creştini” că bomba atomică 
trebuie acceptată cu recunoştinţă. Dar noi trebuie să fim atenţi! In spatele 
acestui purtător de cuvânt al Sfântului Scaun stă întreaga organizaţie 
pontificală - şi în special această armată secretă a iezuiţilor, formată nu 
din simpli soldaţi. Toţi membrii acestei faimoase Companii lucrează pe 
coridoarele puterii şi acţiunile lor, fără a face mare zarvă, pot fi foarte 
eficiente, asta însemnând că pot face mult rău. 

S-a răspândit zvonul că atacul brutal al cardinalului Ottaviani nu 
reflectă cu exactitate concepţia Sfântului Scaun, ci numai pe cea a gru- 
pării aşa-numite "integriste". Presa catolică din Franţa a încercat să 
atenueze efectele acestui discurs violent - şi "La Croix", în special, a 
prezentat doar scurte extrase din el, omiţând partea violentă. Oportunism 
inteligent, desigur, dar aceasta nu a putut înşela pe nimeni. Este pur şi 
simplu imposibil ca o astfel de critică ascuţită, de o importanţă politică 
deosebită şi care a fost expusă de la amvonul bisericii Santa Maria 
Maggiore de către secretarul Sfântului Scaun, să se fi făcut fără aprobarea 
şefului conclavului, a însuşi suveranului pontif. 

Şi, după câte ştim, el nu l-a renegat niciodată pe elocventul său 
subordonat. Papa loan XXIII nu putea arunca el însuşi o astfel de bombă - 
ci făcând pe unul din cei mai marcanţi demnitari ai conducerii biserici să-i 
ia locul, el a vrut să arate în mod evident acordul său tacit. 

Mai mult, printr-o stranie coincidenţă, o explozie de mai mici di- 
mensiuni a avut loc în acelaşi timp sub forma unui articol în "Osservatore 
Romano" (ziarul Vaticanului - n.t.) care condamna din nou socialismul, 
chiar şi pe cel ne-marxist, ca fiind opus adevărului creştin. Totuşi, cei care 
"practicau" această greşeală politică nu erau excomunicați precum 
comuniştii. Ei încă aveau speranţa de a scăpa de iad - dar rămânea 
ameninţarea purgatoriului. 

Prin opoziţia vehementă la orice încercare de a aduce împreună 
Estul şi Vestul, aştepta Vaticanul unele rezultate pozitive? Spera într- 
adevăr să-i sperie pe şefii de state care urmăreau o politică de pace? Sau 
era cel puţin speranţa de a provoca o mişcare printre credincioşi, contrară 
„destinderii”? 

Pe cît de iraţională poate părea o astfel de speranţă, pe atât de 
posibil este că ea a cuprins aceste minţi clericale. Viziunile lor ciudate 
sunt cu necesitate legate de producerea unor astfel de iluzii. Şi mai mult, 
aceşti prezicători nu puteau da uitării o anumită iluzie pe care au folosit-o 
îndelung pentru a-i înşela pe cei ce se încredeau în ei şi pe ca re se părea 
că o împărtăşesc. Ne referim la „convertirea Rusiei”, anunţată de Sfânta 
Fecioară în persoană la Fatima în 1917 păstoriţei Lucia, care apoi a 
îmbrăcat haina monahală şi a mărturisit mult mai târziu (în 1941) despre 
ea. 

Această poveste cu cocoşul roşu ne face să zâmbim, dar rămâne 
faptul că Vaticanul - sub pontificatul lui Pius XII - a propagat-o în toată 
lumea prin predici, declaraţii solemne, discursuri, un torent de cărţi şi 
pamflete şi prin peregrinările statuii prin tot continentul, a acestei noi şi 
foarte politice "Notre Dame" căreia, se zice, şi animalele veneau să i se 
închine. Această propagandă zgomotoasă avea scopuri precise, aşa cum 
se aminteşte în afirmaţiile clare din "La Croix" din 1 noiembrie 1952: 
„Fatima a ajuns o răspântie. Soarta naţiunilor poate fi decisă mai bine 
acolo decât în jurul mesei tratativelor”. 

Susţinătorii ei nu se mai pot ascunde în ambiguităţi. Alternativa este 
foarte clară: „Destindere sau război rece”. Vaticanul a ales războiul şi nu 
ascunde acest lucru. 

Alegerea nu ar trebui să surprindă pe nimeni. Dacă experienţele 
trecute, chiar şi cele mai recente, au fost o lecţie pentru noi şi dacă 
aceasta surprinde pe cineva, noi credem că aceasta se întâmplă datorită 
declaraţiei neceremonioase sau a lipsei de camuflaj. 

Incepem să înţelegem această violenţă când ne dăm seama de 
importanţa mizei pentru suveranul pontif. Am judeca greşit Vaticanul 
crezând că a renunţat la o speranţă tot atât de veche ca însăşi schisma: 
aceea de a aduce pe credincioşii ortodocşi înapoi sub ascultare de Roma, 
printr-o victorie militară. Ridicarea lui Hitler a avut acest scop, dar nici 
înfrângerea cruciadei lui nu a deschis ochii conducerii bisericii romane 
asupra nebuniei unor astfel de ambiţii. 

Mai era o dorinţă arzătoare: de a elibera în Polonia, Cehoslovacia şi 
Ungaria, această „biserică tăcută”, care a devenit aşa datorită schimbării 
neaşteptate a evenimentelor - pentru Sfântul Scaun - cruciadei naziste. 
„Cine vrea prea mult, pierde totul”, spune un proverb care nu i-a inspirat 
niciodată pe fanatici. 

Pentru a-şi relua asaltul asupra Estului şi a-şi recâştiga vechile 
fortărețe, Vaticanul se sprijină încă pe Germania, campionul ei european 
care este în mare nevoie de o nouă vigoare şi putere. În fruntea RFG - 
partea vestică a marelui Reich - Vaticanul a plasat un om de încredere, 
cancelarul Conrad Adenauer, şambelanul secret al papei şi politica pe care 
a dus-o timp de 15 ani a purtat cu claritate amprenta Sfântului Scaun. 
Arătând la început o mare precauţie şi un liberalism oportunist, omul care 
a rămas în amintirea concetăţenilor săi ca „Vulpoiul bătrân”, a lucrat la 
reînarmarea ţării sale. Desigur, reînarmarea "morală" a populaţiei şi a 
tineretului german în special, era un imperativ de prim rang. 

De aceea, posturile din ministere şi administraţie ale Germaniei de 
Vest au fost deţinute de indivizi cu trecut hitlerist notoriu - lista este foarte 
mare - Şi conducători ai industriei ca von Krupp şi Flick, care nu demult 
fuseseră condamnaţi ca şi criminali de război, direcţionau din nou lucrarea 
gigantică ce le fusese încredinţată. Ca întotdeauna, scopul scuză 
mijloacele. 

Legătura dintre Adenauer şi Roma poate fi văzută şi din vizita pe 
care Adenauer a făcut-o la Vatican cu câteva zile înainte de discursul 
incendiar al cardinalului Ottaviani. Coincidenţă? Presa a fost unanimă în a 
sublinia atmosfera de simpatie şi prietenie din timpul audienței la papa 
loan XXIII. Am putea aminti aici şi lunga întrevedere dintre Adenauer şi 
cardinalul Tardini, secretarul de stat al Vaticanului. 

Spectaculosul amestec al Sfântului Scaun în politica internaţional 
prin glasul cardinalului Ottaviani a şocat chiar şi pe catolicii care erau 
obişnuiţi cu acest tip de afaceri politice ale Vaticanului. Dar perpetuarea 
războiului rece era vitală pentru puterea politică şi financiară a 
Vaticanului, încât acesta nu a ezitat să repete astfel de fapte, chiar dacă 
prima de acest f el a fost primită destul de rău. 

Vizita lui Hruşciov în Franţa din martie 1960 a fost un alt exemplu. 
Viceprimarului din Dijon i s-a interzis de către episcopul de Burgundi să-l 
întâmpine pe Hruşciov, locul acestuia fiind ţinut de un funcţionar. Pe bună 
dreptate se întreba "Le Monde" în 30 martie: „Cine are autoritate asupra 
primăriei din Dijon: episcopul sau prefectul? Şi deasupra acestor 
reprezentanţi ai puterii centrale, papa sau guvernul francez?” Răspunsul 
este, desigur, mai întâi teocraţia. 

După vizita lui Hruşciov şi demonstrațiile ostile organizate de 
cardinalii Spellman şi Cushing, opinia publică a început să-şi pună în- 
trebarea asupra realei independenţe pe care o poate avea un preşedinte 
faţă de Sfântul Scaun. Mulţi se tem, în acest caz, că afacerile externe vor 
fi înclinate în favoarea intereselor bisericii romane, în prejudiciul 
intereselor naţionale ale Statelor Unite. 

Rezistenţa faţă de destinderea Est-Vest a fost organizată în mod 
făţiş după „bomba” aruncată de cardinalul Ottaviani. Vaticanul, recurgând 
la arme spirituale, a făcut tot posibilul pentru a ţine naţiunile şi naţiile într- 

un antagonism ireconciliabil, recurgând întotdeauna la vechiul principiu: 
„Dezbină şi stăpâneşte”. Trebuie să ne aşteptăm să-i vedem pe fiii lui 
Loyola - cei care fac politica Vaticanului - opunând dorinţei de pace şi 
securitate a naţiunilor, întregul lor arsenal de înşelătorii. Este un război 
fără milă, un război sfânt, aprins de discursul nebunesc al cardinalului 
Ottaviani. Şi Compania lui Isus îl va urmări cu încăpăţânarea unei insecte — 
„Spre o şi mai mare slavă a papei” — fără nici o teamă faţă de catastrofa 
care ar putea rezulta. Mai degrabă să piară lumea, decât supremaţia 
suveranului pontif! 


CONCLUZIE 
Evoluţii actuale şi perspectiva biblică a bisericii romane?. 


Împărăţia Romană mondială este de nedespărţit de biserica romană. 
În zilele lui Constantin ea a început cu biserica imperială, apoi a devenit 
biserică naţională şi pe urmă biserică de stat. Desfăşurarea religioasă s-a 
încheiat cu cea statală şi din instituţia religioasă s-a format o structură 
statală, şi anume "statul bisericesc" care a existat peste veacuri. Nici o 
altă biserică, de la „biserica din Răsărit” şi până la biserica anglicană 
mondială, nu are, în calitate de instituţie religioasă, caracter de stat. 
Biserica romană este în mod oficial un stat independent în cadrul altui 
stat, aceasta este puterea politică cea mai importantă pe pământ; 
Vaticanul întreţine relaţii diplomatice cu peste 100 de ţări, aceasta 
însemnând schimb de ambasadori cărora Sfântul Scaun le-a dat de- 
numirea de „nunţiu”. De ce nu are astfel de relaţii diplomatice şi o altă 
biserică recunoscută? De ce numai biserica Romei? Pentru că aceasta este 
o formaţie politico-statală care, în sens spiritual, are menirea să răspundă 
de toţi cei care aparţin tuturor statelor. 

La vizitele papale totul decurge ca la vizitele unui şef de stat 
suprem, unde acesta trebuie să fie primit cu toate onorurile. Când Hristos 
a vorbit despre Împărăţia lui Dumnezeu, s-a referit El oare la „biserica 
romană” pe care papii au ridicat-o în faţa lumii? Poate această putere 
mondială politică, economică şi religioasă să fie Biserica lui Hristos? A fost 
aceasta voia lui Dumnezeu? Aceasta a fost intenţia lui Isus Hristos când a 
înfăptuit răscumpărarea pe Golgota? 

Conform celor văzute de proorocul Daniel în vedenii, aflăm că până 
la sfârşitul acestei civilizaţii sunt prevăzute patru împărăţii mondiale. 
Ultima este Împărăţia Romană mondială (Daniel cap.2-7). Evoluţia acestor 
împărăţii mondiale este dovedită de istorie: împărăţia babiloniană a durat 
din 606-538 î.Hr., împărăţia mezilor şi perşilor din 538-330 î.Hr; urmat apoi 
împărăţia greacă, sub Alexandru cel Mare, care a durat din 330-301 î.Hr. 
Începând cu 301 î.Hr., Împărăţia Romană mondială - care va dura până la 
sfârşitul direct al acestei epoci - a preluat dominaţia. Aceste patru 
împărăţii au fost simbolizate în Daniel 7 prin patru animale. In proorocia 
biblică un animal simbolizează întotdeauna o putere, o împărăție sau un 
domnitor care şi-a exercitat puterea (Daniel 7:17-23). 


? Fragmente din lucrarea dr. Ewald Frank, „Creştinismul tradiţional”, Krefeld 2002. 

Totul a început cu renumitul bărbat Nebucadneţar care, influenţat de 
fanatici şi de dorinţa lui de mărire, a poruncit dintr-o dată ca oricine se 
îndreaptă spre un alt Dumnezeu decât dumnezeii recunoscuţi în împărăţia 
sa, să fie daţi morţii. Cine nu a auzit despre cei trei bărbaţi care au fost 
aruncaţi în cuptorul de foc, numai pentru că au chemat Numele 
adevăratului Dumnezeu, căruia li slujeau? Aceeaşi acuzaţie a fost adusă şi 
împotriva proorocului Daniel, iar pe baza acuzațiilor el a fost aruncat 
înaintea leilor. Dar dintr-o dată a apărut, ca din senin, pe perete, textul 
scris „Mene, mene, techel upfarsin”, prin care domnitorul a fost înştiinţat 
că împărăţia lui este cântărită şi zilele lui sunt numărate. Tot aşa se va 
întâmpla la sfârşitul acestei generaţii. 

În ultimii două mii de ani Roma şi-a exercitat puterea prin toate 
metodele posibile. Mai întâi în chip politico-păgân, apoi în chip politico- 
păgâno-"creştin". Fie de către împărați, fie mai târziu, de către papi, 
întotdeauna s-a urmărit extinderea, întărirea şi restabilirea graniţelor 
acestei împărăţii. Aceasta se realizează cu toate mijloacele posibile. Toate 
celelalte împărăţii, până la Imperiul britanic, s-au destrămat. şi au trebuit 
să se încadreze în dezvoltarea generală. Şi împărăţia sovietică a căzut, iar 
blocul răsăritean este reorganizat pentru ca această unică "împărăție 
mondială" să ia fiinţă. Această desfăşurare este socotită de către biserică 
o biruinţă contra comunismului, aşa cum s-a proclamat la Sinodul 
European de la Roma, în noiembrie-decembrie 1991. Decăderea bruscă a 
comunismului înseamnă progresul catolicismului mondial. 

In această Impărăţie Romană mondială s-a proclamat, începând cu 
sec. IV d.Hr. ("Edictul de la Tesalonic", 28 feb. 380) crezul trinitar romano- 
catolic ca singurul crez valabil. Impăraţii, papii, regenţii şi toţi cei care 
aveau influenţă s-au simţit datori să sprijine acest ţel cu toată puterea. Cei 
care s-au adresat singurului Dumnezeu adevărat, cum, spre exemplu, au 
fost iudeii şi credincioşii de alte convingeri, au fost prigoniţi fără scrupule. 
Scopul a scuzat întotdeauna mijloacele. Au existat cruciade şi multe aşa- 
zise „războaie sfinte şi drepte”, pentru că biserica "sfântă şi dreaptă" 
stătea în spate. 

Astăzi nu există nici o posibilitate de a se prezenta ceea ce s-a 
comis cu adevărat. Cel ce priveşte picturile care redau uneltele de tortură 
folosite de Inchiziția „sfântă”, i se face rău. Intoleranţa faţă de credincioşii 
de altă credinţă şi fanatismul religios orb, care au produs atâta ură, au 
depăşit orice măsură. Cercetătorii au încercat cu multă reţinere să aducă 
lumină în această perioadă întunecată. Nu se poate spune îndeajuns de 
răspicat că toate aceste atrocități săvârşite au fost justificate pe baza 
poziţiei nebiblice, conform căreia în această Impărăţie Romană trebuie să 
fie valabilă o singură credinţă, şi anume aceea care este reprezentată prin 
biserica romană. 

Papii şi împărații şi-au împărţit mereu puterea. Astăzi am numi 
acesta „joint-venture” sau „power sharing”. Ei au domnit parţial în 
împărăţia lor cu o brutalitate de nedescris. Această aşa-zisă „Impărăţie 
Romană sfântă” nu este de fapt sfântă, aceasta nu este Împărăţia lui 
Dumnezeu. |Impărăţia aceasta, prin denumirea ei, este prezentată, 
intenţionat sau din neştiinţă, în mod fals. Nici un apostol sau vreun bărbat 
chemat de Dumnezeu nu s-au amestecat vreodată în politică, nici nu au 

deţinut puterea lumească. Adevăraţii slujitori ai lui Dumnezeu au vestit în 
toate timpurile Împărăţia lui Dumnezeu şi au lăsat politica pe seama 
politicienilor. Impărăţia Romană mondială, compusă din puterea politică, 
economică şi religioasă, se ridică din nou acum înaintea noastră şi se 
extinde. O Europă unită a fost visul dintotdeauna al papilor, dar în profeția 
din timpul sfârşitului ea joacă cel mai mare rol. 

Indiferent de forma de guvernare din diferitele ţări care au făcut 
parte din această Împărăţie Romană sau care fac parte acum, formele de 
stat si de guvernare au venit şi au trecut, dar "biserica imperială" a 
supravieţuit şi a rămas de fier. Pentru a se impune opiniei mondiale, 
Vaticanul va atrage şi va cuprinde toate celelalte religii instaurându-şi 
dominaţia ocrotitoare. Astăzi nu se mai aruncă blesteme şi nici nu mai 
este excomunicat careva, astăzi tuturor li se întind braţele. Papa primeşte 
în audienţă, în aceeaşi săptămână, un politician din Israel şi pe şeful 
Organizaţiei pentru Eliberarea Palestinei; la el vin responsabili politici şi 
religioşi din toate ţările, indiferent de aspectul ideologi sau politic. Toţi şi- 
au dat seama că fără o vizită făcută papei nu-şi găsesc respectul nici 
măcar în propria lor ţară. In mod sigur, preşedintele american George 
Bush a ascultat de consilierii săi când a vizitat Europa în mai 1989, 
făcându-i mai întâi, din politeţe, o vizită papei. Mihail Gorbaciov, ca mulţi 
alţii, a procedat la fel. Şi unirea Germaniei a fost hotărâtă acolo pe plan 
politic. După începutul unirii, în noiembrie 1989, cancelarul Helmuth Kohl 
i-a mulţumit papei în mod oficial, din Berlin, pentru ajutorul lui puternic. 
Astfel se face politica mondială (Apocalipsa 17:2-18). 

Conform profeţiei biblice, după toate războaiele care au avut loc, va 
fi proclamată o pace aparentă; duşmanii istorici vor deveni prieteni ca să 
se împlinească ce este scris: „Când vor zice: „Pace Şi linişte’ - 
1Tesaloniceni 5:3). Toată Europa este cuprinsă de o schimbare. În Est şi în 
Vest oamenii intervin pentru pace, ei demonstrează cu lozincile „Din săbii 
să facem pluguri” sau „Pace fără arme”. În ultimul timp s-au realizat 
progrese mari la tratativele de pace. Această pace politică nu va fi 
declarată de nici un politician, ci de Antihristul, care va domni atunci şi 
care se va prezenta ca iniţiator şi ca mediator... Dar pacea adevărată şi 
durabilă va fi adusă de Hristos, adevăratul Domn al păcii. 

Dar apologeţii creştini vorbesc despre un „Superman” din timpul 
sfârşitului şi îl caută în iudaism sau în islam, aceasta arătând doar 
necunoştinţa lor. Acest om nu va fi nici ateu, nici iudeu, nici musulman, 
nici budist, nici hindus. Este vorba despre un om încununat, care se 
consideră domnitor peste toată lumea. Acelaşi om care se prezintă mai 
întâi iubitor, dar în ceasul X va intra Satana în el, ca în luda, şi-l va 
stăpâni; atunci măsura păcatului şi a nelegiuirii se va umple. 

Implinirea profeţiei biblice nu este valabilă pentru China sau SUA, ci 
pentru Europa Unită. Preotul Markmann scrie despre aceasta: „După 
ultimul război, Vaticanul s-a luptat consecvent pentru o Europă nouă şi 
unită. Papa Paul VI a subliniat în mod deosebit gândul unirii Europei. Deja 
predecesorii săi, Pius XII ;i loan XXIII s-au declarat pentru crearea unei 
Uniunii Europene cu caracter supra-naţional. Paul VI sublinia că numai 
credinţa catolică este cea care a „realizat” Europa unită; aceasta ar putea 
contribui într-o măsură incomparabilă să insufle vitalitate spirituală acelei 

culturi comune fundamentale ce ar urma să dea viaţă unei Europe unite, 
din punct de vedere social şi politic. Necesitatea unirii Europei va deveni 
din zi în zi mai stringentă, a declarat el în 1963” (O. Markmann, „Endzeit, 
Entruckung, Antichrist”, pag.70). 

Vaticanul a fost puterea iniţiatoare în elaborarea tratatelor romane. 
Deja în anul 1970 s-au deschis relaţiile diplomatice cu comisia Pieței 
Comune din Bruxelles. Se va ajunge la o Europă unită. Mihail Gorbaciov, 
un om respectat în toată lumea, a subliniat, încă o dată, noţiunea 
„construirea Casei Europene”, aşa cum a fost elaborată ea în tratatele 
romane în 1957. Politicieni renumiţi şi clerici au preluat deja aceste 
cuvinte, introducându-le în vocabularul lor. Toate vocile autoritare se 
exprimă cu hotărâre, în ultimul timp, pentru unitatea întregii Europe. 

„Papa face apel pentru o "Europă fără graniţe". Papa a chemat la 
construirea unei ‚Europe fără granițe’ care să nu-şi tăgăduiască rădăcinile 
creştine. Acest „Proiect al unei Europe fără graniţe” îl încredinţează mamei 
lui Dumnezeu, Maria, a spus el luni, în faţa a cca. 6.000 de oameni la 
Covadonga, în Asturia, ultima staţie a călătoriei sale de trei zile în Spania” 
(Ziarul "Frankfurter Allgemeine", 22.08.1989). 

Din nou papa este acela căruia i-a venit ideea potrivită de a face un 
pod de legătură peste prăpastia dintre Est şi Vest. Citatul următor prezintă 
o relaţie mai clară despre această problemă: „Interesul puternic al papei 
pentru o Europă unită pe bază religioasă-catolică se materializează şi în 
proclamarea de sfinţi protectori (patroni) ai Europei. Deja papa Paul VI îl 
proclamase pe „Benedict din Norcia” drept patron al Europei. Acum, papa 
loan Paul Il a declarat, în cadrul bisericii catolice mondiale, încă doi sfinţi 
protectori, anume pe fraţii sfinţi Chiril şi Metodiu, care au lucrat în sec. IX 
ca apostoli şi învăţător ai slavilor; acum ei au fost declaraţi ca sfinţi 
protectori ai Europei 

„loan Paul Il vrea să evidenţieze, prin sărbătorirea sfinţilor Chiril şi 
Metodiu şi prin proclamarea lor drept patroni ai Europei, contribuţia 
acestora la formarea Europei. Pe de altă parte, el vrea să sub linieze faptul 
că profilul spiritual şi cultural al Europei nu s-a format doar prin civilizaţia 
romano-latină şi pe baza tradiţiei spiritual occidentale, ci şi prin cultura 
greacă clasică şi prin tradiţia bizantino-slavonă”. 

Preşedintele conferinței episcopale germane, cardinalul Josef 
HOffner, a declarat la Köln, în acest context, că efectul acestora, ca 
„apostoli ai slavilor”, poate fi comparat cu ceea ce a făcut sfântul 
Benedict pentru Europa de Vest şi Europa Centrală. Toţi aceşti trei sfinţi ar 
fi deci „constructorii spirituali ai Europei, şi anume ai întregii Europe”. 

Decizia papei ar fi o solicitare către toţi ca „toată Europa să fie 
încredinţată mijlocirii celor trei sfinţi chiar şi în cadrul paşilor hotărâtori 
întreprinşi deja pe drumul deplinei unităţi dintre biserica catolică şi cea 
ortodoxă...” (O. Markmann, ibid,, pag.72-73). 

Vaticanul, prin organizaţiile lui, joacă cel mai important rol în unirea 
Europei pe plan politic şi religios. Fără el nu poate fi gândită profeția 
pentru timpul sfârşitului. Strategia lui s-a schimbat total după cel de al 
doilea război mondial; acum este fără violenţă, dar scopul a rămas 
acelaşi. Al doilea război mondial a fost, după unii cunoscători ai 
fenomenului, o încercare de a crea prin forţă militară, o Europă catolică. 

Ceea ce nu s-a reuşit cu puterea războiului, va deveni realitate în 
scurt timp pe cale diplomatică, În timp ce milioane de oameni, emigranţi, 
prizonieri de război aflaţi în lagărele de lucru trebuiau să suporte 
consecinţele războiului, clerului nici nu i-a păsat de aceştia când şi-a 
îndreptat iarăşi steagul după direcţia vântului. Cei nevinovaţi au suferit iar 
cei vinovaţi erau în siguranţă şi-şi jucau rolul mai departe. 

La Conciliul Vatican Il (1962-1965) linia direcţională a fost stabilită 
din nou. Bisericile protestante nu au mai fost blestemate şi însemnate ca 
disidente, ci ca fraţi care s-au despărţit dar care sînt primiţi acum cu 
braţele deschise. Contrareforma s-a încheiat. Ciudat este însă faptul că 
nici unul din blestemele care au fost pronunţate împotriva protestanților, 
mai ales la Conciliul de la Trent din 1563, nu a fost retras. Până astăzi nu 
s-a cerut nici o scuză faţă de evrei, protestanți şi credincioşi de altă 
convingere din partea papei şi a bisericii. 

Domnitorii de la Roma nu au ţinut niciodată cont de viaţa altora. 
Cine stătea în calea pretențiilor lor asupra puterii, fie copii sau oameni 
maturi, fie duşmani politici sau religioşi, erau înlăturați. Nero, Dioclețian, 
Constantin şi alţii au făcut începutul. Această tendinţă a continuat mai 
târziu la papii romani. Cine nu s-a supus a fost prigonit şi ucis, indiferent 
dacă era vorba de păgâni, de evrei sau de creştini de altă convingere, a 
căror crimă consta doar în faptul că nu s-au supus bisericii romano- 
catolice. 

Constantin este întemeietorul propriu-zis al „bisericii imperiale” 
romane şi al executării brutale a puterii de către aceasta. El ar fi văzut o 
cruce de foc pe cer şi, pe lângă aceasta, un text scris: „Cu semnul acesta 
vei birui”. Acest ucigaş, care în familia lui a ucis pe Licinius şi Bassanius, 
cumnaţii săi, pe nepotul său, apoi pe fiul lui Licinius, pe socrul său 
Maximilian, pe fiul său Crispus şi pe propria sa soţie, Fausta, era în acelaşi 
timp un politician foarte abil. Pentru el biserica era un factor de putere de 
care s-a şi folosit. Dar el i-a lăsat şi pe păgâni să se afirme. Incepând cu 
timpul acela, din prigoană şi din crime, a rezultat biserica imperială 
creştino-păgână. Cu numai 70 de ani mai târziu, Augustus a slăvit această 
biserică., considerând-o „stat dumnezeiesc”. Pentru el, Satana era legat. 
Dar acolo era o realitate contrarie: el abia atunci a fost dezlegat. 

Ziua de naştere a zeului-soare a devenit ziua de naştere a Fiului lui 
Dumnezeu. Jupiter, Diana şi celelalte zeități au fost date jos. Petru, Maria 
şi alţii au fost declaraţi sfinţi şi ridicaţi pe piedestal. In fond, atunci a avut 
loc o preluare şi prelucrare deplină a cultului zeilor greco-romani de către 
„creştinismul” acesta în formare. Zeii păgâni au fost schimbaţi cu sfinţii şi 
patronii apărători. Populaţia a fost forţată să se supună acestei puteri 
politico-religioase. Cine nu a vrut să se supună sau cine nu a putut să se 
supună din cauza conştiinţei, a fost înlăturat. Colaborarea dintre stat şi 
biserică nu îngăduia altor creştini nici o şansă. Fie în viaţa comercială sau 
în profesii, fie în cadrul breslelor, boicotul şi prigoana erau peste tot la 
ordinea zilei. 

Abia atunci când papa şi biserica romană se vor scuza pentru 
moartea a milioane de oameni care au fost expulzați din viata aceasta 
prin manevrele lor, vor avea ei dreptul să vorbească despre protecţia 
„vieţii celor nenăscuţi”. Viaţa care nu s-a născut încă trebuie protejată, iar 

viaţa care s-a născut deja a fost şi este animal de vânat!! Nu au făcut 
chemări pentru cruciade chiar papii şi nu i-au binecuvântat ei pe soldaţii 
plătiţi nepăsându-le însă de viaţa acestora? S-a ţinut cont în cruciadele 
sau războaiele religioase de femeile gravide şi de copii, în general, de 
viaţa omenească? Ce fatalitate, dacă chiar în apropierea mănăstirilor sînt 
scoase la lumina zilei schelete de copii! 

In "Catehismul pentru adulţi", pag.256, biserica este declarată un 
sacrament. Faptul că în biserica catolică există şapte sacramente, în ge- 
neral, se cunoaşte, dar că şi biserica să fie un sacrament, iată ceva nou. 
Citat: „Biserica-sacrament al Duhului. Greutăţi ale bisericii. La întrebarea 
în legătură cu locul Duhului Sfânt, mărturisirea de credinţă a bisericii 
răspunde: „Cred în unica biserică sfântă, catolică şi apostolică”. Biserica 
mărturiseşte, aşadar, că Duhul lui Hristos lucrează continuu în ea şi prin 
ea, de-a lungul istoriei. Ea crede că este locul sfânt, chiar sacramental, 
semnul şi unealta lucrării Duhului Sfânt. 

Intre mărturisirea cu buzele şi realitate este o diferenţă ca de la cer 
la pământ. Nu Duhul lui Hristos a fost cel care a lucrat atât de brutal în 
istoria bisericii. Dumnezeu nu va ierta atrocitățile comise, ci va răzbuna 
sângele nevinovat (Apocalipsa 6:9-10, Apocalipsa 18:7-8), pentru că 
acestea s-au petrecut cu voia. Dacă nu ar mai urma o prigoană pentru 
creştini, am putea privi acest capitol ca rezolvat. Dar conform profeţiei 
apocaliptice, acum vine unirea politico-religioasă, apoi vin boicotul şi 
prigoana. „...şi nimeni să nu poată cumpăra sau vinde” (Apocalipsa 
13:17). Aşa cum s-a întâmplat cu evreii din timpul celui de al doilea război 
mondial şi mai înainte, tot aşa se va întâmpla şi cu creştinii biblici într-un 
timp scurt de prigoană. Crima lor va consta în faptul că ei nu vor face 
parte dintr-o denominaţie creştină oficială, astfel nu vor face parte din 
Conciliul Mondial al Bisericilor sau din biserica romană. Ei vor fi priviţi ca 
instigatori şi nu vor fi suportaţi de societate. Dacă pentru obţinerea unui 
serviciu trebuie menţionată religia, se poate, de exemplu, lua imediat o 
decizie în legătură cu primirea sau neprimirea unui serviciu de către 
cineva. Vor reuşi atunci politicienii să mai protejeze onoarea sau viaţa 
cuiva, mai ales a celor de altă convingere şi credinţă? 

Pentru confirmarea acestui cuvânt biblic trebuie să spunem că 
această împărăție este numită în Biblie „fiara care a primit o rană de 
sabie” (Apocalipsa 13:14). Sabia Duhului este Cuvântul lui Dumnezeu, iar 
reformatorii au provocat acestei puteri o rană mortală cu Cuvântul lui 
Dumnezei. Din cauza aceasta ei erau priviţi ca slujitori ai satanei, de 
asemenea, şi pentru că însemnau un deranj, chiar un pericol pentru 
această putere mondială. Dar aşa cum s-a anunţat prin profeția biblică, 
această rană se va vindeca din nou şi toată lumea se va mira de acest 
lucru (Apocalipsa 13:12). Acest proces de vindecare a avansat deja foarte 
mult. 

Toate bisericile protestante şi comunităţile libere au încercat la 
începutul lor să pună. vestirea Evangheliei în centrul mişcării lor. Astăzi 
însă celor mai mulţi le-au rămas doar tradiţiile moştenite. Conducătorii 
denominaţiunilor sunt orbi din punct de vedere spiritual şi nu observă 
încotro merge drumul lor. Nici cei ce fac parte din grupările 
fundamentaliste nu au o privire clară, încât să poată rândui profeția biblică 

actuală în lumina Cuvântului descoperit. Unii au deviat în „demitizări”, alţii 
în „teoria de eliberare liberală” şi la protestanți a mai rămas doar un 
creştinism cu numele, un botez şi o cununie creştină. Numai un număr 
foarte redus de oameni au avut o experienţă cu Hristos şi pot fi rânduiţi în 
mod biblic, drept creştini. 

Inainte de conciliul „Vaticanum Secundum”, în anul 1960, papa loan 
XXIII a creat un secretariat pentru probleme ecumenice sub conducerea 
cardinalului Augustin Bea. S-a depus o muncă uriaşă; formulările au fost 
corelate cu exprimările tuturor bisericilor pentru ca fiecare din ele să îşi 
audă, în continuare, propriul limbaj şi pentru a putea să treacă cu vederea 
diferenţele care nu pot fi depăşite. În „Lexiconul pentru teologie şi 
biserică”, vol.13, de la pag.12 până la 26, Herder scrie, pe înţelesul 
tuturor, despre „Conciliul Vatican Il”, la tema „Ecumenismul şi unirea” 
lucruri pe care fiecare ar trebui să le citească cu atenţie: 

„Secretariatul este o putere cu autoritate papală, un canal făcut 
pentru comunicare şi un mijloc care ajută tuturor formelor de colaborare 
pentru ca să se realizeze unirea... De la o astfel de înţelegere a plecat şi 
Paul VI când, fiind în funcţia de cardinal, a luat parte, în Domul din Milano, 
la 7.06.1963, la funeraliile lui loan XXIII şi a vorbit despre „Universalitatea 
credinţei catolice” şi despre „Ecumenismul bisericii catolice”... Pentru el, 
„Ecumenismul catolicizării” a însemnat unitatea în toate domeniile, cu 
mari posibilităţi de dezvoltare într-un nou capitol al istoriei bisericii”. 

În par. 7 se vorbeşte despre dezbinări şi despărţiri. Din cauza 
„Slăbiciunilor omeneşti”, din necunoaştere reciprocă şi din cauza 
înstrăinării în cadrul turmei lui Isus Hristos, s-au ivit certuri, s-au desprins 
părţi din biserică şi s-au înfiinţat grupuri independente. Pentru că biserica 
poate fi numai una, nu poate să existe o altă biserică pe lângă aceea, 
condusă de urmaşul lui Petru, care vrea ca aceasta să fie singura şi 
adevărata biserică. Nici o biserică despărțită de scaunul lui Petru m este, 
în acelaşi timp, ascultătoare şi bisericii vizibile şi celei cereşti. 

In par. 9 scrie: „Cine trăieşte cu o credinţă bună într-o biserică 
despărțită, nu este considerat de biserica adevărată ca un străin. Dar el 
duce lipsă de unele mijloace mântuitoare, mai ales de conducerea prin 
institutul de învăţământ, care ajută la păstrarea desăvârşită a credinţei şi 
a obiceiurilor. De aceea este dorinţa Conciliului ca toţi «disidenţii» care 
sunt îngrijoraţi de unitatea deplină a turmei lui Hristos, să vină într-un 
țarc”. 

Acum urmează condiţiile concrete ale reunificării, descriindu-se 
drumul înspre aceasta. Orientalii trebuie să ştie că dacă vor să se ataşeze 
şi să-şi reocupe locul, nu trebuie să li se ceară reîntorşilor mai mult decât 
este nevoie, adică să devină membri ai bisericii (par. 48). Fără a tăgădui 
ereziile, ei trebuie să depună într-o formă simplă o mărturie referitoare la 
credinţa care cuprinde şi recunoaşterea unirii bisericii. Orientalilor li se va 
recunoaşte dreptul disciplinei proprii. Închinările lor sunt valabile şi ei pot 
să le practice în continuare” (51). 

„Să vorbim cu fraţii noştri această limbă evanghelică pe care ei o 
înţeleg şi care îi emoţionează. Să le spunem că slujba lui Petru este o 
diaconie, o însărcinare pastorală, o slujbă pe care a primit-o conducătorul 
apostolilor lui Hristos, nu pentru a domina cu putere, ci pentru a îndruma 

turma lui Hristos... În biserică, acesta este tabloul păstorului suveran, 
care-i atrage într-un mod deosebit pe fraţii despărțiți şi care numai prin 
dragoste îi conduce cu mâini tari înspre adăpostul lui Hristos, care este 
biserica catolică”. 

„Dorinţa de astăzi a lui Dumnezeu, pe care El a dat-o comunităţilor 
creştine despărțite, este unirea şi arătarea adevăratei ţinte: biserica, unica 
instituţie mântuitoare pentru toţi”. 

„Paragraful 50 se adresează printr-un apel fiecărui creştin, 
îndemnându-l să urmeze invitaţia bisericii mamă. Creștinii nu sunt priviţi 
numai ca persoane individuale, ci şi ca persoane „unite în comunităţile 
lor”. 

„Acela care doreşte să-L urmeze din toată inima pe Hristos şi care 
vrea să crească în ierarhia ecumenică, sub conducerea Duhului lui Hristos, 
trebuie să se apropie tot mai mult de biserică, ea fiind casa lui Dumnezeu 
în care se află locaşuri diferite şi să fie în unitatea şi sub conducerea 
locţiitorului lui Hristos, care este papa de la Roma”. 

„Toţi botezaţii formează deja o comunitate în Hristos şi catolicii ar 
trebui să-şi recunoască vina pentru despărţiri şi ar trebui să-L roage pe 
Dumnezeu să conducă, în felul Său propriu, poporul Lui răsfirat spre o 
unitate deplină”. 

„Necesitatea apartenenţei la unica şi adevărata biserică este 
precizată în cap. |; ecumenismul catolic, ca principiu de bază, este 
prezentat într-un mod care trebuie să depăşească dificultăţile şi temerile 
fraţilor despărțiți”. 

„Mişcarea ecumenică are de-a face numai cu pregătirea căilor care 
duc în final la reconstituirea unităţii tuturor creştinilor în turma Hristos”. 

Documentele şi declaraţiile complete ale Conciliului Vatican Il, care 
se află în lucrarea scrisă de von Herder sunt, la citire, foarte interesante. 
Pe pag. 747 stă scris la sfârşit: „Roma, la Sf. Petru, în 7 dec.19?? Eu, Pavel, 
episcop al bisericii catolice”. Totul este aşa de perfect croit încât bisericilor 
despărțite li se deschid porţile şi uşile, iar braţele se întind spre ele. Toţi 
cei care au fost botezați în formula trinitară sînt recunoscuţi de biserică, 
botezul lor fiind considerat valabil. Cu câţiva ani mai înainte nu era cazul. 

Ceasul decisiv este aici, momentul în care nu va mai exista un 
„înapoi” este aproape. Ultima avertizare din ceruri răsună astfel: „leşiţi 
din mijlocul ei, poporul Meu, ca să nu fiţi părtaşi la păcatele ei, şi să nu fiţi 
loviți cu urgiile ei!” (Apocalipsa 18:4). Cine este în acel moment în cadrul 
marii „biserici unite” religioase, nu poate aparţine Bisericii lui Isus Hristos. 
Acest lucru este valabil şi pentru membrii comunităţilor libere şi direcțiilor 
protestante, a căror denominaţii se întorc prin Conciliul Mondial al 
Bisericilor, în sânul bisericii romane. Fiecare denominaţiune poartă 
automat semnul fiarei - semnul de recunoaştere al "bisericii mamă". Cine 
recunoaşte învăţătura trinitară romano-catolică şi a fost botezat în formula 
nebiblică, aparţine de fapt de biserica romană, fără ca să ceară 
apartenenţa. 

Gândul modern al unirii se bazează pe o neînțelegere: în rugăciune, 
Mântuitorul s-a rugat pentru unitatea mântuiţilor. E. s-a referit la ai Săi, nu 
la o unire a credințelor diferite în biserica din Roma şi sub conducerea 
papei. Astfel sună cuvintele rugăciunii Sale: „...pentru ca ei să fie una, 

cum şi noi suntem una - Eu în ei şi Tu în Mine - pentru ca să fie în chip 
desăvârşit una, ca să cunoască lumea că Tu M-ai trimis şi că i-ai iubit cum 
M-ai iubit pe Mine” (loan 17:22-23). Numai cel ce a fost cu adevărat 
născut din nou poate fi încadrat în această unitate dumnezeiască. Este 
vorba, pe de-o parte, de unirea biblică cu Hristos şi Biserica Lui şi, pe de 
altă parte, de unirea nebiblică în biserica romană. Fiecare trebuie să ia 
pentru sine o decizie pentru a stabili cui aparţine. 

